
„Sindroame rătăcitoare” este o excelentă lucrare de psihiatrie clinică, utilă 
unui foarte mare număr de medici. Nu este un manual introductiv într-ale psihiatriei 
şi nici un tratat de specialitate ci, la prima impresie, o colecţie de micromonografii ce 
abordează 10 teme ale medicinei psihiatrice în zona sa de interferenţă cu medicina 
generală. Aceste teme vizează entităţi clinice aparent disparate, unele nu foarte clar 
circumscrise dar frecvente, interesând în cea mai mare măsură colaborarea între 
psihiatru, medicul de familie şi cel de alte specialităţi. 

Aspectul monografic al fiecărui capitol se exprimă nu doar prin literatura 
adusă la zi, prin claritatea expunerii şi dublarea comentariului clinico-evolutiv (în 
care problema criteriilor de diagnostic este amplu dezbătută), de informaţii 
etiopatogenice ci şi de o pertinentă abordare a terapiei cu o inteleapta pondere între 
tratamentul medicamentos şi cel psihoterapic. De fapt, ultimul capitol abordează 
amplu problema psihoterapiei în sindroamele somatice funcţionale. 

Titlul poate induce în eroare. De fapt nu e vorba de sindroame disparate vagi, 
aflate în dezbatere şi reunite pe acest criteriu. Selecţia are o coerenţă adâncă şi 
pregnantă. E vorba de zona majoră de interferenţă între psihiatrie şi restul medicinei 
mai ales, "medicina generală”. 

Prin caracterul monografic al capitolelor, cartea poate fi utilă nu doar 
practicienilor ci şi celor ce se pregătesc pentru diverse examene şi concursuri. Dar 
mai mult, ea impune luarea în considerare a "psihiatriei de legătură”, a "medicinei 
psihosomatice”, afirmarea rangului important al acestui domeniu nu doar în practică 
ci şi în cercetare şi în învăţământul superior. 

Prin toate cele menţionate „Sindroame rătăcitoare” se impune ca o carte 
medicală de excepţie. 


Prof.Dr.Mircea LAZARESCU 
Membru Emerit al Academiei de Stiinte Medicale 

“Argument 


“Ignorance est mere de tous les vices” 
(François Rabelais / 1484-1533) 


O ecuaţie a suferinței si nemulțumirii în care medicul $i pacientul par să se 
confrunte cu necunoscute indeterminabile ar putea fi definitia metaforică a 
sindroamelor rătăcitoare, | a 

Substanţa acestei cărţi este reprezentată de ceea ce am numit sindroamele rătăci- 
toare. Acestea sunt în parte cunoscute și sub numele de sindroame funcționale 
deoarece substratul organic este imposibil de afirmat cu certitudine. De asemenea, 
aceste sindroame au adesea o configurație asemănătoare în ceea ce priveşte anumite 
acuze psihice care fac parte din tabloul clinic şi în ceea ce priveşte complexul de factori 
socio-culturali favorizanti; de aici si sensibilitatea sporită a psihiatrilor fata de acestea. 
Pacienţii sunt extrem de preocupaţi de simptomele pe care le prezintă fie că ele sunt 
durerea, oboseala, slăbiciunea sau jena precordială care rămân neexplicate din punctul 
de vedere al unei boli anume chiar și atunci când evaluările medicale sunt aprofundate. 

Cabinetul de psihiatrie este uneori, din nefericire nu întotdeauna, staţia terminus 
a pacientilor care îşi plimbă suferinta de la un cabinet la altul explorându-se şi inves- 
tigându-se săptămâni, luni sau chiar ani încercând tratamente dintre cele mai diverse, 
uneori chiar radical-chirurgicale cu rezultate mereu inconsistente. Nu o dată este un 
adevărat meci între cardiologul (am ales la întâmplare specialitatea care ar putea fi tot 
atât de bine reumatolog, neurolog, ginecolog, ortoped, orelist, internist, etc.) care 
consideră pacientul „psihic”, în cel mai bun caz nevrotic, și psihiatrul prudent care îl 
suspectează drept coronarian neinvestigat sau diagnosticat superficial. Întrebările pe 
care le pune pacientul sunt mereu aceleași: „De ce nu îmi spune nimeni ce boală am?” 
și „Când o să scap de această suferință ?”. Nemulțumirea creşte proportional cu timpul 
petrecut în fata cabinetelor ca si cu numărul de specialităţi vizitate si, desigur, cu 
numărul de medici care l-au consultat. 

Cei cu sindroame ca oboseala cronică, colonul iritabil, spasmofilia, anxietate- 
depresie, tulburare cognitivă minimă, prolaps de valvă mitrală, bat la uşa medicilor în 
a căror competenţă cred că vor găsi rezolvarea acuzelor lor. Neclaritatea simptomelor, 
„normalitatea” analizelor si seninătatea medicilor care afirmă că nu este aproape nimic 
fac din acest pacient o victimă sigură, un suferind care îşi va căuta alinarea tot mai 
neliniștit si tot mai convins că soluțiile sunt mereu în altă parte. 


| 

Sindroamele cuprinse în această carte rătăcesc uneori și în ceea ce priveşte iden- 
titatea sau circumscrierea precisă, cazul neurasteniei și cel al sindromului oboselii 
cronice fiind aproape exemplar: greu de spus dacă una sau alta din cele două descrieri 
o include pe cealaltă, De asemenea ele, „rătăcitoarele”, au momente deosebite în care 
urcă în moda diagnostică sau a interesului medical până la cote dintre cele mai înalte 
pentru ca apoi să ajungă în periferia interesului sau să fie alungate chiar din zona 
extrem de extinsă a diagnosticelor diferențiale. Si aici cazul prolapsului de valvă - 
mitrală sau cel al spasmofiliei sunt un memento important. Uneori, simptome sau chiar 
sindroame care păreau să aparțină unei specialităţi s-au mutat pur si simplu în cadrul 
altor specialități. Posibilitatea de a clasifica sindroamele funcționale oscilează între 
descriptiv si etiologic dar multi autori sunt de părere că sinteza descriptivă a termenilor 
medicali si psihiatrici ar degaja cea mai mare cantitate de informatie (Mayou R, 
Farmer A, 2002). 

Sindroamele rătăcitoare mai putin conturate, mai polimorfe, mai greu de înțeles 
din punct de vedere al etiopatogeniei, presupun pe de o parte o rigoare și o disciplină 
a gândirii iar pe de altă parte un efort de informare constant. Medicii par să nu aibă 
încredere în spusele pacienţilor lor atâta timp cât nu pot să obiectiveze în nici un fel 
originile suferinței şi nici să circumscrie uneori o avalanșă de simptome vreunei boli 
cunoscute. 

Un paradox major ce ne însoţeşte este faptul că lucrările dedicate acestei patologii 
in literatura autohtonă lipsesc desi ea afectează un număr important de oameni si antre- 
nează consecințe medico-sociale majore. Să mai amintim că în literatura medical occi- 
dentală, în special în cea anglo-saxonă, există publicaţii dedicate acestor sindroame, 
monografii care depăşesc sute de pagini în tiraje impresionante. Motivul? Interesul si 
nemulțumirea publicului, sentimentul de frustrare al profesioniştilor. 

Această carte este o lucrare atipică, atât prin conținut cât şi prin prezentare. Ea 
vine să ilustreze un demers pe care îl facem în practică de mai mult de zece ani într-un 
serviciu de consultații în psihiatria de legătură. Este si o provocare profesională, dar si 
un spaţiu de reflecţie în care am găsit argumente surprinzătoare despre unitatea psihi- 
atriei cu restul disciplinelor medicale. De data aceasta, nu recursul la sofisticate argu- 
mente legate de neuroanatomie sau de biochimia caleidoscopică a sinapsei vin să 
pledeze faptul că psihiatria nu este o specialitate cu nimic mai puţin ancorată în câmpul 
medicinei decât celelalte, ci adevărul absolut că în aproape toate situațiile medicale 
răsunetul psihologic, structura personalității, factorii mezologici ai antroposterei joacă 
un rol modulator de cea mai mare importanță. | 

Lucrarea este totodată un demers nonconventional care adună la un loc, în prin- 
cipal, o serie de articole publicate constant pe această temă. Ea se adresează în primul 
rând celui care pune viza pe „pașaportul pacienților rătăcitori”, medicul de familie. 
Apoi se adresează tuturor medicilor de specialitate, pe care îi invită la dezbatere, chiar 
la o eventuală polemică ştiinţifică. În treacăt fie spus, cele două — atât dezbaterea cât 
şi polemica sunt prea putin prezente în medicina românească contemporană. 


Argument 3 


Cartea se adresează în egală măsură studenților în medicină, încercând să în 
informeze asupra unui domeniu în dezvoltare dar în aceeaşi măsură și să îi sensibi- 
lizeze fata de situații în care adesea sunt victimele unor concepte dogmatice care nu 
mai aparțin demult medicinei moderne, 

Nu în ultimul rând cartea se adresează psihi-atrilor, chemati încă o dată în echipa 
terapeutică şi împreună cu colegii de alte specialități să devină prezenţe mai vizibile, a 
căror opinie profesională să fie auzită mai clar și cu mai mult beneficiu pentru pacient. 

Departe de a fi o trecere în revistă exhaustivă lucrarea descrie câteva din 
sindroamele funcţionale cele mai frecvente la care, în premieră, am adăugat sindromul 
cognitiv minimal pe care îl considerăm o entitate ce merită mai serios identificată, 
măcar pentru răsunetul subiectiv pe care îl are. În carte şi-au găsit loc si două diagno- 
stice rarisim formulate de specialiști în ciuda evidenţei lor: hipocondria și sindromul 
Munchausen, sindroame aproape uitate, niciodată predate nicăieri, dar cu care medicii 
se pot confrunta indiferent de specialitate. Drumul până la psihiatru al acestor ultime 
două categorii este întotdeauna labirintic. 

Un capitol este dedicat psihoterapiei ca abordare terapeutică a acestor sindroame. 
Desi poate fi adesea o alternativă salvatoare, nu poate fi aleasă pentru că rămâne mereu 
ignorată de medicii din cele mai diverse specialități. 

Sperăm să fie o carte incitanta al cărei cititor să aibă un număr tot mai mic de 
pacienţi nerezolvati, să oferim soluţii personalizate pentru suferințele unor pacienți cat 
se poate de dificili. 

Într-un viitor încă nedefinit am dori să ne apropiem de un tip de publicaţie care 
străluceşte prin absenţă în tradiţia ultimelor decenii ale medicinei noastre si anume o 
carte de cazuri. 

Dacă vom reuși, timpul va fi judecătorul implacabil al demersului nostru. 


CAPITOLUL 1 


CONSIDERATIT TEORETICE 


Tudose Florin, Tudose Catalina 


Motto: „Legătura sufletului cu corpul nu este un paralelism ..., ea nu mai este de o opac- 
itate absolută. Ea poate fi înțeleasă ca și unitatea concavului cu convexul, ca aceea dintre 


partea solidă a volutei si golul pe care ea îl formează.“ 
(M.Merleau Ponty) 


1. SINDROAME RATACITOARE - SINDROAME FUNCȚIONALE 


Entitatile care vor face obiectul acestei lucrări sunt tulburări somatice pentru care 
nu există o tulburare organică sau o leziune structurală, nici măcar o modificare 
biochimică care să poată fi pusă într-o legătură directă cu suferința somatică (Lipkin, 
1969; Sharpe s.a., 1995; Manu P, 1998; Wessely, 2003). Cu toată inconsistenta lor 
etiologică simptomele si sindroamele funcționale au fost și rămân o problemă majoră 
de sănătate punând probleme dificile prin tendinţa lor la cronicizare, prin scăderea 
importantă a calităţii vieții pacientului, prin costurile directe și indirecte pe care aceste 
suferințe le implică. Un studiu OMS subliniază nu doar frecvenţa deosebită a simp- 
tomelor si sindroamelor funcționale în activitatea medicului din medicina primară ci și 
faptul că peste jumătate din pacienți rămân afectaţi de aceste simptome la un an după 
apariția lor (tendinţă la cronicizare foarte ridicată). Si din punctul de vedere al sănătăţii 
publice simptomele funcționale au fost mult subestimate. 

Termeni ca ,,functional”, „inexplicabil”, „atipic” au fost folosiţi de-a lungul 
timpului pentru tulburări ca fibromialgia, sindromul colonului iritabil, oboseala 
cronică, sindromul premenstrual. Este evidentă heterogenitatea tulburărilor desemnate 
ca având o determinare obscură, dar pe de altă parte aşa cum va putea fi demonstrat în 
paginile acestei cărți, există o serie de trăsături comune ca anxietatea, hipoprosexia, 
iritabilitatea, depresia, care pot fi întâlnite în toate condiţiile patologice de care vorbim, 
fără ca aceasta să însemne că ele se vor suprapune asa-numitelor tulburări somato- 
forme sau numai tulburărilor de somatizare. 


2. SIMPTOMATOLOGIA PSIHICĂ 


Ca si alti autori remarcăm în cazul acestor tulburări frecventa asociere cu tulburări 
psihiatrice precum şi absența unor mecanisme fiziopatologice evidente la care se 

adaugă putinatatea mijloacelor de intervenţie terapeutică eficientă. 

Tot în consens cu numeroşi alti autori vom refuza stabilirea unei analogii 
nefericite între funcţionalitate si lipsă de gravitate a tulburării cu atât mai mult cu cât 
răsunetul psihologic al acestui tip de tulburări este adeseori major. De asemenea nu 
vom exagera în nici un fel cu psihogeneza tulburărilor pe care le vom privi într-un 
evident context bio-psiho-social. Trebuie remarcat si rolul factorilor predispozanti care 
măresc sansele ca tulburarea funcţională să fie considerată importantă de pacient dar si 
pe acelea ca un anumit pacient să dezvolte acest tip de simptome. 

după Kisely şi colaboratorii, 1997 


Remarcabilă ni se pare si observaţia lui Wessely S (2004) care afirmă asocierea 
a două sau mai multe sindroame de acest tip la unii pacienţi și prezenta aproape inva- 
riabilă în fundal a depresiei cu anxietate. Intelegem neîndoielnic rezistenţa 
specialiştilor din diferite domenii evident și pe cea a psihiatrilor în Faţa asocierii unor 
sindroame atât de diferite ca prolapsul de valvă mitrală, sindromul premenstrual si 
spasmofilia, 


3, SOMATIZAREA - PROBLEMA DE SANATATE PUBLICA 


În mod cu totul paradoxal somatizarea este o problema majoră de sănătate 
publică, simptomele funcționale fiind printre primele cauze de incapacitate de munci 
şi incapacitate socială. Tot în sfera sănătăţii publice intră si faptul că pacientii cu sinp- 


tome somatice neexplicate, recurente, sunt adesea investigati in extenso. spitalizati, 

supuşi unor proceduri de diagnostic invazive, unor tratamente medicale în care 
polipragmazia se impleteste cu metode recuperatorii costisitoare si care crează boli 
iatrogene adeseori mai grave decât presupusele boli somatoforme. 


Apariția nesiguranței si incapacitatea de a găsi o explicație din partea 
medicilor pentru simptome 


Preocuparea exprimată constant privind explicarea bolilor 


Incapacitatea de a convinge un pacient că preocuparea sa pentru boală este 
acceptată de doctor ca fiind adevarată 


Incurajarea din partea medicului fără oferirea unei explicaţii plauzibile a 
simptomelor 


Sfaturi ambigue si contradictorii 


Investigații si tratament excesiv 


după Mayou R și Farmer A, 2002 


4. RAPORTUL PSYCHE-SOMA ÎN MEDICINA CONTEMPORANĂ 


Pentru a putea înțelege mai ușor care este firul rosu ce leagă invizibil aceste 
sindroame, pentru a putea depăși atomizarea patologiei si izolarea specialitatilor 
medicale până la a deveni nefunctionale credem că nu este inutilă o discuţie asupra 
dualismului corp-suflet în filozotia contemporană. Richir M (1993) pune recent o 


tulburătoare problemă: „corpul nu este o maşină, un vapor al cărui pilot ar fi sufletul. 


chiar dacă tradiția filozofică l-a gândit adesea în cadrul acestui dualism. Dar dacă 
sufletul, locul senzatiilor, al afecțiunii și al afectivității, al pasiunilor si ideilor, nu ar fi 
decât un exces de corp? Totul, si în special istoria filozofică a corpului, ar trebui atunci 
regândită altfel, adică plecând de la corp. | 

Nu trebuie uitat niciodată că la început medicina. religia si filozofia erau un corp 
comun si că. asa cum arată Ionescu G în 1975. psihosomatica a fost contemporană cu 
suferința si primele încercări terapeutice. Psihosomatica nu a fost descoperită la 
începutul secolului XX ci ea a aparținut de la început Scolii Hipocratice care a 
respectat faptul că boala cea mai somatica are o parte din cauzele sale în psihic, reflec- 
tându-se întotdeauna asupra acestuia. 

O mare varietate de acuze somatice care antrenează convingerea pacienților că ei 
SU unt ua din ey de vedere ae in ciuda unor probleme Gia tunul sau 


itt 


Dice dou somatic. nu își are explic atie sau are una 1a partial’, in ciudă E 
geri cvasiunanime a pacientului că suferintele lui își au originea într-o boală detinibilă 

care îl determină să ceară ajutor medical si care îi determină incapacitatea si handi- 
capul (Lipowski, 1968; Kleinman, 1977; Katon, 1982; Kirmayer, 1984; Kellner, 
1990). 


5. TULBURĂRILE SOMATOFORME ȘI SOMATIZAREA 


5.1 Delimitării nosologice 

Manualul DSM-IV (1994) subliniază că trăsătura comună a tulburărilor somato- 
forme este prezența simptomelor somatice, care sugerează o afecțiune aparținând 
medicinii interne, dar care nu poate fi pe deplin explicată de o situaţie aparținând medi- 
cinii generale, de efectele directe ale unei substanţe sau de altă tulburare mintală (cum 
ar fi atacurile de panică). În contrast cu simularea, simptomele somatice nu sunt sub 
control voluntar. 

Tulburările somatoforme diferă si de simptomele psihice consecutive unei 
afecţiuni medicale prin aceea că nu există nici o situație medicală care să poată fi 
considerată ca pe deplin responsabilă pentru simptomele somatice. Cei mai multi 
autori afirmă că acest concept, care grupează situații diferite, are drept numitor comun 
disconfortul corporal neexplicat, generat de probleme psihiatrice, psihologice sau 
sociale. 

Prin numeroasele sale aspecte, somatizarea este problema comună a unui număr 
mare de probleme medicale (Ford, 1983). 

5.2 Somatizare și cauzalitate l 

Problema somatizării i-a determinat cu mai bine de un secol în urmă pe Freud si 
Breuer să dezvolte conceptele de inconştient, conflict, apărare şi rezistență. 

În epoca victoriană, simptomele somatice neexplicabile erau considerate semne 
exterioare ale unor tulburări psihologice subiacente (bazale). Insistenta permanentă a 
pacienților, care cereau recunoaşterea naturii somatice a simptomelor lor, a fost conside- 
rată un mecanism de apărare împotriva cauzelor psihice care stau de fapt la originea lor, 

Psihanaliza, ca si restul psihiatriei, au mutat în cele din urmă accentul pe 
tulburările psihiatrice presupuse a determina isteria şi somatizarea. Desi în următoarea 
sută de ani au intervenit schimbări dramatice în înțelegerea mecanismelor şi a trata- 
mentului bolilor mintale, înţelegerea procesului de somatizare a făcut doar pași minori 
față de nivelul atins în secolul al XIX-lea. Mai mult, pacienţii cu tulburări de somati- 
zare păstrează aceeași reticenta, scepticism şi sentimente de frustrare fata de expli- 
catiile psihologice care li se dau. 

Încercarea medicului de înţelegere a simptomelor somatice neexplicate ca mani- 
festări ale conflictelor inconștiente, ale modelelor comportamentale sau disfunctiona- 
litatilor familiale, se loveşte de sentimentul că nu este înțeles din partea pacientului ca 
si în cazul în care aceste tulburări corporale sunt puse pe seama perturbarii neurotrans- 
mitatorilor (Simon GE, 1993). Ca si în vremea încercărilor lui Freud de a explica 
isteria, pacienții actuali cu simptome somatice neexplicate, privesc eforturile clinice și 

științifice drept nefolositoare, iar publicaţiile unor organizaţii de suport ale bolnavilor 
cu astfel de tulburări (encefalită mialgică, sindrom de oboseală cronică) sunt vehement 
critice la adresa celor care îndrăznesc să lege aceste condiții de depresie sau suferință 
psihologică (Jackson, 1988). Majoritatea definiţiilor somatizării includ presupunerea 
că simptomele somatice neexplicate ar rezulta dintr-un disconfort (suferinta psiho- 
logică latentă), (Kaplan HI si Shadock BJ, 1989). Este evidentă si încurcătura 
manualelor „ateoretice“ DSM-III-R si DSM-IV. care, lucru fără precedent, admit 
„prezumția clară că simptomele sunt legate de factori sau conflicte psihologice“, deci 
fac referiri la procese psihodinamice. 

5.3 Sindroame funcţionale si psihiatrie 

Dacă momentul actual pare să fie cel al unei extensii neobişnuite în ceea ce 
privește conceptul de somatizare, el îşi poate găsi explicaţia nu doar în buna încercare 
de circumscriere a acestei realităţi, ci și revenirii psihiatriei în spitalele cu profil 
general şi renașterii drept consecinţă a psihiatriei în consultanta interdisciplinară ca si 
unei reintegrări a psihiatriei la un nivel acceptabil în echipa medicală sau chiar mai 
mult în cea medico-chirurgicala. 


ee 


Precizia diagnosticului 


Instituirea ingrijicilor 


Îmbunătăţirea planului de tratament 


Scăderea problemelor legate de medicatie (efecte secundare, interferenţe) 


Stabilirea unui plan de perspectivă a ingrijirilor medicale 


Obtinerea remisiei (controlul simptomelor, îmbunătăţire funcţională) 


Îmbunătăţirea actului medical (măsuri de prevenţie, managementul tulburărilor cronice) 


Îmbunătăţirea îngrijirilor la nivetul familiei 


Evitarea comportamentelor suicidare 


după Culpepper L, 2003 


Somatizarea pare să ia locul medicinii psihosomatice care se ocupă prin tradiţie 
de investigarea si tratarea determinantilor psihologici ai bolii. 

Încercând să studieze rolul conflictelor psihologice specifice si a dimensiunilor 
personalităţii în boală, teoria psihodinamică a supravieţuit cu greu (după unii chiar a 
sucombat) aspirațiilor şi veleitatilor sale si chiar mai mult, a avut efectul nefericit de a 
orienta anumiţi clinicieni spre a considera unele boli ca fiind în mod esenţial psihoso- 
matice. La pierderea de viteză a psihosomaticii au contribuit datele contemporane de 
epidemiologie și psihofiziologie care au evidenţiat rolul stresului asupra cauzelor și 

cursului bolii ca si prezența ubicuitară a acestuia. Mai mult, DSM-III a trebuit să 
recunoască faptul inexistentei unei clase unice de tulburări psihosomatice admițând în 
cazuri clinice particulare rolul jucat de factorii psihosociali în determinarea sau 
agravarea stării pacientului. Kirmayer JL si Robins JM consideră că termenul de 
psihosomatic ar putea fi aplicat mai degrabă unor situații clinice decât unor anumite 
categorii de boală, în acest fel, medicii fiind încurajați să ia în discuţie procesul psiho- 
somatic ca o dimensiune specifica a bolii. Saltul de la teoria psihosomatica, centrată pe 
cauza bolii, la somatizare, preocupată de expresia bolii şi de trăirea bolii, se materia- 
lizeaza în reformularea definiției originale a lui Lipowski (1988). 

5.4 Clasificarea tulburărilor somatoforme 

DSM-IV înscrie în grupa tulburărilor somatoforme următoarele categorii: 

- tulburarea de somatizare (care din punct de vedere istoric se referea la isterie 

sau sindromul Briquet) este o tulburare polisimptomatica care debutează înaintea 

vârstei de 30 de ani, evoluează mai multi ani si se caracterizează printr-o combi- 
nație de durere si simptome gastro-intestinale, sexuale si pseudo-neurologice; 

- tulburarea somatoforma ncdiferențiată se caracterizează printr-o suferință 

fizică inexplicabilă care durează cel putin 6 luni si se situează sub limita 

diagnosticului de tulburare de somatizare; 

- tulburările de conversie implică simptome inexplicabile sau deficite care 

afectează motricitatea voluntară sau functia senzorială sau sugerând o situație 

neurologică sau alte situaţie de medicină generală. Factorii psihologici se apreci- 
ază că sunt asociaţi cu simptomele sau deficitele; 

- tulburarile durerii (tulburări somatoforme de tip algic) sunt caracterizate prin 

dureri care focalizează predominant atenția clinică, În plus, factorii psihologici 

sunt apreciaţi ca având un rol important în instalarea tulburării, severitati, 
agravării sau menţinerii et; 

- hipocondria este preocuparea privind teama de a avea o boală gravă, bazată pe 

gresita interpretare a simptomelor corporale sau a funcțiilor corporale; 

- tulburarea dismorfofobică este preocuparea pentru un detect corporal 

imaginar sau exagerarea unuia existent. 

Somatizarea nu se referă doar la simptome sau la sindroame precis definite. 
asupra cărora vom reveni, ci și la un anumit comportament fata de boală. Acest termen 
de „comportament de boală“ (..ilness behaviour“) a fost introdus de David Mechanic 
în 1962 si se referă la căile prin care simptome date pot fi diferit percepute, evaluate, 
si permit sau nu, să se acţioneze asupra lor. Acest concept a fost extins la situatiile 
clinice problematice de către Pilowsky (1969, 1990), care a numit somatizarea. 
exagerarea sau negarea bolii. drept „comportament anormal fata de boală“ (1978). 
Mayer aduce obiectia că în definiția inițială conceptul era descriptiv şi deci nenor- 
mativ (1989). El se întreabă care sunt acele norme stabile care să justifice decizia că 
gândurile sau acţiunile unui pacient sunt anormale. Alţi autori subliniază că etichetand 

drept anormal comportamentul unui pacient, factorii contextului social vor fi 1gnorati 
sau mult estompati (interactiunea doctor-pacient, exigentele sistemelor de asigurări 
pentru sănătate etc.). O serie de încercări au fost făcute pentru a diminua riscul unei 
definiri arbitrare a comportamentului anormal fata de boală, mai ales cu ajutorul ches- 
tionarelor de răspuns individual și interviurilor normate (Turket și Pettygrew, 1983; 
Costa şi McCraie, 1985; Zonderman si colab., 1985; Kellner, 1987). 

5.5 Ipoteze etiopatogenice in somatizare 

Chiar dacă s-au făcut eforturi de definire nenormativa a tulburărilor somatoforme, 
conceptele somatizării rămân sub semnul normativitatii, astfel hipocondria va fi teama 
disproportionata de boală, dar aceasta după standardele sociale ale unui loc sau ale 
altuia. Valori ca stoicismul, autocontrolul, ingenuitatea, negarea, joacă un rol evident. 
Acelaşi lucru este valabil și în ceea ce priveşte dismorfofobia. Un luptător sumo este 
cu totul altceva, ca termen de referință socio-culturală, decât topmodelele societății 
occidentale. 

Judecarea clinică a faptului că un pacient somatizează sau nu, este de asemenea 
deschisă unei largi categorii de factori sociali fără nici o legătură evidentă cu boala, 
între care se înscriu interferentele legate de atitudinea şi concepția medicală si a insti- 
tutiilor de asistenţă. În sfârşit, numeroase studii se referă la conceperea somatizării ca 
un comportament fata de boală direcționat spre exterior, către procese interpersonale şi 
factori structurali sociali. O serie de cercetători în domeniul antropologiei medicale au 
evidenţiat într-o manieră clară modurile în care limbajul (idiomul) corporal de sufe- 
rință serveste drept mijloc simbolic atât în reglarea unor situaţii sociale cât şi ca protest 
sau contestaţie (Scherper-Huyges și Lock, 1987). 

O altă coordonată a tulburărilor somatoforme este cea legată de modul în care 
sunt constientizate și relatate simptomele somatice. Desigur că răspunsul la întrebarea 
dacă simptomele somatice nu au o corelare net fiziologică atunci cum pot apare, este 
pe cât de dificil pe atât de complex. O serie de autori (Pennebaker J, Watson D, 
Robbins J, Gibson JJ, Katkin, Whitehead și Drescher) au căutat să evidentieze 
procesele psihologice care influenţează constientizarea si raportarea simptomelor 
somatice, precum şi modul în care îmbunătăţirea cunoaşterii modului de relatare a 
simptomelor poate influenţa orientările viitoare. Cu toate că pacienţii cu tulburări de 
somatizare relatează simptome fără o bază biologică clară, opinia aproape unanimă 
privind aceste relatări afirmă realitatea lor subiectivă, adică indivizii care acuză simp- 
tome si senzaţii trăiesc în mod subiectiv o activitate somatică semnificativ tulburată 
(Robbins si Kyrmayer, 1986; Lipowsky, 1988). Cercetările privind semnalele 
subliminale ale propriului corp si felul in care un simptom devine relevant si inter- 
pretabil în sensul bolii de către individ au fost începute încă din laboratoarele lui 
Wilhelm Wundt și Gustav Fechner, O serie de cercetări moderne asupra psihologiei 
perceptuale au pus în discuţie factori ca mediul exterior şi tensiunea afectivă (Gibson, 
1979), competiția stimulilor senzoriali pentru câştigarea atenției (Pennebaker, 1982; 

Duval si Vicklund, 1992), căutarea selectivă a informaţiei (Neisser, 1976). Vom 
ilustra doar două dintre acestea; astfel, în ceea ce priveşte rolul atenţiei, experimentele 
demonstrează că indivizii acuză grade mai înalte de oboseală, palpitatii şi chiar inten- 
sificare a tusei în situaţii plictisitoare și monotone fata de cele stimulatoare (Filingin 
si Fine, 1986; Pennebaker, 1980). Studii epidemiologice arată faptul că raportarea 
unor simptome somatoforme este mai frecventă la indivizii singuratici, din mediul 
rural, care lucrează în instituţii nepretentioase sau nestimulative (Wan, 1976; Moos si 
Vandort, 1977). Căutarea selectivă a informaţiei este directonata de convingeri sau 
construcții mintale care orientează modul în care informaţia este căutată si în final 
găsită. Convingerile legate de sănătate sunt strâns corelate cu modul în care indivizii 
se preocupă si îşi interpretează senzațiile corporale (Pennebaker, Skelton, Watson, 
1988). Importanţa convingerilor despre sănătate și a schemelor de căutare selectivă 
este bine ilustrată de „boala studentului medicinist“ (Woods și colab., 1978) si 
psihozele în masă (Colligan si colab., 1982). 

Relatarea simptomelor poate fi exagerată sau diminuată prin recompense sau 
pedepse, prin orice formă de beneficiu primar sau secundar (Mechanic, 1978), 

Diferențe semnificative în ceea ce priveşte remarcarea, definirea si reacția fata de 
simptome sunt legate de sexul individului. Femeile sunt mai sensibile la stimulii 
mediului extern, iar bărbaţii la cei fiziologici interni în definirea propriilor simptome. 
Asttel, studii de laborator si de teren riguroase arată că bărbaţii sunt mult mai capabili 
să detecteze ritmul inimii, activitatea stomacului, tensiunea arterială si chiar glicemia. 
Majoritatea autorilor sunt de acord că bărbaţii si femeile utilizează strategii diferite. 
Femeile sunt foarte sensibile la problemele situationale, iar modelul lor de raportare a 
simptomelor reflectă conjuncturile pe care le percep ca stresante. Repetarea simp- 
tomelor va tinde să reflecte fluctuațiile situationale. Bărbaţii în schimb, tind să ignore 
situaţiile si să se concentreze asupra problemelor lor fiziologice. Important este că, 
diferențele dintre sexe în ceea ce privește baza perceptuală a raportării simptomelor 
este identică cu a indivizilor sănătoși. 

Un mare număr de lucrări au fost consacrate bazelor dispozitionale ale somatizării 
și rolului afectivității negative. Cercetările lui Costa si McCraie (1987) si Watson si 
Pennebaker (1989), au fost centrate pe o stare sufletească considerată de autor ca 
„afectivitate negativă“ (A.N.). Subiectii cu A.N. au nivel înalt de disconfort şi insatis- 
factie, sunt introspectivi, stăruie asupra esecurilor si greselilor lor, tind să fie 
negativisti, concentrându-se asupra aspectelor negative ale celorlalți si ale lor. 
Afectivitatea negativă are trăsături similare cu alte tipologii dispozitionale cum ar fi 
nevroticismul, anxietatea, pesimismul, maladaptivitatea. Afectivitatea pozitivă ar fi 
contrariul celei negative, asociată cu extraversia, nivelul energetic crescut, nivelul de 
activitate superior. O serie de scale pot evalua afectivitatea negativă: scala de emoti- 
vitate negativă (Negative Emotionality Scale-NEM), din chestionarul de personali- 
tate Tellegen (Tellegens Multiple Personality Questionnaire), scala N.A. din scalele 


Consideratii teoretice 13 


de afectivitate pozitivă si negativă. (Positive and Negative Affectivity Scales- 
PANAS). Cercetări foarte recente arată că indivizii cu afectivitate negativă intensă par 
să fie hipervigilenti în privinţa propriului corp si au un prag redus în ceea ce privește 
sesizarea şi raportarea senzatiilor somatice discrete. Viziunea pesimista asupra lumii fi 
face să fie mai îngrijoraţi în privința implicatiilor situaţiilor percepute și par să aibă un 
risc mai mare de somatizare şi hipocondrie. Aceşti indivizi sunt mai predispusi să 
raporteze simptome în cursul tuturor situaţiilor si de-a lungul unor îndelungate 
perioade de timp, stresorii situationali trecători influențând doar în mică măsură 
această trăsătură stabilă de personalitate. Afectivitatea negativă este una din pro- 
blemele care influențează negativ atât aprecierea asupra relatării simptomelor, cât şi 
studiile clinice şi de cercetare. După multi cercetători, evaluarea ei ar trebui sistematic 
făcută în cazul bolilor de somatizare. 

Mai mult, studii recente sugerează că tendinţa de a relata simptome si afectivi- 
tatea negativă sunt ereditare, 

Studiile lui Tellegen și colab. de la Universitatea din Minessota au arătat că în 
55% din cazuri trăsăturile afectivității negative pot fi atribuite factorilor genetici si 
numai în 2% din cazuri mediului familial comun. 

Studii corelative s-au facut nu doar la nivelul unor trăsături de personalitate, ci si 
a asocierii dintre tulburările de somatizare și alte tulburări psihiatrice. Cum era si de 
așteptat, multe studii arată o relaţie strânsă între somatizare şi depresie. | 


6 MODELELE SOMATIZĂRII 


Diverse corelaţii au făcut obiectul stabilirii unor posibile modele de relaţie care 
nu se exclud reciproc si care propun ipoteze cauzale, 

6.1 Somatizarea ca mecanism de apărare psihologic - corespunde unui model 
tradițional care consideră raportarea simptomelor somatice și recurgerea la asistenţă 
medicală nonpsihiatrică drept rezultat al prezentării modificate a unor tulburări psihice. 
Deci somatizarea ar fi o expresie „mascată“ a bolii psihice. 

Acest model își are sorgintea în noțiunile de început ale psihanalizei care consi- 
derau simptomele isteriei ca versiuni puternic modificate sau transformate ale unor 
impulsuri inconștiente interzise. Astfel, simptomele somatice aveau funcţie de apărare, 
permiţând o anumită exprimare a suferinței și ținând în același timp în afara câmpului 
conştiinţei dorințele inacceptabile. Versiunea modernă a acestei abordări considera că 
simptomele somatice funcționează ca mecanisme de apărare servind drept expresie a 
suferinței pentru a permite depresiei sau anxietăţii subiacente să rămână în afara 
conștiinței. Se spune adesea că acesti pacienti isi exprimă suferința psihologică prefe- 
rential prin „canale“ fizice (Katon, 1982), Nemiah si Sifenos au dezvoltat chiar 
conceptul de alexitimie pentru a descrie grupuri de pacienţi care par „să nu aibă cuvinte 
pentru exprimarea sentimentelor“ (1977). 


14 Sindroame Rătăcitoare 
SOMATIZAREA CA PREZENTARE 
MASCATA A BOLILOR PSIHIATRICE 


Tulburare psihica 


Aparari 


Zor psihologice 


N 
N i 


4 
Tulburări Simptome 


somatice psihiatrice 
nejustificate 


Utilizarea sistemelor 
de îngrijire 


Totuşi, numeroase studii sugerează că simptomele somatice şi cele psihogene nu 
sunt canale alternative pentru exprimarea suferinței, ci canale paralele care apar 
împreună (Clancy si Noyes, 1976; Costa si McCrae, 1980, 1985; Sherii și colab., 
1988; Simon GE și Katon W, 1989; Tudose F și lorgulescu M, 1994) 

6.2 Somatizarea ca amplificare nespecifica a suferintei - acest model este legat 
de stilul perceptual presupunând că pacienţii tind să perceapă si să raporteze nivele 
înalte din toate tipurile de simptome. Această tendinţă de a trăi stări emoționale neplă- 
cute a fost descrisă de Watson și alţii (1984, 1985) drept afectivitate negativă. Studii 
făcute pe voluntari sănătoși au arătat o rată înaltă a raportării de simptome la cei cu 
stări de afectivitate negativă. 

Investigatitle făcute de Balint (1957) asupra disconfortului emotional în clinicile 
de asistență medicală primară au condus la concluzii similare: el a descris termenul de 
„efect bazal“ care ar determina la pacienţi trăirea unui disconfort generalizat sau nespe- 
cific şi prezentarea la medic atât pentru simptome somatice, cât si emoţionale. Aceste 
ipoteze consideră mecanismele de amplificare somato-senzorială ca trăsături stabile de 
personalitate care ar influența prelucrarea tuturor stimulilor senzoriali, iar în consecinţă 
somatizarea ar rezulta din acest stil de amplificare somatică, mai degrabă decât 
dintr-un diagnostic psihiatric specific. Bazându-se pe o serie de lucrări ale anilor 70 
(Byrne, 1964; Bushaum și Silverman, 1968; Raine și colab., 1971; Hauback și 
Revelle, 1978), colectivul condus de Barsky (1988) elaborează conceptul de „ampli- 
ficare somato-senzitivă“ pentru a explica procesul prin care suferinţa psihologică duce 
la sensibilitatea manifestată prin simptome somatice. 

SOMATIZAREA CA AMPLIFICARE 
A STILULUI PERCEPTUAL 


Tulburare psihică 


Tulburări Simptome 
somatice psihiatrice 
nejustificate 


Utilizarea 
sistemului 
de îngrijire 


Simptomele sunt considerate ca începând cu senzaţia periferică care conduce la o 
elaborare corticală sau componenta reactivă care, la rândul ei, poate amplifica sau 
reduce senzaţia inițială. Stări psihologice negative afectează acest sistem crescând 
excitabilitatea si vigilenta, scăzând pragul perceperii și raportării senzatiilor fizice. Prin 
această concentrare selectivă pe senzațiile nocive, disconfortul nespecific se cana- 
lizează în simptome somatice, O variantă a ipotezei amplificării consideră somatizarea 
ca o consecință a anormalitatilor din neuropsihologia prelucrării informaţiilor, Studiind 
diferite răspunsuri fiziologice la stimulare sau nivelele diferiților metaboliți ai neuro- 
transmitatorilor, acești cercetători leagă fenomenele de somatizare de anomalii sau 
tulburări biologice şi biochimice. Modelul conform căruia pacienţii cu somatizare 
amplifică atât suferința psihică, cât si pe cea psihologică, implică ipoteze privind 
consecinţele clinice si semnificația diagnostic’ a acestor simptome care se pot corela 
cu modelul următor, 

6.3 Somatizarea ca tendință de a apela la îngrijiri medicale - pentru simptome 
comune. Acest model ia în considerare rolul suferinței psihologice în determinarea 
cazurilor în care pacienții solicită ajutor medical pentru simptome care preexistă. Acest 
model presupune că simptomele somatice neplăcute sunt ubicuitare şi că doar stările 
afective negative îi determină pe indivizi să ceară ajutor medical pentru simptome pe 
care altfel le-ar putea ignora. | 

SOMATIZAREA CA TENDINȚĂ DE ÎNGRIJIRE 
EXAGERATĂ A UNOR SIMPTOME COMUNE 


Simptome somatice 
comune 


Tulburări 
mmm PSINOlOgICE 


Utilizarea sistemelor 
de îngrijire 


Suferinta psihologică fi determină pe cei cu somatizare să interpreteze senzaţii 
fizice comune corporale ca dovezi ale unei boli (Mechanic D, 1982). Cei cu tulburări 
emoționale se adresează medicului pentru simptome comune pe care ceilalţi le 
depășesc fără ajutor medical. Anchete active ale stării de sănătate au arătat că majori- 
tatea oamenilor normali care se consideră sănătoşi au în mod frecvent simptome 
uşoare, variabile pentru care nu apelează la ajutor medical. 

Studiile lui Tessler și Mechanic (1978) au sugerat existența unui mod dobândit 
de adaptare la suferința emoţională prin focalizare asupra simptomelor somatice şi 
recurgere la ajutor medical. 

„Mai recent, Drossman și colab.(1988), asociază morbiditatea psihiatrică mai 
degrabă cu cererea de ajutor medical pentru diverse simptome, decât cu simptomul în 
sine. Același lucru îl arată si studiul facut de Lipscomn (1990) asupra sindromului 
premenstrual, constatând că morbiditatea psihiatrică este mai puternic legată de decizia 
de a apela la asistența medicală, decât de prezenţa simptomelor în sine. 

6.4 Somatizarea ca o consecință a suprautilizării asistenței medicale — acest 
model consideră somatizarea ca răspuns la stimularea realizată de sistemul de asistenţă 
medicală. El consideră utilizarea serviciilor medicale mai degrabă o cauză a raportării 
simptomelor decât o consecinţă a acestora, 

Această ipoteză accentuează asupra tendinței factorului cultural si a corpului 
medical de a întări comportamentul de boală si raportarea simptomelor. Cu cât 
sistemul de îngrijire medicală şi instituțiile medicale au în vedere în special simp- 
tomele corporale, somatizarea iatrogenică are șanse deosebite de a se afirma. 


Consideratii teoretice 17 


SOMATIZAREA CA RASPUNS LA 
FACILITATILE SISTEMULUI DE ÎNGRIJIRE 


Tulburare 
psihologică 


Sistemul de 
ee îngrijirea 
sănătății 


Tulburări somatice 
nejustificate 


Exemplul somatizarii frecvente printre studentii medicinisti ilustrează modul în care 
expunerea la sistemul de îngrijire medicală determină creșterea raportării suferințelor 
somatice. 

Trecerea în revistă a modelelor arată că tulburările psihice pot avea roluri extrem 
de variate în geneza simptomelor somatice neexplicate. Tranzitia se face de la modelul 
tradițional al somatizării ca prezentare atipică a tulburării psihice până la modelul 
amplificării care pune în discuţie chiar validitatea diagnosticelor psihiatrice 
tradiţionale. În sfârşit, o serie de autori au încercat evidențierea unor markeri biologici 
al tulburărilor psihiatrice printre pacienții cu tulburări de somatizare (Akiskal și 
colab., 1982; Rabkin și colab., 1983; Taerk si colab., 1987), dar datele existente nu 
conduc la concluzii clare, tehnicile disponibile având un potential limitat, 


7, FUNCTIONAL - ORGANIC O DISPUTĂ MEREU INDECISĂ 


O serie de cercetări au căutat să delimiteze etiologii asa-ziselor tulburări 
funcționale. Subliniem faptul că distincția între funcţional și organic își are rădăcinile 
în ontologia biomedicală dualistă, anumite boli fiind considerate mai reale decât altele, 
aceasta datorită faptului că însăşi existenţa conceptului de somatizare îşi are rădăcinile 
în epistemologia dualistă, profund ancorată în istoria teoriei si practicii medicinii 
europene. Această epistemologie se referă la un model de boală care stabileşte cum ar 
trebui să se comporte o persoană în contextul unor modificări specifice măsurabile, 
care tin de o afectare a organismului. 

În disputa organic-functional un studiu sistematic făcut de-a lungul a trei ani pe 
simptomele prezentate la prima consultatie de pacienţii americani arată enorma majori- 
tate a functionalitatii în raport cu organicitatea. Doar acest argument ar fi suficient pentru 
a justifica efortul medicului de a separa cele două circusmtante şi pentru a institui 
măsurile cele mai adecvate care să nu declanseze caruselul sindroamelor rătă 
citoare, 


Organic vs functionai la cele mai comune simptome 
în medicina de prim contact din SUA 


E Cauză organică 


după Kroenke si Mangelsdorff, 1989 


Într-o recentă carte dedicată etiopatogeniei sindroamelor functionale Manu P 
(2004) respinge teoriile care încearcă explicarea sindroamelor funcționale ca o 
consecință a unor modificări psihiatrice (depresie), neuroanatomice (hipoperfuzie), sau 
neurobiologice (deficiență de serotonină). E] arată că este mai acceptabilă legătura 
dintre trăsăturile de personalitate, istoria familială, experiențele individuale anterioare, 
abuzul fizic și sexual și stilul catastrofic de coping. Aceleaşi coordonate vor influența 
complianta terapeutică, evoluţia bolii ca si răspunsul terapeutic si relația cu medicul. 

CAPITOLUL 2 


SINDROMUL OBOSELII CRONICE 


Tudose Florin, Tudose Cătălina, Vasilescu Andreia 


1. DELIMITAREA CONCEPTULUI ȘI CRITERII DE DIAGNOSTIC 


Oboseala este alături de febră, anxietate și depresie unul dintre cele mai comune 
simptome în practica medicală indiferent de specialitatea căreia îi aparţine o anumită 
suferinţă. 

Dacă sănătatea si boala sunt, cel putin în modul obișnuit de a gândi, situații 
contrare, între ele nu există o delimitare netă. Observatia oamenilor în afară de clinică 
sau de cabinetul medical ne arată că ei prezintă sporadic simptome ce aparțin 
sindroamelor patologice, chiar dacă ei pot fi considerați ca sănătoși. Este semnificativ 
faptul că unul dintre cele mai des întâlnite simptome din toată patologia, oboseala este 
un fenomen care face parte din manifestările normale ale vieţii. Ceea ce-i dă caracterul 
de patologic sunt condiţiile în care se produce si îndeosebi caracterele ei, dar și 
atitudinea omului față de oboseală sau chiar atitudinea medicului faţă de ea. 

Sindromul de oboseală cronică a intrat în atenţia publicului și a cercetării stiinti- 
fice de abia în ultimele două decenii. Această stare de oboseală persistentă a fost 
descrisă initial ca un sindrom asociat cu unele infecții virale, mai precis ca o mani- 
festare a reactivării unei infecții cu virusul Epstein-Barr (Tobi M si colab., 1982; 
Dubois si colab., 1984; Jones si colab., 1985; Strauss si colab., 1985). Ulterior 
această supozitie etiologică nu a putut fi confirmată (Buchwald și colab., 1987; 
Holmes și colab., 1987; Hellinger și colab., 1988). Lipsa unor criterii clinice unitare 
de definire a sindromului ca si a unei certitudini etiologice au determinat centrul de 
control si preventie a bolilor din SUA (CDC) să sponsorizeze un studiu de redefinire a 
sindromului pe baze clinice. Astfel afecțiunea a fost numită «sindrom de oboseală 
cronică» (SOC) iar criteriile de diagnostic, elaborate de Holmes, au fost definite astfel 
(Holmes GP si colab., 1988): 

Criterii de definire pentru sindromul de oboseala cronica 


(Holmes GP, Kaplan JE, Gantz NM si colab., 1988) 

Un caz de sindrom de oboseală cronică trebuie să îndeplinească 

= criterii majore: - 1 și? 

= criterii minore:- 6 sau mai multe din cele 11 criterii simptom si 2 

sau mai multe din cele 3 criterii somatice 
- 8 sau mai multe din cele 11 criterii simptom. 

Criterii majore: 

1. Oboseală persistentă recent instalată sau recădere fără antecedente de simp- 
tome similare. Odihna la pat fără rezultat. Destul de severă pentru a scădea nivelul 
activităţii zilnice sub 50% din nivelul premorbid. Durată de cel puţin 6 luni. 

2. Excluderea altor afecţiuni medicale sau psihiairice ce pot determina simptome 
similare. | 

Criterii minore: 

Criterii simptom 

|. Subfebrilitate (37,6-38,6C) sau frisoane; 

2. Dureri în gât; 

3. Adenopatie cervicală sau axilară dureroasă; 

4. Slăbiciunea musculară generalizată neexplicată; 

5. Discontort muscular sau mialgii, 

6. Oboseală prelungită (>24 ore) după exerciţii tolerate în perioada premorbidă; 

7. Cefalee generalizată recent instalată; 

8. Artralgii nespecifice fără tumefierea sau inrosirea articulatiilor; 

9. Acuze neuropsihologice/una sau mai multe din următoarele: fotofobie, 
lapsusuri, iritabilitate excesivă, confuzie, dificultăți în gândire, incapacitatea de a se 
concentra, depresie; 

10. Afectarea somnului (hipersomnie sau insomnie); 

11. Dezvoltarea acută a unui complex de simptome (în câteva ore până la câteva 
zile). 

Criterii somatice: 

(Documentate medical în cel puțin două ocazii, despărțite de minim o lună) 

1. Subfebrilitate (37,6-38,6 C oral, 37,8-38,8 C rectal); 

2. Faringita neexsudativa; 

3. Adenopatie cervicală posterioară sau anterioară sau axilară palpabilă sau 


Y 


fermă. 

2. CRITERII ACTUALE DE DEFINIRE A SINDROMULUI DE OBOSEALĂ CRONICĂ 


În 1994, Centrul American de Control si Preventie a Bolii (USCDCP) a încercat 
o nouă definire, mai adecvată, a acestui sindrom. 

Prezența unei stări de oboseală persistentă sau recidivantă caracterizată prin: 

]. Debut nou sau definit; 

2. Neexplicată fntr-altfel după o evaluare clinică; 

3. Nu este rezultatul unui exerciţiu fizic excesiv; 

4, Nu este substanțial ameliorată de repaus; 

5. Produce o reducere semnificativă a nivelului anterior de activitate ocupational- 

socială. | 

În plus, prezenţa a cel putin 4 din următoarele simptome: 

. Afectarea substanţială a memoriei recente şi concentrării 
„ Dureri de gât; 

. Adenopatie cervicală sau axilară; 

. Durere musculară; 

. Dureri poliarticulare fără semne de artrită; 

. Cefalee (modificată ca tip și severitate); 

„Somn neodihnitor; 

„Stare de rău post exerciţiu fizic durând peste 24 ore. 

Cele patru sau mai multe simptome trebuie să fi persistat sau recidivat mai mult 
de 6 luni si să nu fi fost anterioare debutului simptomului de oboseală (Fukuda si 
colab., 1994) 

Nu există teste de laborator sau proceduri imagistice care să permită un diagnostic 
pozitiv de SOC, dar asemenea teste trebuiesc utilizate pentru a exclude alte posibilități 
diagnostice. 

Definiţia din 1994 identifică următoarele condiţii de excludere a diagnosticului de SOC: 

l. orice condiție medicală activă ce poate explica prezenţa oboselii cronice, 

inclusiv efecte secundare ale unor medicamente. 

2. orice condiție medicală diagnosticată anterior a cărei rezolvare nu a fost 

dovedită 

3. orice diagnostic trecut sau prezent de depresie majoră cu trăsături psihotice sau 

melancolice, tulburare afectivă bipolară, schizofrenie, tulburare delirantă, 

demenţă, anorexia sau bulimia nervosa; 

4. abuz de substanţe la până în doi ani de la debutul oboselii și în orice moment 

după aceea; | 

5. obezitate Pe definit prin indexul de masă corporală de cel putin 45. 

Diagnosticul de SOC este permis la pacienți cu diverse afecţiuni: 

1. condiţii medicale definite primar prin acuze subiective sau pentru care nu 

există confirmare prin teste de laborator, cum ar fibromialgia, tulburări somato- 

forme, depresie nonpsihotică sau nonmelancolica, sensibilitatea chimică multiplă; 

2, condiţii cunoscute ca implicând simptomul de oboseală, dar pentru care s-a 


(sm Poe 


COG a O tA A 

primit un tratament adecvat, de exemplu hipotiroidism tratat adecvat prin trata- 

ment de substituție, verificat prin valoarea TSH care este normal; 

3, condiții medicale cunoscute ca prezentând oboseală și alte simptome, cum ar fi 

boala Lyme, dacă pacientul a primit terapie farmacologică adecvată înainte de 

dezvoltarea simptomelor cronice. 

După cum se observă din înseși criteriile de definire şi de excludere ale SOC, 
liniile de delimitare a acestui sindrom de alte afecțiuni, psihiatrice (depresia) sau cu 
caracter somatic functional (fibromialgia) nu sunt încă clar trasate. O serie de ipoteze 
etiopatogenice pentru SOC continuă să aibă în vedere raporturile acestuia cu maladia 
depresivă. 


3. DEPRESIA ȘI SINDROMUL OBOSELII CRONICE 


Studii diverse subliniază rata ridicată a bolii depresive între 15 şi 54% la pacienţii 
cu sindrom de oboseală cronică, iar studii foarte recente arată că tulburările cognitive 
din sindromul de oboseală cronică există chiar în absenţa preexistentei sau comorbi 
ditatii tulburărilor psihiatrice. Aceste constatări ar indica faptul că doar tulburările 
psihiatrice nu pot fi făcute responsabile de sindromul de oboseală cronică. (Brian AF, 
2000). 

S-a încercat detalierea raportului depresie — SOC în patru modele alternative: 

3.1. Simptomele SOC pot apare în contextul unui episod depresiv major- 
SOC este o prezentare atipică a depresiei majore la indivizi care se centrează pe simp- 
tomele fizice si au învăţat să-și atribuie problemele mai mult indispozitiilor somatice 
decât celor psihologice. SOC se dezvoltă la indivizi vulnerabili la depresie. Contorm 
acestui model, episodul depresiv major este sursa invaliditatii continue. Acest model 
susține că episodul depresiv major este sursa modificărilor neuropsihologice notate în 
SOC şi poate fi cauza dezordinilor imune observate. 

3.2 Simptomele depresive ar constitui un sindrom afectiv organic putându-se 
datora unuia sau mai multora din următoarele procese fiziopatologice: 

a. Acțiunea directă a unui virus sau a unei toxine asupra sistemului nervos central 

b. Reacţii autoimune sau de hipersensibilitate la prezenţa unui virus în afara SNC 

c. Actiunii centrale a interferonului circulant si a citokinelor induse de infecția virală 

3.3. Simptomele depresive ar putea constitui o reacţie de adaptare la inca- 
pacitatea individului din SOC care este o boală cronică asociată cu tulburări centrale 
şi periferice rezultând din deficiențe de neurotransmitere si tulburarea axei hipota- 
lamao-hipofizo-corticosuprarenale. 

3.4. Observatiile asupra episodului depresiv major sunt false, rezultand 
dintr-o suprapunere a simptomelor SOC in episodul depresiv major, cand de fapt 
nu există nici o tulburare independentă majoră de dispoziție — dacă un pacient cu SOC 
are o tristeţe reactivă atunci el/ea poate întruni criteriile pentru episodul depresiv major 

pe baza simptomelor SOC. 


4.NEURASTENIA ȘI SINDROMUL DE OBOSEALĂ CRONICĂ 


Neurastenia este o altă entitate patologică care are multe în comun cu SOC, dintre 
care fără îndoială și unele elemente etiopatogenice. Descrisă de George M Bird în 
1869 ca o stare de oboseală persistentă, prezentă la persoanele ce desfăşoară o muncă 
intelectuală excesivă în detrimentul exerciţiului fizic, neurastenia asociază unele simp- 
tome psihice prezente în SOC (oboseala, tulburările de concentrare $1 de somn) dar nu 
şi pe cele somatice (dureri musculare, articulare, adenopatii, durere faringiană, etc). O 
ipoteză etiopatogenică actuală în neurastenie, şi anume epuizarea, datorită stresului 
cronic, a unor neuromediatori cerebrali, reprezintă o explicaţie etiopatogenică valabilă 
şi în SOC, în care mai multe studii au depistat un hipocortizolism, prezent și în alte 
afecțiuni asociate stresului cronic — fibromialgia, artrita reumatoidă, diverse tulburări 
somatoforme.(Heim C, Ehlert U, Hellhammer DH, 2000). 

Tendintele actuale în ce priveşte etiopatogenia SOC sunt de a-l individualiza ca 
entitate diferită de alte afectiuni psihopatologice înrudite, ca pe o condiție ce asociază, 
pe lângă afectarea functiilor neurocognitive si a calității somnului și simptome 
somatice ca dureri faringiene recurente, dureri musculare, artralgii, cefalee si stare de 
rău după exercițiu fizic. Unii pacienţi descriu un debut infecțios, dar legătura între 
infecții si SOC rămâne incertă. Cercetările actuale evidenţiază activarea sistemului 
imun, alterări la mai multe nivele ale axei hipotalamo-hipotizare și implicarea altor 
parti ale SNC, ca si modificări ale metabolismului muscular. | 

După unii autori doar absenţa unei cauzalitati precise face ca SOC să fie subes- 
timat si numit neurastenie sau depresie mascată. 


5, IPOTEZE 


În cele ce urmează vor fi tratate principalele ipoteze etiopatogenice actuale în SOC: 

5,1 Este SOC (sindromul oboselii cronice) o afecțiune de etiologie virală? 
SOC a fost descris initial ca o afecţiune cu debut infecțios. Multă vreme s-a susținut 
existența unei activităţi virale persistente cu rol în perpetuarea SOC (Levine PH, 
1996). Prezenţa SOC la un procent important (15%) dintre veteranii războiului din 
Golf a pus de asemenea problema implicării unui factor infecțios în acest tip de 
afecțiune (Kipen HM, 1999). De asemenea, imunoactivarea limfocitelor T prezentă în 
SOC a fost interpretată ca o dovadă indirectă a implicării infecţiei virale în etiologia 
acestui sindrom (Hassan, 1998). 

Majoritatea studiilor actuale nu validează prezenţa unui agent infecțios, viral sau 
nonviral, în SOC: 

Nu s-a evidenţiat prezența HHV6(human herpes virus), HHV7, EBV (virusul 
Ebstein-Barr)si citomegalovirusi pe mononucleare și nici a anticorpilor antiHHV6, 

antiEBV (Wallace HL 2nd, Natelson B, Gause W, Hay J, 1999). Nu ar fi implicate 
EBV sau HHV în SOC (Bell DS, 1994). Nu ar fi implicate Borna virusurile în SOC 
(virus neurotrop) (Evengard B, 1999) 

Unele studii afirmă o posibilă implicare a EBV și/sau citomegalovirusuri în SOC 
(Hana I, Vrubel J, Pekarek J, Cech K, 1996) ca si o posibilă reactivare/replicare a 
EBV in SOC (Glaser R, Kiecolt-Glaser JK, 1999) 

3.2 Este o disfunctie imuna la originea SOC? 

Diverse studii iniţiale (Holmes, 1987) evidentiau niveluri crescute de anticorpi 
antivirali diversi (anti EBV, citomegalovirus, etc). S-a încercat interpretarea acestor 
rezultate ca pe un răspuns policlonal nespecific al limfocitelor B, dar studii de dozare 
a cantităților totale de Ig G, Ig A și Ig M nu au putut confirma această ipoteză (Manu 
P, 1998). Astfel, nu s-a constatat nici o diferenţă între SOC şi un grup martor în ce 
privește subclasele de Ig (Natelson BH, Ellis SP, 1995). De asemenea, un studiu a 
evidențiat scăderea IgG 1 si IgG 3 în SOC, dar doar ca epifenomen de compoziţie a 
grupului (Natelson BH, 1998). În acelaşi sens, administrarea de IG în perfuzie nu 
ameliorează simptomele SOC (Vollmer-Conna U, 1998). 

Ar exista o implicare a fractiunilor C3 si C4 ale complementului in SOC. Astfel, 
un studiu comparativ a două grupuri, cu oboseală în cadrul SOC si oboseală non SOC, 
arată că C3 sau C4 discrimineaza bine între SOC şi oboseală nonSOC ca si protein A 
binding, Raji cell (Natelson BH, Ellis SP, Braonian PJ, DeLuca J, Tapp WN, 1995). 

5.3. Există o imunoactivare a limfocitelor T in SOC? 

Studii anterioare au evidenţiat o activare imuna a limfocitelor T, iar aceasta acti- 
vare a putut fi interpretată ca o dovadă indirectă a implicării unei infectii virale în SOC 
(Hassan, 1998). Rezultate recente sunt heterogene, contradictorii si dificil de inter- 
pretat într-un mod unitar. Astfel, Zhang evidentiaza o creștere a celulelor T doar 
într-un grup de SOC veterani ai războiului din Golf, nu şi într-un alt grup de SOC 
(Zhang Q, 1999). Bounous G și Molson J în octombrie 1999 aduc o dovadă indirectă 
în sprijinul ipotezei activării limfocitare, evidențiind o scădere a glutationului 
disponibil pentru muşchi, glutation care ar fi captat în mod competitiv pentru activarea 
sistemului imun limfocitar. Diminuarea glutationului disponibil pentru muschi ar fi 
partial responsabil de oboseală si durerile musculare. 

Implicarea TNF -alfa (citokină proinflamatorie), care este crescută în SOC față 
de grupul martor este confirmată în mai multe studii recente (Zhang Q, 1999; Gupta 
S, 1998; Moss RB, 1999). 

Celulele NK (Natural Killer): există mai multe studii care confirmă o scădere a 
celulelor NK în SOC (Zhang Q, Zhou XD, 1999; See DM, Cimoch P, 1998, 
Whiteside TL, 1998), dar si alte rezultate care nu găsesc o diferență semnificativă 
pentru numărul de celule NK între grupul SOC si grupul martor (Mawle AC, 
Nisenbaum R, 1997). 

Există date contradictorii şi heterogene si în ce priveşte implicarea diferitelor 

tipuri de celule T. Ar exista o reducere a CD4 si CD45RA(Manu P, 1998), o creştere 
a CD 38 (marker de activare) după Barker E, 1994 dar o diferență nesemnificativă a 
CD38 în alte studii (Strauss SE, 1993). Unele studii au evidenţiat o scădere a CDS, 
CD8 si CD1 1a (See DM, 1998) si o scădere a expresiei CD11 pe CD8 (Swanink CM, 
1997). Există de asemenea în SOC o reducere a răspunsului proliferativ al limfocitelor 
la phytohemaglutinină, concavalină A şi enterotoxină stafilococică (Strauss SE, 
1993). 

5.4.Exista modificări endocrine semnificative în SOC? 

În SOC există o scădere a activității axei hipotalamo-hipofizo-cortico- 
suprarenale, diferit de ce se întâmplă în depresia majoră si apropiată de fibromialgie 
iar această hipoactivitate ar fi datorată unei afectări a transmisiei serotoninergice 
(Demitrack MA, Crofford LJ, 1998). 

Într-adevăr, eliberarea de ACTH mediată de SHT 1a, la pacienți cu SOC (dupa 
administrarea de ipsapironă per os 20 mg) este diminuată, dar nu si eliberarea de 
cortizol (Dinan TG, Majeed T, 1996). 

Această hipoactivitate s-ar reflecta la nivel corticosuprarenalian printr-un 
hipocortizolism, comun pentru SOC şi pentru alte afecțiuni asociate cu stresul cronic 
(fibromialgia, artrita reumatoidă, astmul) (Heim C, 2000). | 

Există un răspuns scăzut al cortizolului și al ACTH la administrarea de CRH 
exogen în SOC fără alte tulburări psihice, spre deosebire de SOC combinat cu alte 
tulburări psihice, unde există un răspuns normal al cortizolului și scăzut al ACTH (Scott 
LV, Medbak S, 1998). Ar exista o hipofunctie CRH în SOC, ca și în sindroamele 
depresive atipice (cu hipersomnie, hiperfagie, astenie) și ea ar fi asociată cu un deficit al 
unui neuropeptid anorexogen de trezire (Gold PW, Licinio J, 1995). Hipofunctia CRH 
ar favoriza instalarea stărilor inflamatorii si ar fi responsabilă de tabloul de depresie 
atipică asociat cu fenomene/afectiuni inflamatorii, ca si de SOC (Gold PW, 1995). 

Argininvasopresina (AVP) este de asemenea afectată în SOC (Conti F, Pittoni 
V, 1998), căci AVP e cosecretagog pentru axa HPA (împreună cu CRH) (Yatham LN, 
Morehouse RL, 1998). S-a evidenţiat AVP bazală scăzută și apa corporală totală cres- 
cută în sindromul de oboseală postviral (Bakheit AM, Behan PO, 1994). 

Serotonina: În ce priveşte implicarea serotoninei în SOC, rezultatele sunt contra- 
dictorii. Răspunsul crescut al prolactinei la buspironă în SOC ar putea fi consecința 

Ar exista o neurotransmisie SH crescută în SOC (si scăzută în depresie) conform 
unor studii (Cleare AJ, Bearn J, 1998 — pe 10 pacienţi), în timp ce alte studii neagă o 
implicare a SHT in acest sindrom (Yatham LN, Morehouse RL, 1995 — pe 11 
pacienți). 

Ar exista de asemenea o up-regulation a receptorilor SHT în oboseala postvirală 
(Bakheit AM, Behan PO, 1992). 

Afectarea funcţiilor hipotalamice: ar exista o disritmie circadiană între tempe- 

ratura corporală centrală și secreția de melatonină, ce ar putea fi la originea perpetuarii 
oboselii (Williams G, Pirmohamed J, Minors D, Waterhouse, 1996). Alterarea 
ritmului somn-veghe prin munca de noapte mimeazä răspunsul hipofizo-adrenal la 
CRH din SOC (Leese G, Chattington P, 1994). 

În ce privește hormonii sexuali, există studii ce evidențiază un deficit în activi- 
tatea androgenilor endogeni în SOC (Alain TJ, Bearn JA, 1996). De asemenea ar 
exista o disfunctie ovariană cu producție continuă de estrogeni/cicluri anovulatorii; ca 
și scăderea eficienței imunomodulatorie a: progesteronului (pierderea influenţei 
endocrine pe it-ul de neutrofile, pierderea corelatiei între nivelul de neutrofilie indusă 
de stres și nivelul de progesteron) (Harlow BL, Signorello LB, 1998). 

Studii din ultimul deceniu au evidenţiat o funcție tiroidiană normală în SOC 
(Hamilos DL, Nutter D, 1998). 

În ce privește implicarea opioidelor endogene, activarea naloxon — mediată a 
axului HPA este atenuată în SOC, ceea ce face improbabilă o ipoteză a inhibitiei 
opioide excesive ca explicaţie a dereglării HPA în SOC (Scott LY, Burnett F, 1998). 

5.5, Există o afectare a metabolismului muscular în SOC? 

Studii recente evidențiază o scădere a eliberării de oxigen la nivel muscular în 
SOC. Reducerea eliberării oxigenului ar duce la reducerea metabolismului oxidativ 
si la oboseala musculară (Me Cully, 1999). 

În SOC ar exista o activare imună limfocitară consumatoare de glutation. În 
consecință, mai mica disponibilitate de glutation pentru fibra musculară ar fi la origi- 
nea oboselii şi a durerii musculare din SOC (Bounous G, 1999). 

5.6. Există alterări de ordin neurologic în SOC? 

Studii recente (Gordon R, 1999) evidențiază o alterare a potentialelor corticale 
motorii în SOC, ca și alungirea timpului de reacție în sarcini de detectarea țintei si în 
sarcini de memorizare pe termen scurt. 

Un studiu de imagistică cu rezonanță magnetică evidenţiază mai multe anomalii 
în subgrupul SOC fără alte tulburări psihice cotate pa axa I, comparativ cu SOC cu 
tulburări psihice pe axa I şi cu grupul subiecți sănătoși sedentari. Aceste anomalii sunt 
de tipul hiperintensitati mici, punctate în substanța albă subcorticala, mai evidente 
în lobul frontal. Se poate trage concluzia importanţei unei stratificări în grupuri a SOC 
(Lange G, 1999), si în funcţie de aceste criterii imagistice. 


6. ALTE ASOCIERI ETIOPATOGENICE DIVERSE 


Au mai fost invocate în etiopatogenia SOC intoxicația cu monoxid de carbon 
(Knobeloch L și Jackson R, 1999, evidenţiază la familii expuse cronic la CO 
diagnosticarea mai frecventă a SOC, depresiei si gripei), rolul hipotensiunii ortosta- 
tice și a sindromului de tahicardie ortostatica (Stewart GM, 1999), rolul unui 
deficit de piridoxina în etiopatogenia acestui sindrom (Heap LC, 1999). 

Studii de fiziologie recentă sugerează că ar fi implicat în SOC un reflex nazal al 
oboselii înrudit cu reflexul atavic de scufundare. Conform acestei ipoteze acest reflex 
nazal al oboselii ar produce o oboseală debilitanta care 1-ar permite individului un timp 
pentru recuperare înainte de a înfrunta din nou un mediu ostil (Kaplan și Sadock, 
2000). 

Multitudinea de studii existente ca si polimorfismul rezultatelor fac din SOC o 
entitate-problema, un sindrom heterogen, implicând o interactie de sisteme biologice, 
corespunzând unei largi categorii de pacienţi, ale căror simptome si profiluri serologice 
individuale depind de factori putin standardizati în prezent, cum ar fi modul de debut 
al bolii și profilul genetic individual (Kakumanu S, Yeager M, Craig TJ, 1999). 
Multi autori consideră că cea mai bună circumscriere a conceptului de sindrom de 
oboseală cronică este ca un sindrom heterogen de etiologie necunoscută rezultat din 
interferența unor factori psihiatrici, infectiosi, neuroendocrini și imunologici. (Brian 
AF, 2000). 

Cu toate acestea etiopatogenia SOC nu poate fi înțeleasă complet decât în lumina 
unei concepții dualiste corp-psihic, de inspiraţie psihosomatică (Evengard B, 1999). 

CAPITOLUL 3 


NEURASTENIA 


Tudose Florin, Tudose Cătălina 


1. CADRUL ACTUAL AL NEURASTENIEI 


În ultima jumătate de secol psihiatria a cunoscut modificări radicale care au 
schimbat nu doar conţinutul nosografic şi posibilităţile sale terapeutice, ci și poziția pe 
care această specialitate o deţine în rândul celorlalte discipline medicale. Acest fapt se 
datorează în primul rând creșterii fluxului informational care şi-a lărgit logaritmic 
debitul, precum si dublului demers de extindere către alte discipline care au drept 
obiect de studiu omul (biologie, genetică, neuropsihologie, antropologie, sociologie) 
sau cu care este în conexiune mai îndepărtată (informatica, matematica, chimia), si cel 
de circurnscriere şi delimitare a unei arii de acţiune proprie. Acest lucru are ca efect 
deseori modificarea unor concepte operante în planul acțiunii diagnostice sau terapeu- 
tice sau difuzia lor către alte domenii medicale care le arată un interes 

Concept mereu contestat în ultimii 50 de ani, neurastenia revine ca o obsesie în 
clasiticările psihiatrice şi nu poate fi în ciuda tuturor tentativelor desprinsă de patologia 
corpului, 

De fapt încă de la introducerea termenului în anul 1869 de către psihiatrul ame- 
rican George Miller Beard statusul diagnosticului de neurastenie a suscitat numeroase 
dezbateri si confuzie (Gray M, 1978). Această descriere reprezintă prima contribuție 
originală a psihiatriei americane la edificiul unei specialităţi controlată până atunci de 
europeni (Pichot P, 1983). Chiar construcția etimologică a termenului neuro=nerv ȘI 
astenia=slăbiciune sugera că boala ar fi o slăbiciune a sistemului nervos si nu a psihis- 
mului. Cu toate acestea în fapt neurastenia a fost rapid acceptată începând să fie cunos- 
cută ca boala americană, americanita sau slăbiciunea nervoasă americană (Veith I, 
1968). Cât priveşte tabloul simptomatologic pe care Beard l-a schițat pentru noua enti- 
tate el cuprindea peste 100 de simptome printre care “insomnie, bufeuri, amețeli, 
dilatarea pupilelor, durere şi apăsare sau greutate în cap, schimbări ale expresiei privirii, 
greață, voce stinsă, iritabilitate, dispepsie nervoasă, uscăciunea gurii si pielii, frică de 
contaminare, scăderea controlului mintal, lipsă de decizie, dureri de spate, spasme 
musculare, crampe musculare, dureri perineale, impolență, vertigo, urinare 
frecventă”. Este evident că acest imens amalgam a stârnit stupoarea lumii medicale pe 
de o parte, dar a şi făcut ca astenia să fie un imens coş de gunoi pentru întreaga patologie 
psihică sau somatică. Condiţiile care favorizau noua boală era în concepția autorului: 
folosirea mașinilor cu aburi, diseminarea excesivă a materialelor tipărite, telegraful, 

ştiinţa si activitatea mintală a femeii, La acestea s-ar mai adăuga excesiva uscăciune a 
aerului, diferenţele mari între perioada caldă și cea rece, libertatea religioasă si civilă 
etc. Deci toate aceste lucruri sunt de domeniul istoriei şi ar putea să pară o enumerare 
ironică a clinicianului contemporan considerăm că un memento nu este inutil; spunem 
aceasta într-un moment în care stresului i se atribuie o dimensiune impresionantă în 
etiopatogenia celor mai variate tulburări psihice sau somatice, iar cadrul nosologic care 
este considerat urmaşul direct al neurasteniei sindromului de oboseală cronică (boala 
secolului XX — Wessely S, 1999) i se atribuie în spiritul epocii cele mai fantastice 
ipoteze etiologice de la picovirusuri la hormoni și complexe imunitare. 


- argininvasopresina 


- afectarea efectului imunomodulator al progesteronului 


- activitatea estrogenică 
- GH, IGF-I şi IGF-I, IGF-binding protein 


- Herpesvirusul uman (tip 1,2 şi 6) 


- Virusul citomegalic 
- HTLV tip I st H 


- Virusuri: Coxsackie, rujeolic 


Imunitatea umorală: | e - Imunitatea celulară: 
- anticorpi fata de EBV, citomegalovirus - alterări ale subtipurilor celulare T (CD4, 
HSV tip I si H si rujeolic CD45RA, CD8, CD5, CD11A) 
- cantitate de IgG, IgA si IgM - activitatea limfocitelor NK 
EA "răspunsul limfocitar la stimularea mitogenica 
(PHA, ConA) 
- implicarea fractiunilor C3 sau C4 ale | - citokine, interleukine (1, 2, 10), interferon, TN 
complementului_ 5 alfa 


- răspuns policlonal B nespecific 


(Tudose F, Vasilescu A, Niculăiţă A, Dobrea L, 1999) 

Trebuie subliniat tot ca un memento că americanii au fost cei care pur si simplu 
au renunțat la cadrul nosologic al neurasteniei încercând să pulverizeze chiar conceptul 
de nevroze din ediţiile a treia în cele două forme ale sale si cea de a patra a manualului 
statistic de diagnostic al Asociaţiei Psihiatrice Americane. Cu tot entuziasmul pe care 
unii psihiatri l-au manifestat faţă de această abordare ateoretică si pragmatică 
(lonescu G, 1992) ne-am manifestat îndoiala că abordarea punctuală simptomatică sau 
sindromatică va avea vreo şansă de supraviețuire afirmând fără reținere “nevroza a 
murit, trăiască nevroza!” (Tudose F, 1993). 

În ceea ce privește poziţia adoptată de scoala românească de psihiatrie în două 
lucrări recent publicate sub titlul “Psihiatrie” neurastenia este văzută ca: 

m O reacție psihică de intensitate nevrotică a cărei expresie clinică evidenţiază 
sindromul dominant astenic caracterizat prin fatigabilitate, epuizare rapidă 
hipoprosexie voluntară, hipomnezie de fixare si evocare, iritabilitate, labilitate 
emoţională, insomnie, hiperestezii şi cenestopatii cu stare generală de disconfort 
psihic și somatic adesea însoțite de o stare depresiv-anxioasă trăită penibil si 
conştient de către bolnav (Predescu V, 1998), 
m Neurastenia este boala epuizării si suprasolicitării, era foarte frecventă si în 
trecut, cea mai disprețuită si cea mai mascată de alte etichete (pentru concedii si 
pensionări).(Romilă A, 1997). Acelaşi autor încearcă să delimiteze principalele 
manifestări ale neurasteniei ca fiind irascibilitatea, hiperestezia, fatigabilitatea, 
insomnia, cefaleea, ameteala (ameteala sperie cu mult mai mult decât cefaleea 
căci dă nesiguranţă în mers si bolnavului îi este frică să traverseze strada, să urce 
în tramvai), paresteziile, aerofagia, diskinezia biliară și patologia genitala. 

Se poate uşor observa tendinţa ambilor autori de a face o descriere fenomeno- 
logică ca o tentativă de a delimita un câmp conceptual imposibil altfel de a fi abordat 
mai riguros. 

De altfel și ICD-10 a revenit si a introdus neurastenia (codul F48) subliniind că 
în prezentarea acestei tulburări există variații culturale considerabile, două tipuri prin- 
cipale apărând cu o suprapunere importantă: 

e Un tip are ca principală trăsătură o acuză de fatigabilitate crescută după efort 

mintal, adesea asociată cu o anumită scădere în performanţa ocupationala, de a 

face față eficient în sarcinile cotidiene. Fatigabilitatea mintală este descrisă tipic 

ca o intruziune neplăcută a unor asociaţii sau reamintiri care distrag atenţia, difi- 
cultăţi de concentrare şi, în general, o gândire ineficientă, 

e În celălalt tip accentul este pus pe sentimentul unei slăbiciuni și epuizări fizice 

sau corporale după un effort minim, însoțit de algii si dureri musculare și incapa- 

citate de relaxare. 

În ambele tipuri este comună o varietate de alte trăiri somatice neplăcute, cum ar 
fi ameteala, cefaleea de tensiune si sentimentul unei instabilit&ti generale. Îngrijorare 
privind o scădere a stării de bine mintale şi corporale, iritabilitatea, anhedonia și grade 
minore variabile atât de depresie cât și de anxietate sunt obișnuite. Somnul adesea 

perturbat în fazele inițiale şi mijlocii, dar hipersomnia poate fi proeminentă. 

Un recent studiu publicat de Krasnov VN și Vel’tishev Dlu (1999) obtin date 
certe pentru a împărți neurastenia în două variante: cea hipostenică cu hiporeactivitate, 
depresivitate si alte tulburări din spectrul afectiv si cea hipestenică cu hiperreactivitate. 
hiperestezie și tulburări în sfera anxietatit. 


Criteriile 1CD-10 pentru neurastenie 


A. Una din următoarele trebuie să fie prezentă: 

1) sentimentul de oboseală dureroasă si persistentă după eforturi mintale minore 

(ca: executarea sau desfășurarea sarcinilor zilnice care nu ar trebui să ceară un 

efort mintal deosebit) 

2) sentimentul persistent și neplăcut de oboseală și slăbiciune corporală după 

eforturi fizice minore 

Unul din următoarele simptome trebuie să fie prezent: 

(1) sentimentul de durere și suferință musculară 

(2) ameteala 

(3) cefalee dituză 

(4) tulburări de somn 

(5) incapacitate de relaxare 

. (6) iritabilitate 

Pacientul este incapabil să treacă de la simptomele de la criteriul (1) sau (2) cw 
ajutorul odihnei, relaxării sau divertismentului. 

Durata tulburării este în ultimele trei luni. 

Cele mai obisnuite cauze care trebuiesc excluse: 

- tulburările trebuie să nu apară în prezența unei labilitati emoţionale datorat: 
encefalitei, traumatismului cranio-cerebral, unei boli afective, tulburării de panică sav 
tulburării de anxietate generalizată. 

Subliniind trăsăturile clinice ale sindromului neurastenic, un grup de lucru zi 
Asociaţiei Mondiale de Psihiatrie condus de profesorul Edmond Chiu (1999) dedicz: 
consensului în neurastenie delimitează cele cinci domenii în care trebuiesc căuta: 
principalele semne clinice ale sindromului neurastenic si ale sindroamelor asemăn:- 
toare în care apar diferențe culturale. 

Bo abilitate Iritabilitate cefalee H alte Fatigabilitate ee ae 
mintală dureri diferite tipuri 
Crampe si dureri | Slăbiciune fizică Reducerea 
nespecifice şi oboseală | timpului de somn 
Sensibilitate 
Incapacitate de Tensiune | excesivă la zgomot Lipsă de 
concentrare emoţională şi la alti stimuli energie 
senzoriali 
Intoleranta la 
schimbările de 
tuală susținută temperatură i 
Acuze privind Neplăcere, | Slăbiciune fizică Soma 
memoria plictiseală generală neodihnitor 
Dispepsie sau alte 
probleme 
gastrointestinale 


Teamă excesivă Disforie 


Somn întrerupt 


Incapacitate pentru 
o activitate intelec- 


Vise care tulbură 
somnul 


Lapsă de 
stăpânire 


Gândire ineficientă 
şi neproductivă 


Frică nemotivată faţă 


vale lia la Palpitaţii 
de greutățile vieții pires 


Disfunctii sexuale 


2. CÂTEVA DATE EPIDEMIOLOGICE 


Dificultătile, în investigarea epidemiologiei neurasteniei se datorează prezentei 
sindromului neurasteniform in alte tulburări cum ar fi: anxietatea, depresia si tul- 
burările somatoforme ceea ce face dificil studiul ca o tulburare independentă. 

Beard considera neurastenia drept una dintre cele mai frecvente tulburări ale 
secolului XIX în Statele Unite, desi nu existau statistici care să îi susțină observatia. 

Un studiu românesc efectuat pe un eşantion de 11729 de subiecţi din capitală 
constatată, prin metoda depistării active, o incidență a neurasteniei de 7,21% în popu- 
Jatia generală studiată. 

Prin metoda cumulativă (studiul pasiv al morbidităţii înregistrate în comparaţie cu 
studiul activ si corectia acestuia), incidență crește la 9,22%. Din studiu a rezultat o 
proporție de 37,43% a nevrozelor în structura generală a morbiditatii psihiatrice a 
eșantionului cercetat. Dintre nevroze, neurastenia este cea mai răspândită și reprezintă 
6,1% din populaţia generală, 29,70% din totalul bolilor psihice și 76,7% din totalul 
nevrozelor (Predescu V si Nica-Udangiu St, 1976). 

Niturad A si colab. (1987), într-un studiu efectuat în Sanatoriul de nevroze din 
Predeal în perioada anilor 1986-1987 au găsit că din totalul de bolnavi nevrotici inter- 
nati, 86,95% aveau (pe baza observaţiilor clinice înainte de internare și în timpul sana- 
torizării) diagnosticul de neurastenie. 

Un studiu efectuat în Elveţia în 1994 a arătat o prevalenté de 12% (folosind ICD- 
10), iar supravegherea epidemiologică a nevrozelor într-o arie urbană (Beijing) de 
către Yucun S, Shuran L, Changui C, Weixi Z (1998) a arătat la o prevalentă totală 
a nevrozelor de 20,56/1000 o frecvenţă a neurasteniei de | 1,21/1000. 

Un studiu multicentric realizat de Ustun TB si Sartorius N (1995) arată variate 
frecvente ale neurasteniei în zone culturale diverse prevalența mult mai mare in tările 
europene în comparaţie cu cele asiatice sau africane fiind în opinia noastră legată de 
capacitatea de diagnosticare si de recunoaștere a cadrului nosologic. 

În ceea ce privește repartitia pe sexe, majoritatea autorilor sunt de acord că sexul 
feminin este mult mai puțin afectat de această tulburare nestructurată în comparație cu 
celelalte forme de nevroze. (Klimkova-Deutscheva, Macek, La Semke V, Nohrina 
L). Tot consens există în ceea ce priveste importanța profilului muncii, persoanele cu 
muncă intelectuală si sedentară fiind mult mai afectate. Grupele de vârstă cele mai 
afectate sunt grupele în general vulnerabile ca şi vârsta formativă pentru persoanele cu 
formaţie universitară (perioada studenţiei). Un studiu făcut de Mojarro Praxedes și 
Benjumea Pino P (1999) pe un grup de 277 de studenţi la medicină arată că din 37,5% 
sufereau de oboseală dar numai 4% îndeplineau criteriile pentru neurastenie. 

3. ASPECTE ETIOLOGICE 


În ceea ce priveşte etiologia neurasteniei rămâne un domeniu controversat si 
contradictoriu care include factori biologici, factori psihosociali si trăsături de perso- 
nalitate fără a se putea încă ponderea reală a acestora. 

Studiile au arătat că simptomele majore — oboseala intensificaté de simptome 
organice - apar cel mai frecvent la persoanele cu un statut social și economic defa- 
vorizat, desi tulburarea nu este mai frecventă în acest grup decât în altele, de fapt apar 
mai frecvent în grupurile cu statut socio-economic ridicat. Simptome precursoare ale 
neurasteniei sub forma de dureri cu intensitate tot mai mare, oboseală şi tulburări de 
somn apar la copii. Beard considera copilăria ca fiind una dintre perioadele de vârt de 
apariţie a acestei tulburări, cealaltă fiind perioada de 40 la 65 de ani. 

După Beard, cauza fiziologică a neurasteniei (descrisă de Arthur Noyes) ar fi: 
sistemul nervos își consumă energia la fel ca o baterie de voltaj mic parțial descărcată. 

Beard a postulat o diateză nervoasă, o teorie în care se spune că o persoană are o 
vulnerabilitate specifică, care atunci când este supusă unei influențe stersante din 
mediu, permite simptomelor neurasteniei să se dezvolte. Componentele exogene pot fi 
fie biologice (infecțiile), fie psihologice (moartea unei persoane iubite). 

Freud, ca si Beard, considera stresul cauza ei, dar neurastenia, după Freud, este 
produsă de o tulburare a activităţii sexuale (una dintre nevroze), mai exact o descărcare 
insuficientă a energiei sexuale care apare atunci cand masturbatia înlocuiește activi- 
tatea sexuală normală. Psihanalistii, de după Freud, au considerat neurastenia ca o 
reacție la factori inconstienti, cum ar fi sentimentul de respingere, subestimarea, senti- 
mentul inutilității si supărările refulate, 

Ipoteza actuală a depletiei, care susține că stresul prelungit scade concentraţia de 
neurotransmiţători în neuron, este asemănătoare cu conceptul lui Beard despre 
epuizarea nervoasă. Analizând activitatea bazală a axului hipotalamo-hipofizo-adrena- 
lian Young AH, Sharpe M, Clements A, Dowling B, Hawton Ke, Cowen PJ (1998) 
nu constată modificări sau activitate mai redusă la pacienţii cu neurastenie. 

Aminele cerebrale, când sunt în concentraţie scăzută, dau simptome de anxietate 
şi depresie. În depresie apare o reducere a activităţii dopaminei neuronale; în 
tulburările anxioase şi în depresie sunt afectate sistemele adrenergice şi noradrener- 
gice; în depresii, de asemenea, este scăzut nivelul serotoninei. La pacienţii cu tulburări 
anxioase şi la cei cu tulburări de dispoziţie, au fost semnalate diferite dereglări 
neuroendocrine, cele mai importante fiind disfunctiile suprarenalei, tiroidei si a 
hipofizei (STH). 

Nu s-a putut construi un model neuroendocrin general acceptat pentru neuras- 
tenie. Opiniem în acord cu Predescu si Prelipceanu (1998) că grupa factorilor etio- 
logici psihici este cea care domină complexul de factori etiologici ai neurasteniei 
făcând ca aceasta să se păstreze ferm în cadrul psihogeniilor. 

4. CADRUL CLINIC AL NEURASTENIEI ȘI OBOSEALA (EPUIZAREA) 
CA SIMPTOM CENTRAL 


Așa cum rezultă din cele mai multe opinii citate până acum, neurastenia este 
caracterizată de o mare varietate de semne și simptome, Cele mai frecvente sunt 
oboseala și o slăbiciune cronică, se plâng tot timpul de dureri, anxietate generală sau 
nervozitate. 

Beard a atirmat încă din descrierea iniţială că aceste simptome nu sunt imaginare, 
au cu adevărat o existență obiectivă și nu pot fi alungate voluntar. 

În cele două tipuri de tulburări care în parte se suprapun ICD-10 descrie de 
asemenea oboseala ca simptom central care polarizează de fapt întreaga atenţie a 
pacientului. În primul tip, pacientul se plânge de oboseală mintală descrisă, tipic, ca 
dificultate de concentrare și tulburări ale memoriei de scurtă durată, în general, gândire 
ineficientă. În cel de-al doilea tip, pacienţii au sentimente de slăbiciune psihică si fizică 
Şi epuizare după eforturi minime, acompaniate de dureri musculare si imposibilitatea 
de a se relaxa. Ingrijorare pentru deteriorarea stării mintale si fizice, iritabilitate, anhe- 
donie si diverse grade de depresie și anxietate este prezentă în ambele tipuri. 

Oboseala apare de asemenea într-un context social, mai precis în relaţiile pe care 
ea permite să se stabilească între subiect şi anturajul său. 

Oboseala are aceleași caractere ca oricare alt tip de boală. Ea se distinge totuși 
printr-un element care ni se pare esenţial: oboseala exprimată până la sfârşit ca mijloc 
benefic nu este niciodată anxiogenă. 

A fi bolnav pune în mișcare o tensiune anxioasă asupra problemei - despre ce 
boală este vorba. În ceea ce priveşte oboseala, nu se pune niciodată această întrebare 
si simțul comun face diferenţa: esti obosit - nu esti bolnav; se știe că asta trece si nu 
este o problemă care ar trebui ridicată. 

Problemele pe care individul le are cu anturajul sunt momentat suspendate, 
conflictele sunt puse între paranteze, și doar asta ar fi suficient să explice de ce dispare 
nelinistea, ea însăși generatoare de alte conflicte. 

Diferentiind si opunând oboseala — depresiei, nu este o problemă uşoară, căci pe 
de o parte în planul simptomelor cele două stări pot să se amestece, iar în plan noso- 
grafic există mai multe feluri de depresie. 

Cel mai simplu oboseala poate fi separată de depresia melancolică, în care ceea 
ce domină este dezinteresul care este absolut si generalizat Dacă pentru oboseală 
distracţia este unul din tratamentele pe care oricine le recomandă, în depresie acest 
demers nu are nici un sens. În depresia nevrotică oboseala este un simptom printre 
altele, care nu are o valoare nici mai mică nici mai mare decât restul tabloului simpto- 
matic. 

Din punct de vedere analitic această oboseală din nevroză este interpretată în 
general ca o apărare. încercând aprofundarea activităţii imaginare la simptomul 
oboselii trăit ca atare. 

Trei termeni par să ne poată orienta la acest nivel: conversie, agresiune, regresiune: 
1. Conversia - s-ar putea spune că oboseala este un simptom de conversie?; poate 
dacă s-ar considera o activitate fantasmatică care duce la un simptom contabilizat 
corporal. Credem că este o eroare pentru că pe plan nosografic si în măsura în care 
mecanismul de conversie este specific isteriei, se poate clar declara că nici o 
oboseală nu are o structură isterică. De asemenea pentru că, conversia prin 
mecanismul este totdeauna localizată (la o funcţie sau la un organ), oboseala este 
de esență difuză. În sfârșit nu credem că în oboseală s-a făcut o trecere forțată în 
corp, a ceva care a fost simbolizat şi apoi refulat. 
2. Agresiunea este al doilea termen care poate fi reţinut, cu mult mai multe şanse 
să fie adevărat. Această oboseală ar putea să fie o manifestare agresivă și această 
manifestare ar apare la nivel superficial. Te prezinti ca obosit, plictisesti anturajul. 
La un nivel mai profund este o agresiune orientată împotriva subiectului şi nu 
poate să se exprime în exterior. Este de altfel mai ales acel tip de oboseală care a 
putut fi adesea regăsit în psihanalizele în care subiectul vorbeşte despre oboseala 
lui. Oboseala este aici asemănătoare cu tăcerile sau cel puţin cu anumite tăceri 
despre care analistul știe ce ascund si analizatii de asemenea, o mare posibilitate 
de agresivitate. 
3, Regresiunea - oboseala poate să pară de asemenea un tip de regresiune; acest 
lucru este adevărat pentru multe mecanisme nevrotice, dar aici este vorba de o 
regresiune specială, în sensul că ea priveşte o modalitate difuză corporală rea- 
ducând subiectul la un stadiu foarte arhaic. Este vorba de o întoarcere extrem de 
precoce a dezvoltării la momentul în care relaţia cu mama este singura trăită si în 
care situatia nu poate fi trăită decât pe plan fizic difuz. Datorită oboselii relaţiile 
orale pot fi restabilite, securizante şi venind să acopere lipsa esenţială a subiec- 
tului, care în clipa precedentă părea a fi un fel de deprimat. 

În sfârşit, dacă există o relaţie între depresie si oboseală la acest nivel ar putea fi 
găsită și nu la nivel nosogafic superficial. 

Aproape intotdeauna tabloul dominant este cel al depresiei, dar putem vedea 
uneori că depresia şi oboseala nu trebuie să fie întotdeauna legate. Există in stările 
depresive o oboseală, care aparţine nevrozei pur și simplu. Există de altfel și o oboseală 
practic izolată. 

Altă probemă este diferenţierea dintre oboseala patologică si oboseala normală și 
există cazuri limită în care practic această distincție este imposibilă. 

În ceea ce priveşte trăirea oboselii, o descriere fenomenologică ai acestei stări 
poate fi făcută prin componentele următoare: 

e o lipsă de energie fizică si psihică resimţită neplăcut; aceasta este definită în 

limbaj comun - lipsă de iniţiativă; 

e oboseala este însoţită întotdeauna de o senzație cenestezică, subiectul obosit 

simte corpul într-o manieră care nu este neapărat dureroasă; ea este chiar uneori 

agreabilă şi se cunosc persoane sănătoase, obosite la care în mod sigur oboseala 

se însoţeşte de un sentiment de deplinătate sau care au o veritabila senzaţie de a 
fi in corpul lor. 
e senzația este difuză, ceca ce este extrem de important; nu este obosit un organ 
sau o funcţie - esti obosit în totalitatea corpului si spiritului. Senzatia atinge 
întregul organism, este un aspect foarte important căci sunt rare stările în care 
corpul este resimtit în totalitate, uneori cu o coloratură agreabilă. În afară de 
oboseală şi anumite stări extatice nu există decât după actul sexual stări asemănă- 
toare care pot fi întâlnite, 
e totdeauna trăită subiectiv, o senzaţie uneori difuză în ceea ce priveşte deter- 
minarea sa; dar aici este o excepţie, mult mai adesea oboseala nu există decât în 
funcţie de ceva de făcut. Suntem obosiţi în fata unei sarcini oarecare, dar din 
contră această senzaţie dispare, foarte adesea, pentru o sarcină diferită. Sunt 
cunoscute aceste posibilităţi de a ne odihni de activităţi intelectuale jucând bridge, 
“rezolvând cunvinte încrucişate, jucând jocuri pe calculator sau chiar rezolvând 
probleme de matematică superioară, Aceeaşi problemă poate fi întâlnită când un 
muncitor epuizat de munca sa se odihneşte aranjându-şi grădina. De asemenea si 
trecerile de Ja un tip de activitate la alta sunt găsite de multi ca odihnitoare. 
Recapitulând aspectele importante subiective ale oboselii sunt: lipsa de energie, 
senzaţie difuză a propiului corp, uneori chiar agreabilă, faptul că se tine cont de sarcina 
de efectuat. 


5. MOȘTENITORII NEURASTENIEI (CADRE NOSOLOGICE NOI SAU O NOUĂ 


TOPONIMIE?) 

Cea mai apropiată descriere clinică a cărei asemănare cu neurastenia frizează 
uneori suprapunerea este cea a sindromului de oboseală cronică decretat nici mai 
mult nici mai putin boala secolului XX (Lloyd AR, 1998) un cadru clinic dezvoltat în 
perioada de maximă rejectare a termenului de neurastenie (anii '80) care a înglobat 
rand pe rând “entităţi” ca fibromialgia, infecția cu virus Epstein-Barr, sindromul 
postinfectios etc. După 1988 au fost dezvoltate primele criterii de definire a sindro- 
mului de oboseală cronică de către un colectiv condus de Holmes (vezi capitolul 2). 

Este evidentă asemănarea cu neurastenia, ceea ce face multi autori să folosească 
cei doi termeni ca alternativi sau ca identici, punând între paranteze unul dintre ei. 
Young și colab.(1998), Krasnov și colab. Evident că acest lucru nu denotă decât 
confuzia care domnește alti autori considerând că neurastenia ar fi o formă pură a 
sindromului de oboseală cronică (Sharpe și colab.) sau oboscala cronică un ax central 
al neurasteniei. Un interesant fenomen se înregistrează în China in care odată cu ame- 
ricanizarea țării se înregistrează și o creştere a diagnosticului de neurastenie cu o dife- 
rentiere a acestui termen de sindromul de oboseală cronică, ca și față de cel de tulbu- 
rare somatoformă. 

O a doua categorie de tulburări care se suprapun teritoriului clasic al neurasteniei 

sunt tulburările somatotorme care în DSM-HI-R si DSM-IV au acoperit o bună parte 
din mai vechea neurastenie. 

Totuşi anumiţi pacienţi au simptome atât de variate încât neurastenia rămâne 
diagnosticul preferat. Aceşti pacienţi pot fi diagnosticati folosind criteriile ICD-10 sau 
vor primi un diagnostic de tulburare somatoformă nediferentiata, potrivit criteriilor 


DSM-IV. 


A. Una din următoarele trebuie să fie prezentă: 
(1) sentimentul de oboseală dureroasă si persis- 
tentă după eforturi mintale minore (ca: 
executarea sau desfășurarea sarcinilor zilnice 
care nu ar trebui să ceară un efort mintal 
deosebit) 

(2) sentimentul persistent si neplăcut de 
oboseală si slăbiciune corporală după eforturi 
fizice minore 

Unul din următoarele simptome trebuie să fie 
prezent: 

(|) sentimentul de durere si suferință musculară 
2) ameteala 

3) cefalee difuză 

4) tulburări de somn 

5) incapacitate de relaxare 

6) iritabilitate 

Pacientul este incapabil să treacă de la simp- 
tomele de la criteriul (1) sau (2) cu ajutorul 
odihnei, relaxării sau divertismentului, 

Durata tulburării esie în ultimele tret luni. 

Cele mai obisnuite cauze care trebuiesc excluse: 
tulburările trebuie să nu apară în prezenţa unei 
labilităţi emoționale datorată encefalitel, trau- 
matismului cranio-cerbral, unei boli afective, 
tulburării de panică sau tulburării de anxietate 
generalizată. 


A. Una sau mai multe plângeri somatice 
(ex.: oboseală, scăderea petitului, tulburări 
urinare sau gastro-intestinale) 

Oricare din (1) sau (2); 
(1) după investigaţii amănunțite simp- 
tomele nu pot fi integral explicate ca 
aparținând unei afectiuni de medicină 
internă sau ca fiind consecința unor factori 
fizici (efectul unor traumatisme, medica- 
mente, droguri sau alcool 

(2) dacă simptomele sunt legate de o sufe- 
rință medicală plângerile somatice sau 
consecințele. negative sociale sau 
ocupationale sunt excesive fata de cele 
asteptate după istoric, examinare corporală 
sau probe de laborator. 

Simptomele cauzează suferințe clinice 
semnificative sau consecințe negative 
sociale sau ocupaţionale sau în alte zone 
importante ale funcţionării individului, 
Durata tulburării este cel putin 6 luni. 
Tulburarea nu este într-o relație clară cu o 
altă tulburare mintală. (ex.: o altă boală 
somatoforma, disfunctie sexuală, tulburare 
afectivă, tulburare de anxietate, tulburare 
de somn, sau tulburare psihotică.) 
Simptomul nu este intenționat produs sau 
simulat (ca în tulburarea factică sau simu- 
lare) 


O altă zonă din vechiul concept de neurastenie a fost redefinit după 1974 când 
psihanalistul american Freundenberg H a introdus termenul de sindrom burnout 
pentru a desemna esuarea, uzura $i epuizarea energiei si forțelor sau resurselor care îi 

provoacă individului o scădere globală a întregului potential de acţiune. Acest termen 
venea să definească mai bine aşa numitul stres profesional (Paine W), depresia de 
epuizare a autorilor sovietici, sindromul șefului stresat (Larouche). Sindromul de 
burnout va deveni obiectul unei monografii apărută în urmă cu un sfert de secol, redac- 
tată de Launderdale M, care sublinia ideea că burnout înseamnă existenţa unei 
discrepanțe între ceea ce se aşteaptă de la un rol profesional si ceea ce se obține de la 
el”. Sindromul de burnout apare frecvent în profesiunile care presupun o implicare 
directă în ajutorarea celorlalți (servicii sociale, publice, administrative, asigurarea 
ordinii). Pines A (1982) considera sindromul mai frecvent în sectoarele auxiliare, la 
persoanele predispuse, cele care idealizează natura muncii si scopurile lor profesionale. 
Profesiunile care predispun la apariția acestui sindrom de epuizare ar fi profesiunile 
care implică o mare dependenţă a individului aflat în poziția de simplu executant al 
unor operațiuni de mare precizie dar a căror reușită nu influenţează în nici un tel pres- 
tigiul pe care profesiunea ar trebui să i-l confere, protesiunile cu un program necon- 
ventional sau care nu tin seama de bioritmurile obişnuite si care conduc la desin- 
cronizări în cadrul familiar între partenerii cuplului, profesiuni care sub presiunea 
ritmului informaţional crescut şi a cererilor tot mai mari din partea membrilor comu- 
nitari şi-au schimbat profilul traditional precum si metodele obișnuite de adresabilitate. 
Este uşor de constatat că există un grup profesional cel mai defavorizat, care din păcate 
îndeplinește toate cele trei condiţii, acesta fiind grupul personalului medical. în acest 
fel vom fi în acord cu cele mai multe anchete care au demonstrat frecvența cea mai 
crescută a sindromului de burnout la medici (Vaillant, Shortt, Crombez, Saucier). 
Caracteristicile comune ale meseriilor predispozante la burnout au fost prezentate de 
Dejous Ch ca obligaţia permanentă a individului de a-si susține o imagine personală 
idealizată indeferent de progresul tehnologic şi de condițiile socio-economice reale. 
Deşi majoritatea autorilor sunt de acord că acest concept de sindrom de burnout este 
eterogen si că nu se poate vorbi de o patologie specifică. Se acceptă un tablou clinic 
minim cu următoarele aspecte: 

- semne şi simptome somatice: cefalee perpetuă, tulburări digestive, astenie, 

oboseală, etc.; 

- comportamente neobișnuite pentru subiect: iritabilitate, ruperea relaţiilor cu 

colaboratorii pînă atunci apropiaţi, neîncredere, atitudine de superioritate 

(subiectul cunoaște “totul”, e la curent cu “orice”, “ştie” dinainte rezultatele unor 

acțiuni şi nu mai doreşte să-şi asculte colaboratorii); 

- atitudini defensive cum ar fi: rigiditate, negativism, pseudoactivism (subiectul 

petrece tot mai multe ore la locul de muncă dar realizează tot mai putin din ceea 

ce îşi propune fără să fie pe conştient pe deplin de acest lucru), rezistenţa la 

schimbare. 

lar Maslach centrează sindromul pe trepiedul epuizare fizică şi/sau psihică, 
depersonalizare profesională, atitudine negativă fata de sine si de propriile împliniri. în 

ceea ce priveşte debutul acestui sindrom, Lebigo si Lafont (1985) îl plasează in 
perioade de oboseală, stres și surmenaj socio-profesional, după evenimente ca eşecuri 
la concursuri, schimbarea activității sau a locului de muncă, promovare sau căsătorie. 
Burnout-ul nu se produce spontan, ci apare printr-o degradare gradată. Există trei stadii 
ale progresiei acestei degradări. în primul stadiu individul simte că ceva nu este în 
regulă, este confuz și începe să se instaleze frustrarea. în stadiul al doilea, confuzia se 
transformă în frustrare intensă si nemulțumire. Stadiul al treilea se caracterizează prin 
apatie, renunțare si disperare. Tot secvențial văd dezvoltarea sindromului de burnout 
Bibeau si Dubreil si anume în trei faze - dezechilibre sesizabile între resursele indi- 
viduale si organizaționale disponibile si cerinţele pe care activitatea le implică — 
dezvoltarea unor răspunsuri neuro-fiziologice și emoionale ca răspuns la acest 
dezechilibru, schimbarea de atitudini și comportamente. Deși termenul nu s-a impus la 
nivelul de a fi acceptat ca entitate clinică nu mai putin de 1705 articole i-au fost dedi- 
cate în ultimii 10 ani în publicațiile care sunt curent listate pe Internet. 

Evident sunt greu de contrazis autorii care susțin că sindromul de burnout este 
neurastenia la anumite categorii socio-profesionale. În manualul de psihiatrie din 1998 
Predescu listează semnele de diagnostic şi simptomele altor două entităţi pentru care 
foloseşte sintagma de “strâns înrudite cu neurastenia”, 


Uşoară fatigabilitate Ușoară fatigabilitate Ușoară fatigabilitate 


Suprasensibilitate la 
stresurile fizice si Slăbiciune cronică Tendinţă la lesin 

Nivel energetic scăzut Uşoară epuizare Nervozitate 
Asociere cu dispoziţie | Insuficienta a respirației și palpitatii 
Lipsa de entuziasm 
depresivă după exerciţii uşoare 

Cele de mai sus durează 
oată viata si sunt adânc 

Mai notăm si încercarea biologizantă a lui Lecrubier Y (1991) care a individua 
lizat un sindrom similar neurasteniei care ar fi legat de o hipofuncționare dopaminer- 
gică pe care a denumit-o timastenie. 

Această trecere în revistă a încercărilor de dislocare a domeniului neurasteniei 
evidenţiază două mari adevăruri care au o deosebită importanţă practică. 

Primul este acela că neurastenia este o realitate clinică indiferent de numele sub 
care aceasta realitate este prezentată de specialiştii din alte domenii care caută s-o 
împartă “cu toate specialităţile medicale” (Romilă A, 1997). Autorul citat face chiar o 
relaţie între simptom si specialitatea care caută să şi-l atribuie astfel: ameteala este 
spaima orelistilor, tulburările de vedere — drama oftalmologilor, paresteziile — o 
nebunie senzorială care aparţine neurologiei, tulburările somatoforme — cardiologiei si 
gastroenterologiei etc. La aceste specialități adăugăm mai nou endocrinologia care îsi 
găsește prin spasmofilie, hipomagneziemie, deficite hormonale, axiale sau globale un 
mare număr de diagnostice circumstantiale. 

De altfel, celelalte specialităţi medicale şi în primul rând medicina internă ar avea 
un important câmp de manifestare în ceea ce s-ar putea numi sindroame neurasteni- 
forme secundare care însoțesc, preced sau succed diferite boli organice, o atenţie 
specială trebuie dată de asemenea unor condiţii terapeutice care conduc la sindroame 
neurasteniforme. Printre acestea diureticele (în special inhibitorii anhidrazei 
carbonice), antihipertensivele, sedativele, hipnoticele. Sindroamele neurastenice apar 
si în majoritatea bolilor aparținând psihiatriei, trebuind să fie diferenţiate de tulburările 
depresive, tulburările anxioase, sindroamele psihoorganice sau stările postprocesuale. 
Apare astfel o dilemă importantă pentru psihiatru, tentat uncori la reductia psihopato- 
logică și la trecerea în prim plan exact a acestei ample sfere de manifestări. 
Diagnosticul diferenţial sau delimitarea de isterie rămâne o problemă deosebit de difi- 
cilă deoarece prin aspectul ei mai somatizat, neurastenia atrage atenția istericului, în 
experiența noastră înregistrând aceste cazuri de “isterie ştearsă” simptomatologic. 
ascunsă sub masca neurasteniei. Diferentierea tulburărilor somatoforme de neurastenie 
este de asemenea adesea doar o problemă de nuanţă si intensitate. 

Cel de-al doilea adevăr al neurasteniei este cel al suferinței subiective a pacien- 
tului care se va adresa medicului conform modelului individual al patologiei ignorând 
existența psihiatriei sau recurgând la aceasta doar în ultimă instanţă. Acești bolnavi și 
cei cu tulburări somatoforme sunt cei care ajung cel mai târziu în cabinetul psibiatrului. 


6. PROFILAXIA ȘI TRATAMENTUL NEURASTENIEI 


Conceptul cheie în tratamentul curent al ncurasteniei este că medicul de altă 
specialitate trebuie să înțeleagă că simptomele pacientului nu sunt imaginare. 
Simptomele sunt obiective si sunt produse de emotii care influențează sistemul nervos 
vegetativ, care la rândul lui afectează organismul. Medicul trebuie să observe că simp- 
tomele somatice ale pacientului pot fi remediate prin tratament psihiatric si numai în 
acest caz tratamentul va da cele mai bune rezultate. Pacienţii trebuie asiguraţi că 
administrarea medicamentelor (analgezice, laxative) pentru a uşura simptomele vor 
avea rezultate bune numai dacă vor fi combinate cu intervenţia psihoterapeutică. 

Succesul terapeutic este proportional cu precocitatea atât a depistării bolii cât si a 
instituirii unor măsuri terapeutice corecte, În neurastenia care debutează cu fenomene 

marcate de epuizare, se recomandă întreruperea necondiționată a activităţii, iar trata- 
mentul poate fi administrat atât în condiţii sanatoriale cât sila domiciliu. În neurastenia 
cu fenomene predominant reactive la situaţii intens traumatizante în familie sau la 
locul de muncă, scoaterea din mediu se recomandă tratamentul psihoterapic si medica- 
mentos în stationarul de nevroze sau în sanatorii specializate. 

Stresul poate provoca modificări structurale organice şi poate amenința calitatea 
vieții sau viata pur si simplu. 

Pacienţii trebuie să fie ajutați să recunoască stresul din viata lor si comporta- 
mentul lor ulterior faţă de acest stres, să înțeleagă interactiunea dintre minte si corp. 
Fără o psihoterapie orientată spre această înțelegere, evoluţia neurasteniei nu poate fi 
influențată. 

Reducerea rutei medicale a neurastenicului care ajunge la psihiatru după luni de 
peregrinări și concedii medicale acordate de nespecialisti asigură eficienţa tratamen- 
tului, în condiţii de repaus în staționar, sanatoriu sau ambulatoriu. Aceasta înseamnă 
totodată a tace economie de resurse şi un management corect al acestei afecțiuni, 
Foarte multe păreri converg asupra faptului că ameliorarea sau remisiunea neurasteniei 
nu este si nu poate fi eficientă dacă nu este consolidată prin tratamente de întreţinere 
si controale periodice. (Gray M, 1978; Gorgos C si colab., 1985; Predescu V, 
Prelipceanu D, 1998) 

Disponibilitatea agenților psiho-farmacologici a crescut, la fel si optiunile 
terapeutice, Agenţii serotoninergici, cu acțiune antidepresiva si antianxiolitică sunt 
cele mai folositoare. Tratamentul medicamentos, se va adresa în primul rând iritabi- 
Htăţii, trăirilor emoţionale intense. îndeosebi anxietăţii si se va corecta ritmul somn- 
veghe perturbat. ca si insomnia, Pentru aceasta se vor folosi preparate cu acțiune seda- 
tivă, anxiolitică si, după caz. soporitice, Se indică. de asemenea, hipnoinductoare din 
grupa tranchilizantelor minore ca Hidroxizinul, derivati benzodiazepine (Nitrazepam, 
Diazepam, Oxazepam, Bromazepam, Alprazolam, Lorazepam. Clorazepat), cât si doze 
mici de neuroleptice cu efect sedativ si hipnotic prin anxioliză (Tioridazin. 
Levomepromazin, Clordelazin ete.) sau substanțe cu efect antihistaminice si hipnotic de 

ipui y 7 (Romergan;, Antidepresivele nou apărute, sunt de asemenea 
prietăti AA pe lângă cele antidepresive si pot fi foarte 
stenie (Imipramină, Maprotlină. Tianeptină, Fluoxetină, 
Mirtazepind, Venial axinä), 

í prescrie medicamente de care pacientul să abuzeze, 
nete pe termen mai lung. pentru că acești pacienţi au tendinţa de 
«de proastă întrebuințare a medicamentelor. Aceste medicamente pot 
perioade «curte si sub stricta supraveghere pentru a reduce anxietatea, 


folositoare 
Fluvoxam 


Med 


fobia. sati rase 

Utilizarea : psihotrope decât a celor de tip metabolizant este îndoielnică, după 
părerea noastiă, si uneori are efect negativ. dac ră în prealabil sedarea si 
somnul cat de cât odihnitor. Mulţi autori notează efecte pozitii ve prin folosirea în doze 


ă nu se: 

mici a neurolepticelor incisive — haloperidolul, trifluoperazina, flufenazina, flupen- 
tixolul, 

Cura sanatorială si psihoterapia prin subnarcoză cu stimulare cu cofeină sau amfe- 
tamină, psihoterapia sugestivă, de relaxare (antrenament autogen Schultz), aplicate 
individual sau în grup sunt metode particulare care și-au dovedit de-a lungul timpului 
utilitatea terapeutică în neurastenie. 

La 130 de ani de la descrierea princeps, neurastenia — boala adaptării și a civiliza- 
tiei moderne rămâne un cadru clinic care trebuie rezolvat. Tranzitia către era post- 
industrială la sfârşitul “celui de-al treilea val” (Toffler A) face ca suferința umană 
numită neurastenie să rămână o situație redutabilă cu care medicul se va confrunta cu 
siguranţă si în secolul XXI. 

CAPITOLUL 4 


SINDROMUL PREMENSTRUAL 


Tudose Florin, Vasilescu Andreia 


1. CADRUL ACTUAL AL SINDROMULUI PREMENSTRUAL 


Sindromul premenstrual poate fi definit ca o asociere de simptome emoţionale, 
comportamentale și somatice care apar în faza luteală a ciclului menstrual si dispar 
odată cu instalarea menstrei. Simptomele pot aparea pe o perioadă de câteva zile ante- 
rioare menstrei în cazurile uşoare sau pe cele două săptămâni dintre ovulatie si menstră 
în cazurile grave. În faza foliculară a ciclului simptomele sunt absente. 

Plasarea simptomatologiei premenstruale într-o categorie diagnostică are impli- 
catii atât psihosociale cât si terapeutice, Astfel, punerea unui diagnostic de sindrom 
premenstrual ar risca să crească expectatiile negative privind simptomele respective si 
să accentueze astfel intensitatea exprimării unei condiţii medicale care ar putea fi 
privită, în funcţie de contextul cultural, mai curând ca făcând parte din existența femi- 
nină normală. În acelaşi timp, apartenenţa ei la spectrul tulburărilor depresive ar funda- 
menta terapia cu antidepresive, a cărei eficacitate a fost confirmată de numeroase 
studii, 

Termenul de «tensiune premenstruală» ca prima descriere a sindromul 
premenstrual în epoca modernă a fost introdus de Franck GT în 1937, dar cea mai 
veche descriere clinică a acestui sindrom îi aparţine lui Hipocrate. 

În literatura psihiatrică modernă, sindromul premenstrual își face apariţia odată cu 
DSM-III-R, în care i se descriu criterii de cercetare, fiind regăsit în DSM-IV, ca tulbu- 
rare disforică premenstruală-TDPM (Premenstrual Dysphoric Disorder), în capitolul 
«Tulburări depresive nespecificate în altă parte», definită de asemenea prin criterii de 
cercetare. 

Un procent de 75 % din femei ar prezenta unele simptome în faza premenstruală 
a ciclului, dar doar 3-8% ar întruni criteriile DSM-IV pentru TDPM. Tulburarea 
disforică premenstruală este considerată ca o formă severă de sindrom premenstrual, 
care interfera semnificativ cu funcționarea socio-ocupationala a persoanei. 

Cea mai mare parte a criteriilor DSM-IV se referă la simptome afective, adică 
dispoziţie depresivă, anxietate/tensiune psihică, labilitate emoţională, furie/iritabilitate. 
Simptomelor fizice li se dă o importanţă secundară. O evidenţă zilnică prospectivă pe 

durata a două cicluri este necesară pentru punerea diagnosticului. 

SPM apare adesea odată cu menarha, atinge maximum de intensitate la 30-39 ani 
iar sarcina poate exacerba simptomele. O parte din pacientele cu tulburări 
premenstruale prezintă de fapt o exacerbare a unor alte tulburări psihiatrice. Factori de 
risc pentru SPM şi TDPM includ istoric de depresie majoră, variaţii de dispoziţie 
induse de contraceptivele orale, istoric familial de TDPM (Viguera A, 2000). 


Anxietate Crampe 


Depresie; dispoziţie proastă, tristețe, pesimism! Dureri de cap sau migrene 


mn 


Dispozitie oscilantă Dureri musculare si articulare 


Iritabilitate, agitatie sau nervozitate Edeme sau creşteri în greutate 


i 


Oboseală sau lentoare Plângeri gastrointestinale 


Scăderea autostimei Mărirea şi congestionarea sânilor 


Scăderea capacităţii de concentrare Supraalimentare 


Scăderea interesului pentru activitățile obisnuite) Tulburări de somn (insomnie, hipersomnie) 


J. 


Teamă 


Tensiune 


Tabel 1. Ceje mai obişnuite simptome în sindromul premenstrual 


2. CRITERII DE DIAGNOSTIC 


2.1. Criteriile Manualului American de Diagnostic si Tratament 


Tulburarea distorică premenstruală — criterii DSM-IV (Diagnostic and 
Statistical Manual of Mental Disorder, American Psychiatric Association, 1994) 

Sindromul premenstrual se regăsește în clasificarea americană a bolilor psihice în 
capitolul «Tulburări depresive nespecificate în altă parte», împreună cu «Tulburarea 
depresivă minoră» și «Tulburarea depresivă recurentă scurtă». Se propun următoarele 
“criterii de cercetare” pentru tulburarea disforică premenstruală: 

A. Prezenţa în majoritatea ciclurilor în timpul ultimului an a 5 sau mat multe 
simptome din următoarele, pe durata ultimei săptămâni a fazei luteale, începând să se 
remită în câteva zile după debutul fazei foliculare şi lipsind în săptămâna ulterioară 
menstrelor, cu cel putin unul din simptome fiind fie (1), fie (2), fie (3) fie (4). 

1) dispoziţie depresivă marcată, sentimente de lipsă de speranță sau idei de 

autodepreciere 

2) anxietate marcată, tensiune, sentimentul de a fi irascibil, agitat 

3) abilitate afectivă marcată (de exemplu, a se simti brusc trist sau cu dorinţa de 

a plânge sau cu sensibilitate crescuta la rejet) 

4) furie sau iritabilitate persistentă si marcată sau creștere a conflictelor interper- 

sonale 

5) scăderea interesului pentru activitățile curente (serviciu, școală, prieteni, 

hobby) 

6) senzaţie subiectivă de dificultate în concentrare 

7) letargie, fatigabilitate, lipsă marcată de energie 

8) schimbări marcate în apetit, hiperfagie sau apetit exagerat pentru anumite 

alimente 

9) hipersomnie sau insomnie 

10) senzaţia subiectivă de a fi copleșită sau a pierde controlul 

11) alte simptome fizice, ca sensibilitate sau tumefiere a sânilor, cefalee, dureri 

musculare sau articulare, senzație de «prea plin», creștere în greutate 

B. Tulburarea interferă marcat cu serviciul sau şcoală sau activităţile sociale 
uzuale și relaţiile cu ceilalți (de exemplu evitarea activităților sociale, scăderea produc- 
tivităţii şi eficienţei la serviciu si scoala) 

C. Tulburarea nu este numai o exacerbare a simptomelor unei alte afecţiuni, ca 
depresia majoră, tulburare tip panică, distimie sau tulburare de personalitate (des poate 
să se suprapună pe oricare din aceste afecțiuni) 

D. Criteriile A, B si C trebuie să fie confirmate prin ținerea unei evidente 
jurnaliere prospective a simptomelor timp de două cicluri simptomatice consecutive 
(diagnosticul se poate pune cu titlu provizoriu până la această confirmare). 


Istoric 
Antecedente de sindrom premenstrual 
Prezența unor simptome somatice 


e ginecologice 

e metabolismul lichidelor 
« apetitul alimentar 

e somnul 

ə durerile de cap 

. altele 


Prezenţa unor simptome psihice 

Examinarea medico - psihologică 

Excuderea altor tulburări somatice (ex. Anemia, boli tiroidiene, endometrioza) 
Excuderea altor boli psihice printr-un examen psihiatric complet 

Modul de manitestare și frecvenţa simptomelor 

Cel puţin în ultimele două cicluri menstruale 


Tabel 2. Diagnosticul Sindromului Premenstrual (PMS) 

3. DIAGNOSTIC DIFERENTIAL 


O serie de afecţiuni medicale și tulburări psihiatrice pot prezenta accentuări în 
timpul perioadei premenstruale mimând modele ale TDPM (Edincott, 1999), 


ri 


Tulburare anxioasa Sindromul oboselii cronice 
Bulimia Endometrioza 


4. RELAȚIA SINDROMULUI PREMENSTRUAL CU SPECTRUL TULBURĂRILOR 
DEPRESIVE 


Sindromul premenstrual, caracterizat prin simptome psihice afective (depresie, 
disforie, labilitate emoţională), plasat de DSM IV în grupul «Tulburări depresive 
nespecificate în altă parte», se află într-o relaţie complexă si controversată cu spectrul 
tulburărilor depresive. Delimitarea conceptului de TDPM impune în primul rând dife- 
rentierea simptomatologiei sale de cea a unei tulburări depresive permanente ce ar 
prezenta o exacerbare premenstruală. Relaţiile sale cu depresia, așa cum rezultă ele din 
analiza studiilor recente în acest domeniu, pot fi grupate în trei ipoteze principale: 

4.1 Sindromul premenstrual ar fi un subtip din spectrul tulburărilor depre- 
sive (conform clasificării propuse de criteriile de cercetare ale DSM-IV) 

În sprijinul acestei ipoteze se pot invoca mai multe studii clinice: 

l. Simptomatologia din SPM răspunde la antidepresive, în special la inhibitori 
selectivi de recaptare a serotoninei (ISRS) (Pearlstein TB, 1995). 

2. Există anomalii comune de neurotransmitatori între depresie si SPM (în SPM 
ca si în depresie ar fi implicată o scădere a activităţii serotoninei (Parry BL, 1997); ar 
exista o asociere a sindromului malabsorbtiei la fructoză cu depresia și sindromul 
premenstrual (Ledochowski M și colab., 1998), 

3. La pacientele cu SPM sunt mai frecvente tulburările depresive anterioare 
(Pearlstein TB, 1995), 

4. Ideatia suicidară este mai frecventă în faza premenstruală la pacientele cu 
simptomatologie de sindrom premenstrual (Chaturvedi SK și colab., 1995). 

4.2 Sindromul premenstrual și depresia ar fi două entităţi distincte din punct 
de vedere biologic: 

i. in SPM nu se observă modificări in axa GH cum se observă în depresie (nivelul 
IGF-1 si IGFBP-3 nu diferă la PSM fata de normal) (Rapkin AJ si colab., 1998). 

2, nu s-au evidenţiat in SPM modificări semnificative ale axei tiroidiene — valori 
bazale si după stimulare cu TRH, asa cum se observă în depresia endogenă (Korzekwa 
MI, Lamont JA, Steiner M, 1996). 

3. efectul de ameliorare a simptomatologiei SPM obţinută cu ISRS se instalează 
rapid, încă de la primul ciclu de administrare, iar studii recente observă o bună efica- 
citate a ISRS administrate discontinuu, doar în faza luteală. Aceasta sugerează un alt 
mecanism de actiune al ISRS în SPM decât în depresie (unde instalarea efectului se 
face în circa trei săptămâni), şi deci un alt mecanism etiopatogenic (Viguera A., 2000) 

4.3. În SPM ar exista o perturbare a funcţionării neurotransmitatorilor 
monoaminici implicați în depresie, cu o sensibilitate la fluctuațiile ciclice 
hormonale și deci dezvoltarea simptomatologiei depresive în a doua parte a ciclului 
(Pearistein TB, 1998). Această ultimă ipoteză are meritul de a fi în acord cu majori- 
tatea studiilor recente privind etiopatogenia sindromului premenstrual. 


5. RELAŢIA SPM CU SPECTRUL TULBURĂRILOR EPILEPTICE 


S-a avansat ipoteza că ar exista o relație semnificativă a disforiei premenstruale 
cu epilepsia, caz în care simptomatologia sindromului premenstrual ar corespunde 
celei ale tulburării disforice interictale. Într-un studiu pe un grup de femei cu SPM, 
majoritatea epileptice, s-a constatat că simptomatologia SPM răspunde bine la 
asocierea antidepresiv — medicatie antiepileptică (Blumer D, 1997). Limitele acestui 
studiu sunt legate de constituirea grupului, rezultatele fiind greu de extrapolat la 
paciente cu SPM fără tulburări clinice epileptice. 


6. IPOTEZE ETIOPATOGENICE ÎN SINDROMUL PREMENSTRUAL 


Studiile din literatură privind etiopatogenia SPM si TDPM au evidenţiat meca- 
nisme complexe, ţinând fie, în mod clasic, de axa hipotalamo-hipofizo-gonadala, fie de 
substanțe implicate în cronobiologia organismului (melatonina), fie, mai ales în ultimii 
ani, de neuromediatori implicaţi și în depresie, cu o focalizare din ce în ce mai precisă 
pe mecanismele serotoninergice. 

6.1. Serotonina. Serotonina a fost deci principalul neuromediator implicat în sin- 
dromul premenstrual / tulburarea disforică premenstruală. In SPM ar exista o alterare 
a funcţiei serotoninergice, cu hipoactivitate serotoninergică, mai ales în a doua parte a 
ciclului. Această ipoteză a fost confirmată în studii recente prin dozarea serotoninei în 
sângele total, captarea serotoninei de către plachete, legarea plachetelor triptate la 
imipramină, teste de provocare cu triptofan, fenfluramina si buspirona (Severino SK, 
1994; Pearlstein TB, 1995; Halbreich U,1996). Într-un studiu al lui Menkes DB 
depletia de triptofan (un precursor al serotoninei) duce la exacerbarea simptomelor pre- 

menstruale, prin provocarea unei stări de hiposerotoninergie (Menkes DB, 1994). 

După Pearlstein, anomalia funcţiei serotoninergice în SPM ar fi prezentă si în 
faza toliculară, ceea ce ar face din disfunctia serotoninei un marker de permanență mai 
mult decât de stare pentru acest sindrom (Pearlstein TB, 1998). 

Un argument important pentru implicarea funcției serotoninergice in SPM îl 
constituie succesele terapeutice cu inhibitorii selectivi de recaptură ai serotoninei 
(ISRS), care ameliorează simptomatologia din SPM (Parry BL, 1997), atât pe cea 
psihică cât şi pe cea somatică (Viguera A, 2000). 

De asemenea, simptomatologia afectivă din SPM este adesea însoțită de tulburări 
de comportament alimentar cu hiperfagie si apetenta crescută pentru carbohidrați, 
impulsivitate si tulburări de somn, perturbări cunoscute ca fiind aflate sub influenţa 
serotoninergică (Freeman EW, Sondheimer SJ, Rickels K, 1997). 

6.2. Sistemul noradrenergic. Un studiu al lui Gurguis GN din 1998 evidentiaza 
in SPM anomalii ale reglării receptorilor 2 adrenergici. Astfel, densitatea receptorilor 
beta 2 este mai mare în faza foliculară a ciclului în SPM fata de martor, iar gradul de 
legare al receptorilor în faza foliculară este corelat cu severitatea simptomelor din faza 
luteală (Gurguis GN și colab., 1998). 

Un alt argument pentru o implicare adrenergică în sindromul premenstrual îl 
constituie constatarea unei mai mari sensibilități la agenţii panicogeni în această 
afectiune (Halbreich U, 1995). 

Viguera A, într-un studiu recent prezentat la congresul APA (mai 2000) 
sugerează o implicare adrenergică de tipul «down-regulation» al receptorilor beta- 
adrenergici pentru a explica instalarea precoce a efectului ISRS în SPM, diferit fata de 
fectul antidepresiv. 

6.3. Sistemul GABAergic. S-a avansat şi ipoteza existenței unei scăderi a 
funcției GABA-ergice in SPM, sustinandu-se că efectul anxiogen sau anxiolitic al 
progesteronului şi metabolitilor săi în această afecțiune ar fi mediat de efectul lor pe 
receptorul GABA-A (Halbreich U, 1996). 

6.4. Axa hipotalamo-hipofizo-gonadală. În mod clasic s-a considerat că în SPM 
ar exista un raport estrogen/progesteron anormal de ridicat, deci o hiperestrogenie re- 
lativă (Kaplan H, 1998). în majoritatea studiilor recente însă nu s-au evidențiat ano- 
malii ale GnRH, FSH, LH, steroizilor ovarieni și metabolitilor lor in SPM (Rapkin AJ 
si colab., 1998; Halbreich U, 1986; Rubinow DR, 1988; Schmidt PJ, 1994). În ce 
privește aspectele cronobiologice ale secreției axei hipotalamo-hipofizo-gonadale 
există de asemenea rezultate contradictorii, Astfel, Faechineti F - într-un studiu din 
1993 - evidențiază o perturbare a secreției pulsatile de LH, în timp ce alte două studii 
(Reame NE, 1992; Lewis LL, 1995) nu constată o modificare a secretiei pulsatile de 
LH în grupul SPM faţă de grupul martor. 

Un studiu recent, prezentat la Congresul APA 2000, constata că pe un grup de 
femei cu SPM la care suprimarea ovulatiei prin administrare de agonisti de GnRH 

ameliorase simptomatologia, readministrarea exogenă de hormoni ovarieni ducea la 
reinstaurarea simptomelor premenstruale (Rubinow D, 2000). 

Veriga etiopatogenică principală in SPM nu ar fi deci atât perturbarea nivelului 
de hormoni ovarieni, cât un răspuns anormal la fluctuații hormonale gonadale normale. 

6.5. Axa hormonilor de creştere (Growth Hormone — GH). Studierea axei GH 
nu a evidenţiat prezenţa unor modificări semnificative în SPM. Un studiu recent al lui 
Rapkin AJ arată că IGF-1 (Insulin -like growth factor 1) si IGFBP-3 (insulin -like 
growth factor binding protein 3) nu sunt modificate in SPM fata de normal (Rapkin 
AJ si colab., 1998). 

6.6. Axa hipotalamo-hipofizo-tiroidiana. Relatiile SPM si TDPM cu depresia 
au orientat cercetătorii către studiul axei hipotalamo-hipofizo-tiroidiene, cu expectatia 
de a evidenția modificări ale TSH sau TRH asemănătoare cu cele constatate în depre- 
sie. Studierea axei tiroidiene ca valori bazale și după stimulare cu TRH nu a evidenti- 
at modificări semnificative în SPM (Korzekwa MI, Lamont JA, Steiner M, 1996). 

Ritmurile circadiene ale secreției de TSH ar fi însă perturbate în SPM. Astfel, în 
faza luteală pacientele cu SPM au ritmuri de TSH mai precoce, tar la deprivarea de 
somn nivelul TSH crește (Parry BL si colab., 1996). Aceste date se încadrează mai 
curând într-o perturbare cronobiologică globala decât într-o afectare specifică a axei 
tiroidiene. 

6.7. Prolactina. Parry BL, într-un studiu din1994 nu evidențiază anomalii sem- 
nificative ale prolactinei în SPM. Doi ani mai târziu, Parry BL și Hauger R găsesc că 
ritmurile circadiene ale secreției de prolactină ar fi perturbate in SPM. Astfel, în faza 
luteală, pacientele cu SPM au concentraţii de prolactină mai mari ca grupul martor iar 
la deprivarea de somn, nivelul prolactinei scade (Parry BL și colab., 1996). 

6.8. Melatonina. Severino SK într-un studiu din 1989 evidenţiază o scădere a 
nivelului de melatonină asociată cu tulburări ale somnului într-un grup de femei cu 
SPM faţă de martor. Această perturbare a secreției de melatonină, substanţă implicata 
în ritmurile biologice somn-veghe, vine în sprijinul ipotezei prezenţei unei anomalii 
cronobiologice subiacente in SPM. 

6.9. Prostaglandinele, În studii anterioare, aparținând mai ales ginecologilor, 
s-a avansat ipoteza unei creșteri în prostaglandinele secretate de musculatura uterină, 
implicată în durerea pelvină asociată cu SPM (Kaplan H, 1998). 

6.10. Opioidele endogene. Existenţa simptomelor dureroase în SPM a orientat 
cercetările către studiul opioidelor endogene în această afecțiune. Într-adevăr, Parry 
BL într-un studiu din 1994 observă că nivelul de beta endorfine înregistrează o scădere 
în a doua parte a ciclului în SPM. S-a avansat ipoteza implicării unei expuneri exce- 
sive la opioide endogene cu sevraj brusc în faza luteală în urma fluctuattilor steroizilor 
gonadali în SPM (Kaplan H, 1998), 

6.11. Implicarea factorilor socio-culturali. Factorii sociali, stresorii, mode- 
lul cultural şi expectatiile legate de simptomatologia asociată menstrelor diferențiază 

între pacientele cu SPM de intensitate slabă, medie si gravă, în sensul că simptoma- 
tologia este cu atât mai gravă cu cât există mai multi factori stresori, expectatii nega- 
tive şi prezența unui model cultural care să sublinieze importanța sindromului 
premenstrual şi să creeze astfel o vulnerabilitate la a exprima simptome legate de 
perioada premenstruală (Woods NF, Mitchell ES, Lentz MJ, 1995). 

Într-un studiu recent (Marvan L, 1999) pe 86 femei mexicane cu un nivel 
educational scăzut (mediu cultural în care în mod traditional simptomele premenstruale 
nu se exprimă) s-a evidențiat că prezentarea unei casete video ce sublinia aspectele 
negative ale perioadei premenstruale determină o accentuare a exprimării simptoma- 
tologiei premenstruale în grupul respectiv fată de un grup martor căruia i se prezentase 
o casetă video neutră. Autorii trag concluzia că expectatiile negative în ce priveşte 
SPM accentuează severitatea simptomelor premenstruale. 

6.12. Alţi factori. În ceea ce priveşte studiile genetice există posibilitatea unei 
determinări ereditare în această tulburare. De asemenea, apariția precoce a ciclului 
menstrual înainte de 11 ani, pare să fie un factor de risc, alături de existența unor tul- 
burări psihice, în special de tip afectiv. Nu este clară relaţia temporală dintre SPM si 
bolile psihice, unii cercetători considerând că SPM este un factor de risc pentru bolile 
psihice ca; tulburarea depresivă majoră, tulburare bipolară sau depresia postpartum. 
Riscul în cazul TDPM pentru o tulburare depresivă este de două până la cinci ori mai 
ridicat, decât la femeile fără această tulburare. 

Factori implicaţi în etiopatogenia sindromului premenstrual 


7. Tratamentul sindromului premenstrual 


Abordarea pacientelor cu SPM poate prezenta o problematică de opțiune terapeu- 
tică atât pentru medicul de familie, cât şi pentru endocrinolog sau psihiatru. Inainte de 

a instaura un tratament pentru o simptomatologie premenstruală, medicul trebuie să 
răspundă la câteva întrebări: 

7.1.Cat de oportun este un tratament in SPM? 

Definirea unui sindrom premenstrual ca o condiţie nosologică Ae sine-stătătoare, 
ca si stabilirea unui tratament specific riscă să medicalizeze excesiv și să crească 
expectatiile negative pentru o condiţie care poate fi privita ca făcând parte din existența 
feminină normală (Gurevich M, 1995), 

Din această cauză, propunerea unui tratament în SPM trebuie să fie rezultatul unei 
aprecieri atente din partea terapeutului atât a consecințelor psihologice pentru fiecare 
pacientă în parte cât si a cererii efective a pacientei şi a gradului de disfunctie deter- 
minat de simptomatologia respectivă. Nu va fi propus un tratament decât formelor 
grave de PSM, care interferă major cu funcţionarea pacientei respective. 

7.2. Care sunt opţiunile terapeutice? 

A, Antidepresive serotoninergice: 

1) ISRS-inhibitori selectivi ai recaptării serotoninei 

Numeroase studii au arătat ca în tulburarea disforică premenstruală există o 
alterare a reglării serotoninei, iar ISRS ameliorează simptomatologia disforică din 
sindromul premenstrual (Guedj F, 1997). Într-adevăr, agenţii serotoninergici s-au 
dovedit superiori ca eficacitate maprotiline1, dezipraminei și bupropionei. Eficacitatea 
ISRS a fost impresionantă, cu un singur studiu cu rezultate negative din 30 studii publi- 
cate (Ericksson E, 1999). 

Astfel, studii dublu-orb confirmă eficacitatea fluoxetinei în SPM la doze de 20 
mg pe zi (dozele superioare, de 40 şi 60 mg pe zi, neavând rezultate superioare ci doar 
efecte secundare mai pronunțate). Mai multe studii îi confirmă eficacitatea faţă de 
bupropion si placebo (Steiner M și colab., 1995; Ozeren S, 1997; Su TP, 1997), iar 
ameliorarea priveşte atât simptomele psihice cât si pe cele somatice (tensiunea sânilor, 
cefaleea) (Eriksson E, 1995). Alte studii arată eficacitatea altor agenți ISRS, si anume 
sertralina la doze de 50-100mg/zi cu efect superior fată de placebo (Yonkers KA, 
1997). Paroxetina la doze de 20-30mg/zi cu efect superior față de maprotilin și placebo 
(Eriksson E, 1995), fluvoxamina la 50-100mg/zi cu efect superior față de placebo 
(Freeman EW, 1996). 

Majoritatea studiilor descriu un efect pozitiv la o administrare zilnică a antidepre- 
sorului ISRS. Studii recente raportează eficacitatea sertralinei administrată doar în cele 
două săptămâni ale fazei luteale (Halbreich U, 1997), ceea ce pune problema unui 
mecanism de acţiune diferit de efectul clasic antidepresiv (a cărui durată de instalare 
este de circa trei săptămâni). Acest mecanism diferit ar putea să fie legat de o dimi- 
nuare a receptorilor beta adrenergici (Viguera A, 2000). 

2) Clomipramina — antidepresor triciclic cu mecanism de acțiune predominant 
serotoninergic, la o doză de 25-75 mg/zi (reduce semnificativ iritabilitatea si disforia 
premenstruală, într-un studiu comparativ cu placebo (Sundblad C, 1991). 


62 Sindroame Rătăcitoare 


Ca si pentru ISRS, eficacitatea clomipraminei se menţine si dacă este administrată 
discontinuu, doar în cele doua săptămâni ale fazei luteale (Sundblad C, 1993), 

După cum reiese, antidepresoarele serotoninergice(ISRS sau clomipramina) au 
deci un efect selectiv pentru tulburarea disforică premenstruală, iar debutul acţiunilor 
este precoce (de la primul ciclu) (Steiner M, 1995). 

B. Alte psihotrope 

Alprazolam la doze de 0,75mg/zi ar avea o eficacitate superioara fata de placebo, 
aşa cum se constată in patru studii recente (Smith S, 1987, Harrison WM, 1990, 
Berger CP, 1994, Freeman EW, 1995). Un alt studiu nu confirma eficacitatea alpra- 
zolamului (Schmidt PJ, 1993). 

In ce priveste buspirona, unele studii îi susţin eficacitatea (Rickels K, 1989) dar 
sunt necesare studii de confirmare mai riguroase din punct de vedere metodologic. 

C. Strategii hormonale 

1) Agonistii de GnRH 

Folosirea de agonisti ai GnRH în SPM se bazează pe acțiunea de inhibare a 
ovulatiei si dispariţia ciclicităţii estroprogesteronice. Într-adevăr, administrarea de 
agoniști de GnRH ameliorează simptomatologia premenstruală într-un grup cu SPM, 
dar nu și în grupul cu disforie prezentă de-a lungul întregului ciclu si doar agravată 
premenstrual (Freeman EW, Sondheimer SJ, Rickels K, 1997). Limitările tratamen- 
tului cu agoniști de GnRH tin de efectele secundare, cardiace, osteoporotice etc. legate 
de scăderea prelungită a nivelului estrogenic. 

2) Alte metode de supresie a ovulaţiei 

Danazol (derivat sintetic de ethisteron) are un efect pozitiv pe simptomatologia 
premenstruală prin mecanism de supresie a ovulatiei și deci a fluctuatiilor ciclice 
hormonale, aplicarea lui în practică fiind însă limitată de efectele secundare de tip 
depresie (Muse K, 1993, Hahn PM, Van Vugt DA, Reid RL, 1995). 

În ce privește contraceptivele orale, studii mai vechi sugerau rezultate echivoce 
(Muse K, 1993), în timp ce studii recente nu confirmă eficacitatea contraceptivelor 
orale, comparând contraceptia orală trifazică vs placebo (Graham CA, 1992), sau 
limitează eficacitatea lor la simptomatologia somatică (Backstrom T, 1992). 

3). Estrogenii 

Administrarea de estrogeni în tratamentul SPM pornește de la ipoteza etiopato- 
genică a implicării axei hipotalamo-hipofizo-gonadale în această patologie. Într-un 
studiu din 1993 al lui Watson NR, administrarea de estrogeni ca implant sau în admi- 
nistrare transdermică, ar ameliora simptomatologia mai ales somatică din SPM. 
Utilizarea lor este limitată însă de necesitatea administrării unui progestativ oral în 
asociere şi de posibile efecte secundare psihologice nedorite, 

4)Progesteron 

Ipoteza mai veche a raportului crescut estrogen/progesteron a stat la baza folosirii 
de progesteron în SPM. Majoritatea studiilor recente nu găsesc însă un efect superior 


Sindromul premenstrual 63 


fata de placebo (Freeman EW, 1995). 

D. Alte tratamente somatice 

S-au realizat studii numeroase privind folosirea altor terapii somatice în SPM. 
Astfel, calciul (Thys-Jacobs S, 1989) si magneziul (Fachinetti F, 1991) ar avea rezul- 
tate pozitive în unele studii clinice în SPM. Rezultate interesante s-au obținut şi cu acid 
mefenamic (Mira M, 1986), spironolactona (Wang M, 1995). Plecând de la posibilă 
implicare a mecanismelor opioide în SPM, s-au obținut în SPM efecte pozitive cu 
nalirexona (Chuong CJ, 1988). 

Terapia prin lumină (Cerda GM, 1994) si privarea de somn (Parry BL, 1995) 
sunt de asemenea terapii interesante in SPM, implicând melatonina si mecanismele de 
reglare cronobiologica. 

Toate aceste tratamente, desi cu rezultate inițiale promițătoare, necesită studii 
ulterioare mai riguroase de confirmare a eficacităţii. 


Informarea pacientului despre natura sindromului 


Intocmirea unui jurnal zilnic al simptomelor 


Încurajarea pacientei pentru a face schimbări comportamentale 


Antrenarea în exerciții fizice regulate 


Limitarea stării 


Limitarea consumului de cafea si cofeină, ciocolată și zahăr 


Reducerea consumului de alcool 


Păstrarea unei bune igiene a somnului 


Evitarea consumului exagerat de alimente sau băuturi 


Tehnici de relaxare si reducere a stresului (masaj, reflexologie) 


Terapii cognitive si consiliere maritala 


Biofeedback, terapie cu lumina, deprivare de somn 


Măsuri nefarmacologice de tratament al SPM (după Moline, Zendell si alţii) 


E. Tratamente nefarmacologice 

Dieta caracterizată prin creşterea consumului de carbohidrați (dietă bogată în 
triptofan) ar ameliora simptomatologia din SPM, mecanismul implicat fiind creşterea 
disponibilităţii în triptofan si deci a nivelului de serotonină) (Pearlstein TB, 1996). 

Exerciţiul fizic la rândul sau ar ameliora dispoziția din SPM, probabil printr-o 
creștere a nivelului de beta endorfine, nivel ce se presupune a fi scăzut în SPM 
(Pearlstein TB, 1996). 

Psihoterapia cognitiv-comportamentală ameliorează depresia si anxietatea din 
SPM prin corectarea distorsiunilor cognitive legate de prezenţa simptomatologiei 
premenstruale (Rivera-Tovar A, 1994). 

Opțiuni terapeutice in sindromul premenstrual 


8. Concluzii 


Sindromu! premenstrual rămâne o entitate clinică controversată, cu mecanisme 
_etiopatogenice complexe si încă nu suficient precizate. O primă certitudine ce se 
conturează printre ipotezele etiopatogenice avansate o constituie implicarea activității 
serotoninei, ca și rezultatele terapeutice pozitive obținute cu ISRS. Posibilitatea admi- 
_nistrarii discontinue a terapiei, doar în partea a doua a ciclului, deschide noi perspec- 
tive în tratamentul acestui sindrom. Importanta factorilor culturali și psihosociali în 
patogeneza SPM are implicaţii majore pentru conduita terapeutică. Astfel, punerea 
unui diagnostic de SPM sau TDPM și instituirea unei terapii implică o 
medicalizare/psihiatrizare, uneori excesivă, şi o creștere a expectatiilor negative pentru 
o condiţie care, în funcţie de factorii socioculturali, poate fi privită ca făcând parte din 
existenţa feminină normală (Gurevich M, 1999), 

CAPITOLUL 5 


SINDROMULUI COLONULUI IRITABIL 


Tudose Florin, Tudose Cătălina 


1. COLONUL IRITABIL - SINDROM FUNCTIONAL TIPIC 


Sindromul colonului iritabil este o boală cronică cu etiologie multifactorială fără 
o bază anatomică identificabilă. 

Sindromul colonului iritabil a fost descris pentru prima oară în 1820, și este cel 
mai frecvent subiect gastroenterologic în care au fost evidenţiate influențele psihiatrice 
şi psihologice. De asemenea, asupra acestui subiect există un număr enorm de publi- 
catii. Sindromul colonului iritabil este definit prin simptome intestinale: durerea 
abdominală si tulburările de tranzit fiind cele mai importante. Se consideră că 
intestinul este hipersenzitiv și hiperactiv la stimuli mecanici si chimici $i este compa- 
rabil cu astmul sistemului respirator. Tulburările psihofiziologice găsite în acest 
sindrom sugerează o predispozitie biologică de bază care priveşte muşchii netezi ai 
rectului sau ai rectocolonului. Se presupune că există si tulburări în motilitate si că 
factorii psihologici influențează cronicizarea, recăderea sau remiterea. (Guggenheim 
Frederick G, 1999) 

În principiu, asociază durerile sau disconfortul abdominal, localizat, de regulă, în 
cadranul inferior stâng, cu modificări ale funcționării intestinale: modificări ale 
numărului şi ale frecvenţei scaunelor asociate, sau nu, cu modificări de aspect (consis- 
tentă, formă, cantitate) ale acestuia. l 

De fapt, termenul de colon iritabil ar putea fi mai corect exprimat ca intestin 
iritabil pentru că, în esenţă, întreaga functionare a intestinului poate să fie modificată, 
colonul fiind staţia finală a manifestărilor neplăcute. 

Manifestari extraintestinale 
Tulburari de somn, 
oboseala, scpderea libidoului 


Manifestari patologice 
Anxietate, Depresie 


SCI 


Cereri crescute 


de îngrijiri medicale durere, disconfort latrogenoze 


asociate cu tulburari 
intestinale 


Comorbiditate, Intestinal cystitis Manifestari gastro intestinale 
Sindromul oboselii cronice extracolonice 

Fibromnialgie 7 i Dispepsie funcțională 
Cefalee, dureri de spate Dureri de piept non cardiace 


Disregularitati 
ale sistemului nervos 
autonom 


Alterarea 
modulării durerii 


Modelul cultural imprimă adesea specificitatea acuzelor cu care pacienții se pre- 
zinta la medic. Simptomatologia variază de la uşoară sau enervantă la severă sau de 
nesuportat. De cele mai multe ori psihiatri sunt ocoliti, dar ei pot deveni ultima sursă 
de ajutor după ce s-au epuizat alte metode costisitoare si invazive de investigaţie — de 
cele mai multe ori la cererea imperioasă a pacienţilor, sau când tratamentele succesiv 
încercate nu au dat rezultate notabile. Se încarcă astfel, inutil costurile în asistența 
medicală, sindromul fiind văzut cel mai adesea ca un diagnostic de excludere şi nu ca 
unul de includere, asa cum ar justifica larga lui răspândire (s-a raportat că afectează 10- 
15% din populaţia SUA!). 

Tulburările tranzitului intestinal privesc atât frecvenţa scaunelor (diaree, consti- 
patie), cantitatea scaunelor, forma şi aspectul acestora: uneori tari și formate, alteori 
moi până la scaune pur și simplu lichidiene sau apoase. 

La acestea se adaugă si alte simptome: 

1. senzaţia de evacuare incompletă după scaun 

2. accentuarea durerilor abdominale sau a disconfortului trecător după defecatie 
şi balonare 

Complexitatea simptomelor care alcătuiesc sindromul de colon iritabil este 
dublată de apariţia unei serioase comorbiditati psihologice (Tongues G, 2002) la unii 
dintre pacienţi: tulburări de scaun, scăderea energiei, astenie, tulburări de libidou, 
precum și alte simptome în care este implicat sistemul nervos autonom si sensibilitatea 
viscerală exagerată. Printre acestea, vezica iritabilă sau patogenă, oboseala comună, 

fibromialgia, un mod exagerat de perceptie a durerii, in special a cefaleei si a 
cenesteziei. 


2. ASPECTE MEDICOSOCIALE 


Boala afectează, după diverse studii, până la 15% din populație. 

Sexul feminin şi vârsta tânără predomină. Două treimi din pacienti nu cer nicio- 
dată asistentă medicală. În tările vest-europene si în SUA mai mult de 10% din acti- 
vitatea medicului de familie si aproape o treime din cea a gastroenterologului sunt 
grevate de această boală. Adesea insoteste alte tulburări functionale și există o comor- 
biditate ridicată cu bolile psihice. 

Antecedente privind abuzul sexual sau corporal/fizic se asociază cu creşterea 
severitatii bolii şi o utilizare excesivă a serviciilor de sănătate. 

SCI face să descrească calitatea vieţii si să crească necesităţile de îngrijire. De 
asemenea, la pacienţii cu SCI, creşte numărul de intervenţii în regiunea pelvină şi 
abdominală. Rata intervențiilor chirurgicale poate fi până la de două ori mai mare decât 
la populația de control. Numărul de zile de absenţă de la muncă sau de la şcoală este 
de trei ori mai mare la pacienţii cu SCI decât la cei fără. 

Costurile asociate cu SCI sunt: 

e costuri directe — legate de teste diagnostice, vizitele medicului de familie, 
vizitele la gastroenterolog, spitalizare, medicamente; 

e costuri indirecte — reducerea productivităţii, absenteism, întârzieri: 

e costuri intangibile — scăderea calităţii vieţii. 

UN MODEL CONCEPTUAL AL SINDROMULUI DE COLON IRITABIL. 


Factori premergători 
- Genetici 
- Mezologici 


Factori psihosociali 
- Stresul vieţii 

- Stări psihologice 

- Adaptarea (coping) 
- Suportul social 


Fiziologie 
- Motilitate 
- Senzorialitate 


influențe 
- Medicatie 

- Suport medicai 
- Activitate diurnă 
- Calitatea vieţii 


SCI 
- Trăirea simptomelor 
- Comportament 

3. ASPECTE CLINICE 


Există, în mod traditional, pacienţi cu SCI descrisi ca: 

e predominant constipati; 

e predominant diareici; 

e alternatori (care alternează constipatia cu diareea) 

Proporția dintre cele trei forme de SCI nu se cunoaște exact. 

Există posibilitatea ca SCI să fie diferențiat de tulburări ca: dispepsia funcţională, 
diareea funcțională sau balonările funcționale. 

Constipatia atectează calitatea vieţii pacienţilor cu SCI, le scade productivitatea 
si eficiența socială. Se pare că există o legătură între SCI cu constipatie si colita 
ischemică. 

Constipaţia cronică definită ca o scădere importantă a frecvenței numărului 
scaunelor (trei scaune sau mai putin pe săptămână). 

Alte simptome: 

e scaune tari sau pietroase; 

e senzaţia de blocaj anal, 

e defecatie prelungită; 

e nevoia de ajutor manual pentru evacuare. 

Doar un mic număr de pacienţi recurg la ajutor medical. 

Dispepsia funcţională rămâne o entitate cu o fiziopatologie putin cunoscută si cu 
posibilitate de intervenţie destul de limitată. În practica clinică, pacienţii prezintă la 
început dureri epigastrice neexplicate si disconfort. Dispepsia funcțională trebuie diag- 
nosticată în raport cu refluxul gastro-esofagial, esofagitele de reflux, ulcerul. 
Diagnosticul dispepsiei funcţionale rămâne neclar; foarte adesea, cu vârsta, şi simpto- 
matologia se ameliorează. 

Balonarea abdominală este o distensie abdominală vizibilă, frecvent acuzată de 
pacienţii cu SCI. Balonarea pare să fie legată de o hipersenzitivitate viscerală. 
Balonarea se accentuează la începutul perioadei premenstruale. 

Percepția viscerală e modificată prin următoarele mecanisme: 

e modificări intraluminale ca infecţii, iritaţii, inflamații: 

e factori psihologici 

Până la 95% din pacienţi au tulburări de percepţie rectală, ca prag scăzut al disten- 
siei rectale, senzații anormale privind zona distensiei rectale, creşterea intensității 
senzatiilor din zona rectală. Doar mai putin de 10% din subiecţii normali au senzaţii 
similare (Mertz și colaboratorii 1995). 


4. ASPECTE FIZIOPATOLOGICE ȘI ETIOPATOGENICE 


Fiziopatologia sindromului este incomplet elucidată, fiind incriminate în prezent 
reducerea pragului dureros si perturbări ale sistemului nervos autonom care afectează 
motilitatea si funcţia senzorială intestinală. 

Desi nu se poate spune că este determinat de stres, datorită acestei conexiuni, 
simptomele pot fi exacerbate sau declanşate de situaţii stresante. Terminaţiile nervoase 
de la acest nivel sunt hipersensibile, iar cele care controlează motilitatea sunt hiperac- 
tive (Mayer si Raybould, 1990), prin dezechilibrul între functia simpaticului — de 
încetinire si a parasimpaticului — de stimulare a activităţii motorii si secretorii. În pri- 
vinta percepției dureroase, componenta discriminativa care implică cortexul 
somatosenzorial este mai putin implicată in SCI faţă de componenta emoțională, cu 
sediul în cortexul limbe şi respectiv cea evaluativă cu sediul în cortexul prefrontal 
(Silverman si colab., 1997). Funcționarea în interconexiune a celor trei are o compo- 
nentă genetică dar este mai ales afectată de evenimente de viata negative si de nivele 
ridicate de stres, ca si de schematele cognitive particulare de tip anxios cu hipervi- 
gilenta la funcţionarea intestinului. Perturbările dereglează balanţa între mecanismele 
facilitatoare ale durerii și cele antiociceptive. 

Un studiu de dimensiuni reduse (Orr, Elsenbruch și Harnish, 2000) pe 15 
pacienţi a confirmat prezența anormalitatilor autonome la pacienţii cu intestin iritabil 
în sensul unei hiperactivări simpatice atât în stare de veghe, cât și în perioadele de 
somn REM si chiar o hiperactivitate la stimulii auditivi influenţată de emoții și trăsă- 
turile de personalitate (Blomhoff si colab., 2000 ). Spre deosebire de subiecţii normali 
care răspund la distensia rectală dureroasă cu o creştere a debitului sangvin în cortexul 
cingulat anterior, evidenţiat prin tomografie cu emisie de pozitroni, pacienţii cu colon 
iritabil prezintă creşterea debitului sangvin în cortexul prefrontal stâng (Silverman și 
colab., 1997). 

Reglarea motilitatii gastro-intestinale şi senzațiile din această zonă implică un 
mare număr de neuropeptide cum ar fi: motolina, gastrina, peptida Y, colecistochinina 
si numeroși alti neuromediatori. Dintre aceștia serotonina a fost cel mai mult studiată, 
în special pentru impactul deosebit pe care aceasta substanţă l-a avut în explicarea 
tulburărilor psihice. 

Cu tot impactul major pe care serotonina îl are asupra sistemului nervos, trebuie 
remarcat că mai mult de 90% din această substanţă se găsește în intestin și nu în 
sistemul nervos central. 

Evident, se pune întrebarea „Care este rolul acestei substanţe in intestin?” 

Din cele 15 subtipuri de molecule serotoninice, în special subtipurile 3 si 4 se 
găsesc la nivelul intestinului. 

Interacțiunea neuronală presupune: 

e neurotransmiţători: serotonina, norepineflina, dopamina, acetilcolina, glutamat. 

e neuropeptide: substanța P, peptida vasointestinala; 

e neuromediatori-factor neurotropic. 

Serotonina influenţează motilitatea, percepțiile viscerale si secrețiile intestinale. 

Simptomele SCI pot fi exacerbate datorită dezechilibrelor neurochimice. 

În circuitul autonom, în mod normal serotonina si norepinefrina menţin un 
echilibru normal. Acest sistem aminergic antagonist interacționează, de asemenea, cu 

sistemul dopaminei si influenţează nivelul acetilcolinei. 

Prezenţa ubicuitară a serotoninei în aparatul gastro-intestinal indică si faptul că 
această substanţă are rolul principal în tulburările gastro-intestinale si de aici o serie de 
implicaţii terapeutice. 


5. CRITERII DIAGNOSTICE ACTUALE ÎN SCI 


Diagnosticul SCI este relativ dificil datorită faptului că un mare număr de 
tulburări gastro-intestinle au tulburări de acest tip: dureri abdominale, balonare, diaree 
sau constipatie. 


ES\\\S SW SESS SSS 
modelul bio-psiho-social al SCI presupune că simptomele apar din interacțiunea unui număr 


de factori biologici, sociali, culturali, psihologici; 
nu există indicatori structurali sau biochimici pentru SCI, 


uneori, simptomele SCI su nt nespecifice si cursul bolii inconsistent; 

tabloul "Roma II" definește SCI ca fiind un complex de simptome clinice cuprinzând 

disconfort abdominal sau durere care se accentuează o dată cu defecatia, asociate cu o 

schimbare în frecvenţă sau consistenţa scaunelor; 

istoria medicală si psbosocială a unui pacient se dovedește a oferi importante soluţii în 
stabilirea diagnosticului si în planul tratamentului; 

oda ce un simptom de bază în stabilirea diagnosticului a fost manifestat si pattern-ul 

dominant stabilit, evaluarea care urmează trebuie să fie limitată si efectuată numai dacă 


este nevoie; 
| testele extensive de laborator, radiologice sau edoscopice nu stabilesc diagnosticul pentru 


SCI; nu sunt necesare si, mai mult, pot face rău; 
medicii şi pacienţii beneficiază de un parteneriat terapeutic interactiv, deschis, empatic; 


interacțiunile pozitive dintre medic si pacient s-au dovedit a fi eficiente şi conduc la 
rezultate îmbunătăţite. 


5.1. Criterii de diagnostic 

Au fost stabilite criterii de diagnosticare încă din 1978 (criteriile Manning): 

e debutul durerilor este asociat cu mișcările peristaltice, mai frecvente sau mai 

rare; 

ə durerea este atenuată de defecare; 

ə prezenţa distensiei abdominale; 

e mai mult de 25% dintre defecări sunt asociate cu o senzaţie de golire incom- 

pletă sau pasaj de mucus. 
Criteriile de diagnostic actuale sunt stabilite la Roma și publicate în 1999 si apoi in 
2000 în forma finală (ROMA II). Ele permit o abordare pozitivă si evitarea folosirii 
diagnosticului prin excludere. 


Sindromului colonului iritabil 75 


Diagnosticul pozitiv include criterii clare de diagnostic stabilite şi utilizate tot mai 
mult în ultimii ani (Olden si Schuster, 1998). Se folosesc în prezent fie criteriile Roma 
(1989, revazute în 1999), 


Cel putin două săptămâni, sau mai mult, care nu sunt neapărat consecutive, în ultimele 12 
luni de disconfort sau durere abdominală au două dintre urmatoarele trei trăsături: 

- dificultăţi cu defecatia şi/sau 

- debut asociat cu o schimbare în frecvenţa scaunelor şi/sau 

- debut asociat cu o schimbare în forma sau consistenţa scaunelor 


Simptome care cumulate ajută la diagnosticarea cu SCI: 
- frecvența anormală a scaunelor (în scopuri de cercetare, "anormal" poate fi definit 

ca mai mult de trei scaune pe zi sau mai putin de trei scaune pe săptămână); 
- forma anormală a scaunelor (presiune, urgență sau sentimentul unei urgente evacuări); 
- apariția mucusului; 

- balonare sau sentimentul distensiei abdominale 


Examinarea fizică trebuie centrată pe posibilitatea de a elimina alte boli inflama- 
torii intestinale: cancere corectale sau gastro-intestinale sau malabsorbtia cauzată de 
boli luminale sau pancreatice. 

Pentru pacienţii care au mai mult de 50 de ani si care nu au făcut niciodată o 
colonoscopie, aceasta nu e recomandată pentru stabilirea diagnosticului exact. De 
asemenea, la pacienţii care au mai mult de 40 de ani si au antecedente neoplazice în 
familie colonoscopia nu este indicată. 

Se va căuta eliminarea unor diagnostice ca parazitozele cu giardia, malabsorbtia, 
colite microscopice, în special la persoanele car au scaune moi până la apoase. 

5.2. Investigaţii de laborator 


Examenul coproparazitologic 


Hematologic, (amoeba clostridium dificile); 


Electromiografie sau presiune în 


Sigmoidoscopie: 
8 pie; canalul anal; 


as 
Căutarea hemoragiilor oculte în scaune; | Timpul total de tranzit intestinal 
Examen radiologic al intestinului 
subtire; 

Colonoscopie. 


Evaluarea tolerantei la lactoza 

ALGORITM DIAGNOSTIC IN SINDROMUL DE COLON IRITABIL 


PACIENTUL ÎNDEPLINEŞTE CRITERIILE ROMA I! 


Anamneză, examen somatic, screening, examen de laborator 


FACTOR ALARMANȚI 


Febră, hemoragii oculte, scăderea hemoglobinei, x 
crestereea leucocitelor si VSH-ului, predominenta FARA FACTORI ALARMANȚI 


nocturnă a simptomieor 


EVALUAREA DIAGNOSTIC SCI 


REZULTATE ANORMALE REZULTATE NORMALE 


TRATAMENT SPECIFIC DIAGNOSTIC SCI 


TRATAMENT SC! 
2-4 SAPTAMANI 


FARA RASPUNS RASPUNS 


REEVALUARE DIAGNOSTICA 


5.3. Indexul Sensibilitatii Viscerale(Vsi) 

Căutând să coreleze tulburările si rezonanţa afectivă cu intensitatea simptomelor 
care se dovedeşte a fi un instrument foarte util şi sensibil în aprecierea clinică a SCI. 
Acest index este o scală de anxietate care se adresează în mod specific simptomelor 
gastro-intestinale (Labus JS, Bolus R, Chang L, Wiklund I, Naesdal J, Mayer EA, 


Nailboff BD, 2004). 

Mai jos sunt prezentati itemii care descriu cum unii oameni raspund la simptome 
sau disconfort la nivelul burtii si al abdomenului inferior. Acestea pot include durere, 
diaree, constipatie, balonare sau sentimentul urgentei. Vă rog, raspundeti „cât de 
puternic aprobati sau dezaprobati aceste enuuri, asa cum se raportează ele la dumnea- 
voastră. Răspundeţi la toate aceste enunturi cât mai sincer și mai nuantat posibil. 


ITEM 


puternic |moderat | slab puternic 


1. Mă îngrijorează că oricând 
mănânc în timpul zilei, balonarea si 
distensia abdominală se vor agrava. 


2. Devin temător când merg la un 
restaurant nou 


3. Mă tem des pentru problemele 
stomacului meu 


4. Mi-e greu să mă simt bine pentru 
că nu îmi pot lua gândul de la pro- 
blemele stomacului meu 

5. Mă tem adesea că nu voi fi capabil 
să am un tranzit intestinal normal 


„Nu încerc niciodată mâncăruri noi 
pentru că mă tem să nu intervină dis- 
conforturi abdominale 


7, Nu contează ce mănânc, probabil 
mă voi simţi disconfortat 


8. Când simt disconfort abdominal 
mă îngrijorez si devin anxios 


9.Când merg într-un loc în care nu am 
mai fost, unul dintre primele lucruri pe 
care le fac este să caut o toaletă 


10. Sunt constant conștient de ceea 


ce se întâmplă în abdomenul meu 


11. Faptul că adesea simt disconfort în 
stomac este semn al unei boli serioase 


12. Imediat ce mă trezesc mă îngri- 
jorez că voi simţi disconfort abdomi- 
nal în tipul zilei 

13. Când simt disconfort abdominal - 
mă sperii 


14. În situaţii stresante am probleme 
cu scaunele 


15. Mă gândesc constant la ceea ce 
se întamplă înăuntrul burtii mele 


` 

6, ABORDAREA TERAPEUTICĂ 


Gama mijloacelor de intervenţie este intredisciplinară, în special în manage- 
mentul nonfarmacologic (Turner și colab., 2000). Iniţial accentul se pune pe 
colectarea cât mai completă de. date și stabilirea relaţiei terapeutice. La consultatiile 
ulterioare se evaluează complianta şi utilitatea medicaţiei recomandate. 
Planul terapeutic este individulizat şi include furnizarea de date despre boală, modi- 
ficări ale dietei si ale regimului de viață, medicatie şi intervenţii de suport şi consiliere. 

Primul pas este reprezentat de educarea pacientului si oferirea unor explicaţii 
clare ale legăturii dintre creier şi intestin, în așa fel încât pacientul să își înţeleagă 
boala, cu evoluţia și prognosticul ei. 

Medicul va insista să fie eliminate prejudecățile sau temerile legate de un diag- 
nostic de mare gravitate (cel mai adesea adus în discuţie de pacienți este cancerul!). 

Dieta se va stabili împreună cu pacientul punând accentul în discuţii asupra 
alimentelor despre care acesta raportează că îi fac rău, eliminând suspiciunea intole- 
rantei la lactate, interzicând cofeina și produsele cu îndulcitori sintetici, Se va insista 
asupra utilității fibrelor din dieta acestor pacienti. La nevoie se poate referi pacientul 
unui nutritionist. 

Tratamentul simptomatic al SCI trebuie să cuprindă următoarele direcții: 

1. tratamentul durerii abdominale si al disconfortului: antidepresive, antispas- 
monidice; 

2. tratamentul distensiei abdominale si al balonării: antiflatulentele, antispas- 
monidice, modificări ale dietei: 

3. tratamentul tulburărilor funcţionale: 

e constipatie: laxative, fibre; 

e diaree: colestirabina, loperamida. 

O serie de autori recomandă folosirea unor produse placebo ca terapie de excepție 
pentru pacienţii cu tulburări gastro-intestinale funcționale (Talley N, 2002). Acest 
autor arată că aproape 50% dintre pacienţi răspund la placebo. 

SCI nu pare să fie provocat de stres. Cu toate acestea, stresul poate influenţa, ca 
şi în cazul altor boli, severitatea SCI. | 

Agenţii stresori trebuie identificaţi, iar pacientul trebuie învăţat să adopte strategii 
de adaptare care îl vor ajuta în menţinerea unei stări generale adecvate si a unor 
comportamente favorabile pentru sănătate. 

Efortul profesional excesiv, tensiunile continue în relațiile familiare, situația 
economică precară sunt tot atâtea probleme care trebuie evaluate în tratamentul SCI. 

Nu există suficiente dovezi că anumite alimente ar influența decisiv evoluția SCI, 
desi unii autori vorbesc despre alimente care ar putea declanșa manifestările bolii. 

În lipsa unor dovezi clare se recomandă o dietă completă, fără excese, 

În abordarea SCI se recomandă abordarea, de fiecare dată, prin mijloace psihote- 
rapeutice și farmacologice a patologiei psihiatrice dacă aceasta coexistă. 

Par să fie eficace, desi studiile privind aceste tipuri de terapii nu au fost întot- 
deauna riguroase. 

Multi autori insistă pe hipnoterapie ca fiind cea mai convingătoare dintre terapii. 
Hipnoterapia a fost folosită cu succes de Sadik și colab., obținându-se mai mult de 
51% din cazuri succese, dar trebuie alese cu grijă cazurile care beneficiază de acest tip 
de terapie. 

Alte abordări non-farmacologice ale SCI (Rao şi colab., 2002): 

e Bio-feed-back prin folosire relaxării pelviene asistată manometric; 

e Bio-feed-back de relaxare (stimularea relaxării); 

e La bio-feed-back se adaugă normalizarea patternurilor disinergice prin terapii 

de grup. 

Managementul stresului va implica în prima fază identificarea și eliminarea facto- 
rilor stresanti, apoi însuşirea unor tehnici de relaxare, dar si exerciţiu fizic. 

Medicatia nu reprezintă punctul central al tratamentului, iar pacientul trebuie să 
înțeleagă foarte clar acest lucru. Pentru formele predominant cu diaree se vor indica: 
agenţii antidiareici, antispasticele, antidepresivele triciclice. Pentru formele predomi- 
nant cu constipatie se vor recomanda dietele cu fibre, activitatea fizică regulată, agenți 
osmotici, antidepresivele triciclice. Când predomină durerea se vor administra anti- 
spasticele — înainte de mâncare sau la debutul durerilor — si antidepresivele triciclice. 
În cazul în care este prezent un tablou clinic de depresie cu sau fără anxietate, dozele 
de antidepresiv vor fi cele terapeutice, la care se pot asocia pe perioade bine delimitate 
anxiolitice. La aceste cazuri prezenţa psihiatrului în echipa terapeutică este obligatorie. 
Pentru pacienții la care nu se poate pune în evidenţă o tulburare psihiatrică, dozele de 
antidepresiv vor fi mici, subterapeutice, acestea avînd un rol benefic în tulburările de 
somn, percepția durerii şi diaree. 


i = ei = Sas = i Le A ÎS À 
Strategiile de tratament trebuie să se bazeze pe severitatea simptomelor: cu aproximaţie, 70% 
dintre pacienți au simptome blânde, 25% prezintă simptome moderate ca severitate si 5% 
prezintă simptome severe, serioase; 
Tratamentul trebuie negociat $i individualizat, în funcţie de pacient, trebuie stabilite teluri 
rezonabile; 
Medicatia si suplimentele de fibre pot fi administrate pentru combaterea simptomelor 
predominante; 
Psihotropele influenţează simptomele funcționale ale GI, având efecte directe asupra 
perceptiei durerii şi a motilitati, combatand efectele comorbiditatii psihice; 


În prezent, antidepresivele triciclice(TCA’s) sunt considerate a fi cele mai eficace psihotrope 
pentru tratarea SCI, iar in doze mici, reduc simptomele, independent de influențele psihiatrice; 


Abordări mai noi includ antagoniști ca 5-HT3, 5-HT4, CCK, alpha 2 si dopamina 2: 

Intervenţiile psihologice de suport şi consiliere se vor centra asupra stabilirii 
prioritatilor de viata, cu întărirea strategiilor adaptative si dobândirea altora noi, ca si 
a rezolvarii conflictelor interpersonale. 

Un plan terapeutic corect planificat și condus determină ameliorarea pe termen 
lung a simptomatologiei si este cheia succesului pentru „nesuferiții” pacienți cu 
sindromul intestinului iritabil. 

Abordările psihoterapeutice includ terapii cognitiv-compotramentale, aiioe 
rapie interpersonală, hipnoză si managementul stresului, ca fiind componente ale trata- 
mentului SCI sau chiar singure sau intersectându-se cu alte terapii. 

CAPITOLUL 6 


SPASMOFILIA INTRE DISCRINIE 
SI NEVROZA 


Paveliu Fraga 


1. O SCURTA ISTORIE 


Termenul de spasmofilie a fost introdus încă de la începutul secolului si este 
utilizat în practica medicală începând cu anul 1940. În lipsa unei definiri foarte 
riguroase a acestui termen multi medici au tendința de a-l utiliza în exces. Astfel, 
adesea poţi întâlni pe biletele de externare după o lungă însiruire de diagnostice (reale) 
si un constant apendice — spasmofilia, care de cele mai multe ori reprezintă în opinia 
medicului respectiv traducerea semnului Chvostek pozitiv. Nici opiniile diametral 
opuse nu sunt rare, negarea acestui termen de către unele școli medicale determinând 
pe medicii mai circumspecti să îl ocolească. 

Este de menţionat că, în ultimile 12 luni studiate prin metode informative — 
termenul de spasmofilie nu se regăsește în nici una din lucrările arhivate în cea mai 
completă bază de date medicale - Medline. 


2. ÎNCADRAREA TERMENULUI DE SPASMOFILIE 


Spasmofilia există, însă termenul medical care trebuie utilizat este acela de tetanie 
latentă norinocalcemică rdiopatică. care nu lasă loc la confuzii si interpretări, dovedind 
că cel care a stabilit acest diagnostic a făcut-o în cunoștință de cauză, a cântărit argu- 
mentele diagnostice si drept urmare a stabilit conduita terapeutică adecvată cazului 
respectiv. Termenul idiopatic exclude posibilitatea unei etiologii legate de activitatea 
glandelor paratiroide, în conditiile unui tablou biologic care denotă normocalcemie. 

Termenul de spasmofilie indică o tendinţă spre hiperexcitabilitate neuromuscu- 
lara. Semnul clinic cel mai utilizat pentru a identifica această abatere de la normal este 
binecunoscutul semn Chvosfek. nelipsit din orice carte de semiologie medicală. Unii 
medici au relevat prezența acestui semn la 75% din totalul pacienților care se prezintă 
la medic (probabil prin interpretarea eronată a acestuia). Totuşi, este de menţionat că 
de medici endocrinologi cu experiență, incidenta acestui semn este 


în raportări ić 


84 Sindroame Raticitoare 


de aproximativ 35%. 

Tetania normocalcemică (spasmofilia) trebuie interpretată ca fiind o formă clinica 
ia limită cu tetania hipoparatiroidiană hipocalcemică, având în comun cu aceasta, în 
primul rând, crizele spastice care pot simula o tetanie vera sau un fond de tetanie 
latentă si diferenttindu-se printr-un tablou complex nevrotic şi vegetativ. 

Hiperexcitabilitatea neuromusculară datorată spasmofiliei este asemănătoare cu 
cea din tetania prin insuficienţă paratiroidiană, dar etiopatogenia este diferită. 

Spasmofilia reprezintă aproximativ 76% din totalul tetaniilor. Ea apare predomi- 
nant la sexul feminin din mediul urban, în decadele 3-4-5 de viaţă si în unele situatii 
care pot realiza dezechilibre metabolice, de exemplu: 

e în conditiile unui aport redus de calciu în alimentaţie, al unui deficit de 

absorbție sau de eliminare renală a calciului, spasmofilia este prezentă; 

ə carenta de vitamina D, ca si reducerea posibilităților de activare sau de depoz- 

itare (boli hepatice sau boli renale) reprezintă factori precipitanti în producerea 

unei spasmofilii; 

e spasmofilia este asociată frecvent cu sindromul de malabsorbtie în care există 

un deficit enzimatic de lactază. 


3. TABLOU CLINIC 


Manifestările clinice acute ale tetaniei latente normocalcemice idiopatice (spas- 
mofiliei) nu ridică nici un fel de dificultate de recunoaştere. Manifestările latente. 
cronice, în afara decompensării, ridică diverse probleme legate de polimorfismul lor și 
de lipsa de specificitate, care fac cel mai adesea ca afecțiunea pacientului să fie 
încadrată în sfera patologiei psihiatrice. Tulburările “funcţionale” care denotă afectarea 
sistemului nervos vegetativ, determină pacientul să facă un adevărat slalom printre 
cabinete medicale de diverse specialităţi. 

Există totuşi manifestări cronice ale spasmofiliei pe care un examen obiectiv efec- 
tuat cu acuratete nu trebuie să le ignore. Aceste manifestări cronice sunt marca rasune- 
tului pe care spasmofilia îl determina la nivelul sistemului osos, al dinţilor si ochilor. 
Astfel, putem găsi simptome şi argumente paraclinice care să denote procese de 
demineralizare osoasă, parodontopatii, cataractă endocrină, etc. 

Diagnosticul pozitiv de spasmofilie poate fi confirmat pe baza semnelor clinice 
de hiperexcitabilitate neuromusculară, reprezentate de semnul Chvostek, semnul 
Trousseau, Weiss precum si pe baza examenelor paraclinice (EKG. EEG, EMG) si de 
laborator. 

Asa cum am menţionat mai sus, semnul Chvostek este interpretat în mod diferit, 
frecvenţa cu care apare ca fiind pozitiv la populatia normală ridicând semne de între- 
bare. Totuşi, el este un semn aproape nelipsit (98%) la pacienţii care au diagnostic 
confirmat paraclinic de spasmofilie. De o mai mare credibilitate se bucură semnul 
Trousseau (compresia braţului pacientului cu manseta tensiometrului până la valori 

superioare tensiunii arteriale timp de trei minute; după un minut de la începerea 
compresiei pacientul va fi rugat să respire amplu cu o frecvenţă de 30-40/minut: testul 
este considerat pozitiv în cazul apariţiei mâinii de mamos si este apreciat ca fiind 
patognomonic). Alte semne, cu mai mică valoare diagnostica sunt Weiss si Lust. 

Dintre examenele biochimice accesibile unor laboratoare obisnuite, reținem 
numai calcemia, care are valori la limita inferioară a normalului (sub normal în situ- 
atitle de decompensare), dar cu valori scăzute ale calciului tisular. 

Modificările electromiogramei, cu descărcări repetitive, mai ales la proba de 
hiperventilatie pot preciza diagnosticul de spasmofilie: un rezultat negativ nu exclude 
însă posibilitatea acestui diagnostic, 


4. DIAGNOSTICUL DIFERENTIAL 


Este esenţial a face distincţie între spasmofilie si stările hipocalcemice survenite 
pe fondul altor afecţiuni (care reprezintă 25% din cazuri). Nediferentierea acestor situ- 
ati clinice face ca adesea pacientelor care fac o criză de tetanie să li se recomande doar 
un tratament calcic, fără a se continua investigațiile până la elucidarea etiologiei acelei 
crize. Desi tratamentul crizei acute trebuie să fie făcut de orice medic, pentru clariti- 
carea etiologiei pacientul ar trebui îndrumat către medicul specialist endocrinolog. 

Diagnosticul diferenţial al hipocalcemiei vizează o serie întreagă de situaţii 
clinice si biochimice, a căror investigare se recomandă a fi făcută în secții specializate 
de endocrinologie: 

A. Hipoparatiroidismul 

a. ereditar 

b. dobândit 

. Hipomagneziemia 

. Insuficienta renală cronică 

. Insuficienta vitaminei D active prin: 

a. aport scăzut sau expunere insuficientă la soare 

b. terapie cu anticonvulsivante 

c, rahitism vitamino D-dependent 

E. Vitamina D activă prezentă dar ineficientă 
a, malabsorbtie intestinală 
b. rahitism vitamino-D dependent 

F. Hiperfosfatemia severă acută din: 
a. liza tumorală 
b. insuficiența renală acută 

G. Osteita fibroasă după paratiroidectomie. 


DI 

5, TRATAMENTUL SPASMOFILIEI 


5.1 Strategia terapeutică în spasmofilie 

Există 3 categorii de pacienţi care se prezintă la medic: 

a) pacienţi care au semnui Chvostek si EMG pozitive si care nu prezintă acuze 
subiective. Aceştia nu necesită tratament medical. Probabil că acestor pacienti este mai 
corect să li se spună că sunt spasmofilici sănătoşi, în loc de a li se spune pur și simplu 
că au spasmolilie. pentru a nu induce reactii de ordin psihic. 

b) alui prezintă manifestări nevrotice legate de probleme existențiale sau legate 
de tipul lor de personalitate, cu EMG pozitivă. La acești pacienti manifestările nevro- 
tice sunt primordiale faţă de acuzele subiective din spasmofilie si deci vor necesita 
tratament medical pentru afecțiunea psihiatrică; este chiar recomandat ca diagnosticul 
de spasmofilie să fie evitat pentru a nu închide un adevărat cerc vicios prin posibili- 
tatea ca pacientul să interpreteze anumite simptome “nevrotice” ca fiind manifestarea 
spasmofiliei. 

c) pacienţii la care este confirmată spasmofilia; sunt prezente manifestările nevro- 
tice, precum si semnele clinice si biologice de hipocalcie (scăderea calciului tisular) în 
condiţii de normocalcemie. Este necesar tratamentul de suplimentare calcică pe è 
perioadă limitată de timp, sub supraveghere medicală. 

Aga cum reiese de mai sus, tratamentul spasmofiliei trebuie să se îndrepte numai 
asupra cazurilor în care s-a produs o decompensare a acestei tendințe spre tetanie sau 
în care manifestările sunt însoţite de confirmări paraclinice (scăderea calciului tisular 
si modificări ale EMG). 

Spasmofilia se poate decompensa în următoarele situatii: 

e surmenaj, situații stresante psiho-afective: 

e dezechilibre ale statusului hormonal: 

- perioada de creştere: 
- sarcina sau ulăptarea; 

e tranzit accelerat sau depletii hidroelectrolitice prin vărsături; 

e administrarea prelungită de: laxative, diuretice. preparate cortizonic 

Primul pas care trebuie făcut este tratamentul simptomatic sau/si AN 
personalizat pentru fiecare pacient, al cauzei decompensării spasmofilici. 

Etapa tratamentului cauzei decompensarii poate include o gamă largă de situații 
clinice si tratamente adecvate (cum ar puica fi: medicatie psihotropă, antibiotice/anti- 
tului m betablocante. i 


septice intestinale, regiatoare ale tranzi 
hormonale. ete.). Începerea tratamentului de fond : 
după înlăturarea factorilor precipitanți ai de : 
5.2 Tratamentul de urgentă 
Gluconatul de calciu. fiole a 5 ml (0.5 g) 
de calciu. Se injectează lent, i.v.. în decurs 
de 10%. de preferat sub control electrocardiografic deoarece injectarea prea bruscă de 


mofle se justifică numai 


inând 10% gluconat 
mi din soluția 


ESti 

preparate de calciu i.v. expune pacientul la riscul unor tulburări cardiace grave, care 
pot merge până la asistolie (incident rar, dar prea grav pentru a fi sistematic ignorat). 

Considerăm că, administrarea 1.v. pe o durată de timp de 10 minute fiind destul 
de dificil de realizat, în situaţiile în care este posibil, este de preferat perfuzia care să 
conţină gluconat de calciu, 5 g calciu (5 fiole de 10 ml gluconat de calciu) la 1.000 ml 
soluţie de glucoză 5%, administrată lent până la dispariţia crizei de spasmotilie. 

Desi. cel putin teoretic, gluconatul de calciu poate fi administrat si pe cale i.m.. 
cresterea promptă a calcemiei nu se poate obține decât prin administrare i.v, 

Bromura de calciu, fiole a 10 ml soluţie apoasă conținând 10% bromură de Ca (| 
g) se administrează i.v. 1-2 fiole (are si proprietăți sedative). 

Tratamentul calcic trebuie completat cu tratament sedativ. cum ar fi diazepam | 
fiolă. administrată i.m. Dacă din scurta anamneză pe care avem posibilitatea de a o face 
reiese că declanşarea crizei tetanice s-a produs prin hiperpnee (efort fizic. stări 
emotionale. etc.) putem obtine un rezultat terapeutic spectaculos solicitând pacientului 
să respire pentru câteva minute într-o pungă de plastic (inspirând aer îmbogăţit cu CO» 
rezultat din expiratia proprie), determinând refacerea acidului carbonic si a echilibrului 
acido-bazic. 

Este de menţionat că tratamentele injectabile, adesea pe cale intravenoasă, așa 
cum mai întâlnim uneori recomandate de medici care doresc un tratament spectaculos 
cu orice pret (dat si cu orice risc!) sunt apanajul numai al situațiilor de criză — 
nejustificandu-se în tratamentul cronic al spasmofiliei. 

5.3 Tratamentul de întreținere 

Tratamentul de întreţinere se adresează de regulă pacientelor care au făcut o criză 
acută de spasmofilic, iar suplimentarea calcică poate înlătura eventualitatea unui nou 
episod acut. În aceste situații tratamentul trebuie să vizeze un preparat de calciu, vita- 
mina D. magneziu, un tranchilizant si eventual un betablocant (în situaţiile în care se 
supraadaugă ca semn tahicardia). 

O schemă de tratament poate consta în administrarea calciului, concomitent cu a 
magneziului. în reprize de câte 20 de zile, urmate de 10 zile de pauză, timp în care se 
face administrarea vitaminei D. 

Dintre preparatele de calciu administrabile per os, în doză de 2-3 g/zi (această cale 
asigură bolnavului un aport constant și poate fi utilizată pe o perioadă mai lungă de 
tmp) enumerăm: 

e Calciu lactic sau calciu efervescent 

e Calcium Sandoz — comprimate efervescente ce conţin echivalentul a 500 mg 

calciu ionizabil — 2-4 cp/zi. 

Pentru ionizarea Ca se recomandă asocierea cu acidifiante gastrice. Dozele mari 
de calciu se reduc după o lună cu o pătrime si se continuă administrarea lor în funcţie 
de starea clinică a bolnavului, ca si după nivelul calciuriei. care nu trebuie să 
depăşească 250 mg pe 24 ore. 

Este recomandat ca la preparatele de calciu să se adauge un preparat de magneziu 
(hipocalcemia fiind în strânsă legătură cu hipomagneziemia), ca de exemplu: 

e Glutamolactat de magneziu cu vitamina B6 în doze de 3 cps/zi (ceea ce core- 

spund la 0,075 g Mg2+). 

e Trimagant-comprimate conţinând formiat, nicotinat si lactat de magneziu. Se 

administrează 3 cps/zi. 

Pentru a se asigura o asimilare corespunzătoare de calciu şi magneziu se asociază 
şi tratamentul cu vitamina D. 

Sub mumele de vitamina D sunt incluse un grup de vitamere (denumite calci- 
feroli). Cele mai importante din punct de vedere al acţiunii biologice si al rolului meta- 
bolic sunt: 

- vitamina Da (colecalciferol); 

- vitamina D» (ergocalciferol-forma sintetică). 

Se cunosc 5 provitamine D care sub acțiunea radiaţiilor ultraviolete se pot trans- 
forma la nivelul tegumentului în vitamina D. 

In figural ilustram secvența transformărilor biochimice ale vitaminei Da în 
formele cele mai active biologic 1,25-dihidroxi-colecalciferol sau calcitriol (care este 
de 100-1000 de ori mai activă decât vitamina D>). 

Preparatele comerciale existente în prezent, în tara noastră, contin vitamina D» 
(preparat de sinteză), vitamina D3 (produs natural), dihidrotahistero! (analog de 


sinteză), care tind a fi înlocuite de preparate de calcitriol. 
Preparatele de vitamină D înregistrate în România sunt: 
vitamina D> (ergocalciferol) — Sterogyl (Franţa); Vitamina D> (Biofarm 
România). 
vitamina D3 — colecalciferol, Vigantoletten, Vigantol (Merck, Germania), Vit. 
D3 (Sicomed, România) 
dihidrotahisterol — AT10 (Merck. Germania), Tachystin (Ankerwerk 
-Rudolstadt. Germania) 
calcitriol - Rocaltrol 
Preparatele utilizate cel mai frecvent sunt ATIO si Tachystin (dehidrotahisterol), 
* ATIO 1 ml GO de picături) soluție uleioasă conţine 1 mg de dihidrotachisterol. 
Doza terapeutică este de 0,5-1,5 mg/zi, sub o strictă supraveghere a nivelului calcemiei 
si calciuriei. ATIO nu se administrează cu un alt preparat de vitamina D. pentru a evita 
fenomenul de hipervitaminoză. 
* Tachystin (soluție uleioasă pentru uz intern ce conţine dihidrotachisterol 10 picături 
de 3-4 ori pe zi. 
Indiferent de forma de administrare a vitaminei D si a metabolitilor sai activi, 
tratamentul trebuie întrerupt atunci când calciuria atinge 250-300 mg/24 de ore. 

Terapia cu unul din preparatele de vitamina D nu trebuie să depăşească mai mult 
de 10 zile trei luni consecutiv, după care diagnosticul trebuie reconsiderat. Dozele se 
reduc progresiv la 14 sau chiar mai mult, în perioada de vară, putând fi chiar întrerupte. 


7 — Dehidro-colesterol 
wl. radiații UV 
piele 


merg 


Colecalciferol (vitamina Da) 

25 — Hidroxi-colecalciferol 

Favorizează absorbtia  —— ae RR Favorizează mobilizarea 


intestinală a calciului calciului şi fosforului în oase 


FIGURA Í. Secvența transformărilor biochimice ale vitaminei D3 în formele cele mai 


active biologic 1,25-dihidroxi-colecalciferol sau calcitriol 


5.4 Tratament igieno-dietetic 

La pacienții cu spasmofilie se recomandă consumul alimentelor bogate în calciu: 
lapte si derivatele sale (iaurt, brânză), în magneziu (fructe, cereale, legume uscate) si 
în vitamina D (unt, gălbenuş de ou, ficat); de asemenea se recomandă alimente acidi- 
fiante. cum sunt carnea, leguminoasele. 

Necesarul zilnic de calciu variază între 1200 mg (la barbati cu grupa de vârstă 50- 
65 ani) şi 1500 mg la femei (cu aceeași grupă de vârstă) care nu urmează tratament 
substitutiv hormonal pentru osteoporoză şi respectiv 1200 mg la cele care urmează 
acest tratament. La vârstnici absorbţia intestinală a calciului este redusă deci aportul 
zilnic trebuie să fie superior celui recomandat la adulții tineri (1200 mg). 

Consumul produselor lactate în cantitate corespunzătoare aduce un aport calcic 
suficient. Ele constituie sursele esentiale de calciu, asigurând 60-80% din aportul 
alimentar al calciului. Forma sub care se găseşte acesta în lactate este cea mai bine 
asimilabilă, având un coeficient mediu de absorbție de 20-40%. Raportul Ca/P al 
produselor lactate este superior lui 1 (1.5 pentru lapte și brânză). Legumele, fructele si 
apa minerală completează aportul zilnic de calciu. 

Un anumit procent din Ca ingerat este retinut de organism, restul fiind eliminat 
pe cale digestivă sau renală. Unele produse alimentare îi cresc absorbtia (clorura de 
sodiu, lactoza) şi altele o diminuează (fitati, oxalati, alcool, cofeina). Calciul conținut 

în apa minerală este la fel de bine absorbit ca si cel din lapte. Desi absorbţia intestinală 
a Na o favorizează pe cea a Ca, alimentația hipersodată creşte excretia urinară a Ca si 
deci necesarul zilnic. Totuşi nu s-a demonstrat că modificarea conținutului de sare în 
alimentaţie poate influența hipocalcemia. 

Cunoscând echivalentele aportului de Ca pentru diferite alimente putem reco- 
manda pacienților un regim diversificat astfel încât necesarul zilnic să fie satisfacut. 

Vom utiliza‘ca referinţă o cană de 250 ml lapte (care asigură 300 mg Ca) echiva- 
lentul putând fi luat, de exemplu. din următoarele cantități de alimente; 30 g brânză 
telemea, 2 iaurturi, 80 g brânză Camembert, | kg de portocale. În practică pentru a 
asigura necesarul zilnic de 1200 mg trebuie consumat | | de lapte pe zi sau: 1/2 I lapte 
+ 2 iaurturi + 30 g brânză telemea . 

Diversificarea şi cunoaşterea echivalentelor au un rol important în conn plianţa 
pacientului la regim. Unii pacienţi nu suportă laptele (au intoleranta la lactoză) si lor li 
se poate recomanda brânza (lactoza este limitată prin fermentație) si iaurtul (lactoza 
fiind transformată în acid lactic). Laptele devine indigest în amestec cu cafeaua 
(cafeina determină precipitarea cazeinei ca particule mari) si antrenează tulburări 
digestive. imbogitirea alimentaţiei in Ca se poate face şi prin încorporarea laptelui în 
produse ce contin amidon (orez cu lapte, piure, produse de patiserie ete.). 


6. TIPURI PARTICULARE DE SPASMOFILIE 


6.1 Forme cu hipercalciurie 

Dacă exista hipercalciurie, asociată cu semne clinice sau biologice de caicipenie, 
se recomandă tratament vitamino-calcic, respectiv doze moderate de 230H-Da care 
vor fi individualizate în funcție de calcemie, calciurie si eventual de coeficientul de 
resorbtie osoasă. Fostaţii diminuează nivelul calciuriei, putând fi utili în spasmofilie- 
hipercalciuria idiopatică dar uneori pot accentua hipocalcemia, de aceea administrarea 
de calciu per os se va face la distanţă de fosfati sau de 250H-D43. 

6.2 Forme cu simpaticotonie si tahicardie 

Este binecunoscut rolul agravant al epinefriei în declansarea crizelor de tetanie 
Duc si colab. au demonstrat creşteri ale nivelului acidului vanil-mandelic la spas- 
mofilici faţă de un lot martor. Tratamentul cu beta-blocante şi-a dovedit eficienta in 
asemenea situaţii clinice. 

6.3 Forme asociate cu hiperfoliculinemie 

Unele paciente prezintă semne clinice evidente de hiperfoliculinemie, la care 
simptomatologia este agravată în a 2-a parte a ciclului menstrual. A fost demonstrat 
faptul că foliculina agravează mult excitabilitatea neuromusculară la spasmofilici. 
Când tetania latentă si hipertoliculinemia sunt asociate este considerată utilă adminis- 
trarea de steroizi anabolizanti. 

6.4 Forme asociate cu cataractă 

La subiecţii cu cataractă precoce (de tip endocrin) asociată cu o tetanie latentă 
este necesar un tratament de lungă durată, prin administrarea de vitamina D, sub 
supraveghere clinică si paraclinică. Se poate afirma că dacă tratamentul este bine 
condus, evoluția cataractei poate fi stopată semnificativ. 

6.5 Forme asociate cu epilepsia 

Dacă sunt descoperite crize de epilepsie pe un teren spasmofilic este necesar insti- 
tuirea unui tratament vitamino-calcic prelungit care sub supraveghere medicală va 
reduce considerabil crizele comitiale, va ameliora traseul EEG si va determina o mai 
bună disponibilitate a pacienților către studiu sau alte activităţi, 


Termenul de spasmofilie a dispărut. Diagnosticul de tetanie latentă normocal- 
cemică idiopatică care defineşte mult mai clar spasmofilia credem că va determina pe 
cei care îl vor utiliza să acorde atenţia necesară acestei atât de răspândite afecțiuni. 

: CAPITOLUL 7 


DUREREA PRECORDIALA SI SINDROMUL DE 
PROLAPS DE VALVA MITRALA 


Tudose Florin, Tamasan Simona 


1. INIMA CA TINTA A SINDROAMELOR FUNCTIONALE 


Functionarea cardiacă optimă este investită in majoritatea culturilor cu viata 
însăși, Orice neplăcere sau acuză minoră în acest teritoriu determină frecvent o reacție 
emoţională specială şi un răspuns anxios hipermetrop. O durere de mică intensitate sau 
o jenă precordială repetată îndeamnă individul să caute rapid ajutor de specialitate la 
medicul de familie, foarte adesea la cardiolog sau chiar în serviciile de urgenţă si 
aproape niciodată la psihiatru. Pentru că durerea precordială este de multe ori 
funcțională, pentru că există o comorbiditate semnificativă a bolilor cardiovasculare cu 
tulburările psihiatrice mai ales din spectrul nevrotic si pentru că subiectul necesită cla- 
rificări, se vor trece în revistă în continuare o serie de consideraţii practice ale psihia- 
trului consultant. 

Încă de la introducerea conceptului de anxietate în psihiatrie, la sfârşitul secolului 
XIX, a atras atenţia relaţia potenţială între simptomatologia cardiovasculară şi unele 
manifestări anxioase. Corelatia între sindromul anxios si acuzele precordiale a suscitat 
interesul clinicienilor în mod special, “durerea de piept” fiind catalogată de-a lungul 
timpului drept astenie neuro-circulatorie, nevroză cardiacă, cord iritabil, sindrom da 
Costa sau, mai nou, durere toracică sau precordială parietală ori atipică, non-cardiacă 
sau anxietate centrată asupra cordului (Eifert, Zvolensky și Lejuez, 2001). 


Ventriculal 

Li 
marea patologiei cardiovasculare în tulburările anxioase implică sistemul limbic — al 
emotionalitatii si răspunsului la stres, ca si manifestările autonome consecutive. 
Excesul de patologie cardiovasculara la pacienții anxiosi se datorează unei pleiade de 
cauze, pe lângă prevalența sporită a simptomelor cardiovasculare, incidența mai mare 
a hipertensiunii arteriale sau anormalitatile morfologice vasculare, mai ales la nivel 
capilar, situându-se şi asocierea posibilă cu prolapsul de valvă mitrala. 


2. SINDROMUL DE PROLAPS DE VALVĂ MITRALA 


Relaţia dintre boala valvulară cardiacă si tulburările psihice au fost un subiect de 
mare interes în ultimele câteva decenii. În tulburarea de panică, în prolapsul de valvă 
mitrală este detectat la 10-25% dintre pacienţii studiati ecografic. Oricum, prolapsul 
poate apare la o parte importantă de populație fără tulburare de panică, si natura relatiei 
rămâne incertă. Experiența subiectivă a prolapsului de valvă mitrală (palpitatii, 
presiune în piept etc) poate precipita senzațiile de panică alternativ, asocierea poate fi 
pură coincidenţă (Shapiro PA, 1999), 

Frecventa suprapunerea a simptomatologiei anxioase cu prolapsul de valvă 
mitrală a facut ca Wolley, în 1976, să propună ca cele două să tie considerate expresii 
ale aceleaşi suferințe, Prolapsul de valvă mitrală (PVM) a fost descris de Cuffer în 
1877, clicul mezosistolic fiind considerat initial ca având origine extracardiacă. Abia 
studiile deceniul VII al secolului XX au evidenţiat originea valvulo-mitrală a acestuia 
(Tudose F, 1989). PVM a fost atribuit unei degenerări mixedematouse sau unei 
tulburări a țesutului conjunctiv (sindromul Marfan sau Ehless-Danlos si sindroamele 
de hipermobilitate articulară — Bulbena și colab., 1993) dar abordările mai mult clinice 
subzistă şi caută să inerimineze o disfunctie mecanică mai degrabă decât o disfunctie 
metabolică a organului. 

Formele secundare de prolaps se asociază cu febrele reumatice, în special după 
comisurotomie, cu boli coronariene sau afectări congenitale cum sunt defectele intera- 
triale sau cardiomiopatiile primare cu obstructie anterogradă. 

Ecocardiografic PVM se exprimă prin curbarea posterioară a cuspidelor mitrale 
în intervalul telesistolic. Auscultatia cardiacă relevă un clic mediu sistolic la care se 
poate asocia un murmur sistolic tardiv. Modificările EKG sunt nespecifice (unde T 
aplatizate în derivatiile II, III și AVF si activitate ectopică ventriculară). După Crowe, 
1985. citat de Tudose F, există o penetrant& autosomal dominantă limitată de sex — 
este cea mai comună afecțiune cardio-vasculară transmisă mendelian (Singh, 1996), cu 
o prevalentă de 7,6% la sexul feminin și 2,5% la cel masculin. 

Simptomatologia clinică a PVM, similară cu a unui atac anxios, este reprezentată 
de dureri precordiale, palpitatii, ameteli, oboseală, dispnee, uneori sincopă — simpto- 
matologie zgomotoasă, impresionantă, cu impact afectiv semnificativ asupra pacien- 
tului si anturajului. 


SIMPTOMELE OBIȘNUITE ALTE SIMPTOME 


| Dureri în zonainimii [Discomfort în zona braţelor, umerilor sau spatelui 


Anxietate şi/sau atacuri de panică Parestezii și furnicături ale mâinilor și picioarelor 


Scăderea tolerantei la efort Dificultăţi de deglutitie 
Oscilatii de dispoziţie Nod în gât 


după SCORDO KA , 2001 


Toate aceste simptome polimorfe pot fi uşor atribuite altei suferinţe si diagnos- 
ticul diferenţial impune un istoric atent al simptomatologiei si contextului în care ea 
apare, o examinare somatică detaliată, teste de efort şi ecocardiografie. Auscultatia 
cordului atrage atenţia asupra prezenţei unei anormalitati, dar diagnosticul de PVM se 
tranşează numai prin ecocardiografie. 

Prolapsul de valvă mitrală PMV, constând într-o anomalie ușoară a a unei valvule 
mitrale care se traduce printr-un zgomot adăugat semnificativ audibil la auscultatie 
(“clic-ul telesistolic”), este în general fără consecințe somatice. Benignitatea sa din 

punct de vedere functional este aproape unanim recunoscută. Aspectul său eventual 
patologic pare a fi corelat cu anxietatea subiectului, în special cu anxietatea anticipa- 
torie (Yang și colab., 1997). 


Sept 


y | Prolapsarea 
"valvei mitrale 


Ecocardiograma î în aptolapeal de valvă a (după Anderson S, 1999) 


Anchetele medicale si consultatiile de control se soldează cu rezultate contradic- 
torii si pentru că la persoanele la care auscultatia este declarată anormală (în ciuda 
benignității) faptul însuși poate constitui un factor de stres care conduce la anxietate. 
Cu cât este mai mică vârsta la care se diagnosticheaza PVM si cu cât este mai evidentă 
supraprotectia parentală ulterioară, anxietatea şi preocuparea legată de funcționarea 
cardiacă a subiectului adult vor fi mai exprimate. 

Înseamnă că subiecţii real si intrinsec mai anxiosi în mod evident (prin inter- 
mediul semnelor adiţionale) au această marcă somatică și cardiacă sau invers, 
înseamnă că o parte din populație a fost traumatizată de evidenţierea unui PMV 
neînsemnat pentru că acest lucru a creat anxietate subiectilor care — în mod legitim — 
au fost îngrijoraţi după aceea de starea lor cardiacă? 

Întrebarea, mai mult retorică în absenţa unui răspuns clar, atrage atenţia asupra 
unei frecvente si periculoase iatrogenii. 

Concomitenta PVM cu sindromul anxios se poate explica fie de faptul că anxi- 
etatea este consecinţa prolapsului de valvă mitrală datorită simptomatologiei intrinseci 
sau prelucrărilor subiective produse de aceasta, fie că disfunctia autonomă precede si 
determină prolapsul prin efecte indirecte sau hemodinamice, fie că ambele tulburări 
sunt expresia unui proces patofiziologic comun. Există si o explicaţie subiectivă, aceea 
de supradiagnosticare a PVM în prezenţa unor acuze dureroase precordiale polimorfe 
la presiunea pacientului de a obţine o etichetă acceptabilă pentru plângerile sale. 
Problematica nu este ușor de tranșat, existând situaţii cu exprimare clinică a unui PVM 
functional si situaţii cu substrat anatomopatologic clar evidentiabil fără nici un fel de 
manifestare clinică sau preocupare din partea subiectului. 

În cazul prezenţei PVM pare a fi valid modelul conform căruia trăsăturile de 
personalitate contribuie decisiv la accentuarea simptomatologiei somatice funcţionale. 

În aceste situaţii intervine încărcătura genetică de tip anxios si vulnerabilitatea 
biologică endofenotipică legată de factorii temperamentali, senzitivitatea anxioasă, 
reactivitatea autonomă şi funcționarea psihofiziologică, ca și o serie întreagă de factori 
neuroendocrini implicaţi în răspunsul la stresori biologici sau ambientali. La acestea se 
adaugă preocuparea excesivă a anturajului legată de funcționarea cardiacă, uneori 
tradusă prin limitări păguboase, impuse sau autoimpuse asupra unor activităţi normale 
(de ex. scutiri la orele de sport). 

Mai mult de trei sferturi dintre pacienţii cu PYM duc o existenţă absolut normală. 
Implicatiile potenţiale (rare!) ale PVM sunt reprezentate de perturbare fluxului sangvin 
laminar, afectarea cordajelor de turbulenta fluxului sangvin, posibilitatea formării 
trombilor, endocarditele bacteriene şi/sau modificări hemodinamice definite ca insufi- 
cienta mitrală sau regurgitare mitrală. Uneori pot să apară aritmii sub forma unor 
contractii atriale premature benigne sau tahicardie atrială paroxismală. Înaintarea în 
‘rst poate favoriza apariția bolii coronariene, a flutter-ului sau a fibrilatiei atriale si 
accentuarea defectelor de conducere atrioventriculară. 

În situaţiile excepționale de evoluţie nefavorabilă a prolapsului apare insuficiența 
mitrală cu lărgirea atriului si ventriculului stâng si instalarea consecutivă a insuficientei 
cardiace congestive. Având în vedere că aceste situaţii apar odată cu înaintarea în 
vârstă, asoctind factori de risc cunoscuţi, nespecifici PVM. atitudinea de dorit este de 
a urmări potenţialul de apariţie a complicatiilor si de a le identifica precoce, monito- 
rizând populaţia cu PVM, dar fără a întări preocupările şi temerile pacienților. 


Stresul 
Oboseala excesivă 
Efort fizic neobisnuit 


Anxietatea sau nervozitatea 
Folosirea unei medicatii excitante 
Consumul excesiv de dulciuri 
Ambianta călduroasă si uscată 
Gripă, răceală, sau alte îmbolnăviri 
Lipsa de somn 
Alcool 
“Fumatul 
Mese neregulate 
Aglomeratia 
Somnul pe o parte sau alta 
Ciclul menstrual 


Menopauza 


după Boudoulas, J., 1992 

Dintre tulburările anxioase, PVM a fost asociat multă vreme în special cu tulbu- 
rarea de panică. Ecocardiografic a fost detectat la 10-25% dintre pacienţii care 
prezentau atacuri de panică. Deoarece prolapsul apare în proporție substanţială si la 
persoane care nu au avut niciodată astfel de atacuri paroxistice (Bowen si colab., 1991) 
şi pentru că studiile care susțin asocierea celor două sindroame au deficienţe 
metodologice importante (legate inclusiv de compararea cu un grup de control cu o altă 
suferință cardiacă, Sivaramakrishnan și colab., 1994), relația de asociere între ele 
este pusă actualmente sub semnul întrebării. Mai mult decât atât, asocierea este 
nespecifică, fiind raportată comorbiditatea PVM și cu sindromul anxietate-depresie sau 
cu episoadele depresive. 


Intensitatea simptomelor în cazurile de 
prolaps de valvă mitrală 


{c usoare 
| Ci fara simptome! 
im severe 


im moderate 


La un lot de 121 de pacienţi (Hamada și colab., 1998) incidența PVM la pacienţii 
cu panică a fost mai mare (32,29%) decât la populația de control, iar la cei cu depresie 
supraadăugată - de 58,1%, semnificativ mai mare decât la cei numai cu tulburare de 
panică (25,7%). Severitatea PVM a fost redusă, toate cazurile fiind silentioase, fără 
afectare funcţională a ventriculului stâng. Coeficientul de variaţie a intervalului R-R pe 
EKG a fost mai mic la pacienţii cu tulburare de panică decât la voluntarii sănătoși și 
semnificativ mai mic la cei cu PVM şi panică, sugerând o asociere puternică cu 
sistemul nervos parasimpatic. La pacienţii cu PVM supuşi unor situaţii stresante expe- 
rimentale nu s au găsit modificări obiective ale ritmului cardiac, postulând pe această 
bază că nu există o corelaţie patogenetică între defectul valvular subiacent şi răspunsul 
la stres, simptomatologia fiind considerată exclusiv funcţională (Delle Chiaie şi 
colab., 1996). Poate fi incriminata si supradiagnosticarea PVM în special la pacienții 
tineri cu tulburare de panică la care a fost suspicionată o suferinţă cardiacă pe baza 
simptomatologiei clinice si a unui murmur mezodiastolic nespecific. Odată avansată 
ipoteza unei suferințe cardiace, poate fi indus un comportament de căutare a bolii ce 
determină adesea dezvoltarea unei tulburări hipocondriace. 

Hipoglicemie 
Disfunctii ale corticosuprarenalei 
(hiperactivitate urmată de epuizare) 


Alergii la diferite substanţe 


Alergii alimentare | 
Variatii ale hormonilor sexuali, în special estrogenii, cauzând 
agravarea simtpomelor din sindromul premenstrual și menopauză 


Hipomagnezemie 


Există autori (Coplan și colab., 1992) care au raportat chiar că pacienții trataţi 
pentru panică au o ameliorare a prolapsului evidenţiată prin ecocardiografie seriată. 
Având în vedere că tulburarea de panică este recunoscută ca fiind asociată cu o 
morbiditate cardiacă înaltă, tratamentul corect al acesteia are rezultate semnificative 
asupra evoluţiei patologiei cardiovasculare și a calităţii vieţii pacienţilor cu risc crescut 
pentru această patologie. l 

Acestea fiind datele problemei, este evident că atitudinea rațională în fata unui 
pacient cu PVM, anxios sau nu, este de a dedramatiza condiția si de a decatastrofiza 
acuzele, Se utilizează intervenţii cognitive (decentrarea preocupărilor de la patologia 
cardiacă, evitând pe cât posibil translarea simptomatologiei asupra altui organ sau 
sistem, cum se întâmplă de ex. cu pacientii care schimbă preocupările legate de PVM 
cu esofagita de reflux) si tehnici de relaxare si control a anxietatii, individual sau în 
grup. Educatia pacientului si familiei acestuia va ocupa un loc central pe lista de inter- 
ventii, punctând modificările în stilul de viaţă (evitarea abuzului de stimulante, cofeină 
sau alcool si recomandarea efectuării regulate de exerciții fizice). 


Educare, 
gandire 


pozitiva 

Dacă se pune în: evidenţă un status hiperadrenergic, vor fi indicate beta-blocan- 
tele, iar anxietatea si tulburarile de dispozitie vor fi tratate energic cu benzodiazepine 
sau anxiolitice non-benzodiazepinice de tipul buspironei si, respectiv, antidepresive — 
de preferat inhibitorii selectivi ai recaptării serotoninei, extrem de eficienţi în controlu 
pe termen lung al anxietatii. 


3. DUREREA PRECORDIALA 


Anxietatea, cu sau fără prezenţa PVM, impune un diagnostic diferențial corect si 
complet si intervenții susținute pe termen scurt, mediu și lung. Costurile diagnosticării 
greșite sau nediagnosticării durerii precordiale non-cardiace sunt semnificative. Ele 
constau cel mai adesea în utilizarea excesivă și nejustificată a serviciilor medicale, atât 
din asistența medicală primară, dar si din departamentele de urgenţă si din serviciile de 
specialitate. De prea multe ori aceşti pacienți sunt supuși unor investigaţii costisitoare 
ȘI anxiogene în sine, uneori cu riscuri semnificative legate chiar de intervenţia diagnos- 
tică (de ex. coronarografia). Pregătirea specialiștilor la care ajung aceste cazuri și care 
trebuie să diferentieze o patologie coronariană de un atac anxios devine din ce in ce 
mai mult o prioritate educațională a ultimilor ani (Potokar și Nutt, 2000). 

Dispneea, durerile de piept si palpitatiile apărute în context anxios pot fi interpre- 
tate ca: 

e patologie cardiacă pură acompaniată de simptomatologie anxioasă secundară; 

e problemă organică legată de o tulburare psihiatrică; 

e manifestare singulară a unei tulburări psihiatrice (tulburare de panică, 

“agorafobie sau fobie specifică, anxietate generalizată sau concomitenta 
anxietate-depresic, tulburare hipocondriacă sau de somatizare). 

Prin urmare, dificultatea diagnostică nu se referă numai la o simptomatologie 
caracteristică prolapsului de valvă mitrală, ci și la posibilitatea prezenţei așa-numitului 
sindrom X — durere precordială sau anginoasă cu artere coronare normale. Tot grupul 
de entități nosologice sus-mentionat are acelaşi pattern simptomatologic de durere 
precordială cu particularități mai mult sau mai putin exprimate, cu mecanisme 
patofiziologice parțial suprapuse dar diferite. 

Durerea precordială recurentă în prezenţa arterelor coronare normale (verificată 
prin coronarografie) se asociază indiscutabil cu patologia anxioasă — între 33 si 50% 
dintre subiecți îndeplinind criteriile pentru tulburarea de panică sau asociind tulburarea 
de tip anxietate generalizată ori depresia comorbidă cu tulburarea de panică. Deşi pe 
termen lung se pare că prognosticul acestor pacienți este excelent în termeni de 
morbiditate cardiacă, ei rămân suferinzi, raportează simptome si afectare funcțională si 
utilizează în continuare serviciile medicale, inclusiv cele de urgență. 

matinale dastea bol azilul ecluza laura lads 
Fonocardiograma și ecocardiograma in PVM (Gaasch, O’Rourke și colab., 1994) 


În cele mai multe astfel de situaţii, o anamneză atentă poate identifica factori 
psihologici şi sociali asociați durerii precordiale. Diagnosticul diferenţial va include 
consideraţii legate de factori fizici — dureri musculare, dureri intercostale, aritmii 
cardiace, refluxul esofagian etc, factori psihologici — anxietate cu focalizarea selectivă 
a atenției asupra funcţionării cardiace, depresie, somatizare, particularități persono- 
logice si ale comportamentului legat de boală, etc. și factori sociali — evenimente stre- 
sante de viață, comportamente maladaptative şi relații interpersonale tensionate, istoric 
familial de boală cardiacă etc. Un diagnostic complet, pe axe, va aduce clarificările 
necesare și va orienta intervenţiile terapeutice multimodale cost-eficiente. Respectând 
tendinţa ultimilor ani dintr-o medicină a supraspecializărilor, aceea de a readuce 
psihicul în contact cu soma, orice suferință legată prin boală sau preocupare de 
funcționarea cardiacă beneficiază de evaluarea psiho-socială şi tratamentul de specia- 
litate conduse de psihiatrul consultant. 

CAPITOLUL 8 


DEFICITUL COGNITIV MINOR 
(mild cognitive impairment) | 


Tudose Catalina, Alina Solomon 


1. UN NOU DIAGNOSTIC SAU O MODALITATE DE DEBUT ? 


Deficitul cognitiv minor-Mild Cognitive Impairment (MCI, Petersen, 1995) este 
o entitate patologică subclinică asupra căreia cercetarea ultimilor ani își concentrează 
în mod deosebit atenţia. Pe scala unui continuum cognitiv având îmbătrânirea normală 
si dementa ca puncte de referință, MCI se situează într-o poziţie intermediară reprezen- 
tată de tulburări cognitive care nu afectează semnificativ funcționalitatea socială sau 
ocupationala a individului. Numeroasele eforturi de a investiga și defini MCI sau alte 
concepte similare reflectă însă o problemă inerentă tuturor stărilor patologice 
subclinice în psihiatrie: problema stabilirii a două “praguri” diferite, cel al normalitatii 
si cel al patologiei. Variatiile în definirea acestor “praguri” au drept consecință hetero- 
genitatea MCI din punct de vedere al prognosticului (unele cazuri evoluează în timp 
către demenţă, cel mai adesea de tip Alzheimer, altele rămân stabile, iar altele se 
ameliorează). Criteriile prea permisive includ multe cazuri fals pozitive, de îmbătrânire 
cognitivă normală, în timp ce criteriile prea excluzive au ca rezultat diagnosticarea de 
cazuri tipice, la care boala s-a instalat deja. 

Pacienţii cu MCI reprezintă un grup a cărui studiere este importantă atât din 
motive teoretice cât practice. Investigarea MCI poate evidenția simptomele și semnele 
clinice precoce care indică cu o mai mare probabilitate o viitoare evoluţie către 

„demenţă si poate totodată caracteriza și diferite aspecte ale îmbătrânirii cognitive 
normale. Mai mult, dacă stabilirea unui diagnostic diferențial precoce și inițierea unui 
tratament eficient înainte de conversia către demență devin posibile, impactul social, 
medical si economic va fi considerabil (existenţa unei corelaţii între declinul cognitiv, 
desfășurarea activităţilor zilnice uzuale si costurile directe a fost de altfel deja demon- 
strata). 


2. MCI CADRU CONCEPTUAL 


Tulburările cognitive ușoare care nu îndeplinesc criteriile de demenţă sunt atât de 
frecvente la vârstnici încât sunt de multe ori privite ca o caracteristică intrinsecă (si 
inevitabilă) a procesului normal de îmbătrânire. Ele au căpătat însă și o semnificație 

clinică din cauza dificultăţilor pe care persoanele afectate le pot întâmpina în 
desfășurarea activităţilor zilnice uzuale. Cu toate că gradul de disfunctie cognitivă 
variază foarte mult în rândul vârstnicilor fără demenţă, mai multe concepte 
(promovând ideea unor entităţi clinice omogene) au fost propuse de-a lungul timpului 
pentru a caracteriza această stare cognitivă situată la limita normalitatii. 

Unul dintre primele concepte de acest tip a fost “uitarea benignă a îmbătrânirii” 
(benign senescent forgetfulness) formulat de către Kral în 1962 si denumind o tulbu- 
rare stabilă, caracterizată prin dificultăţi în reamintirea unor detalii minore și constien- 
_ tizarea tulburărilor mnezice, asociind de regulă simptome depresive. 


Continuum cognitiv 


În 1986, Crook si colaboratorii (Institutul National de Sănătate Mintală, SUA) 
“au încercat o. standardizare a criteriilor de diagnostic pentru disfunctiile cognitive 
asociate vârstei. Conceptul de tulburare de memorie asociată vârstei (age-associated 
memory impairment, AAMI) se referă la acuze subiective privind funcţia mnezică, 
obiectivate printr-o reducere a performanțelor la un test formal de memorie cu cel puţin 
o deviatie standard faţă de media determinată pentru adulţii tineri. Nuanţând acest 
concept, Blackford şi LaRue au propus în 1989 o serie de teste de memorie non-verbală 
“şi verbală, definind AAMI ca reprezentând o reducere a performanţelor cu cel putin o 
deviatie standard faţă de media calculată. pentru adulții tineri la unul sau mai multe 
dintre respectivele teste. Cei doi autori diferențiază totodată AAMI de “uitarea vârstei 
a treia” (late-life forgetfulness), considerată a fi o formă mai severă de deficit, în care 
nivelul performanțelor se situează cu 1-2 deviații standard sub media calculată pentru 
grupa de vârstă la cel putin 50% dintre testele unei baterii incluzând minim 4 teste. 
Levy si colaboratorii au criticat însă în 1994 AAMI, considerându-l un concept 
mult prea restrictiv din punct de vedere al naturii deficitului. Ei au subliniat faptul că 
varstnicii prezintă de multe ori tulburări care afectează alte funcţii cognitive decât cea 
mnezică si că deficitul mnezic se asociază adesea cu deficite ale altor domenii cogni- 
tive. Prin urmare, în colaborare cu Asociaţia Internaţională de Psihogeriatrie si cu 
Organizaţia Mondială a Sănătăţii, acești cercetători au propus un concepi alternativ, 
“declinul cognitiv asociat îmbătrânirii” (ageing-associated cognitive decline, AACD). 
AACD se referă la o gamă mai largă de funcţii cognitive (atenţie, memorie, învățare, 
gândire, limbaj, funcţii vizuospatiale) si diagnosticarea se face prin raportare la 

normele stabilite pentru vârstnici (si nu pentru adulții tineri). AAMI si AACD sunt 
așadar entităţi clinice diferite, cea din urmă referindu-se la un declin cognitiv cu un 
grad ceva mai mare de severitate. 

Un concept întrucâtva similar, “declin cognitiv legat de vârstă” (age related 
cognitive decline, ARCD) se regăseşte în ediţia a patra a Manualului Diagnostic și 
Statistic (DSM IV). ARCD se referă la un declin obiectiv al functionalitatii cognitive 
datorat procesului fiziologic al îmbătrânirii, rămânând însă un concept întrucâtva vag, 
deoarece nu au fost stabilite criterii operaţionale stricte cu privire la abaterea de la 
anumite norme populationale (așa cum s-a întâmplat în cazul AAMI sau AACD). În 
momentul de fata, ARCD este definit prin dificultăţi în reamintirea numelor si datelor 
sau în rezolvarea problemelor, dificultăţi care nu pot fi puse pe seama unei anumite 
afecţiuni mintale sau boli neurologice. 

Toate conceptele menţionate au la bază un model al normalităţii, deficitele cogni- 
tive uşoare fiind considerate ca încadrându-se în limitele procesului normal de 
îmbătrânire. Având însă în vedere posibilitatea ca o tulburare cognitivă să fie parțial 
determinată de un proces patologic subiacent, au fost formulate o serie de alte concepte 
care au corelat disfunctiile cognitive ușoare cu stările patologice. Unul dintre acestea, 
“tulburare cognitivă ușoară” (mild cognitive disorder), se regăsește în Clasificarea 
Internaţională a Maladiilor, ediția a zecea (ICD 10), referindu-se la tulburări de 
memorie, învăţare și concentrare, însoțite adesea de oboseală mintală, evidenţiată prin 
teste neuropsihologice și datorată unor afecțiuni sau. leziuni cerebrale sau unor boli 
sistemice cu impact la nivel cognitiv. Tulburarea cognitivă ușoară este așadar secun- 
dară unei afecţiuni somatice, exceptând dementa, sindromul amnestic, traumatismele 
sau sindromul postencefalitic și, mai mult, diagnosticul se poate aplica indiferent de 
vârsta pacientului. Încercările de folosire a acestor criterii ICD 10 în studiile popu- 
lationale incluzând doar persoane vârstnice nu au condus la rezultate semnificative, 
ceea ce a pus sub semnul întrebării utilitatea tulburării cognitive ușoare ca entitate 
nosologică separată pentru această grupă de vârstă. DSM IV a propus de asemenea o 
entitate similară, “tulburarea neurocognitiva uşoară” (mild neurocognitive disorder) 
care nu include doar dificultăţile de memorie şi învăţare, ci și afectarea funcțiilor 
perceptuale, motorii, lingvistice şi executive. 

“Afectarea cognitivă fără demenţă” (cognitive impairment no dementia, CIND) 
este o sintagmă formulată în cadrul Studiului Canadian al Sănătății si Îmbătrânirii (The 
Canadian Study of Health and Aging, 1991-2001). Pacienţii cu CIND, diagnosticati pe 
baza examenului clinic și testării neuropsihologice, prezintă deficite care pot fi puse pe 
seama unor afecțiuni somatice, la fel ca si în cazul tulburării cognitive ușoare şi al 
tulburării neurocognitive ușoare. CIND se referă însă și la delirium, abuz de substanțe 
şi afecţiuni psihiatrice, care nu sunt incluse în criteriile din DSM IV sau ICD 10. 
Totodată, CIND pare să fie un concept specific pentru populația vârstnică, deși acest 
criteriu nu este formulat în mod explicit. 

Mild Cognitive Impairment (MCI) este o categorie diagnostică descrisă la 

începutul anilor “90, care se referă la vârstnicii cu deficite cognitive sublinice si este 
considerată a fi o stare prodromală pentru demență (în special pentru cea de tip 
Alzheimer). Criteriile de diagnostic au fost publicate în 1995 de către Ronald C. 
Petersen, neurolog și cercetător la Clinica Mayo (SUA): 

e acuze subiective privind funcția mnezică (preferabil confirmate si de un 

aparținător) l 

e deficit mnezic obiectiv în raport cu vârsta (1,5 deviații standard fată de medie) 

e funcționalitate cognitivă generală păstrată 

e desfăşurarea normală a activităților zilnice obişnuite 

e scor CDR (Clinical Dementia Rating, Berg, 1988) de 0,5 

e absenţa diagnosticului de demenţă. 

La fel ca și CIND sau tulburarea cogitivă ușoară, conceptul de MCI are la bază 
un model de afectare cognitivă cu caracter patologic. Totodată, MCI este o categorie 
diagnostică ce vizează exclusiv populația vârstnică si nu este considerat a fi o 
consecință directă a unor afecțiuni sistemice, reprezentând însă un semnificativ factor 
de risc pentru demenţă (mai ales de tip Alzheimer). Prin aceste caracteristici, MCI pare 
a fi cel mai aproape din punct de vedere teoretic de noțiunea de CIND. 

Dincolo de aceste asemănări, criteriile specifice de diagnostic nu au însă un 
caracter unitar. Petersen și colab. au folosit inițial termenul de MCI referindu-se doar 
la deficitele mnezice anormale pentru vârsta persoanelor afectate (forma pur mnezică 
a MCI), revenind ulterior asupra definiției şi raportând tulburările de memorie si la 
nivelul de educaţie al pacienților, nu numai la vârsta acestora. O altă modalitate de 
definire a MCI a utilizat ca reper stadiul incipient al dementei. Spre exemplu, Krasuki 
și colab. (1998) au luat în considerare deficitele cognitive obiectivate prin scoruri mai 
mari sau egale cu 20 la MMSE (Mini Mental State Examination), iar Zaudig (1991) a 
inclus in MCI scorurile mai mari de 22 la MMSE sau scoruri de 34-47 pe scala SIDAM 
(Structured Interview for the Diagnosis of Dementia). Alţi autori au formulat criterii 
bazate pe scoruri obținute prin aplicarea unor scale clinice de stadializare a dementei 
sau a unor scale de deteriorare globală. 

Pe lângă lipsa unui consens privind criteriile specifice de diagnose pentru MCI, 
un alt aspect controversat este reprezentat de limitarea deficitului cognitiv la functia 
mnezică în cadrul definiţiei formulate initial de către Petersen, care a subliniat faptul 
că MCI se diferențiază de dementa Alzheimer tocmai prin caracterul circumscris al 
tulburării de memorie, în condiţiile în care funcționalitatea cognitivă globală este 
păstrată. Tendinţa actuală este însă către stabilirea unei definiții mai puţin restrictive 
din acest punct de vedere, dat fiind faptul că marea majoritate a persoanelor cu MCI, 
deşi acuză în primul rând deficite mnezice, prezintă tulburări care afectează și alte 
domenii cognitive (forma mnezică pură este destul de rară — aproximativ 6% dintre 
vârstnicii cu probleme cognitive). În plus, este necesară luarea în considerare și a 
caracterului nespecific al testelor neuropsihometrice — dificultăţile în efectuarea unui 
test de memorie se pot datora și altor deficite cognitive, în special ale atenţiei sau 

functiilor executive. 

Departe de a fi o entitate clinică omogenă, MCI este prin urmare un concept 
heterogen, definit operational, dependent de criteriile de diagnostic pentru demență si 
vizând persoane vârstnice cu tulburari cognitive care pot avea mai multe posibilitati de 
evoluție (dementa, ameliorare sau stare cognitivă staționară). 

În ceea ce priveşte prevalența si incidenta MCI, datele existente în prezent sunt 
destul de putine. În plus, valorile variază de la un studiu la altul, în functie de criteriile 
de diagnostic alese. 

Conform rezultatelor diferitelor studii efectuate, prevalența MCI variază în limite 
cuprinse între 7% si 45% (având valoarea cea mai mică în cazul formei pur mnezice), 

Datele existente în literatură în ceea ce priveşte rata de conversie MCI, demenţă 
sunt de asemenea foarte variabile, datorită diferențelor dintre criteriile de selectie a 
subiecților, duratei monitorizării, compoziției loturilor de studiu (voluntari, pacienți 
internaţi în spitale, pacienti ai unor clinici de specialitate tratați în ambulatoriu, etc.). 
Petersen a raportat o rata anuală de conversie de la MCI la demență de aproximativ 15%. 


3. ASPECTE MORFOPATOLOGICE ALE MCI 


Diagnosticul de certitudine în boala Alzheimer este un diagnostic morfopatologic, 
bazat pe identificarea în cortexul cerebral a unui mare număr de plăci senile (PS) si 
ghemuri de neurofibrile (NFT — neurofibrillary tangles). Leziuni similare se întâlnesc 
însă si în creierul vârstnicilor normali, dar în număr mult redus şi aparent fără semnifi- 
catie clinică. 

În profida interesului crescut acordat persoanelor cu MCI, datele morfopatologice 
referitoare la acest grup de pacienţi sunt destul de puţine. Cortexul entorhinal, struc- 
tură esenţială a sistemelor implicate în memorie, prezintă în cazul celor mai multi 
dintre pacienții cu MCT numeroase plăci difuze si compacte, a căror cuantificare indică 

valori intermediare între subiecţii normali si cei cu boala Alzheimer. 

Se pare că măsurătorile cantitative ale beta-amiloidului (AB) din diferite regiuni 
corticale nu se corelează nici cu durata dementei şi nici cu statusul cognitiv la vârst- 
nicii normali, cei cu boala Alzheimer sau cu MCI (ex. Arriagada PV, 1992; 
Cummings BJ, hae caine! ST, 1990; Guillozet AL, 2003). Multe dintre 
persoanele cu MCT prezintă un număr relativ crescut de plăci senile în regiuni ale 
cortexului de soe oes onor domenii cognitive care s-au dovedit a fi 
intacte la etropsihologică antericară decesului. Acumularea de AB nu reprez- 
intă aşadar. singură, un factor necesar sav suficient în apariţia tulburărilor cognitive la 
i l cei cu dementa Alzheimer incipientă. De altfel. rolul exact al 
le AB în dec ent cognitiv la varstnici nu este deocamdata 

Cu toate că relevanta leziunilor neurofibrilare în ceea ce priveşte funcţionalitatea 
cognitivă a varstnicilor fără demenţă nu este încă pe deplin cunoscută. s-a constatat că 
NET se corelează strâns cu gradul de severitate a dementei în boala Alzheimer. 
Pacienţii cu MCT diferă semnificativ de vârstnicii normali din punët de vedere ai 
„densităţii NET (Guillozet AL, 2003). Valorile densităţii NFT în toate regiunile tempo- 
rale s-au dovedit a fi mult crescute în grupul MCI comparativ cu persoanele normaie. 
Mai mult, densitatea NFT în zonele corticale implicate în memorie, precum cortexul 
entorhinal, girusul fusiform si polul temporal, s-a corelat semnificativ cu performanţa 
la testele evaluând functia mnezică în cazul ambelor grupuri de subiecți fără demență. 
Aceste observaţii susțin ideea că acumularea NET ar putea fi, cel putin în parte, respon- 
sabilă atât de tulburările de memorie asociate îmbătrânirii normale cât si de deficitele 
mnezice prezente la pacienţii cu MCI, 

Se pare că, în ceea ce privește pacienţii cu MCI. nu există o corelaţie între acumu- 
larea totală de AB si gradul anomaliilor neurofibrilare (Guillozet AL, 2003); ariile 
corticale cu o densitate mai mare de NFT nu prezintă în mod necesar depozite mai 
numeroase de AB. 


4. GENOTIPUL APOE șI MCI 


Majoritatea cazurilor de boală Alzheimer (97%) sunt sporadice, determinate atât 
de factori genetici cât şi de factori de mediu. Dintre factorii genetici, cel care pare să 
prezinte cea mai clară asociere cu boala Alzheimer este gena care codifică apolipopro- 
teina E (APOE). Cele 3 izoforme apoE sunt codificate de alele localizate la nivelul 
cromozomului 19, rezultând 3 genotipuri homozigote (€2/2, €3/3, €4/4) si trei 
heterozigote (€4/3, €4/2, €3/2). 

Pe lângă faptul că reprezintă un important factor de risc pentru dementa 
Alzheimer, prezenţa a cel putin unei alele €4 se asociază si cu un risc crescut de apariție 
a MCI. Frecvența APOE £4 este mai mare la pacienţii cu demență Alzheimer, mixtă și 
MCI (care prezintă de asemenea si frecvențe mai scăzute ale alelei €3) comparativ cu 
vârstnicii normali. Frecvente reduse ale alelei €2 s-au observat însă doar la bolnavii cu 
demenţă Alzheimer si mixtă (Engelborghs, 2003). În ceea ce privește influenţa 
genotipului APOE asupra tabloului clinic al cazurilor investigate, prezenţa alelei €4 s- 
a asociat cu vârsta mai mică de debut a dementei Alzheimer, corelatia negativă dintre ~ 
numărul de alele APOE €4 şi vârsta de instalare a tulburărilor cogitive fiind însă mai 
putin pronunţată la pacienţii cu MCI si demenţă mixtă. Observațiile privind frecvența 
crescută a alelei €4 în grupul MCI susţin ideea că, deși este vorba despre o entitate 
heterogenă din punct de vedere etiologic, o proporţie importantă a pacienților cu MCI 
au o predispozitie către dementa Alzheimer. 

Dată fiind multitudinea de concepte referitoare Ja tulburările cognitive ușoare ale 
vârstnicilor care au fost formulate de-a lungul timpului, s-a pus problema stabilirii mai 
clare a diferentelor dintre acestea si MCI. În 2001, Bartres-Faz și colab. au publicat 
în Journal of American Geriatrics Society rezultatele unei comparații din punct de 
vedere neuropsihologic si genetic între AAMI (age-associated memory impairment) si 
MCI. S-a constatat că 67% dintre subiecţii cu AAMI au îndeplinit si criteriile MCI, 
existând însă importante deosebiri între acest grup și restul de 33% (AAMI propriu- 
zis). Pe lângă diferentele legate de performantele cognitive (grupul MCI prezentând un 
declin mai accentuat fată de grupul AAMD, profilul genetic APOE a fost de asemenea 
diferit, existând o frecvenţă de aproximativ două ori mai mare a alelei €4 (genotipul 
heterozigot €4/3) în rândul subiecților cu MCL De asemenea, în ceea ce priveşte 
genotipul APOE, diferente similare s-au constatat între vârstnicii normali si cei cu 
MCI. dar nu si între subiecții normali si cei cu AAMI propriu-zis, observaţii care sunt 
în conformitate cu ideea că MCI reprezintă o entitate separată, cu potential patologic 
crescut, în timp ce AAMI se referă la modificări cognitive care pot fi asociate 
îmbătrâniru normale. 

Petersen (1995) susține totodată că prezenţa a cel putin unei alele €4 are o impor- 
tanta valoare predictivă pentru evoluţia clinică ulterioară a acestui grup de pacienți. 
Corelatia dintre genotipul APOE si evoluția ulterioară a stării pacienţilor cu MCI nu 
este însă perfectă, întrucât unii subiecţi 44+ nu au evoluat către demenţă pe durata 
studiului (aproximativ patru ani), în timp ce progresia a avut loc în cazul unora dintre 
cei fără alela £4. APOE £4 rămâne așadar în primul rând un important factor de risc 
pentri dementa Alzheimer si în al doilea rând o variabilă predictivă cu valoare orienta- 
tivă în ceea ce priveşte evoluţia clinică a pacienților. Importanța prognostica a stabilirii 
genotipului APOE poate creşte însă în condițiile corelării cu rezultatele altor metode 
de investigație (teste cognitive, neuriomagistică, biomarkeri, etc.). 

La fel ca și în cazul bolii Alzheimer (Bigler ED, 2000), genotipul APOE se core- 
lează si cu gradul de atrofie hipocampică, pacienţii cu MCI si cel putin o alelă €4 
prezentând volume mai mici ale acestei structuri. 

În ceea ce priveşte influența genotipului APOE asupra “fenotipului” cognitiv, 
comparatia între subiecții cu MCI e4+ şi €4- a evidenţiat diferente semnificative legate 
de capacitatea de memorare (mai redusă la pacienții cu cel putin o alelă €4), în timp ce 
subiecții cu boală Alzheimer €4+ şi €4- s-au diferențiat prin performanţele la testele de 
învățare si înțelegere verbală (Petersen, 1998). Totodată, aceste efecte ale genotipului 
APOE sunt dependente de numărul de alele e4, declinul cognitiv fiind mai accentuat 
la subiecţii homozigoti €4/4. 

5. MARKERI BIOCHIMICI CENTRALI ȘI PERIFERICI AI B. ALZHEIMER $I MCI 


Condiţia principală pe care un marker biochimic al dementei Alzheimer trebuie 
să o îndeplinească implică reflectarea proceselor patogenice centrale (degenerarea 
neuronală, depunerea B-amiloidului în plăci si hiperfosforilarea proteinelor tau cu 
formarea consecutivă a NFT). Exemple de astfel de biomarkeri sunt concentraţia totală 
în LCR a proteinei tau (T-tau), concentrația proteinei tau fosforilate (P-tau) si concen- 
tratia formei cu 42 de aminoacizi a B-amiloidului (AB42). 

În creierul uman există 6 izoforme diferite de proteină tau, cu numeroase situsuri 
de fosforilare. Se consideră că acest marker reflectă intensitatea degenerării neuronale 
în afectiunile neurodegenerative cronice, concentrația T-tau fiind crescută în boala 
Alzheimer sau Creutzfeldt-Jakob si normală la pacientii cu depresie, paralizie supranu- 
cleară progresivă, boală Parkinson sau demență alcoolică. Creşteri tranzitorii ale T-tau 
apar si în AVC ischemic acut. 

Scăderea concentratiei de AB42 în LCR la bolnavii cu demenţă Alzheimer este, 
cel putin în parte, rezultatul depunerii AB42 în plăcile neuritice. 

Concentrația LCR a P-tau reflectă probabil gradul de fosforilare a acestei proteine 
la nivelul creierului. Spre deosebire de T-tau, P-tau nu se modifica dupa AVC. Mai 
mult, desi T-tau este foarte crescută în boala Creutzfeldt-Jakob, concentratia formei 
fosforilate nu creşte, ceea ce sugerează faptul că aceasta din urmă nu este un simplu 
marker al leziunilor neuronale, ci un marker specific al stării fosforilate a proteinei tau 
si deci al formării NFT. 

În ceea ce priveşte subiecţii cu MCI, s-a constatat că T-tau, P-tau si AB42 au 

valori intermediare între cele întâlnite la subiecții normali si la pacienţii cu demenţă 
Alzheimer probabilă. O problemă foarte importantă o reprezintă valoarea predictivă a 
markerilor biochimici pentru evoluția pacienţilor cu MCI către demență. Rezultatele 
primului studiu de acest fel (Arai H, 1997) indică faptul că diferențierea între forma 
stabilă si cea progresivă de MCI se peas face pe baza T-tau din LCR, cu o sensibili- 
tate de 90% si o specificitate de 100%. Un alt studiu a evidenţiat de asemenea creşterea 
T-tau si scăderea AB42 la 90% dintre subiecţii cu MCT diagnosticati ulterior cu 
demenţă Alzheimer, comparativ cu 10% dintre cei a căror stare clinică nu s-a modi- 
ficat. Totodată, concentraţia P-tau pare să fie si ca mai mare la pacienții cu forma 
progresivă de MCI faţă de cei cu forma stabilă. | 

Dacă se iau în considerare 3 subtipuri de MCT — cu progresie către demenţă 
Alzheimer (1), stabil (2) si cu progresie către alte forme de demență (3), conform unui 
studiu realizat de Zetteberg (2003), se pare că diferentierea între cele 3 grupe de 
subiecţi se poate face pe buza concentraiiior LCR ale T-tau si P-tau (treonind 181) 
valorile pentru grupul } fiind mai mari di u grupul 2 iar acestea din urmă mai 
mari decât pentru grupul 3, 

fiind în mod special vulnerabil datorită conţinutului său redus de antioxidanți, cantității 
mari de acizi grași polinesaturati din membranele neuronale si necesarului crescut de 
oxigen. Se consideră că leziunile oxidative se produc precoce în evoluția procesului 
patologic, dat fiind faptul că nivelul markerilor cerebrali ai stresului oxidativ este mai 
mare în stadiul incipient al bolii Alzheimer comparativ cu stadiile mai avansate. 

Datele referitoare la generarea de radicali liberi in MCI sunt destul de puține, însă 
ele indică faptul că acest grup de pacienţi prezintă modificări asociate stresului 
oxidativ. Principalii markeri evaluati în cadrul studiilor bolii Alzheimer si MCI sunt 
F2-izoprostanii (PF20-VI) şi antioxidantii plasmatici, nonenzimatici (vitaminele A, 
C, E — a cărei concentrație este invers corelată cu performanţele cognitive la vârstnici, 
carotenoizii - luteină, zeaxantină, P-criptoxantină, licopen, O și B-caroten) şi enzi- 
matici (superoxid dismutaza-SOD, glutation peroxidaza-GPx). 

Izoprostanii (iP) sunt izomeri ai prostaglandinelor (PG) rezultați ca urmare a 
oxidării nonenzimatice (prin radicali liberi) a acizilor grași polinesaturati din 
membrana celulară; sub acţiunea fosfolipazelor, iP trec în sânge şi se elimină ulterior 
pe cale renală. Pacienţii cu MCI prezintă creșteri ale concentratitlor iPF24-VI în LCR, 
sânge si urină, valorile fiind intermediare între cele evidenţiate la vârstnicii fără 
tulburări cognitive şi la cei cu demenţă Alzheimer. 

Componentele sistemului antioxidant de apărare al organismului prezintă de 
asemenea modificări la pacienţii cu MCI. Se pare că atât concentraţia cât $i activitatea 
antioxidantilor plasmatici sunt reduse fata de vârstnicii normali, chiar în condițiile unui 
aport nutritiv adecvat, această scădere fiind similară cu cea observată în cazul 
pacientilor cu boală Alzheimer. 


6. ASPECTE NEUROIMAGISTICE ÎN MCI 


Studiile neuroimagistice ale MCI si dementei Alzheimer incipiente utilizează cel 
mai frecvent tomografia computerizată (CT), imagistica prin rezonanță magnetică 
(MRI), PET, SPECT si electroencefalografia cantitativă (qEEG). Dat fiind faptul că 
boala Alzheimer este cauza cea mai frecventă a deficitelor cognitive progresive la 
vârstnici, investigaţiile actuale ale MCI sunt direcționate preferenţial către detectarea 
acestei forme de demenţă într-un stadiu preclinic, în timp ce stadiile preclinice ale altor 
demente nu au fost încă sistematic studiate. 

Nu a fost identificat până în prezent nici un ‘marker’ neuroimagistic al dementei 
Alzheimer. De altfel, ca și markerii histopatologici, observaţiile imagistice sunt mai 
mult de natură cantitativă decât calitativă, existând întotdeauna un grad de suprapunere 
între grupul vârstnicilor normali, grupul MCI şi cel al pacienţilor cu diferite tipuri de 
demenţă. 

Deşi rezultatele studiilor prezintă un grad de variabilitate, este totuşi cert faptul că 
modificările structurale si funcționale sunt deja prezente în perioada care precede 
debutul clinic al dementei. Modificările structurale în MCI par a fi accentuate în 

tip Alzheimer într-un interval de 4 ani de la diagnosticul initial de MCI. De asemenea, 
Petersen (2001) menţionează ca predictor de progresie către demenţă dificultatea 
pacienţilor de a utiliza indici semantici (semantic cues) în timpul evocării. 


8. MCI — ENTITATE CLINICĂ HETEROGENA 


Cu toate că definiţia MCI formulată inițial de Petersen se referă strict la 
tulburările mnezice, aceşti pacienţi pot prezenta unul sau mai multe domenii cognitive 
afectate (si nu în mod exclusiv memoria). 


Atenţie 
Capacitate de efectuare a calculelor mintale 


Memorie de lucru 


Capacitate de învăţare 


Funcţii verbale (fluenta verbală) 
Funcţii vizuo-spatiale 
Funcţii executive 
Orientare temporală 


Se pare că forma de MCI cu un singur domeniu cognitiv afectat are o probabili- 
tate mai mică de evoluţie către demenţă decât forma cu deficite ale mai multor 
domenii. Totodată, numărul domeniilor cognitive afectate la evaluarea iniţială poate fi 
un predictor al progresiei către dementa de tip Alzheimer (Arnaiz E, 2003). Un 
element important de prognostic pare să fie nu atât profilul moditicărilor cognitive în 
momentul stabilirii diagnosticului de MCI cât ritmul rapid de declin constatat la eval- 
uările ulterioare. 

Referitor la heterogenitatea MCI, Petersen (2001) descrie 3 subtipuri: MCI 
amnestic (cu evoluţie probabilă către dementa de tip Alzheimer)—(1), MCI cu mai 
multe domenii cognitive uşor afectate (si cu diferite posibilități de evolutie)—(2) si MCI 
cu un singur domeniu cognitiv afectat, altul decât memoria (posibil cu progresie către 
alte tipuri de demenţă — spre exemplu frontotemporală, cu corpi Lewy, afazie progre- 
sivă primara)—(3). 

Un singur studiu populational a abordat până în prezent problema prevalentei si 
valorii predictive a acestor 3 subtipuri (Busse A, 2003). În rândul celor 929 de subiecţi 
fără diagnostic de demență, prevalența a avut valoarea cea mai mică pentru tipul 1 
(3%), 6% pentru tipul 2 şi 6% pentru tipul 3. Rezultatele sugerează faptul că valoarea 
predictivă a celor 3 subtipuri de MCI creşte în condițiile în care criteriile de diagnostic 
nu includ acuzele cognitive subiective relatate de pacienţi sau aparținători. Aceste 
acuze sunt influențate de mai multi factori — trăsături de personalitate, depresie, anxi- 

etate, variabile legate de interactiunea medic-pacient. Pacientii nu recunosc intot- 
deauna declinul cognitiv, iar în condiţiile în care nu există persoane apropiate care să 
ofere informaţii suplimentare, multe dintre cazurile de MCI pot rămâne nediagnosti- 
cate în serviciile de asistență medicală primară. Pe de altă parte, în cazul persoanelor 
fără afectare cognitivă obiectivă, deficitele mnezice subiective ar putea avea o valoare 
prognostică pentru evoluţia ulterioară către demență, mai ales dacă nivelul de educaţie 
este crescut și ținând cont si de sensibilitatea redusă (ceiling effect) a unora dintre 
testele cognitive. 

Este deocamdată prematur să se formuleze concluzia că la vârstnicii fără dovezi 
obiective de afectare cognitivă criteriul acuzelor subiective nu modifică cu nimic 
capacitatea de predictie a dementei. Excluderea acestui criteriu crește sensibilitatea 
diagnostică dar scade speciticitatea. Importante sunt de asemenea si valorile-prag 
utilizate în diagnosticul MCI — 1; 1,5; respectiv 2 deviații standard sub medie — care 
determină, în această ordine, reducerea sensibilităţii şi creşterea specificitatii diagnos- 
tice. 

Ipoteza asocierii fiecăruia dintre cele 3 subtipuri de MCI cu un risc crescut de 
evoluţie către o anumită formă de demență nu a fost deocamdată validată. Majoritatea 
cazurilor de MCI sunt diagnosticate după un interval variabil de timp cu boală 
Alzheimer, o parte primesc un diagnostic de demență vasculară, iar unii pacienți 
evoluează către demență frontotemporală, cu corpi Lewy sau de alte tipuri, nefiind însă 
identificate până în prezent teste neuropsihologice cu valoare prognostică specifica 
pentru acestea din urmă. În plus, chiar dacă testele de memorie episodică par să aibă 
cea mai mare capacitate predictivă pentru conversia către demenţă, nu este încă bine 
determinat care componentă a memoriei episodice este cea mai vulnerabilă — spre 
exemplu nu este foarte clar dacă deficitele mnezice ale pacienţilor cu MCI se datorează 
afectării procesului de codificare, stocare sau evocare. 


9, PERSPECTIVE TERAPEUTICE ÎN MCI 


Recunoaşterea MCI ca fază de tranziţie între îmbătrânirea normală şi demență 
prezintă o importanță deosebită din punctul de vedere al investigării posibilelor inter- 
ventii terapeutice vizând ameliorarea functionalitatii cognitive, întârzierea instalării 
tabloului clinic al dementei sau chiar preventia secundară a acesteia. 

Petersen și colab. au recunoscut importanţa stabilirii precoce a diagnosticului și 
au elaborat o serie de principii pentru identificarea MCI si mai ales a cazurilor care au 
o mare probabilitate de a evolua către demenţă. Dar, desi au subliniat necesitatea eval- 
uarii repetate a acestor pacienţi, nu au făcut nici un fel de recomandare în privinţa trata- 
mentului lor, întrucât eficienţa clinică a terapiei în MCI urmează abia să fie investigată. 
Acesta este în prezent un subiect intens studiat, dată fiind posibilitatea ca persoanele 
cu simptomatologie cognitivă uşoară și patologie mai puţin severă să aibă mai multe 
beneficii ca urmare a tratamentelor disponibile pentru demență decât pacienţii la care 

boala este deja manifesta. Mai mult, medicamentele care au efecte modeste asupra ratei 
de deteriorare odată ce dementa s-a instalat s-ar putea dovedi mai eficiente în prelun- 
girea duratei fazei prodromale reprezentată de MCI sau chiar în prevenirea bolii. 

Tratamentul acestui tip de tulburări cognitive uşoare ale vârstnicilor necesită însă 
identificarea unor etiologii specifice, dată fiind heterogenitatea de evoluție a MCI 
(variate tipuri de demență, stare staţionară sau ameliorare). În prezent, majoritatea 
studiilor implică populaţii atent selecționate, cu risc crescut de boală Alzheimer și 
afecțiuni cerebrovasculare. 

Marile companii farmaceutice au inițiat în ultimii ani ample studii experimentale 
implicând diferite substanțe menite să împiedice progresia de la MCI la demenţă (în 
special la cea de tip Alzheimer) şi să influențeze consecinţele pe termen lung ale 
declinului cognitiv și funcțional, astfel de efecte urmând să influenţeze la rândul lor 
utilizarea resurselor și costurile. 


y 

Totuşi, identificarea precoce a persoanelor cu risc crescut de evoluție către un tip 
sau altul de demență si managementul adecvat al cazurilor cu MCI necesită criterii 
diagnostice cu grad cât mai mare de specificitate si indicatori de prognostic cat mai 
bine definiți. 

CAPITOLUL 9 


SINDROMUL ANXIETATE-DEPRESIE 


Tudose Florin, Tamasan Simona 


1. ARGUMENTE 


Mare parte dintre pacienţii medicilor de familie sau specialiștilor din ambulatorii 
sau spitale relatează la un moment dat, spontan sau întrebaţi cu empatie, că sunt 
speriaţi sau descurajati și tristi pentru că nu se simt bine sau pentru că trec printr-o 
perioadă de viaţă dificilă. Adeseori pot spune că se simt depășiți de necazurile cu care ` 
se confruntă. Frica tranzitorie este un răspuns normal la circumstanțe de viata cu 
adevărat amenințătoare, la fel cum doliul este un răspuns uman obișnuit la pierdere. 
Depresia și anxietatea, separate sau împreună, sunt însă altceva — mult mai mult si 
înseamnă patologie. l 

Anxietatea are numeroase fatete, iar ultimii ani pot fi considerati ani ai fricii într- 
o societate anxiogena. La rândul ei, depresia poate să se prezinte sub diferite măști, are 
grade de intensitate variabile si este influențată mai mult sau mai putin de factorii 
externi sau de variabilele individuale de a face fată multitudinii de probleme cu care se 
confruntă societatea modernă. Dacă răspunsul emoţional afectează funcționarea 
rutinieră a pacienţilor în rolurile sociale, ocupaţionale si familiale și se agregă în unități 
sindromatice de tip anxios şi/sau depresiv, depășind resursele adaptative ale organis- 
mului, suntem obligați să luăm în considerare evaluarea și tratamentul psihiatric. 

Evidenţierea suprapunerii elementelor anxioase și depresive în tabloul clinic se 
poate face la toate nivele asistenței medicale și, practic, în toate specialităţile. Atunci 
când, adesea, se adaugă la tabloul clinic acuze somatice polimorfe pacientul anxios- 
depresiv riscă să fie tratat simptomatic (cu sau fără un anxiolitic) de către medicul de 
familie sau „plimbat” pe la diverşi specialişti. Fiecare dintre specialiștii care consultă 
un astfel de bolnav au propriul punct de vedere și propria opţiune terapeutică. Astfel 
că după luni de zile de consulturi și o sumedenie de investigaţii paraclinice costisitoare 
şi/sau dureroase, pacientul se „trezeşte” cu o schemă terapeutică înspăimântător şi 
deprimant de lungă, și de multe ori fără rezultat. În cazurile fericite, un astfel de pacient 
ajunge în final, epuizat, la psihiatru. 

Spre deosebire de situaţia actuală de la noi, cea de mai sus, în țările cu sisteme 
medicale mai coerent organizate și deci mai performante, diagnosticul psihiatric a 

devenit in ultimii ani un diagnostic de includere si nu unul de excludere. Acest tip de 
modificare în abordarea cazurilor credem că s-a datorat in principal următorilor factori: 


e ponderea în creștere a patologiei psihiatrice din spectrul depresiei si anxietăţii 
în populaţia generală; 

e ameliorarea susținută a cunoștințelor de psihiatrie în interiorul corpului medical 
nepsihiatric; 

e apropierea psihiatriei de ramurile medicale prin metodele moderne de diag- 
nostic si tratament (,,medicalizarea” psihiatriei secolului XXI); 

e oferta terapeutică cu cea mai spectaculoasă dezvoltare din partea industriei 
farmacologice; 

e schimbarea percepției generale a populaţiei despre tratamentul psihiatric; 

e observarea raportului favorabil cost-eficiență al colaborării cu psihiatrii; 

e presiunea constantă referitoare la reorganizarea serviciilor medicale în funcție 
de nevoile pacienţilor. 


Anhedonie 


“/ Starede 
pa rău 
Comportament ` 


i i : de boala = 


citokine 


Hipoprosexie Anorexie 


Retragere 
Socială 


Asemănări între sindromul depresiv și tulburările de imunitate 


Se spune actualmente în lumea psihiatrică că patologia secolului XXI va avea 


preponderent pe locul al doilea loc ca pondere depresia. Se spune, de asemenea, că 
numai o treime dintre pacienţii depresivi sunt trataţi corect. Dacă se completează 
aceste observaţii cu date despre suprapunerea parţială a sindroamelor anxioase şi 
somatoforme cu cele depresive și luăm în calcul patologia zis subsindromala, căpătăm 
dimensiunile reale ale problemei pe care ne propunem s-o dezbatem. 


Ceea ce urmărim însă cu această prezentare este să oferim o bază de înțelegere și 

recunoaştere a sindromului anxietate-depresie, să sensibilizăm lumea medicală la 
aspectele emoţionale ale pacienților și, nu în ultimul rând, să prezentăm soluţii accesi- 
bile pentru această patologie foarte răspândită si, mult prea frecvent, nediagnosticată și 
netratata! 


2. CADRU CONCEPTUAL 


Prezenţa concomitentă în tabloul clinic a elementelor anxioase si a celor depre- 
sive poate fi comentată fie ca o comorbiditate, fie ca o asociere a celor două sindroame, 
putând fi interpretată fie categorial, fie dimensional. Partizanii abordării categoriale 
susțin fenomenul de comorbiditate pentru pacienţii care sunt şi depresivi si anxiosi. Cei 
care favorizează modelul dimensional consideră aceste cazuri ca fiind anxios-depre- 
sive şi observă înalta corelare a celor două dimensiuni. 

Vorbim despre comorbiditate când există un tablou clinic complet, fie anxios, fie 
depresiv care durează o perioadă de timp bine circumscrisă si îndeplineşte criteriile de 
diagnostic acceptate — criteriile europene din ICD-10, respectiv criteriile nord-ameri- 
cane din DSM-IV. Comorbiditatea poate fi a depresiei (episod depresiv major, 
distimie) cu o tulburare anxioasă, sau invers, a tulburărilor anxioase (agorafobie, fobie 
socială sau fobii specifice, tulburare de panică, tulburare tip anxietate generalizată, 
tulburare obsesiv-compulsivă) cu depresia. Interpretarea unui tablou clinic mixt 
impune însă o serie de precautii. Încadrarea diagnostică diferă semnificativ dacă se 
consideră numai tabloul actual sau întreaga perioadă de viata. 

La limita categorial versus dimensional se situează tulburarea mixtă, anxioasă și 
depresivă, considerată în ICD-10 o categorie diagnostică specifică, încadrată la “alte 
tulburări anxioase” si o categorie provizorie în DSM-IV. Tulburarea reprezintă o 
asociere subsindromatică a sindroamelor anxios şi depresiv, împreună cu unele simp- 
tome vegetative prezente obligatoriu — chiar intermitent (ICD-10, categorie sub inves- 
tigatie in DSM-IV). Prezenţa unei tulburări mixte, anxioase și depresive este o reali- 
tate clinică binecunoscută practicienilor, cu un polimorfism simptomatic, dar și o reac- 
tivitate și o lipsă de stabilitate în timp care o diferenţiază semnificativ de tablourile pur 
anxioase sau pur depresive. Aici sunt incluşi pacienți care prezintă concomitent simp- 
tome de anxietate şi depresie care nu sunt suficient de severe pentru a justifica un diag- 
nostic separat. Studiile epidemiologice au arătat că acești pacienți, foarte frecvent întâl- 
nitt la nivelul asistenței primare, au un nivel de funcţionare semnificativ afectat, 
comparabil cu al pacienților cu tulburări anxioase sau depresive care îndeplinesc în 
totalitate criteriile de diagnostic. La aceştia apar adeseori simptome somatice neexpli- 
cate, trenante, ducând la utilizarea excesivă a serviciilor medicale si având un risc 
crescut pentru tulburări psihiatrice mai severe (Boulenger si colab., 1997; Stein si 
colab., 1995; Wittchen si Essau, 1993). 

În conceptualizarea tulburărilor mintale cu simptomatologie subsindromală 

distribuţia categorială poate conține o mică proporție de “cazuri adevărate”, iar cea 
dimensională este văzută ca având aceeași boală de bază dar într-un grad insuficient 
pentru a permite o etichetă diagnostică (Goldberg, 2000). 

Pornind de la datele furnizate de lotul Zurich, Angst, 1997, propune cuantificarea 
nivelelor sindromatice si subsindromatice ale depresiei (D; d) si anxietăţii (A; a) 
utilizând modelul continuum-ului pe baza duratei, frecvenţei, numărului de simptome 
sia gradului de afectare a funcţionării socio-profesionale. Astfel, se poate diagnostica 
dihotomic depresia majoră (D) și tulburarea de tip anxietate generalizată (A). Tabloul 
clinic mixt poate fi considerat o comorbiditate cu depresia majoră în special a tulburării 
de panică, a tulburării obsesiv-compulsive sau a fobiei sociale, datorită ratei mari de 
incidență în tabloul actual sau în antecedente a sindromului depresiv. În aceste cazuri 
depresia nu este considerată o parte a tabloului tulburărilor anxioase menţionate, ci o 
boală concomitentă. În prezenţa unui tablou subsindromal ce nu îndeplinește în totali- 
tate criteriile nici pentru anxietate, nici pentru depresie (d, a) propunerea diagnostică 
este de tulburare mixtă, anxioasă si depresivă. Atunci când avem un sindrom complet 
împreună cu o simptomatologie subsindromală (Ad; Da), conform ICD-10 capătă 
precedent’ diagnostică tulburarea a cărui tablou clinic este complet exprimat. 


Subtipuri ale sindromului depresie anxietate (Angst, 1997) 

Pentru înțelegerea relaţiilor complexe între variabilele biologice și cele sociale 
este mai util modelul dimensional. Când se decide nevoia de tratament este de preferat 
ca practicienii să utilizeze un concept categorial, deoarece severitatea se exprimă direct 
prin nivele mai mari de suferință. O măsurare multicategorială a simptomatologiei 
anxios-depresive ar permite o exprimare mai bună a modalității evolutive, ținând cont 
de remisiunea parțială, simptomatologia uşoară sau subsindromală si dizabilitatea 
reziduală (Ormel și colab., 1993) și ar permite elaborarea unor algoritmi de intervenție 

terapeutică stadială, psihofarmacologică combinată (Lydiard, 1991) si psihoterapica. 
Ratele mari de comorbiditate pe întreg parcursul vieţii necesită investigarea în contin- 
uare a interacțiunilor dintre factorii de risc pe de o parte și predictorii răspunsului la 
tratament pe de altă parte. 


3, IPOTEZE ALE INTERCONEXIUNILOR DINTRE ANXIETATE ȘI DEPRESIE 


Urmărind dezvoltarea istorică a conceptelor legate de anxietate și depresie, apre- 
ciem că există numeroase trăsături comune între depresia anxioasă, depresia nevrotică 
clasică, depresia cronică si “sindromul nevrotic general” descris de Tyrer. Ipoteza 
unui proces patologic subiacent similar ar putea explica relația strânsă care există între 
cele două categorii de diagnostice, de spectru anxios si depresiv și eficacitatea indis- 
cutabilă a unor agenţi psihofarmacologici asupra ambelor categorii de tulburări. 

Perspectiva dimensională se regăsește în încercarea de reunificare într-un 
“sindrom nevrotice general” a sindroamelor separate net in clasificările actuale în 
tulburări afective și tulburări anxioase. Sindromul nevrotic general a fost conceptual- 
izat ca o combinaţie între anxietate, depresie și tulburare de personalitate dependentă 
(Tyrer si colab., 1992). Prezenţa unui astfel de sindrom a fost considerat de autori ca 
reprezentând o diateză de personalitate care vulnerabilizează individul atât pe linie 
anxioasă, cât şi depresivă. În această abordare, anxietatea, depresia și sindromul 
anxios-depresiv sunt asociate la diferite momente cu trăsături specifice de personali- 
tate si sunt considerate ca o expresie a diferitelor nivele de activare excesivă în situaţii 
solicitante, stresante pentru individ. Perspectiva categorială acceptă câteva posibile 
explicaţii pentru ratele înalte de comorbiditate trecute în revistă recent (Rosenbaum și 
Fredman, 2002) legate de rolul potential al afectelor negative, al variabilelor tempera- 
mentale şi a patofiziologiei ce stă la baza ambelor condiţii. 

Se consideră că modelul particular de afectare a indivizilor cu tulburare mixtă, 
anxioasa si depresivă aduce dovezi indirecte că patologia anxioasă și cea depresivă au 
o diateză comună (Barlow si Campbell, 2000). Pentru aceasta există două ipoteze: 
constructul afectului negativ nespecific şi inbibitia comportamentală. Ipoteza legată de 
nivelele ridicate de afect negativ care se regăsesc atât în anxietate, cât și în depresie 
se referă la frecvenţa crescută de a experimenta nivele semnificativ mai mari de stres 
şi, la nivel cognitiv, tendinţa acestor persoane de a supraestima probabilitatea de trăire 
a evenimentelor negative sau neplăcute. La acestea se asociază adiţional nivele reduse 
de afect pozitiv care reflectă anhedonia și slaba expectatie de apariţie a evenimentelor 
pozitive. A doua ipoteză implică posibilitatea existenţei unor variabile temperamentale 
comune la indivizii anxioși și/sau depresivi. 

Inhibitia comportamentală se referă la introversie în raport cu situaţii, eveni- 
mente sau oameni noi și la tendinţa acestor persoane de a fi excesiv de precaute și 
hiporeactive în context psihosocial necunoscut. Această inhibitie comportamentală 
poate să reflecte un prag scăzut de activare a amigdalei, hipotalamusului şi celorlalte 

regiuni cerebrale care mediază răspunsul la stres prin activarea sistemului simpatic si 
hiperfunctie noradrenergică. Corelatia cu tulburările de axă II arată că în cadrul 
tulburărilor de personalitate patologia anxios-depresivă apare într-o proporţie semni- 
ficativ mai mare si în cazul personalităților evitante, obsesiv-compulsive, paranoide și 
borderline (Flick și colab., 1993). 

Constructiile teoretice prezentate anterior se sprijina pe o serie de date recente de 
patofiziologie aduse de genetică, neuroimagistică, psihofarmacologie. Se recunoaște că 
patofiziologia ambelor categorii sindromatice este complicată şi multifactorială, iar 
clarificarea proceselor cerebrale care le stau la bază este abia la început. Au fost 
incriminati factori genetici, anormalitati structurale cerebrale la diferite nivele sau 
alterări ale funcționării neurotransmisiei pe diverse linii de mediatori (Stahl, 2000). 
Anormalitatile de neurotransmisie dovedite până acum implică noradrenalina, sero- 
tonina, sistemul GABA-ergic, colecistokinina, substanța P. Interconexiunile pot fi 
legate de căile modulatorii descendente mediate de serotonină, noradrenalină, 
dopamină — în interacţiune complexă în reglarea dispozitiei, emotiei și funcționării 
cognitive — si reglajul fin GABA-glutamat. Afectările acestor căi sau alterările de la 
nivelul amigdalei pot explica legătura strânsă între starea emoţională și funcționarea 
corporală — explicitând “masca somatică” a patologiei. Alte explicaţii pot fi cele care 
se referă la funcţionarea perturbată a sistemului limbic, a axului hipotalamo-hipofizo- 
corticosuprarenalian sau la alterarea BDNF (Brain Derived Neurotrophic Factor) în 
condiții de stres, anxietate sau depresie, ceea ce duce la alterarea neuronilor hipocam- 
pali implicaţi în interconexiunile emotie-memorie-functionare corporală. 

Anxietatea se corelează cel mai mult cu: 

e creșterea transmisie noradrenergice prin alterarea controlului inhibitor al recep- 

torilor postsinaptici alfa 2; 

e reducerea numărului și senzitivității receptorilor sistemului inhibitor GABA-ergic; 

e stimularea receptorilor serotoninergici de tip 5-HT2 produce anxietate, iar 

reducerea nivelului de serotonină pare a fi implicat în creșterea nivelului de 

vigilenta, a răspunsului la tresărire, ca si a iritabilitatii și controlului impulsului; 

e creșterea nivelului colecistokininei. 

Depresia implică: 

e perturbarea transmisiei noradrenergice ce determină afectare cognitivă de tipul 

tulburărilor de atenţie și concentrare, alterarea memoriei de lucru şi lentoare 

ideativă; dispoziţie depresivă, oboseală si lentoare psihomotorie; 

e perturbarea transmisiei serotoninergice poate explica acuzele de dispoziţie 

depresivă, anxietate, panică, fobii, afectare a comportamentului alimentar și a 

ciclului somn-veghe; 

e alterări la nivelul mesagerilor secunzi care interferează transductia intracelulară 

şi determină anormalitati la nivelul exprimării genelor; 

e alterarea funcționării neurokininelor (în special substanţa P) cu rol potenţial de 

regulatori ai sistemelor monoaminergice, 

4. TABLOU CLINIC ȘI DIAGNOSTIC DIFERENTIAL 


Tablourile anxios-depresive se regăsesc la un anumit moment în aproape toate 
entitățile nosologice psihiatrice, într-un număr semnificativ de suferințe somatice, fie 
prin afectare directă a SNC, fie ca răspuns emoţional la boală (vezi figura 1.). Pot fi 
primare, fără o cauză aparentă, sau secundare unei cauze decelabile — o condiţie 
somatică, consumul unor substanţe psihoactive sau utilizarea unor medicamente. 

Diagnosticul diferențial impune o evaluare somatică atentă, chestionarea despre 
antecedentele heredocolaterale, despre istoricul medical, psihiatric şi psihosocial, ca și 
screening-ul pentru consumul de alcool sau substanțe psihoactive şi date privind 
utilizarea medicatiei cu efecte asupra SNC. Când simptomatologia se datorează unei 
cauze medicale sau toxice, conduita rațională este aceea de a interveni asupra cauzei, 
evitând, în același timp, administrarea unei medicatii ce ar putea avea ca efecte adverse 
o simptomatologie de tip anxios și/sau depresiv. 

Manifestările fizice şi simptomele emoţionale ale sindromului anxios-depresiv au 
o variabilitate de exprimare semnificativă și pun adeseori probleme de diagnostic difer- 
ential celor mai experimentați clinicieni. Tablouri anxios-depresive de diferite inten- 
sitati se pot regăsi, practic, în numeroase afecțiuni somatice acute sau cronice, în 
reacţiile la stresul sever sau prelungit, sau ca patologie psihiatrică intrinsecă, asociată 
sau comorbidă. Din acest motiv, screening-ul pentru anxietate şi depresie se va face 
concomitent cu evaluarea stării somatice si nu secvențial. 

Sindromul anxietate-depresie se poate regăsi în tabloul clinic al pacienţilor în 
următoarele circumstanţe: 

> Ca simptome mixte, anxioase si depresive, la oricare pacient cu suferință 

somatică sau psihică; 

> Ca și comorbiditate; 

> Ca nivel subsindromal (sub nivelul prag al criteriilor de diagnostic) al uneia 

dintre tulburări concomitent cu prezenţa celeilalte îndeplinind complet criteriile 

diagnostice; 

> Ca tulburare specifică diagnosticată conform ICD-10 sau DSM-IV. 

Atât sindromul anxios, cât și cel depresiv includ o combinaţie de simptome psiho- 
logice și fizice cu suprapunere semnificativă (vezi figura 2.). 

Psihiatrii sunt familiarizați cu simptomele psihologice ale depresiei si anxietatii: 
pierderea speranței sau aprehensiunea, anhedonia sau nelinistea, dificultăţile de 
concentrare si afectarea memoriei sau viziunea pesimistă sau îngrijorată asupra 
viitorului. Medicii generaliști sau somaticienii acordă mai multă importanță acuzelor 
somatice: oboseala si ametelile, problemele de somn şi apetit, dificultăţile respiratorii, 
gastrointestinale sau mictionale, algiile diverse — cefalee, dureri osteoarticulare sau 
abdominale, amplificarea simptomatologiei somatice (Gerber și colab., 1992). Se 
constată nivele mai ridicate de anxietate și simptome depresive la pacienţii cu boli 
cronice (Wu, Parkerson și Doraiswamy, 2002). Dificultatea de recunoaștere a simp- 

tomatologiei mixte, anxioase si depresive, în special la nivelul asistenţei primare si al 
specialitatilor medicale, se poate datora exprimării prin simptome somatice nespecifice 
si dificil de interpretat ca echivalente anxioase sau depresive, cum sunt algiile diverse, 
hiperventilatia, durerile precordiale atipice, sindromul colonului iritabil s.a. la pacienti 
cu utilizare crescută a serviciilor medicale. Acest tip de pacienţi, cu simptomatologie 
recurentă, polimorfa și variabilă frustrează medicul și se acompaniază cu rate înalte de 
tulburare de personalitate, trăsături particulare maladaptative sau un stil de relationare 
interpersonală disfunctional (Roy Byrne, 1996), care stârnește rejectie si determină 
răspunsuri emoţionale negative din partea personalului medical. 


Larry Culpepper 


Figura 2, 


În cazul prezenței unei suferințe somatice concomitente, dificultăţile de difer- 
entiere rezidă și din interferența cu simptome atribuibile bolii somatice comorbide 
(diabet, astm, artrită, boli cardiovasculare) sau chiar din crearea unui diagnostic de 
boală somatică pentru depresia somatizată însoțită sau nu de anxietate, Prezența depre- 
siei în tabloul clinic amplifică intensitatea sau suferința datorată unei suferinţe certe, 
iar anxietatea poate crea cercuri vicioase prin stresul suplimentar pe care îl creează. 
Orice pacient la care simptomatologia depășește ceea ce ar fi de expectat în urma 
datelor obiective, va fi investigat cu atenție pentru o depresie subiacentă (Manning S, 
2002) sau pentru o tulburare anxioasă supraadăugată. Este vorba în special de pacienții 
care acuză dureri cronice sau cele zis funcționale: sindromul de colon iritabil, 
ametelile, episoadele “hipoglicemice” de cauze nedeterminate, tulburările hormonale, 
fibromialgia. Deși mecanismele prin care interacționează mintea cu trupul nu sunt încă 
bine cunoscute, această conexiune este certă și foarte importantă în practica clinică 
pentru toate specialităţile medicale (Maier și Falkai, 1099). 

Diagnosticul pozitiv al asocierilor comorbide franc depresive sau franc anxioase, 
îndeplinind în totalitate criteriile diagnostice acceptate (ICD-10 sau DSM-IV) are 
șanse semnificative de a fi semnalat și interpretat ca atare. În schimb, desi are criterii 
de diagnostic explicitate în manualul diagnostic european ICD-10, tulburarea mixtă 
anxioasă și depresivă scapă adeseori din atenţia practicienilor. În această categorie sunt 
incluși pacienţi ce prezintă atât dispoziţie disforică sau depresivă, cât şi simptome de 
anxietate nespecifice unei anumite categorii diagnostice datorită caracterului subsin- 
dromatic al simptomatologiei (ICD-10). Tulburarea mixtă anxioasă şi depresivă se 
caracterizează prin dispoziţie disforică persistentă sau recurentă ce durează cel puţin o 
lună si se acompaniază de cel putin patru dintre următoarele acuze: dificultăți de 
concentrare, tulburări de somn, oboseală sau reducerea energiei, iritabilitate, îngrijo- 
rare, uşor de impresionat până la lacrimi, hipervigilenţă, anticiparea răului, lipsă de 
speranță si reducerea stimei de sine sau sentimente de inutilitate. Acest sindrom nu este 
rezultatul unei tulburări ce poate fi clasificată în altă parte la tulburări afective sau 
anxioase și afectează funcționarea persoanei suferinde (DSM-IV). Prin urmare, ea ar 
trebui să poată fi diferențiată de tulburările anxioase pure, de tulburările depresive 
pure, ca si de comorbiditatea dintre ele. Dificultățile cele mai mari le ridică tablourile 
incomplete sau patologia subsindromală, care riscă să fie interpretate ca un răspuns 
emotional „firesc” la boala somatică sau la circumstanțele nefavorabile de viaţă. 
Practic, s-ar putea considera că tulburarea anxios-depresiva reprezintă altceva decât o 
asociere subsindromatică a anxietăţii si depresiei. Reevaluarea frecvenței semnificative 

a plângerilor somatice și a acuzelor somatotorme din tabloul clinic, ca şi punerea în 
discuţie a reexaminării criteriilor de diagnostic si reconsiderarea criteriilor prag la 
pacienţii cu acest gen de patologie polimorfa, care nu atinge intensitatea sau durata 
impuse de criteriile actuale ar avea un impact semnificativ în activitatea clinică. Poziţia 
acestei asocieri subsindromatice pe o axă a continuum-ului de gravitate ar semnala 
practicienilor vulnerabilitatea și riscul înalt de afectare funcțională a pacienților lor. 

Pentru ca lucrurile să se complice și mai mult, s-a adus în discuţie în ultimii ani 
și aşa-numita depresie simptomatică subsindromală. Spre deosebire de distimie, 
depresia minoră sau depresia recurentă scurtă care sunt ceva mai ușor de identificat si 
catalogat ca atare, depresia simptomatică subsindromală este în multe cazuri dificil de 
delimitat de tulburarea mixtă, anxioasă şi depresivă (Sadek şi Bona, 2000). Termenul 
subsindromatic este neclar în sine, iar în practica de zi cu zi pacienții cu depresie simp- 
tomatică subsindromală se prezintă cu simptome depresive, fără a se plânge însă de 
anhedonie sau dispoziție depresivă, criterii obligatorii atât în ICD-10, cât si în DSM- 
IV pentru diagnosticarea unui episod depresiv. 

Dincolo. de diferențierea nosologică de spectru, datorită “măștii somatice”, 
prezenţa concomitentă sindromatică sau subsindromatică a anxietatii și depresiei în 
tabloul clinic, impune un diagnostic diferențial atent cu o serie întreagă de boli 
somatice, mai ales la debut şi cu alte categorii diagnostice psihiatrice, în special din 
spectrul nevrotic — tulburări disociative (conversive), tulburări somatoforme, neuras- 
tenia sau alte tulburări nevrotice. 


5. EPIDEMIOLOGIE 


Observațiile din practica de zi cu zi au ridicat problema apariției frecvent 
concomitente a simptomelor de tip depresiv cu cele de tip anxios si au condus la o 
multitudine de studii epidemiologice atât in asistența primară, cât si pe diverse grupe 
de patologie somatică, sau la pacienții spitalizati. Explorarea unui domeniu atât de 
complex, cu mecanisme subiacente necunoscute încă, impune o abordare interdiscipli- 
nara care să investigheze markeri biochimici si cognitivi relevanti pentru etiologia unei 
tulburări mintale specifice şi pentru condiția ei comorbida sau asociată. 

Problema principală pe care o pun aceste studii este lipsa de consens privind 
nivelele prag ale simptomatologiei sau apartenența unor grupe de simptome (mai ales 
plângerile somatice) la spectrul depresiv. Concomitent, se discută pe marginea difi- 
cultatii de a corela nivelul simptomatologiei psihiatrice cu gradul de severitate a unei 
suferințe somatice. În funcţie de criteriile clinice utilizate, studiile epidemiologice se 
referă la comorbiditatea între depresia majoră si diferite tulburări anxioase si mai putin 
la categoria mixtă, anxioasă $i depresivă. 

În ciuda acestor dificultăţi sau limite, există în prezent o serie de date epidemio- 
logice care vor fi prezentate diferențiat: categorial, versus dimensional. 

5.1 Modelul categorial: anxietatea și depresia comorbide 

Deoarece nici o definiţie a comorbiditatii nu este acceptată în totalitate si nici nu 
are un cadru teoretic conceptual larg și coerent, datele prezentate vor fi interpretate 
critic (Wittchen, 1996). Raportările privind comorbiditatea în studiile longitudinale 
publicate până în prezent relevă o marea variabilitate a datelor. Comorbiditatea depre- 
siei majore cu fiecare dintre tulburările anxioase este cuprinsă între 10 si 30%, iar în 
termeni generali de comorbiditate anxietate-depresie, procentul depăşeşte 50% 
(Kessler și colab., 1994). 

O trecere în revistă a literaturii realizată de Kaufman și Charney în 2000 a 
confirmat comorbiditatea frecventă cu depresia majoră a tulburării de panică, a fobiei 
sociale, a tulburării de tip anxietate generalizată și a tulburării postraumatice de stres. 
Jumătate dintre pacienţii cu depresie majoră raportează prezența pe parcursul vieţii a 
uneia sau mai multor tulburări anxioase. De asemenea, tulburările anxioase sunt înalt 
corelate una cu cealaltă si cu consumul de alcool sau substanțe psihoactive. Tulburările 
anxioase se regăsesc arareori izolat, unele studii raportând că mai mult de 90% dintre 
pacienţii cu tulburări anxioase au de-a lungul vieţii si alte probleme psihiatrice. Autorii 
discută implicaţiile pentru viitor ale ratelor înalte de comorbiditate, inclusiv a benefi- 
ciului potential de abordare combinată, categorial și dimensional a evaluărilor 
genetice, biochimice, de neuroimagistică și de răspuns terapeutic. 

Comorbiditatea depresiei unipolare cu anxietatea a fost dovedită și într-un studiu 
mai recent asupra pacienţilor ambulatori (Zimmerman, McDermut și Mattia, 2000). 
Pe un lot de 373 pacienți cu criterii DSM-IV de depresie s-au identificat cu SCID: mai 
mult de jumătate cu criterii complete de tulburare anxioasă la data examinării și mai 
mult de jumătate dintre aceștia îndeplinind criterii pentru mai mult de una. Când au fost 
incluși în studiu și pacienții cu remisiune parțială si cei clasificați ca nespecificati, două 
treimi dintre pacienţi au fost consideraţi ca având o tulburare anxioasă actuală și trei 
sferturi un istoric personal de tulburare din spectrul anxietăţii. Autorii afirmă fără 
echivoc că majoritatea pacienţilor având un diagnostic principal de depresie unipolară 
au o tulburare de anxietate comorbidă, subliniind implicaţiile terapeutice semnificative 
ale acestei comorbiditati. 

La un alt lot de 255 de pacienţi depresivi ambulatori comorbiditatea anxioasă a 
fost prezentă la 50.6% dintre subiecţi: 27.0% fobie socială, 16.9% fobie simplă, 14.5% 
tulburare de panică, 10.6% anxietate generalizată, 6.3% tulburare obsesiv-compulsivă 
și 5.5% agorafobie (Fava și colab., 2000). Fobia socială și tulburarea de tip anxietate 
generalizată au precedat primul episod de depresie majoră în 65, respectiv 63% din 
cazuri, tulburarea de panică $i agorafobia au precedat depresia doar în 21.6, respectiv 
14.3% din cazuri, la restul pacienților dezvoltându-se ulterior. Pacienţii depresivi cu 
comorbiditate anxioasă par să fi fost mai tineri la debutul bolii depresive. Autorii 
consideră rezultatele de mai sus ca pe un argument al distinctiei între simptomele 
anxioase secundare depresiei şi comorbiditatea tulburărilor anxioase cu depresia 
majoră, ca şi necesitatea investigării relaţiilor temporale între apariţia celor două clase 

de simptome. 

Rezultatele unei evaluări de etapă a lotului Zurich (Merikangas si colab., 1996) 
au arătat că există o similaritate remarcabilă în ceea ce priveşte magnitudinea si tipul 
de patologie asociate bolilor afective, Comorbiditatea cu tulburările din spectrul anxios 
s-a dovedit a fi mai semnificativă decât cea cu uzul de substanţe psihoactive. Cea mai 
mare rată de comorbiditate cu depresia majoră a avut-o tulburarea de panică. Dintre 
fobii, cea mai semnificativă asociere cu depresia a avut-o fobia socială. Nu s-au 
evidenţiat diferențe majore în modelele de comorbiditate în privința vârstei sau 
sexului, a perioadei de prevalentă sau subtipului afectiv. Este important de subliniat că 
tulburarea anxioasă precede în general debutul depresiei, spre deosebire de utilizarea 
de alcool, care poate să preceadă sau să fie consecutivă debutului tulburării afective. 
Evaluarea longitudinală la nouă ani a lotului Zurich a arătat că depresia majoră are o 
stabilitate mai mare a diagnosticului în timp, este recurentă la o treime din cazuri şi se 
transformă în tulburare bipolară sau depresie scurtă recurentă în proporție relativ egală 
la celelalte cazuri. Tulburarea depresivă scurtă se remite la 41% din cazuri, reapare la 
35% dintre subiecţi, se transformă în depresie majoră în 22% dintre cazuri și în tulbu- 
rare bipolară în 7% dintre pacienţi. Nici tulburarea depresivă majoră si nici depresia 
scurtă nu par să evolueze spre o tulburare anxioasă sau depresie minoră și 13% dintre 
subiecţii cu depresie recurentă scurtă dezvoltă tulburare de panică (Angst, 1996). 
Există și supoziţia că atacurile de panică inițiale, sunt mai degrabă markeri decât 
factori cauzali ai depresiei subiacente, spre deosebire de depresia primară care pare să 
fie un factor de risc pentru atacuri de panică secundare (Kessler și colab., 1998). Este 
posibil, în acest caz ca atacurile de panică să fie mai degrabă un marker de severitate 
a depresiei decât o condiţie comorbidă. Raportorii pentru studiul Zurich (detaliat mat 
sus) subliniază faptul că evaluările punctuale ale stărilor sindromale sau subsindromale 
de anxietate nu aduc clarificări prea mari, criteriile prag riscând să nu “captureze” 
întotdeauna stările de anxietate și depresie fluctuante în timp. 

Alte asocieri comorbide semnalate (Angst, 1993) sunt între tulburarea de anxi- 
etate generalizată cu depresia si tentativele de suicid, dar si cu hipomania, comorbidi- 
tatea fobiei sociale cu agorafobia si fobia simplă, dar si cu panica, sindromul obsesiv 
compulsiv si abuzul de substanțe. Comorbiditatea cu abuzul sau dependența de 
substanțe complică diagnosticul, evoluția și tratamentul pacienților cu diagnostic dual. 
Pacienţii cu tulburare anxioasă, depresivă sau mixtă primară și abuz sau dependență de 
substanţă ulterior au un grad semnificativ mai mare de anxietate si depresie, un debut 
mai precoce si istoric mai lung de tratament psihiatric susţinând utilitatea diferentierii 
primar/secundar la pacienții cu diagnostic dual (Tsuang si colab., 1995). 

La rândul ei, tulburarea obsesiv compulsivă, ca sindrom manifest sau subsindro- 
matic se asociază cu fobia socială, agorafobia, dar și cu distimia și depresia recurentă 
scurtă, în mai mică măsură cu depresia majoră. Cazurile cu comorbiditate sunt mai 
severe, au o evoluție trenantă, răspund mai greu la tratament si au un risc suicidar mai 
ridicat. 

Concluziile ce se desprind din discuţiile de mai sus se referă la două aspecte. 
Primul este legat de interpretarea cu prudenţă a datelor oferite de studiile epidemio- 
logice, datorită neclaritatii cauzelor potenţiale și a rolului patogenic al primei tulburări 
pentru debutul celei de-a doua, ca si a artefactelor datorate criteriilor de evaluare, 
esantionare sau chiar a metodologiei studiilor. Trecerile în revista ale datelor de tipul 
metaanalizelor includ studii care variază considerabil în privința numărului de subiecți 
înrolați, a metodelor de cuantificare a simptomatologiei și a criteriilor operaționale 
folosite, a variabilelor dependente și a celor independente, a prelucrărilor statistice şi 
analizei datelor. Al doilea aspect care trebuie subliniat legat de comorbiditatea 
anxioasă si depresivă rezidă din specificitatea acesteia, frecvența ridicată pentru 
tulburările anxioase și spectrul depresiv, faptul că tulburarea inițială afectează sistem- 
atic cursul condiţiei comorbide și poate fi corelată cu modalitatea de progresiune a 
simptomatologiei deci crește riscul unei tulburări secundare, reduce rata remisiunilor 
si favorizează apariția unor episoade depresive ulterioare, 

5.2 Modelul dimensional: anxietatea și depresia asociate 

Pentru sindroamele anxios-depresive asociate în tabloul clinic datele au fost 
culese fie din studii de cohortă, fie din evaluări transversale la nivelul asistenţei 
primare, în ambele cazuri putând fi puse în evidenţă deficiențe metodologice serioase 
legate în primul rând de incompleta definire a cazurilor si dificultatea de a separa 
cazurile cu patologie subsindromatică de non-cazuri. Studiile epidemiologice pentru 
categoria subsindromală anxietate-depresie în comunitate au raportat valori între 0.8- 
2.5% pentru populaţia generală (Wittchen si Essau, 1993), 6.5-10% pentru asistența 
primară si 12-15% pentru unităţi psihiatrice ambulatorii (Zinbarg si colab., 1994, 
respectiv, Boulenger și colab., 1997). 

Sartorius si colab., 1996 publică rezultatele studiului OMS privind forma, 
frecvenţa și maniera evolutivă a celor mai comune probleme psihologice apărute la 
nivelul asistenţei primare în 15 locaţii. S-a utilizat iniţial chestionarul general de sănă- 
tate GHQ-12 la 25916 de adulți, apoi, la reevaluare, interviul CIDI si evaluarea disabil- 
itatii sociale. Cazurile posibile sau la limita patologiei psihiatrice au fost urmărite la 
trei luni și la un an. Urmărind criteriile ICD-10 s-a identificat rata de prevalent’ punc- 
tuală si pe toată durata vietii. În toate locaţiile investigate problemele psihologice au 
fost prezente cu o frecvenţă semnificativă (valoare mediană 24.0%), cele mai frecvente 
fiind depresia, anxietatea, consumul de alcool, tulburările somatoforme si neurastenia, 
Nouă procente dintre subiecții investigati aveau condiţii psihologice sub pragul diag- 
nosticării unei tulburări psihiatrice, dar cu simptome semnificative si afectare 
funcțională. Apariţia concomitentă cea mai frecventă s-a înregistrat la simptomele 
depresive și anxioase. Autorii au subliniat probabilitatea mai mare ca acest sindrom să 
fie recunoscut și tratat la nivelul asistenței primare dacă are o exprimare mixtă a 
patologiei. 

Un lot consistent de pacienţi a aparținut studiului de teren DSM-IV pentru tulbu- 
rarea mixtă anxioasă și depresivă (Zinbarg și colab., 1994). Investigatorii au urmărit 

să răspundă la patru întrebări: 

e dacă există pacienţi care să se prezinte cu simptome anxioase si depresive 

asociate cu suferință semnificativă si care să nu îndeplinească criteriile oper- 

ationale pentru diagnostice de axă I de tulburări anxioase sau depresive; 

e dacă afectarea acestor pacienți se datorează severitatii condiţiei lor somatice; 

e ce proporție de pacienți au numai simptome depresive, numai simptome 

_anăioase sau o asociere a ambelor; 

e cum pot fi definite criteriile operaţionale pentru aceşti pacienți. 

Datele au fost culese de la nivelul asistenţei primare și ambulatorii printr-un 
interviu psihiatric semistructurat aplicat la 666 pacienţi. Pacienţii cu simptome afective 
care nu atingeau pragul criteriilor operaționale DSM-III-R pentru tulburări de axă I s- 
au dovedit a fi cel putin la fel de numeroşi ca și cei diagnosticati cu o tulburare 
anxioasă sau depresivă, iar nivelul de suferinţă și afectare a funcționării a fost semni- 
ficativ. Modalitatea de prezentare a tabloului clinic a fost aceea a unui nivel de simp- 
tomatologie insuficient pentru a îndeplini criteriile operaţionale de tulburare depresivă 
sau anxioasă de un anumit fel. Autorii americani au propus un set de criterii pentru 
această categorie mixtă anxios-depresivă şi au recomandat investigarea în continuare a 
acestei patologii. 


: TREI PERSPECTIVE 
IN SECVENTA ANXIETATE-DEPRESIE 


BIOLOGICA (Roy Byrne & Katon, 1997) 

anxietatii conduce în ultimă instanță la schimbări m 

ETIOLOGICĂ (Bowlby, 1980) 

Puținele studii epidemiologice disponibile abordate în manieră dimensională au 
deficiențe metodologice subliniate de autorii înșiși, cele mai mari fiind legate de 
circumscrierea criteriilor diagnostice şi relativa sărăcie a datelor de urmărire longitu- 
dinală. Actualmente este greu de clarificat stabilitatea în timp a diagnosticului de 
tulburare mixtă sau migrarea pacienţilor înspre o categorie pur depresivă sau pur 
anxioasă. | 

_ fn acest din urmă caz, apariţia unui sindrom mixt, anxios și depresiv ar putea fi 
conceptualizat mai degrabă ca o stare tranzitorie decât ca o categorie diagnostică 
propriu-zisă. În condiţii de stres, pacienții cu acestă patologie subsindromală se pot 
decompensa în direcția unei tulburări anxioase sau depresive franc exprimată (Stahl, 
1993). 


6. MODALITĂȚI EVOLUTIVE ȘI PROGNOSTIC 


Studiul modalităților evolutive, atât din perspectivă categorială, cât mai ales 
dimensională, se așteaptă să circumscrie cu acuratețe mai mare teritoriul atât de 
polimorf al patologiei anxios-depresive. Compararea evoluției diferitelor entități noso- 
logice din spectrul depresiv și anxios ar permite delimitarea unor sindroame mai speci- 
fice pe baza variabilitatii în severitatea simptomatologiei si a recurentei, ca si a cronic- 
ității tabloului clinic. O mai mare acuratețe a datelor impune studii de cohortă 
riguroase, cu analizarea longitudinală a pattern-urilor de suprapunere a patologiei şi de 
evoluţie. Studii punctale interdisciplinare ar putea identifica factori asociaţi corelati cu 
comorbiditatea somatica. 

În accepțiunea clasică, spectrul nevrozelor are o instabilitate temporală iar eveni- 
mentele de viață pot fi precipitantii majori ai modificării simptomelor, fie în direcția 
unei decompensări depresive, fie înspre spectrul anxios. Motivele instabilității pot fi 
date de inadecvarea practicii diagnostice, de influența evenimentelor stresante de viaţă 
ca agenţi ai schimbării diagnosticului sau de cursul intrinsec al tulburării, cu trăsături 
specifice unui anumit stadiu (de exemplu agorafobia secundară tulburării de panică sau 
atacurile de panică ce complică o fobie specifică). 

Evoluţia naturală a patologiei anxioase arată prezența trăsăturilor anxioase 
premorbide si a supraadaptării încă din copilărie. Faţă de subiecții martori, pacienții 
anxiosi și cei depresivi au o prevalentă mai mare a unui mediu familial nesigur. 
Tulburările anxioase debutează frecvent între 20-30 de ani, declanșate de obicei de un 
eveniment de viață stresant. La adolescenți, riscul crescut pentru simptome anxios- 
depresive s-a asociat cu anxietatea si depresia maternă, sărăcia, conflictele parentale si 
despărţirea părinţilor precoce în copilărie (Spence și colab., 2002). Îngrijirea parentală, 
în special paternă, s-a dovedit a fi mai precară la pacienţii cu tulburare mixtă, fata de 
cei cu tulburare pur depresivă sau pur anxioasă (Alnaes și Torgersen, 1990). Sexul 
feminin pare a fi mai predispus simptomatologiei anxios-depresive datorită unor factori 
cognitivi si sociali. Printre aceştia este posibil să joace un rol vulnerabilizant senzitiv- 

itatea interpersonală, văzută ca o trăsătură stabilă de personalitate, ce poate explica 
variabilitatea de exprimare a acuzelor prezente la sexul feminin. Dovezi indirecte 
privind prezenţa simptomelor anxioase la sexul feminin au adus studiile largi privind 
depresia cronică si dubla depresie — National Comorbidity Survey si NIMH 
Epidemiology Study — care au arătat proporţia semnificativ mai mare la femei decât la 
bărbaţi a anxietății și somatizării. Este posibil ca raportul dintre sexe de 2:1 în cazul 
depresiei să se datoreze diferenţei, în favoarea sexului feminin, rezultată dintr-un subtip 
specific de depresie anxioasă cu acuze somatice (Silverstein, 1999; Kornstein si 
colab., 2000). 

Pentru fiecare dintre tulburările anxioase în parte, evoluția poate fi considerată 
Cronică, cronicitatea manifestându-se prin simptome reziduale, afectarea în grade 
diferite a funcționării rutiniere și frecventa implicare a depresiei. Cei mai fideli factori 
predictivi par a fi severitatea si durata simptomatologiei, dar mai ales comorbiditatea 
cu depresia (Angst și Vollrath, 1991), tabloul cel mai sever fiind dat de comorbidi- 
tatea tulburării de panică cu depresia majoră (Vollrath si Angst, 1989). În același 
timp, evoluţia pacienţilor cu tulburare anxioasă comorbidă cu depresia este mai severă 
decât a celor diagnosticati numai cu tulburare anxioasă, indiferent dacă la data reeval- 
uarii era sau nu prezent un episod depresiv (Wittchen, Essau si Krieg, 1991). La 
pacienţii unde predomină simptomatologia depresivă afectarea funcțională este core- 
lată direct cu severitatea simptomatologiei anxioase (Hecht, Von-Zerssen și 
Wittchen, 1990). 

Numeroase studii epidemiologice longitudinale (trecute în revistă de Angst, 
1990) arată că cei mai multi pacienţi consideraţi initial anxioși devin depresivi pe 
perioada de urmărire. O treime dintre aceștia se vindecă si o treime, până la o pătrime 
evoluează spre cronicizare. Depresia comorbidă în contextul unei tulburări anxioase se 
asociază cu o evoluție mai severă şi mai prelungită a ambelor tulburări, o afectare 
socială si vocational mai mare, rate mai înalte de abuz de alcool sau alte substanțe 
psihoactive, un risc de suicid crescut si un răspuns mai slab la tratament (Lydiard si 
Brawman-Mintzer, 1998). La vârsta a treia, comorbiditatea depresiei cu tulburările 
anxioase accentuează severitatea depresiei și se asociază cu un nivel ridicat de acuze 
somatice (Lenze şi colab., 2000)... 

"Unul dintre cele mai lungi studii prospective a unei cohorte ~ 15 ani conform 
ultimei raportări, studiul Zurich, a adus o serie de clarificări privind modalitatea evolu- 
tivă a patologiei anxios- depresive (Merikangas si colab., 2003). Comorbiditatea anxi- 
etate- -depresie este mai persistentă, decât fiecare. dintre sindroame luate separat. 
Depresia $i depresia î însoțită de anxietate par a fi diagnostice mai stabile. Indivizii cu 
stări anxioase initiale au tendința de a dezvolta în timp depresie sau comorbiditate 
depresivă, cu o tulburare din spectrul anxios. Rezultatele studiului subliniază rata mică 
în care simptomatologia depresivă minoră beneficiază de tratament, ca si stabilitatea 
redusă î în timp a diagnosticului pentru diferite categorii ale bolii depresive, Evaluarea 

prospectivă a arătat că depresia majoră poate să fie antecedentă, sau sechelă a unor 
categorii subsindromatice, susținând conceptul de spectru al bolii depresive (Angst, 
Merikangas si Winokur, 1997). 

Concomitenta anxietatii și depresiei este foarte frecventă, asa cum cei care suferă 
de anxietate manifesta nivele sindromatice sau subsindromatice de depresie. 
Cuatificarea acestor cazuri amelioreaza validitatea sistemelor de diagnostic, 61% din 
subiecții lotului Zurich fiind diagnosticati cu criteriile prag si 89% diagnosticati 
conform categoriilor subsindromatice (Angst, Merikangas si Preisig, 1997), asig- 
urând o rată mai mare de identificare a patologiei în scopul unei intervenţii terapeutice 
eficiente. 

Din cele de mai sus se pot extrage o serie de concluzii cu mare valoare practică: 

e comorbiditatea depresiei cu anxietate și asocierea simptomelor din ambele cate- 

gorii par a fi un fenomene frecvente si stabile în loturile clinice si epidemiologice; 

e o proporție semnificativă subiecţilor cu ambele tulburări indică apariţia simpto- 

matologiei anxioase înaintea depresiei majore, semnalând astfel valenţele preven- 

tive ale intervenţiei terapeutice precoce; 
e evoluţia şi prognosticul pacienţilor cu ambele tulburări sunt mai nefavorabile: 

e funcționarea socioprofesionala a pacienţilor cu simptomatologie mixtă este 

afectată într-un grad mai mare indiferent de prezenţa sau absența unui episod 

depresiv la data evaluării. 


7. TRATAMENT 


Algoritmii de tratament disponibili se referă la entități diagnostice specifice (ex. 
tratamentul tulburării de panică, cu sau fără agorafobie, sau episodul depresiv major) 
şi aproape deloc la situaţiile “atipice” pe care le întâlnim în practic’. Se pot identifica 
totuși o serie de principii generale de tratament în cazul comorbiditatii sau asocierilor 
simptomatice anxietate-depresie, cu sau fără prezenţa unei afectări somatice, 
Clinicienii par să favorizeze strategiile individualizate, care cuprind un abord psihofar- 
macologic dar si psihoterapie, tehnici de control al stresului si exerciţii fizice, 


69% - 80% din pacienţii 
depresivi au simptome de 
anxietate 


45% - 70% din pacienţii 
anxioşi au simptome depresive 

7.1 Relaţia anxietate-depresie și complianta la tratament 

Un factor cheie al calităţii îngrijirilor bolnavilor este reprezentat de asigurarea 
compliantei la tratament. Când depresia si anxietatea se întâlnesc la pacienţii cu boli 
somatice se asociază cu agravarea afecțiunii comorbide, reducerea calităţii vieţii şi 
utilizarea mai mare a resurselor sistemului de sănătate. Coexistenta anxictăţii si depre- 
siei cu boala somatică complică tratamentul celei din urmă. Cauzele pot fi legate de 
efectul fiziologic direct al anxiet&tii, respectiv depresiei asupra afecțiunii somatice, sau 
de efectele indirecte ale stării mintale perturbate legate de anumite comportamente 
maladaptative. Din punct de vedere terapeutic unul dintre cele mai importante astfel de 
comportamente este non-complianta la tratament. Non-complianta se traduce prin 
nerespectarea indicatiilor privind modul de viață, dieta, administrarea medicatiei si 
chiar orarul consultatiilor de control. Complianta redusă se poate datora neîncrederii 
pacientului în medicatie sau medicul curant, efectelor adverse ale medicaţiei, unei 
forme specifice de condiţionare a substanței active sau unui orar de administrare 
neconvenabil, ca și lipsei de suport material sau socio-familial. Uneori, paradoxal, 
pacienţii renunţă la medicatie fără să-şi anunţe medicii curanti tocmai pentru că se simt 
mai bine! 

Datorită distorsiunilor sau afectării cognitive specifice depresiei şi prin reducerea 
energiei si motivatiei, ca si prin aprehensiunea excesivă caracteristică anxietatii, 
pacienţii cu aceste tulburări suprapuse peste o suferință somatică pot fi mai puţin 
dornici sau pregătiți să urmeze un tratament așa cum este el prescris. Iar non-compli- 
anta nu se referă numai la tratamentul psihiatric adițional, ci din păcate si la cel al 
afecțiunii somatice, uneori redutabilă, cu risc vital (post-infarct miocardic, diabet 
zaharat, etc.), Cea mai importantă strategie de asigurare a compliantei este educarea 
pacientului și furnizarea de informaţii clare despre efectele benefice ale tratamentului, 
dar și despre posibilele efecte adverse sau latenta în instalarea răspunsului terapeutic 
(ex. efectele antidepresive apar abia în 2-3 săptămâni). Complianta poate fi ameliorată 
si printr-o ritmicitate corespunzătoare a consultatiilor de control. 

O trecere în revistă a compliantei la tratamentul afecțiunilor somatice a 
pacienților cu anxietate și depresie netratate a arătat că asocierea anxietatii cu non- 
complianta este variabilă si poate fi considerată de importanţă redusă, în timp ce relația 
între depresie si non-complianta este substanţială și semnificativă (DiMatteo, Lepper 
și Croghan, 2000). Este posibil să existe chiar un feed-back astfel încât depresia să 
determine non-complianta la tratamentul bolii somatice, iar non-complianta să exacer- 
beze depresia prin alterarea progresivă a stării somatice. În practică, orice situaţie 
prelungită de non-complianta trebuie să ridice suspiciunea unei depresii subiacente. 
Rămâne de verificat în continuare, dincolo de expectatiile clare de ameliorare a 
statusului somatic şi psihic, a funcționării, dizabilități și calităţii vieţii, în ce măsură 
tratamentul corect al depresiei și anxiet&tii crește complianta pacienților cu suferință 
somatica. 

7:2 Terapiile medicamentoase 

Studiile psihofarmacologice au permis formularea unor ipoteze de implicare a 
neurotransmisiei cerebrale atât în anxietate, cât şi în depresie. Cele mai bine studiate 
căi sunt cele dopaminergice, serotoninergice şi noradrenergice, toate trei afectând 
dispoziția, iar serotonina și noradrenalina fiind implicate și în anxietate (Stahl, 1998), 
Dopamina regularizează în special motivaţia, controlul pulsional și mecanismele de 
recompensă; serotonina vizează obsesionalitatea si compulsiile, iar noradrenalina 
nivelul de energie și starea de alertă. Dispozitia, emotionalitatea, anxietatea, durerea, 
iritabilitatea și funcţionarea cognitivă par a fi legate de funcționarea ambelor linii de 
neurotransmitatori, vigilitatea si motivaţia implicând domeniul noradrenergic, iar 
impulsivitatea, agresivitatea, apetitul și impulsul sexual pe cel serotoninergic. 

Deoarece la sfârșitul secolului trecut a existat tendința de a separa anxietatea de 
depresie, agenţii farmacologici au fost împărțiți în produși anxiolitici și antidepresivi. 
Datorită frecventei coexistente a celor două sindroame în tabloul clinic, fie ca si 
comorbiditate, fie ca o categorie mixtă, subsindromatică, ca şi a interconexiunilor 
complexe între sistemele de neurotransmitatori această tendinţă pare să se inverseze. 

Actualmente există o farmacopee largă la dispoziția clinicianului ce se confruntă 
cu patologia anxios-depresivă: antidepresive cu diferite mecanisme de acţiune, benzo- 
diazepine cu potenţă înaltă si Joasă, azapirone, beta-blocante și anticonvulsivante. 
Antidepresivele care se utilizează în prezent în terapia depresiei însoțită sau nu de anxi- 
etate sunt următoarele: 

> Inhibitorii de monoaminoxidază (IMAO) — fenelzină, tranilcipromină, 
moclobemid (IMAO-A); 

> Antidepresivele heterociclice, triciclice (TCA) și tetraciclice — amitriptilină, 
imipramină, clomipramină, desipramină, doxepin, maprotilină, mianserină; 

> Inhibitorii recaptării serotoninei (SSRI) — fluoxetina, fluvoxamina, sertralina, 
paroxetina, citalopramul si escitalopramul, 

> Inhibitorii recaptării noradrenalinei (NRI) — reboxetina; 

>. Inhibitorii duali ai recaptării serotoninei si noradrenalinei (SNRI) — 
milnacipram, venlafaxina, duloxetina; l 

> Antagonisti alfa2/5HT2/5HT3 — mirtazapina; 

> Facilitatori ai transmisiei serotoninergice — tianeptina, trazodona; 

> Modulatori ai receptorilor serotoninergici care acţionează dual, prin blocarea 
selectivă a receptorilor SHT2A cuplată cu un grad mai mic de inhibare a recaptării 
serotoninei — nefazodona; 

„> Inhibitori selectivi ai recaptării norepinefrinei şi dopaminei — bupropionul. 

Antidepresivele noi, cum sunt mirtazapina, nefazodona, venlafaxina XR (cu elib- 
erare prelungită) si, probabil, duloxetina au beneficii certe asupra spectrului larg al 
tulburărilor anxioase, având profilul de siguranţă si tolerabilitatea care sunt specifice 
așa-nurmitelor antidepresive de generaţia a treia (Feighner, 1999). 

Cei mai larg utilizaţi produși sunt inhibitorii selectivi ai recaptării serotoninei 
(Zohar, Westenberg și Judge, 2000) si venlafaxina (Schatzberg, 2000), considerați 
agenţi de primă linie în tablourile mixte. Eficacitatea pe simptomele atât anxioase, cât 
şi depresive se datorează spectrului larg de eficacitate, profilului acceptabil de efecte 
adverse si siguranţei lor în administrare. Pentru depresia însoțită de anxietate eficaci- 
tatea diferiților compuși de tip SSRI pare a fi similară (Fava și colab., 2000). 
Tratamentul se inițiază cu doze mici care cresc treptat pentru a limita efectele adverse 
inițiale și potenţialul de exacerbare a anxietății în primele zile de tratament, 
Tratamentul trebuie continuat minimum șase luni, cu evaluarea atentă a răspunsului la 
terapie, având ca și scop remisiunea completă a simptomatologiei. Adesea durata 
terapiei este mai lungă (uneori ani de zile) datorită evoluţiei fluctuante în timp a simp- 
tomatologiei care are un mare potenţial de cronicizare, chiar în condiţiile unui trata- 
ment corect condus. 

În tabelul de mai jos se prezintă dozele de start si cele de atac. Subliniem că trata- 
mentul cu antidepresive va fi inițiat doar dacă în antecedentele personale si 
heredo-colaterale ale pacientului nu există istoric de boală bipolară, caz în care antide- 
presivele ar putea induce un viraj maniacal. 

Medicația utilizată ca primă linie în tratamentul anxietății și depresiei (după 
Rosenbaum și Fredman, 2002). 


E | see U 
ae IRAN = INI 


a 
a eee ORE 
ee 


Până de curând benzodiazepinele au fost considerate de electie în tratamentul 
anxietatii, dar utilizarea lor devine tot mai limitată. Actualmente se folosesc în 
perioadele iniţiale ale tratamentului, pe termen scurt și în nici un caz în monoterapie. 
Această schimbare de strategie se datorează problemelor ridicate în ultimii ani de 
potenţialul de abuz şi complicațiile rezultate din dependența benzodiazepinică, ca și 
simptomatologia de rebound notată la întreruperea utilizării lor. In mod particular în 
prezența depresiei, monoterapia cu benzodiazepine va fi evitată (Simon și 
Rosenbaum, 2003). Lipsa de eficacitate asupra simptomatologiei depresive este un 
argument serios pentru utilitatea restrânsă pe care o au în tablourile mixte. 

Benzodiazepinele se utilizează in prezent pentru a limita efectele adverse inițiale ale 
SSRI, in special exacerbarea anxietatii la debutul tratamentului si pentru facilitarea 
rezoluţiei simptomelor anxioase, stiind că acțiunea benefică a antidepresivelor 
debutează în general după 2-4 săptămâni. După acest interval, anxietatea reziduală va 
fi controlată de antidepresive, iar benzodiazepinele vor fi eliminate din schema de 
tratament. Benzodiazepinele vor fi cu precădere evitate la vârstnici si la persoanele 
aflate în situaţii stresante nerezolvate (Lechin, Van de Dijs si Benaim, 1996), În 
tabelul de mai jos sunt prezentate dozele uzuale de benzodiazepine administrate la 
adulți. 

Benzodiazepine utilizate adiţional în patologia anxios-depresiva (Kaplan și 
Sadock, 1998) 


Fluoxetina 20-80 mg/zi 
50-300 mg/zi 


Fluvoxamina 25 mg/zi 


Venlafuxină-XR (extended release) 75-300 mg/zi 


Un argument psihofarmacologic pentru legătura strânsă între cele două 
sindroame, anxios şi depresiv este şi eficacitatea promițătoare pe care o au agonistii 
partiali ai receptorilor serotoninergici SHTIA în sindromul mixt (Stahl, 1997), ca şi în 
tulburarea tip anxietate generalizată cu simptome depresive uşoare (Sramek și colab., 
1996). Cel mai cunoscut şi mai utilizat produs de acest fel este buspirona. Acesta este 
un anxiolitic nonbenzodiazepinic, cu efect de antagonizare a receptorilor SHTIA, fără 
efect sedativ si cu efecte minore asupra performanţei psihomotorii si cognitiei, aparent 
lipsit de potenţial de abuz și inducere a dependenţei (Fulton și Brogden, 1997). Se 
utilizeză si în asociere cu SSRI, pentru augmentarea efectului în tulburarea depresivă, 
tulburarea de panică și fobia socială, sau pentru contracararea disfunctiei sexuale 
secundare tratamentului cu SSRI. Buspirona s-a dovedit eficientă și în tablourile mixte 
concomitente cu abuzul sau dependenţa de alcool sau în situaţiile în care tratamentul 
este pe termen lung. Doza uzuală în tulburarea mixtă anxioasă şi depresivă este de 30- 
60 mg/zi. Pe termen lung sunt utile si medicamentele anticonvulsivante cu efect timo- 
stabilizator. 

Tratamentele disponibile nu produc întotdeauna o recuperare completă, iar remi- 
siunile parțiale au costuri medico-sociale semnificative. Direcţiile de viitor urmăresc 

crearea unor medicamente mai eficiente, cu debut al acțiunii mai rapid si cu efecte 
adverse și interacțiuni medicamentoase mai reduse. Eforturile se îndreaptă spre crearea 
unor produse cu mecanisme diferite de acțiune faţă de compușii actuali (Stahl, 2000). 
Studiile de neuroimagistică şi neurobiologie au permis desemnarea unei serii de candi- 
dati specifici cu profile preclinice promițătoare: agonistii partiali ai receptorilor benzo- 
diazepinici, neurosteroizii, antagoniști subtipurilor receptorilor serotoninergici SHT3, 
agoniştii receptorilor neuropeptidelor — agonisti pentru receptorii neuropeptidei Y; sau 
antagonistii cu proprietăţi anxiolitice — antagoniști pentru receptorii CRF şi CCK-B 
(Kunovac si Stahl, 1995), agonisti partiali ai receptorilor GABA, antagonisti ai recep- 
torilor NMDA (Hood, Argyropoulos și Nutt, 2000). 

7.3 Terapiile psihologice 

Abordările psihoterapeutice actuale s-au dezvoltat şi rafinat în funcție de cultura 
şi particularitatile populaţiei ţintă, fiind forțate să facă faţă altor tipuri de conflicte 
intrapsihice condiționate de potențialul alienant al vieții moderne (Tudose si 
Tămășan, 2002). În depresie, indivizii îşi amintesc cu predilecție lucrurile neplăcute 
si aceste amintiri accentuează starea lor de timie negativă. În cazul pacienţilor anxiosi, 
atenţia acestora este focalizată asupra stimulilor amenintatori, iar gândul respectiv le 
accentuează frica. În depresie este esenţială facilitarea “trezirii emoţionale”. În anxi- 
etate este esenţială dezvatarea de frică. Ambele sunt ţintele terapiilor psihologice 
dezvoltate pentru eliminarea simptomelor și consolidarea rezultatelor pe termen lung. 

Orice psihoterapie de succes modifică explicit sau implicit imaginea clientului — 
de la o persoană depășită de probleme si simptome, la o persoană capabilă să le facă 
față. Terapia psihologică își propune nu numai ameliorarea simptomatologiei, ci si 
determinarea modificărilor comportamentale adaptative, promovarea stării subiective 
de bine, a suportului social şi a productivităţii. Nu sunt încă bine înţelese mecanismele 
prin care se stabilesc, în terapie, interacțiunile complexe între pacient si terapeut, 
modalitatea în care se furnizează experiențele de succes, recăpătarea sperantei, 
conştientizarea emoţiilor, oferirea de alternative la probleme. Chiar dacă printre 
specialiști este recunoscut că psihoterapia nu poate lipsi din oferta pentru patologia 
anxioasă şi depresivă, este de menţionat că raportul cost-eficienta si evaluarea compar- 
ativă a diferitelor tehnici psihoterapice sunt încă insuficient studiate. 

În ultimii ani, s-au impus în terapia depresiei, ca și în diferite tulburări anxioase 
trei tehnici: cea cognitivă, cea de orientare psihodinamică si terapia interpersonală. 
Psihoterapia cognitivă se centrează asupra gândirii pacientului (pe distorsiunile cogni- 
tive ale acestuia), terapia interpersonală asupra relațiilor clientului (pe deficitele inter- 
personale), iar terapiile psihodinamice asupra experienţei interne a clientului si a relati- 
ilor sale din trecut (pe conflictul intrapsihic). Indiferent de tehnica propusă, un procent 
semnificativ dintre clienți abandonează psihoterapia după aproximativ cinci şedinţe 
(Kandel, 1998). Unii obțin suficient beneficiu în urma acestui contact scurt cu un 
profesionist, alţii utilizează terapia ca pe o intervenţie în criză. Există însă clienţi care 
abandonează terapia pentru că nu au obţinut ceea ce așteptau. 

7.4 Algoritmi de intervenție 

La nivelul asistenței primare, prescrierea medicatiei psihotrope în cazul simpto- 
matologiei anxios-depresive se corelează cu: proeminenta plângerilor psihologice, 
severitatea simptomatologiei si a dizabilitatii sociale, sexul feminin, vârsta peste 40 de 
ani, nivelul mai redus de educaţie, lipsa unui loc de muncă și a unui partener (Linden 
și colab., 1999). La acestea se adaugă pierderea partenerului și absenţa unei boli 
somatice în cazul prescrierii unui antidepresiv, ca şi un status socio-economic mai 
modest şi sexul feminin în cazul anxioliticelor (Kisely si colab., 2000). Există o serie 
întreagă de pacienţi, în special cei de la nivelul asistenței primare, care preferă 
consilierea sau tratamentele psihologice în locul medicamentelor. Aceste preferinţe se 
corelează cu sexul, etnicitatea, statusul material si cunoștințele despre tratament 
Dwight și colab., 2000). 

În cazul in care strategia terapeutică este formulată de specialistul psihiatru, este 
favorizată abordarea combinată, psihofarmacologică si psihoterapică. Opțiunile psiho- 
farmacologice sunt suficient de largi pentru a acoperi spectrul anxios-depresiv. 
Diferitele ghiduri de terapie, disponibile în principal fie pentru tulburările depresive, 
fie pentru cele anxioase, pot fi adaptate si completate în funcţie de experienţa profe- 
sională şi orientarea teoretică a psihiatrului. Pacienţii vor fi preluati în îngrijire în 
funcție de particularitatile clinice şi de organizarea si disponibilitatea serviciilor de 


sănătate locale, de asistență primară si specializată. 

Vom sublinia că un sistem funcţional de îngrijire a pacienților cu patologie mixtă 
anxioasă si depresivă ar trebui să includă specialiştii de la toate nivelele asistenței 
medicale care să colaboreze corespunzător cu serviciile de sănătate mintală. Medicii de 
familie trebuie implicaţi în activitatea de screening, în urmărirea tratamentului si asig- 
urarea compliantei la cazurile deja diagnosticate, ca şi în referirea cazurilor ce necesita 
un grad mai înalt de expertiză. Medicii din specialităţile medico-chirurgicale unde apar 
adeseori pacienti cu patologie anxios-depresivă au un rol semnificativ atât în depistarea 
cazurilor cu comorbiditate psihiatrica, cât si în evaluarea si îngrijirea multidisciplinară 
a pacienților lor cu patologie somatică și psihiatrica. Serviciile de psihiatrie de legătură 
din spitalele generale pot juca un rol cheie în promovarea unei atitudini corecte în fata 
unor cazuri cu patologie combinată, în conectarea diferitelor nivele de servicii 
medicale si în distribuirea adecvată a cazurilor între acestea. 


8. CONCLUZII 


Atât depresia cât şi în anxietate se datorează afectării axului hipotalamo-hipofizo- 
suprarenalian şi cortexului limbic, cu alterarea sistemelor complexe de neurotransmisie 
cerebrală, prin mecanisme insuficient elucidate ce par să includă şi răspunsul patologic 
la stres. Prin urmare, răspunsul emotional specific fiecărui bolnav este obligatoriu de 
evaluat la orice nivel al asistenţei medicale si mai ales în asistenţa primară, acolo unde 
pacientul caută ajutor încă de la început. Chiar dacă stilul de comunicare a suferinței si 

modalitatea de exprimare a acuzelor în timpul interviului pot duce atât la supradiag- 
nosticarea patologiei anxios-depresive, cât si la subdiagnosticarea ei, cel mai adesea 
sindromul anxietate-depresie nu este corect cuantificat si tratat. 

Factorii psihologici si starea emoţională influențează semnificativ developarea si 
persistenta simptomatologiei, ca şi răspunsul la tratament al pacienţilor cu suferință 
somatică sau psihică. De fiecare dată se vor diferenţia stările acute de cele cronice de 
anxietate şi depresie, tabloul clinic actual, personalitatea premorbidă si răsunetul 
somatic al stării psihice. Frecvența ridicată de apariţie a sindromului anxios-depresiv 
si consecințele pe care le are asupra stării de sănătate, productivităţii si calității vietii 
indivizilor suferinzi, ca şi proporția redusă în care este tratat cresc semnificativ 
costurile în sistemul de sănătate. 

Pacienţii cu patologie mixtă, anxios-depresivă sunt adeseori întâlniți nu numai la 
nivelul asistenței primare, ci şi în cele mai diverse secţii din spitalul general. 
Simptomatologia psihiatrică este mai mult sau mai putin trecută cu vederea, iar 
pacienţii nu beneficiază de tratamentul specific antidepresiv și/sau anxiolitic ce se 
impune. În aceste condiţii simptomatologia trenează, se agravează, afectează condiţia 
somatică şi pacientii sunt “plimbaţi” prin cele mai diverse servicii medicale, O metodă 
utilă de identificare a cazurilor este reprezentată de chestionarele sau scalele de anxi- 
etate sau depresie — există numeroase instrumente de acest fel care se pot utiliza nu 
numai în clinica psihiatrică ci si în asistența primară sau la pacienții cu diterite sufer- 
inte somatice. Avantajul aplicării acestora este dat de valoarea mare de screening, de 
economia de timp (prin autoevaluare sau aplicare de către cadre medii specializate) şi 
de posibilitatea de a cuantifica dinamica simptomatologiei sub tratament. 

Optime sunt intervenţiile integrative ce constau într-un management colaborativ 
între psihiatrii şi colegii din celelalte specialităţi sau din asistenţa primară, un demers 
educaţional corect în privința tratamentului medicamentos, ca și o supraveghere atentă 
a dozelor şi regimului de administrare, Terapiile psihologice întăresc beneficiile 
terapeutice şi consolidează evoluția favorabilă pe termen lung. 

Sperăm că efortul nostru va contribui la crearea unor parteneriate solide între 
medicii de familie, somaticieni si psihiatri pentru orientarea corectă si eficientă a 
terapiei pacienților anxios-depresivi, astfel încât ei să nu mai rătăcească printre noi 
trişti, speriați si neajutorati, încărcând cu costuri inutile un sistem sanitar și asa destul 
de sărac. 

CAPITOLUL 10 


HIPOCONDRIA - O PATOLOGIE REDUTABILA - 
ÎNTRE IGNORANTA ȘI UITARE 


Tudose Florin 


1. ÎN CĂUTAREA UNEI DEFINIȚII 


Termenul hipocondria derivă din greaca veche cu sensul literal de „dedesubtul 
cartilagiilor“, cu referințe clare la regiunea anatomică care adăpostește diversele 
viscere sub coaste. Forma latinizati a cuvântului a făcut epoca si a transferat sau a 
absorbit si înțelesul altor concepte de patologie, diferite de la o epocă la alta. 

Deși, încă de la Hipocrate, hipocondria nu lipseşte din descrierea nici unui manual 
medical și, deşi de-a lungul timpului o serie de lucrări literare au descris până la 
perfecțiune indivizi având această suferință, hipocondria rămâne extrem de dificil de 
definit. Ea rămâne o adevărată răspântie a patologiei (Poinso Y, Gori R, 1972). 

Maurel H (1984) îşi propune să definească hipocondria ca „durere morală care 
se exprimă în termenii unei patologii organice, si care conduce pacientul la o 
relationare ambiguă cu medicul solicitat si respins de un.bolnav care este singurul 
deținător al secretului bolii sale si al științei remediului acestuia. Subiectul se simte 
perceput ca un bolnav imaginar si desfăşoară fata de cei apropiați un discurs fără 
răspuns care în mod obligatoriu îl angajează într-o relaţie sado-masochistă de punere 
în problemă a corpului“. 

O definiție operaţională circumscrie hipocondria ca preocuparea însoţită de 
teamă, de a avea o boală gravă (sau că o suferinţă oarecare este una foarte gravă) bazată 
pe gresita interpretare a unui sau unor semne, simptome sau senzaţii, Preocuparea si 
teama persistă în ciuda evaluărilor medicale care arată că situația este inofensivă si a 
oricăror asigurări că starea de sănătate este putin afectată. 


2. ETIOPATOGENIA HIPOCONDRIEI — CONSIDERAȚII PSIHOSOMATICE 


Hipocondriacul dă impresia că el rămâne întotdeauna neînțeles si pare absorbit 
complet de suferintele sale corporale, spre deosebire de isteric care afişează „Ja belle 
indifference“ fata de simptomele sale somatice, părând în descrierile sale să pară mai 
interesat de gândurile legate de aceste dureri, decât de durerile propriu-zise. 

Ey H afirmă că „hipocondria ar fi o estimare peiorativă a stării de integritate sau 
de sănătate a corpului“, în care „există o preocupare perpetuă asupra stării de sănătate 
care antrenează o căutare continuă a durerilor si senzatiilor anormale în toate sau in 
oricare din regiunile corpului“. Această căutare neliniştită a unei localizări ar exprima 
nelinistea lor în fata misterului corpului, adică asupra acelei realități care este pentru 
fiecare din noi cea mai intima si cea mai secretă, care trezește la toți oamenii o vie 
emoție şi o profundă rezonanţă a narcisismului cel mai primitiv. 

Modelul cognitiv sugerează faptul că originea si dezvoltarea tendinței de inter- 
pretare greșită a informaţiilor referitoare la sănătate pot fi înțelese de cele mai multe 
ori prin modul în care cunoştinţele şi experienţele anterioare legate de boală (ale 
propriei persoane sau ale altora) conduc la formarea presupunerilor referitoare la simp- 
tome, boală, comportamente legate de sănătate, la profesia medicală, etc. 

Trebuie amintit întotdeauna că a fi bolnav reprezintă un factor potenţial pentru ca 
anxietatea să se concentreze pe sănătate, în special când boala este gravă. 


Experienţa anterioară 

de boală şi factorii 

medicali 
Incident critic 
iminent 


Presupuneri inflexibile 


sau negative despre 
sănătate 


Interpretări negative 
Probabilitate X Catastrofa 
Adaptare + Salvare 


Fig. 1 Modelul cognitiv al dezvoltării anxietatii datorate stării de sănătate 
după Salkovskis PM și Warwick MC (2001) 


Presupunerile referitoare la sănătate pot avea numeroase surse, inclusiv trăiri 
anterioare legate de boală si de sănătate, boli neașteptate sau neplăcute apărute la 
cunoscuți persoanei, informaţiile din mass-media. 

Multe din supozitiile privitoare la boală sunt universale sau împărtășite și de alti 
oameni care aparţin aceleiaşi culturi. Supozitiile relativ rigide $i extreme conduc la o 
anxietate mai gravă si mai îndelungată. De exemplu, multi oameni trăiesc cu ideea că 
„doar disconfortul fizic intens şi îndelungat, neobişnuit și inexplicabil, poate fi semnul 

unei boli”. o persoană cu anxietate mai accentuată va crede, prin contrast cu prima, că 
„orice modificare ce are loc în organism va fi întotdeauna un semn al unei boli grave”. 

În timp ce prima presupunere este folositoare, conducând la cereri de ajutor doar 
atunci când într-adevăr starea de sănătate o cere, cea de-a doua presupunere va conduce 
la o adevărată monitorizare a modificărilor din organism si la consultații medicale 
frecvente. În plus, vor exista reacţii de frică motivate de interpretările negative ale situ- 
atiilor banale. 

Wulff (1958) subliniază că hipocondria apare în momentele de criză existenţială, 
atunci când subiectul nu poate să facă fata exigențelor vitale. Tipul major de hipocon- 
drie este de aceea cel al vârstei medii când declinul e gata să înceapă. În comparaţie cu 
moartea, hipocondria ar reprezenta o situaţie relativ tolerabilă prin faptul că bana- 
lizează moartea, prezentând-o ca un accident statistic care mai este posibil să fie evitat 
un timp, 

În ceea ce privește prevalența hipocondriei în populaţia generală, aceasta rămâne 
necunoscută, dar că se poate estima o frecvență de 4-9% în rândul bolnavilor care 
acuză simptome medicale generale adresându-se medicului generalist. 

Kenyon găsește sindroame hipocondriace la 3 până la 13% din subiecții consul- 
taţi în medicina generală. Agras si colab. (1969) găseşte preocupări intermitente 
asupra stării de sănătate si bolii în 10 până la 20% din populaţia generală, iar Kellner 
și Sheffield la 45% din nevrotici. Nu există diferenţe în ceea ce privește sexul, 
educaţia, statusul socio-economic sau statutul marital. 


3. DIAGNOSTIC ȘI DIAGNOSTIC DIFERENTIAL 


Hipocondriacul dezvoltă cel mai adesea o atitudine de ascultare si hipervigilenta 
faţă de corpul său care îl fac să ia în consideraţie cele mai mici semne anormale, chiar 
cele mai banale manifestări somatice pentru a-și hrăni convingerile. Plângerile 
somatice sunt în general vagi, variate și generalizate la mari parti din corp, cu toate că 
ele pot fi uneori localizate. Cel mai adesea este vorba de dureri şi de plângeri cardio- 
vasculare și digestive. Din studiile făcute de Kenyon (1964, 1976), regiunile cel mai 
adesea implicate sunt capul și gâtul, sfera abdominală, regiunea precordială, spatele, 
membrele, regiunea anală și aparatul genital. Caracterul lor hipocondriac este dat de 
importanța acordată de pacient semnificației lor etiologice în comparaţie cu redusa 
exprimare a neplăcerii provocate de existența lor. 

După DSM-IV, principala caracteristică a hipocondriei este preocuparea indi- 
vidului și teama de a avea sau ideea că are o boală gravă. 

1. Această idee se bazează pe interpretarea greşită a unuia sau mai multor semne 

sau simptome corporale. 

2. Deşi evaluarea medicală minuțioasă nu identifică o situaţie medicală care să 

explice pe deplin îngrijorarea persoanei privind boala sau semnele fizice si simp- 

tomele (chiar dacă o anumită alterare a stării de sănătate coexistă), această îngri- 

jorare, frica și ideea nejustificată în existența unei boli rămâne persistentă în ciuda 
asigurărilor medicale. 

3. Fără să atingă o intensitate delirantă (individul poate admite posibilitatea că 

s-ar putea să fi exagerat în ceea ce privește gravitatea bolii de care se teme sau 

chiar că ar putea să nu fie vorba de o boală), ideea sau teama nu se limitează doar 
la simple preocupări sau îngrijorări circumscrise aspectului fizic cum se observă 
în dismorfofobie. 

4. Această preocupare pentru simptomele somatice cauzează o suferință semni- 

ficativă clinic sau o deteriorare în zona ocupational-sociala sau în alte zone de 

funcționare importante ale individului. 

5. Această tulburare durează cel putin 6 luni. 

6. Preocupările hipocondriace nu-și găsesc o explicaţie mai bună în existenţa altor 

tulburări ca: tulburarea de anxietate generalizată, tulburarea obsesiv-compulsivă, 

tulburarea de panică, existența unui episod depresiv major, existența anxietati de 
separare sau o altă tulburare somatotormă. 

Manualul american subliniază că preocupările hipocondriace pot fi în legătură cu 
funcţiile corporale (bătăile inimii, sudoratia, peristaltismul), cu anormalitati somatice 
minore (mici inflamații sau răni, tuse ocazională), senzaţii fizice vagi sau ambigue 
(„inimă obosită“, „vene care dor“). Persoana atribuie aceste simptome sau semne unor 
boli pe care se suspectează a le avea, fiind îngrijorată în legătură cu semnificaţia auten- 
ticitatea $i etiologia lor. 

Îngrijorările se pot rezuma la o singură boală sau un organ (teama de a avea o 
boală de inimă) sau pot implica mai multe sisteme ale corpului simultan sau succesiv, 
Examinările fizice repetate, testele diagnostice $i reasigurarea din partea medicului au 
un efect minor în ceea ce privește diminuarea îngrijorării privind boala somatică sau 
presupusa suferință. Stimulii care pot alarma indivizii hipocondriaci pot fi lectura unor 
texte despre boală, cunoașterea unor persoane care s-au îmbolnăvit de o boală similară 
sau observarea propriului corp sau analizarea unor senzații proprii. Preocupările 
privind boala pe care bolnavul se teme a o avea devine o irăsătură centrală a imaginii 
de sine a individului, un subiect al discursului social și un răspuns la stresurile vieţii. 

Criteriul cel mai important de diagnostic diferențial este legat de absenţa unei boli 
grave care să justifice acuzele şi anxietatea pacientului. 

A RRNA 


Tabelul 1 


4. MEDICUL ȘI HIPOCONDRIACUL 


Medicul si hipocondriacul formează un cuplu inseparabil. Bolnavul hipocondriac 
trăieşte de aceea strâns legat în relația cu medicul sau fugind de moarte prin mici 
remedii si manipulări diagnostice. Haffner si Denschaar V arată că nu vindecarea 
unei boli imaginare este cerută de bolnav, ci confirmarea că moartea este un accident 
banal sau întâmplător faţă de care conduita hipocondriacă ar asigura o oarecare 
protecție. | | 

Tot într-un mod metaforic, Feline (1981) spune că hipocondria rămâne legată de 
corpusul medicinei tot așa cum hipocondriacul se agaţă de bluza albă a medicului. 
Barsky și colab. (1986) plasează hipocondria într-un teritoriu de tip „no mans land“ 
între medicina somatică și psihiatrie. 

Trecutul medical este adesea prezentat cu multe detalii și pe largi perioade de 
timp în hipocondrie. Este relativ comună deteriorarea relației medic pacient cu fru- 
strare și iritare de ambele părţi, ca şi fenomenul de „Doctor Shopping“ (Târg de 
doctori). Indivizii cu hipocondrie sunt convinşi că nu primesc o îngrijire adecvată și 
privesc cu reticenta orice aluzie la starea lor de sănătate mintală. 


5. COMPLICATIILE HIPOCONDRIEI 


Complicatiile datorate unor proceduri de examinare in scop diagnostic tot mai 
agresive sunt frecvente ca si dificultățile materiale generate de costul acestor explorări 
adesea deosebit de ridicat. 

Pentru că preocuparea fata de starea de sănătate se asociază treptat imaginii de 
sine, hipocondriacul se aşteaptă la tratamente și la o consideraţie deosebită în directa 
relație cu presupusa sa stare gravă. Pot apare tulburări în viata de familie care devine 
centrată de starea de sănătate somatică a individului. 

Uneori preocupările hipocondriace pot să nu afecteze individul în timpul progra- 
mului de muncă ci doar să se limiteze la timpul liber sau mai bine zis la tot timpul liber 
al individului. Cel mai adesea însă, preocupările hipocondriace interferă si în timpul de 
lucru scăzând performanţele si provocând o reducere a acestuia, În unele cazuri severe, 
individul cu hipocondrie începe să devină un invalid absolut. 

În ceea ce priveşte evoluţia si prognosticul tulburărilor hipocondriace, studiile pe 
termen lung și catamnestice arată că un sfert din hipocondriaci evoluează lent și 
aproape două treimi tind spre cronicizare, evoluția fiind variabilă. Cei mai multi copii 
hipocondriaci au fost redescoperiti ulterior în adolescenţă sau maturitate printre 
pacienţii cu hipocondrie. Criteriile favorabile de prognostic sunt prezenţa concomi- 
tentă a anxietatii si depresiei, debutul acut, absența tulburărilor de personalitate, 
statusul socio-economic ridicat, vârsta tânără, absența bolii organice. De asemenea, 
absenţa beneficiului secundar este un factor pozitiv în prognosticul hipocondriei. 

Tratamentul ajută în proporție semnificativă pacienţii și ameliorează evoluţia și 
prognosticul. 


6. ÎN CĂUTAREA UNEI STRATEGII ÎN TERAPIA HIPOCONDRIEI 


Tratamentul hipocondriei rămâne un subiect, pe cât de complex, pe atât de insu- 
ficient explorat şi, în orice caz, departe de a fi epuizat. 

La pacienţii hipocondriaci care sunt anxiosi sau deprimati, sau la cei la care există 
îndoieli asupra faptului că sindromul hipocondriac este primar, atitudinea normală este de 
a aplica un tratament energic asupra afecţiunilor sau sindroamelor psihiatrice coexistente. 

6.1 Psihofarmacologia 

Olie și colab, stabilesc câteva reguli simple pe care prescriptia medicamentoasă 
trebuie să le urmeze în cazul pacienților hipocondriaci: totdeauna să se prescrie 
pornindu-se de la o alegere rațională fără ca pacientul să fie urmat în schimbările sale 
de atitudine față de tratament; să se prescrie cât mai putin posibil; să ne asigurăm 
împotriva efectelor secundare prin alegerea acelor medicamente care vor fi cât mai 
bine tolerate ştiind că hipocondriacul este susceptibil să folosească în mod negativ 
informaţiile furnizate asupra riscurilor tratamentului. 

Nu se cunoaște în ce mod medicamentele psihotrope acționează în hipocondria 
primară. Dar este posibil ca, o ameliorare a simptomelor somatice în urma admi- 
nistrării de anxiolitice sau ortotimizante, la pacienţii cu hipocondrie secundară, să-i 
facă pe pacienţi mai ușor de convins că nu suferă de o boală somatică. De asemenea, 
reducerea anxietatii prin prescrierea de benzodiazepine la pacienţii cu hipocondrie 
primară (constituţională) pentru perioade de 4-6 săptămâni a dat bune rezultate, mai 

ales când tratamentul a coincis cu momentele de anxietate paroxistică. 
Datorită similaritatilor care există între hipocondrie si tulburarea obsesivo- 
compulsivă multi autori au propus folosirea inhibitorilor selectivi ai recaptarii sero- 


toninei de regulă în doze medii. 
b 
Maxim 60 8/74 | Asocierea cu IMAO 
< 300 mg/zi | Inițial 100 mg/zi | Sarcină (relativ) 
Epilepsie ulburari sexuale 
Initial 50 mg/zi | Boli cardiace Reacţii gastro- 


i a] Se ~ Insuficienta renală si lintestinale 
< 200 mg/zi | Initial 50 mg/zi 


hepatica 
Iniţial 20 mg/zi 


acu 


ulburări cardiace 
Efecte antimuscarinice 


Citalopram 


Tabelul 2 


6.2 Psihoterapiile 

Strategiile psihoterapeutice în hipocondrie sunt diverse și, în general, necesită 
eforturi speciale pentru a-i convinge pe pacienții cu hipocondrie să se angajeze în 
terapie atunci când hipocondria este primară, 

Dacă hipocondria este secundară unei alte tulburări, ca melancolia sau tulburarea 
de panică, afecțiunea primară trebuie tratată prima (Noyes, 1986) și adesea nu mai este 
necesar alt tratament. Deoarece personalitățile, atitudinile clinice ale pacienţilor 
hipocondriaci diferă substanțial, tratamentul care li se poate aplica este foarte indivi- 
dualizat. La pacienţii cu reacții hipocondriace recente si ușoare, examinarea şi expli- 
carea naturii simptomelor este de obicei suficientă. Într-o serie de cazuri cronice (La 
Clee, 1966), desi grupul a fost selectat în așa fel încât să se evite consolidări iatro- 
genice anterioare, mai puţin de un sfert au făcut progrese care să merite calificative 
între satisfăcător şi bine. În acest fel, terapiile analitice de lungă durată s-au dovedit 
încă o dată în dificultate în fata hipocondriei. 

Orientări contemporane tind să se adreseze direct temerilor hipocondriace sau 
falselor convingeri fără a se mai avânta în căutarea unor motive inconștiente, 

Principalele strategii utilizate sunt expunerea in vivo, strategii cognitiv 
educaţionale şi persuasiunea, utilizate izolat sau în combinaţie, în raport cu psihopa- 
tologia pacientului. pacienții care suferă de anxietate de sănătate persistentă, pot fi 
priviți ca victime ale interpretărilor eronate, în care gândirea a ajuns să fie dominată de 
un mod negativ şi dăunător de a privi situaţiile. Rolul terapeutului este de a-i ajuta să 
exploreze moduri alternative de a privi experienţele prin care trec. O modalitate alter- 

nativă plauzibilă este negociată (ca un mod de înțelegere comun care identifică cum 
interacționează convingerile particulare și factorii de menţinere pentru respectivul 
pacient). Ulterior, terapeutul și pacientul realizează evaluări ale acestei metode alter- 
native, adaptând-o la experiențele trecute şi prezente ale pacientului. 


Să stabilească faptul că anumite catastrofe de care se tem, nu se vor întâmpla; 


Să descopere importanţa factorilor de menţinere, identificați în timpul şedinţei, 
Să descopere importanța gândirii negative; 


Să descopere dacă folosirea unei strategii alternative va avea vreo valoare; 


ă reconsidere anumite convingeri cu privire la sănătate și boală, convingeri 
care sunt distorsionate exagerat. 


Tabelul 3 după Salkovskis P 


În concluzie, modelul cognitiv-comportamental scoate la lumină importanţa unui 
stil particular de terapie, în care scopul nu este convingerea pacienților că modul lor de 
a privi o situație este greșit, irațional sau foarte negativ. 

Angajarea în tratamentul anxietatii severe legate de sănătate trebuie să implice o 
înțelegere reciprocă cu pacienţii referitor la bazele psihologice posibile ale problemei 
lor. Acest lucru este esenţial deoarece, la începutul terapiei, acești pacienţi cred că sunt 
amenințați de o catastrofă corporală teribilă. Dacă această credință este foarte accen- 
tuată, este puţin probabil ca pacienții să se angajeze într-un tratament psihologic (sau 
psihiatric). Pentru ca tratamentul să fie eficient, este crucial ca pacientul să fie de acord 
ca strategiile terapeutice să fie concentrate, mai degrabă, pe reducerea îngrijorărilor 
decât pe încercările de a diminua riscul bolii inchipuite. 

Persuasiunea și abordarea cognitiv educaţională au numeroase elemente comune. 
O parte din ele se suprapun pe strategiile psihoterapeutice pentru aceşti pacienți: o 
alianță terapeutică construită pe empatie, acceptarea suferinței pacientului, acceptarea 
incapacității pacientului de a beneficia de asigurări, respectul fata de persoană, 
acceptarea cerințelor si convingerilor iraționale ale pacienților. Dintre metodele de 
persuasiune sunt menţionate: explicația, educația, reantrenarea percepției selective, 
contracararea falselor convingeri iatrogene. 

Terapiile suportive orientate asupra stării si situatiei pacientului, psihoterapia 
suportivă lasă în umbră problemele etiologiei bolii sau structurii personalității pacien- 
tului (Ionescu G, 1990) si par un cadru adecvat de abordare a hipocondriei atât timp 
cât conform opiniei aceluiași autor „desprinsă de considerente teoretice, de analize 
aprofundate, de interpretări, ca si de ambiția eventualei restructurări a personalităţii 

bolnavului, această abordare suportivă constituie o terapie a realului, a concretului şi a 
prezentului“. 

Prudenta şi comprehensiunea binevoitoare sunt atitudini care se impun riguros în 
hipocondrie. Această atitudine trebuie să se mențină în ciuda aspectului mai mult sau 
mai puţin conştient, agresiv, care însoțește adesea plângerile hipocondriacilor. 

CAPITOLUL 11 


SINDROMUL MÜNCHAUSEN- 
ACUM ȘI PE INTERNET 


Tudose Florin, Dobranici Letitia, Niculaita Anca 


1. PACIENȚI CARE SE DORESC BOLNAVI 


Entitate simptomatologică destul de rară pentru a nu fi în prima linie a 
preocupărilor medicale, dar paradoxal destul de frecventă pentru a nu putea fi trecută 
la aşa numita categorie a raritatilor si diagnosticelor diferențiale de concurs, sindromul 
Miinchausen este puţin cunoscut de lumea medicală românească, iar numărul arti- 
colelor pe această temă publicate în presa de specialitate este infim. 

Există clinicieni care afirmă că 0,5-2% din pacienţii care se prezintă la medicul 
de familie, suferă de acest sindrom. Aceste tulburări necesită o recunoaștere urgentă si 
tratament. Pe de altă parte tratamentul inadecvat poate conduce la complicații. Cei mai 
mulți specialiști nu sunt informaţi adecvat asupra acestei tulburări (Eckhardt-Henn A, 
1999). 

Denumirea de sindrom Münchausen a fost dată unui complex simptomatologic, 
constând din simularea unei afecțiuni medicale sau chirurgicale, având un tablou clinic 
extrem de polimorf, plin de dramatism, de spectacular, având drept scop internarea. 
Dramatismul si teatralismul, care se vor (si uneori chiar sunt) convingătoare, l-au 
determinat pe Asher R în 1951 să publice în revista Lancet un articol în care descria 
pacienți care se prezintă la spital cu o boală aparent acută susținută de un istoric 
dramatic si plauzibil. Totuşi, mai târziu istoricul se dovedește a fi fals. După o durată 
scurtă de internare în spital, care implică adesea analize invazive inutile, pacientul se 
externează împotriva indicatiilor medicului, după ce se ceartă cu personalul medical. 
În mod tipic, investigațiile următoare arată că pacientul a mai vizitat și înșelat 
numeroase alte spitale cu acuze similare. 

Este vorba de subiecți tineri, de obicei sub 30 de ani, mai frecvent bărbaţi decât 
femei, în general, neintegrati familial si profesional, care îşi petrec existenţa în pere- 
grinări dintr-un spital în altul. Multi dintre ei raportează un istoric cu părinți sadici, 
boală cronică, institutionalizare (Ford, 1973), precum si relaţii importante în copilărie 
cu medici care reprezentau fie figurile parentale, fie ale autorităţii. În consecință, multi 
s-au îndreptat spre meserii din domeniul medical unde pot încerca să se identifice cu 
medicul curant idealizat. Făcând acest lucru, ei învaţă frecvent terminologie medicală, 

forme de prezentare și boli si pot crea sau elabora pe baza oricărui fel de deficit organic 
real pe care îl au. Debutul se produce, în general, după o internare pentru o afecţiune 
reală. Simptomatologia pe care bolnavul o acuză este de un dramatism spectaculos, 
deosebit, dând impresia unei urgente medicale sau chirurgicale, care necesită inter- 
ventie rapidă si radicală; tabloul simptomatologic pe care îl acuză subiectul depinde de 
cultura sa generală şi medicală, dar și de valoarea de simbol pe care el o atribuie orga- 
nului incriminat. Internarea tipică a acestor pacienţi se face printr-o prezentare 
dramatică la camera de gardă: 

e cel mai adesea aceasta se întâmplă târziu noaptea, mai ales în weekend când pot 

fi de gardă medici fără experienţă si consultatia poate fi mai sumară. 

e pacientul se poate prezenta cu un istoric fictiv si absenţa semnelor obiective 

(afirmă hematemeză sau crize convulsive) 

e simularea unei boli medicale acute (un termometru încălzit care să indice febra 

sau adăugarea unor picături de sânge într-o sticluță cu urină sugerând hematuria) 

e „crearea” unei boli medicale sau chirurgicale (injecții cu insulină ceea ce 

conduce la hipoglicemie, injecții cu spută intravenos cauzând septicemie) 

e apelarea în general la calitatea de omnipotență a medicului în încercarea de a-l 

convinge să instituie un tratament. 

Pentru a convinge de „realitatea suferinței sale”, subiectul acceptă investigații 
oricât de riscante sau dureroase, chiar intervenţia chirurgicală (acești subiecți au 
multiple cicatrice, operaţii, fapt care le-a atras denumirea de ,,chirurgomani’’). Ei pot 
solicita chiar anumite teste medicale sau să solicite o anumită medicatie. 

Folosind cunoștințele mai largi si terminologia medicală, pacientul este capabil să 
pună în evidenţă şi să profite de orice problemă organică reală şi să facă din 
prezentarea cazului său medical o sursă de interes pentru medici. Cererile de atenție din 
partea pacientului cresc şi acesta devine iritat când i se pare că nevoile lui rămân neîm- 
plinite. Intervenţiile făcute în ciuda unor contraindicatii îi înlesnesc pacientului posi- 
bilitatea de a se plânge de un diagnostic greșit, tratament greșit sau chiar comportament 
sadic din partea medicilor. 


2. PSIHOPATOGENEZA SINDROMULUI MUNCHAUSEN 


Dacă se poate vorbi de o „aptitudine mitomanică”, atunci aceasta atinge apogeul 
în sindromul Miinchausen: discursul subiectului este alcătuit din amintiri eronate sau 
falsificate, idei delirante, minciuni, frizând pseudologia fantastică, prezentate cu un 
dramatism care, prin însăşi intensitatea sa, relevă neveridicitatea. Reies astfel clar 
trăsăturile personalităţii isterice. Important este faptul că în acest tip de isterie, 
subiectul este conştient că simptomele pe care el le prezintă medicului nu sunt reale, 
sunt deci minciuni şi nu conversii; pe de altă parte, el opune acelei „belle indifference” 


a manifestărilor isterice, o angajare deplină în acuzele enunțate. 
Acest sindrom este înrudit cu patomimia și caracterizat de tendința de a solicita 

mereu operaţii chirurgicale sau explorări diagnostice invazive, subiectul plângându-se 
de tulburări organice diverse si justificând aceste manevre în fata unor medici mai 
naivi sau interesaţi, care acceptă să intervină (Rousselet N). 

Întocmai ca aventurierul fanfaron care a fost baronul von Miinchausen, ofițer 
cavalerist german, acești pacienţi prezintă numeroase cicatrici de pe urma operaţiilor 
(uneori cu zecile), cerând întruna noi intervenții. Ei sunt, în general, mitomani și 
lăudăroși, uzurpând adesea o falsă identitate şi ducând o existență marginală si insta- 
bilă. Pot fi delincventi, toxicomani, utilizându-i pe medici și spitalele pentru a li se 
prescrie antalgice și opiacee sau pentru a fi operati de urgenţă. 


3, UN DIAGNOSTIC DIFICIL 


Asher a reliefat câteva trăsături ale sindromului pe care le considera utile în 
diagnosticarea sindromului Miinchausen: 

1. prezenţa unor cicatrici multiple, deseori pe abdomen 

2. existenţa combinației dintre un comportament evaziv si un stil agresiv, iritativ 

3. istoric neconvingător în întregime dar pertinent (ex. pierdere severă de sânge 
în absenţa unei palori sau tahicardii corespunzătoare) 

4. prezenţa a numeroase forme de identificare (ex. bilete de spital, corespondență 
cu avocaţi). Trebuie totuși amintit că în timp ce acești indivizi îmbracă simptomele în 
minciuni și distorsionare, istoricul de boală poate să nu fie complet fals. O leziune reală 
organică din trecut poate să lase semne fizice reale pe care pacientul poate să 
elaboreze, creând o poveste convingătoare. 

Dorinţa de a experimenta proceduri medicale dureroase, absenţa vizitatorilor, 
absența unor relaţii strânse şi un stil de viață „migrator” pot atentiona asupra diagnos- 
ticului. 

Majoritatea autorilor sunt de acord că putini medici au evitat situaţia de a fi duşi 
în eroare de cineva cu simptomatologie de tipul sindromului Minchausen. Mai mult, 
este aproape imposibil să fi sigur de diagnostic în timpul primei întâlniri. Este necesar 
ca un medic să fie foarte erudit, îndrăzneț și greu de înşelat, pentru ca să reușească să 
externeze un pacient direct din camera de gardă după prezentarea acuzelor dramatice 
(ex.: raportarea unor crize convulsive generalizate nou instalate) sau simularea autoin- 
dusă a unei boli potential fatale (ex.: injecții subcutanate cu aer în antebrat ridicând 
suspiciunea de gangrenă gazoasă cu clostridium). Medicii tind să creadă ceea ce le 
spun pacienţii și sunt de aceea mult mai vulnerabili. 

De obicei, înşelătoria pacientului este descoperită (ex. prin găsirea seringilor de 
insulină în bagajul unui pacient nondiabetic evaluat pentru hipoglicemie) și personalul 
devine iritat, pierzându-și interesul pentru îngrijirea medicală a acestuia, Acest lucru 
conduce în mod tipic la externarea rapidă a pacientului sau agitația acestuia in 
interiorul spitalului. În oricare dintre situaţii, suferința psihologică a pacientului care a 


160 Sindroame Rătăcitoare 


condus la boala factică în primul rand, rămâne nerezolvată. Consultul psihiatric este 
rareori luat în considerare și pacientul se pierde până când va ajunge într-un alt spital 
cu o prezentare similară. 
Sussman N si Myler S (1985) au sintetizat caracteristicile (elementele defini- 
torii) ale acestui sindrom: 
e intervenţia subiectului în timpul diagnosticării în sprijinul presupusei sale 
afecțiuni; 
e documentarea subiectului, prealabilă internării, cu sofisticarea relatării sufe- 
rintelor sale; 
e străbaterea unor distanțe considerabile, în vederea spitalizării în diferite orașe, 
tari si chiar continente (distanţele cresc odată cu „severitatea” bolii); 
e pseudologia fantastică însoțește relatările subiectului, care, cu cât deconcertează 
auditoriul, cu atât inventează noi simptome, mai uluitoare, precum şi antecedente 
patologice deosebit de dramatice, din viata proprie sau a rudelor apropiate; 
e impostura este frecventă, subiecții atribuindu-si acte de eroism si identități ale 
unor personaje celebre; 
e automutilarea este frecventă, în scopul simulării unor boli deosebit de grave, si 
poate fi însoţită de autoinfectare; 
e indiferența la durere şi pericol, atunci când este vorba de folosirea unor 
procedee medicale neplăcute sau cu grad de periculozitate ridicat; 
e abuzul de medicamente, întâlnit în mai mult de jumătate din cazuri (în special 
de analgezice); 
e izolarea socială, provocată de incapacitatea de a susţine contacte sociale, spita- 
lizările fiind caracterizate prin lipsa de vizitatori; 
e versatilitatea simptomatologiei; 
e evidenţierea unor leziuni iatrogene provocate de explorările invazive anterioare, 
la care s-a recurs sub presiunea plângerilor deosebite din spitalizările anterioare; 
e ostilitate și furie violentă, atunci când cererile de tratament specific si, mai ales, 
de explorare nu sunt satisfăcute; 
e manipularea simpatiilor personalului medical și agresivitate crescută față de 
ceilalți pacienţi; 
e nerespectarea prescriptiilor medicale, considerate deceptionante și insuficiente, 
e confruntarea cu evidenţa absenței unei patologii duce la schimbarea spitalului, 
sugerarea unei terapii psihiatrice fiind ferm respinsă. 


4, FORME CLINICE 


4.1 Urgenţe 
Cele mai cunoscute prezentări ca urgente ale pacienţilor cu sindrom Miinchausen 


au fost sistematizate de Stern (1980) astfel: 

- tipul de abdomen acut (laparatomophilia migrans) care este cea mai commun 
(unii dintre acești pacienți au fost operati atât de frecvent încât obstructia imazsa- 
nală poate fi cauza simptomelor abdominale) 

- tipul hemoragic (hemorrhagia histrionica), adesea hematemeză sau hemoptizie 

- tipul neurologic (neurologic diabolica), prezentând pierderi bruste de constienta. 

convulsii sau migrene | 

- tipul dermatologic (dermatitis autogenica), rezultatul rănilor autoprovocate, 

ruperii crustelor sau contactului chimic 

- tipul febril (hiperpirexia figmentatica) în care indivizii sunt afebrili când 

condiţiile de termometrizare sunt atent monitorizate sau se folosesc termometre 

electronice 

- tipul endocrinologic care-i include pe acei indivizi care-și administrează exogen 

preparate endocrine (insulină, tiroxină) pentru a simula o boală (ex. hipoglicemie, 

hipertiroidism) 

- tipul cardiac, incluzându-i pe cei care se plâng de palpitații, aritmii, dureri 

precordiale si insistă să facă teste diagnostice invazive 

- tipul hematologic (ex. administrare de anticoagulante) 

- tipul infecțios în care indivizii își injectează corpi străini sau secretii proprii 

(spută, urină, salivă) în diferite parti ale corpului, chiar și intravenos, provocân- 

du-si septicemie 

- tipul copilărie (descrisă ca sindrom Miinchausen prin intermediar) în care copii 

sunt victimele părinților (ex. o mamă care insistă pe evaluarea copilului pentru 

diaree care nu se vindecă, etiologia fiind administrarea cronică de laxative de 
către mamă) 

În opinia lui Ford CV și Feldman MD (1996) sindromul Miinchausen reprezintă 
o variantă extremă a tulburărilor factice în care simularea bolii devine principalul țel al 
vieţii, este mimat până la capăt până este descoperit, apoi începe din nou în altă parte; 
caracterizat de comportamentul itinerant. 

4.2 Sindromul Miinchausen by proxy ( prin intermediar) 

Sindromul Miinchausen by proxy (prin intermediar) la copil este reprezentat de 
„Fabricarea” unei boli la unul din copii de către apartinatori pentru a stârni simpatie si 
compasiune pentru părintele unui „biet copil bolnav“, În aceeastă situație un părinte, 
de obicei mama, oferă un istoric care fascinează si nedumireste medicul de familie și 
experții consultanţi. După simularea unor simptome fictive sau chiar producerea unor 
semne clinice precum convulsii, febră, sângerare, diaree sau erupții dermatologice, 
mama isi duce in mod repetat copilul în diferite spitale pentru a fi îngrijit. Mama 
asigură suficiente date pentru a sugera o condiţie medicală gravă, dar putin înţeleasă 
care necesită testări extensive, dureroase. În timpul spitalizării mama arată o mare 
îngrijorare pentru copil și este foarte cooperantă cu echipa terapeutică şi personalul 
medical, Consecințele pot fi neprevăzute, adeseori invazive, investigaţiile si trata- 
mentul pot avea un risc înalt de mortalitate. 

Copilul este adesea atras în imposibilitatea de a contrazice de frică istoricul 
furnizat de mamă. Profesioniştii cad în capcana validității aparente a istoricului, dar 
nimeni nu poate verifica sau fi martor la nemaipomenitele simptome care susţin 
patologia aşa zisei boli a copilului. Structura psihopatologică care stă la baza acestui 
sindrom este dificil de înteles. Fragilitatea narcisică si personalitatea borderline sunt 
cele mai frevente, dar comportamentul sadomasochist sau personalitatea histrionică 
pasiv-dependentă, depresia asociată adeseori, pot fi de asemenea întâlnite. Principalul 
(dacă nu singurul) beneficiu al mamei constă în rolul principal pe care îl joacă în 
timpul repetatelor spitalizări, în fata personalului medical. În familiile în care se 
întâlnește sindromul Miinchausen by proxi, mai mult de un copil a fost implicat 
consecutiv, rareori simultan. 

În cazuri extreme, copii pot fi ucişi, serios traumatizati, terorizati si suferă efecte 
adverse severe din cauza medicatiei sau a altor tratamente. Tulburările factice by proxi 
explică cel putin 1000 din cele peste 2,5 milioane de cazuri de copii abuzati raportați 
în fiecare an în USA, dar recunoașterea acestor cazuri este în creștere în întreaga lume. 
De exemplu, Rahilly (1991) care a descris copii aduși la o clinică din Australia pentru 
episoade care aparent erau amenințătoare pentru viata, susține că 1,5% din aceste 
cazuri reprezentau posibile tulburări factice by proxi. 


Criterii DSM IV de cercetare pentru tulburarea factică by proxi 

A. Producerea intenționată sau falsificarea unor semne si simptome fizice sau 
psihologice unei alte persoane care se află în îngrijirea individului. 

B. Motivația pentru comportamentul individului este de a-și asuma rolul de 
bolnav prin intermediar 

C. Motivatiile externe pentru acest tip de comportament (cum ar fi câştig 
economic) sunt absente | 

D. Comportamentul nu este mai bine justificat de o altă tulburare mintală 


Indicatorii clinici care ar putea sugera o tulburare factică prin intermediar sunt: 
e Simptomele si paternul bolii sunt extrem de neobişnuite sau inexplicabil 
fiziopatologic l 

e Spitalizări repetate şi solicitări ale îngrijitorilor nu reuşesc să scoată la iveală un 
diagnostic sau o cauză concluziva 

e Parametrii fiziologici care confirmă boala indusă (ex. monitorizarea apneii arată 
un artifact masiv al mușchilor înainte de oprirea respiratorie, sugerând că copilul 
s-a luptat împotriva unei obstructii în căile aeriene) 

e Pacientul nu răspunde la tratamentul obișnuit, adecvat 

e Starea de vitalitate a pacientului nu se potriveşte cu analizele de laborator 

e Semnele şi simptomele dispar când mama nu are acces la copil 

e Mama este singurul martor al debutului semnelor și simptomelor 

e Boli inexplicabile au apărut și la mamă sau la alti copii ai acesteia 

e Mama a avut educaţie medicală sau expunere la modelul bolii care îl afectează 

pe copil (ex. un părinte cu apnee în somn) 

e Mama este de acord chiar şi cu testele invazive şi dureroase 

e Mama devine anxioasă dacă starea copilului se îmbunătăţeşte 

e Se dovedeşte faptul că mama minte 

e Observațiile medicale aduc informaţii care nu susțin declaraţiile părintelui 

Dacă se recunoaşte existenţa unei astfel de tulburări by proxy la copil următoarele 
recomandări pot fi utile constituind un management adecvat al acestei situații. În 
general, copilul trebuie scos de sub grija mamei și separarea trebuie să continue cel 
putin până ce mama este evaluată complet și starea de sănătate a copilului clarificată, 
Un pediatru sau un medic de familie care cunoaște cazul ar trebui să devină respon- 
sabil de sănătatea copilului şi nevoile de sănătate pe durată lungă, prin ordin judecă- 
toresc, Acesta trebuie să facă estimări periodice asupra sănătăţii copilului si asupra 
rezultatelor școlare pentru a ajuta detectarea absenteismului școlar sau consecințelor 
comportamentale si de dezvoltare ale tulburării. Evaluări ale stării de sănătate ale 
fraților ar trebui făcute pe perioade mai lungi. Psihoterapie individuală este indicată 
pentru mamă si, dacă este suficient de mare, pentru copil. Părinților, fraților şi copilului 
afectat trebuie să li se facă terapie familială. Dacă familia este reunită, supervizarea 
trebuie să continue si făcut aranjamentele necesare cu tribunalul pentru monitorizarea 
continuă a familiei în caz de schimbare a domiciliului. 

Au fost raportate si cazuri rare de sindrom by proxy la adulți, in care cei care 
aparent îi îngrijesc urmăresc să primească simpatie si suport. Krebs MO, Bouden A, 
Loo H, Olie JP descriu un astfel de caz în care într-un cuplu marital în care soţia îi 
injecta în mod repetat soțului tranchilizante, inducându-i comă. Existau interacțiuni 
complexe între cele două personalități patologice ale soților. Între trăsăturile de perso- 
nalitate ale soției erau proeminente deficienta narcisiacă, apărările slabe și semnele de 
depresie, 

Într-un alt caz hipoglicemiile recurente erau raportate la o pacientă în vârstă cu 
mielom multiplu. 

Aceasta a avut patru episoade de pierdere a constientei, convulsii și transpiratii 
profuze în timpul spitalizării. Investigaţii riguroase au dus la concluzia că i s-a admi- 
nistrat insulină exogen. Căutarea persoanei care ar fi putut să facă acest lucru a condus 
la descoperirea că pacienta avea o fata care era asistentă într-o sectie de chirurgie si 
care era foarte îngrijorată de câte ori 1 se spunea că mama sa avea să fie externată din 
spital. Ea a fost cea care i-a administrat insulina, atunci este posibilul motiv fiind 
amânarea externării mamei sale. 

4.3 Sindromul Miinchausen pe internet 

O ultimă şi incredibilă variantă a sindromului Miinchausen este prezenţa acestuia 
pe Internet în siteurile destinate prezentării unor maladii. 

În ultimii ani, Internetul a devenit un mediu de electie pentru cei interesaţi de 
domeniul sănătății şi al medicinei, 37% din utilizatori accesând online materiale legate 

de medicină. 

Împreună cu promisiunea unui acces imediat la surse de profil prin siturile web, 
Internetul oferă “grupuri de suport virtuale” pe cale chat-urilor (camere de discuţii) si 
grupurilor de informaţii. Aceste schimburi de la persoană la persoană, axate în mod 
tipic pe un subiect anume, pot fi inestimabile surse de informatie și de compasiune 
pentru pacienți si familiile lor. Totuși, uneori oamenii pot folosi în mod greşit aceste 
grupuri Internet, oferind povestiri false ale bolilor lor doar pentru a atrage atenția, 
simpatia, furia sau pentru a-i controla pe alţii. 

Modalităţile existente de comunicare directă între pacienţi, membrii de familie si 
alții include grupurile de informatie şi listele de poştă; camere de discuții, cluburi, 
comunităţi, buletine de ştiri independente, poștă electronică privată, forumuri de 
discuţii, Aceste tipuri de interacțiuni au loc de obicei prin World Wide Web (www) sau 
Usenet, un sistem de informatie în care mesajele sunt aranjate pe categorii. Subiectele 
acoperă întreaga gamă a experienței de boală: efectele fizice ale chimioterapiei, 
cascada de emoţii pe care o stârneşte o boală cronică în rândul familiei, piedicile biro- 
cratice din spitale, clinici și companii de asigurare, slaba comunicare dintre medic si 
pacient si recunoştinţa pentru acte de caritate sau bunăvoință. 

Culver și alții (2000) au concluzionat că o treime din sfaturile date sunt necon- 
ventionale, neconfirmate științific sau chiar inadecvate. Riscul constă nu numai în 
faptul că informaţia eronată va fi răspândită dar, de asemenea spaţiul cibernetic va fi 
intenționat folosit pentru a atrage atenția și grija celorlalți. 

Acest tip de comportament online poate fi privit ca o manifestare a sindromului 
Munchausen sau sdr. Munchausen by proxi. Scopul acestor utilizatori este gratificatia 
însuşirii rolului de bolnav dar, în loc să caute tratament sau alt tip de ajutor în spitale, 
acești indivizi pot acum câștiga o nouă audienţă numai prin accesarea unui grup de 
suport sau altul. Sub pretextul pretinsei lor boli, ei pot să intre simultan în mai multe 
grupuri sau să-și ia diferite identități în cadrul aceluiași grup. Falsele acuze de 
victimizare au fost conceptualizate ca o variantă a bolilor factice sau Munchausen by 
proxi. Poveşti inventate de tâlhărie, hărțuire, abuz sexual sunt descrise iar motivul este 
mobilizarea atenţiei $i îngrijorării altor persoane, de data aceasta pe Internet. Aceste 
acuze includ adeseori elemente de pseudologie fantastică. 

Profesioniştii din domeniul sănătății trebuie să fie atenți la gama informaţiei 
medicale și modului de comunicare în Internet deoarece ei pot influenţa deciziile luate 
de pacienţii lor. Aceste probleme capătă o mai mare importanță pe măsură ce tot mai 
mulți pacienți caută sfaturi la distanță pe Internet de la medici sau din partea unor 
persoane pe care nu le-au întâlnit niciodată. Medicii care participă la discuţii online sau 
fac consiliere trebuie să recunoască acest tip de comportament și riscurile unei astfel 
de expuneri. 

Există o serie de modalități de depistare a acuzelor de tip factic pe Internet. 

e Mesajele sunt deseori duplicate ale unor articole medicale din cărti, reviste 
medicale sau alte surse ale locatiilor web. 

e Dimensiunea, frecventa şi durata mesajelor nu se potrivesc cu severitatea bolii 
acuzate (ex. un mesaj plin de detalii din partea cuiva care pretinde că este în şoc septic) 

e Caracteristicile presupusei boli şi a tratamentului urmat au aspect caricatural 
derivat din concepţiile greșite ale utilizatorului în cauză. 

e Exagerări grave ale bolii aproape de deces alternând cu reveniri miraculoase. 

e Afirmațiile sunt uneori de domeniul fantastic, sunt contrazise de alte mesaje 
ulterioare sau nu se verifică (ex. telefondnd la spital, se află că nu există un astfel de 
pacient internat). 

ə Există evenimente dramatice continue în viata persoanei, în special când apare 
un alt centru de interes în cadrul grupului de discuţie (ex. Când interesul pentru pro- 
blemele de sănătate ale unui utilizator a mai scăzut, acesta a afirmat că și mama lui 
s-a îmbolnăvit de o boală terminală). 

e Persoana se plânge că membrii grupului sunt insensibili sau nu sunt suficient de 
suportivi şi avertizează că această lipsă de sensibilitate îi înrăutățește sănătatea, 

e Persoana refuză contactul telefonic, uneori oferind justificări bizare (ex. poate 
fi atât de emoţionat încât i se poate agrava boala sau lucrări telefonice care nu permit 
să fie sunat din afară) sau ameninţă că va fugi dacă va fi sunat. 

e Uneori atrage atenţia faptul că există o detaşare sau un ton inadecvat în relatarea 
unei boli grave sau a unei întâmplări stresante. 

e Alţi pretinsi membrii de familie sau prieteni care scriu din partea “bolnavului” 
au același stil stilistic, erori gramaticale si de ortografie sau pattern în exprimare, 

Această scurtă prezentare a acestei noi şi cu totul neașteptate patologii vine să 
întregească exceptionalul concept de patologie informațională dezvoltat cu deosebită 
aplicaţie de Restian A, 


5. ÎNTRE PSIHOZĂ ȘI PSIHOPATIE 


Încadrarea nosologică a acestui tip de afecțiune este dificilă: unii autori îl 
încadrează în categoria psihozelor, iar alţii, în personalitatea dizarmonică de tip 
schizoid, tulburarea comportamentală putând ajunge până la conduite antisociale, 
reacții impulsive, omucideri, toxicomanie. Faţă de medici, atitudinea acestor pacienţi 
este ambivalentă: doresc să le atragă atenţia, să fie îngrijiţi, dar manifestă totodată o 
ostilitate vădită fata de cadrele medicale, ceea ce în viziune psihanalitică ar releva 
trăirea în fata medicului a conflictului parental. În ceea ce priveşte motivaţia acestui 
comportament, explicaţiile sunt multiple, începând cu toxicofilia, evaziunea prin 
hospitalism față de urmăriri penale sau, pur si simplu, necesitatea de a avea un adăpost 
(asa cum s-a arătat, acești subiecți nu au familie, domiciliu stabil), dar și dorința de a 
fi în centrul atenţiei medicale si a celorlalți pacienţi, de a putea stârni ,admuratia” unui 
auditoriu credul, dobândindu-și astfel un sentiment de superioritate. Aceste. motivații, 
aparente sau reale, conduc în final la un comportament autodistructiv, prin multi- 
tudinea intervențiilor chirurgicale, a polipragmaziei medicamentoase, a investigaţiilor 

cu rise crescut. 

Referitor la motivaţia etiologică, Menninger vorbește de o sinucidere lentă prin 
multiplele intervenţii chirurgicale, ceea ce face ca diagnosticarea precoce să fie 
deosebit de necesară, tocmai din cauza acestei tendinţe autodistructive inconștiente. În 
prezent se mai iau în discuţie: 

- deprivarea afectivă din copilărie, împreună cu rejectia si neglijarea; 

- tipul de personalitate pasiv, dependent, care găseşte în spital şi în medic o sursă 
permanentă de protecție, boala fiind în acest context o recompensă si nu o suferință; 

- masochismul — supunerea repetată la diverse proceduri dureroase și invazive, a 
fost interpretată ca o încercare de ispășire a unei vini inconștiente; 

- dorinţa de a rămâne în mediul profesional al unor indivizi care au profesat, la 
diferite niveluri, medicina sau provin din familii cu numeroşi medici; 

- tendinţa de comportament imitativ a unor pacienţi, aflați sub influenţa unor rude 
sau prieteni apropiaţi (inducția simptomatologiei este mai evidentă în cazul cuplurilor 
părinte-fiu). 

Diagnosticul diferenţial se face cu tulburările somatoforme din isterie, cu 
hipocondria, cu schizofrenia, cu simulatia si abuzul de droguri. 

Cea mai importantă între aceste condiţii este adevărata boală fizică, de vreme ce 
eşecul în a diagnostica și trata o urgenţă organică ar putea conduce pacientul la moarte. 
Când semnele și simptomele sunt sub control voluntar, diagnosticul de tulburare 
factică trebuie luat în considerare. Totuși, dacă o motivaţie de a obține un câștig 
secundar clar apare, atunci diagnosticul trebuie să fie cel de simulatie si nu de tulbu- 
rare factică, Motivația individului cu sindrom Münchausen este aceea de a obtine rolul 
de pacient în absenţa unui beneficiu secundar clar, Aceste distincții nu sunt mereu uşor 
de făcut de vreme ce există probabil o puternică motivaţie inconștientă în spatele 
producerii conştiente de simptome. 


6. O ÎNCERCARE TERAPEUTICĂ 


Dacă diagnosticul de sindrom Miinchausen rămâne uneori o metaforică „misiune 
imposibilă“ chiar si pentru psihiatru consecințele legale și etice ale acestuia sunt 
deosebit de complexe si discuţia asupra lor depășește cadrul acestei prezentări. 
Tratamentul satisfăcător al pacienţilor cu tulburări factice este rar. Totuşi, pentru a 
avea succes cu aceşti pacienţi, este esenţial ca sindromul să fie corect diagnosticat. 
Informaţii de la alte persoane decât de la pacient sunt necesare ca diagnosticul să fie 
stabilit. Adeseori este necesară o muncă de detectiv pentru a reuşi să se stabilească 
diagnosticul corect. Tratamentele sugerate au cuprins psihoterapie individuală si de 
grup (directionata spre sentimentele de inadecvare și tendințele masochiste), modi- 
ficări de comportament (care reîntăreşte atributele pozitive răsplătind comporta- 
mentele sociale acceptabile si reîntăreşte negativ simptomele nedorite prin negarea 
privilegiilor) şi tratament suportiv (Yassa, 1978). Mai mult, educarea personalului 

medical cu privire la psihopatologia subiacentă ar trebui să ajute la minimizarea furiei 
şi frustrării din rândul personalului. Ca o consecinţă, externările premature pot fi 
evitate şi trimiterea la un consult psihiatric poate fi făcută rapid în cursul spitalizării. 
Rezultatele unui consult reuşit includ evitarea nevoii de teste invazive si acceptarea 
unui tratament psihiatric de lungă durată. 

CAPITOLUL 12 


PSIHOTERAPIA IN SINDROAMELE SOMATICE 
FUNCTIONALE 


Vasilescu Andreia, Tudose Florin 


1. CARACTERISTICI COMUNE PACIENȚILOR CU TULBURĂRI 
SOMATICE FUNCŢIONALE 


După cum a rezultat din capitolele anterioare, factorii psihologici joacă un rol 
important atît în etiopatogeneză cât si în evoluţia si terapia tulburărilor somatice 
funcționale. Din această perspectivă, psihoterapia se impune ca o verigă importantă a 
strategiilor terapeutice recomandate în aceste afectiuni. 

Pacienţii somatici funcționali sunt, în general, subiecți preocupaţi în mod exclusiv 
de senzatiile lor corporale, în detrimentul vieţii psihologic-imaginative, care este 
trecută într-un plan secund. Din această cauză, vor avea dificultăți în a distinge sufe- 
rinta somatică de cea psihologică, în a identifica corect si a-și exprima trăirile și 
emoţiile. Datorită slabului acces la propria viaţă imaginativ-emotionala, aceşti pacienţi 
vor avea tendința de a neglija relaţia psihic-somatic şi de a-și atribui suferința unei 
maladii organice. 

Există deci caracteristici comune pacienţilor cu tulburări somatice funcționale, iar 
aceste caracteristici reprezintă tot atâtea argumente pentru o implicare a unui abord 
psihoterapie în terapia acestui tip de afecțiuni: 

1) Pacienţii au frecvent convingerea că problemele lor au o cauză sau manifestare 

fizică, această percepţie putând fi exagerată sau inadecvată. Existenţa unei 

convingeri distorsionate sau nerealiste asupra unei afectări a funcțiilor somatice 
reprezintă pentru pacient o sursă de suferință și anxietate, 

2) Convingerile distorsionate ale pacienților pleacă adesea de la simptome și 

semne banale, interpretate în mod eronat, sau de la elemente ale comunicării cu 

medicul, neutre în intenția medicului dar interpretate de pacient ca o confirmare 

a prezenței unei afecțiuni somatice. 

3) Problemele somatice ale pacientului interferă cu capacităţile sale de 

funcţionare pe cel puţin două căi: 

a, gradul de incapacitate/dizabilitate generat direct de problema somatică, 
atunci când ea există 
b. reacția emoțională la problema somatică și la incapacitatea pe care aceasta 

O generează, 
Amândoi aceşti factori pot conduce pacientul la a căuta ajutor terapeutic, inclusiv 
prin psihoterapie. 
4) Reacţia pacientului la afectarea funcțională percepută poate consta din schim- 
bari afective, cognitive, comportamentale si fiziologice, 
a, afective: tristeţe, descurajare, anxietate 
b. cognitive: autodepreciere, identificare în rol de bolnav, accentuarea distor- 
siunilor cognitive legate de boală 
c. comportamentale: evitarea activităților, evitarea contactelor interumane, 
limitarea propriilor preocupări și interese 
d. fiziologice: modificări neurovegetative legate de anxietate, scăderea capa- 
citatii de efort secundară limitării activităţii şi pierderii antrenamentului. 

- e Aceste schimbări la rândul lor pot menţine problema somatică, pot creşte 
gradul de handicap generat de aceasta sau pot amplifica în cerc vicios reacţiile 
emoționale iniţiale, 

5) Probleme cu o cauză inițială somatică pot fi menținute si perpetuate prin 
mecanisme psihologice, chiar după ce afecțiunea somatică s-a ameliorat sau 
remis. 


2. SOMATIZAREA DIN PERSPECTIVA DIFERITELOR ȘCOLI DE PSIHOTERAPIE 


Tendinţa la a somatiza reprezintă o trăsătură comună în sindroamele somatice 
funcţionale, iar modul de a înțelege geneza şi evoluţia somatizării constituie o treaptă 
esenţială a oricărui abord psihoterapeutic. 

Astfel, dintr-o perspectivă psihodinamică somatizarea poate fi văzută ca o 
deplasare defensivă, o dorință inconștientă de suport şi dependenţă. 

Teoriile relationale tind să o atribuie unei lipse de responsivitate parentală în a 
ajuta copilul să diferentieze experiența somatică de cea psihologică. În acest caz, 
copilul poate învata să răspundă somatic la situații unde ar fi mai adecvat un răspuns 
sociopsihologic (Rodin, 1984). Acest tip de dezvoltare poate contribui la tendinţa de a 
somatiza a subiecților descriși ca alexitimici (Taylor, 1977). O altă teorie (Taerk și 
Gnam, 1994), sugerează că aceşti subiecți cu tendinţă la somatizare nu au capacitatea 
de a modula stimulii fiziologici si psihologici, iar ca o rezultantă tind să dezvolte relaţii 
imature sau simbiotice pentru a compensa acest defect. 

Teoreticienii psihologiei Ego-ului văd somatizarea ca pe o stare regresivă a self- 
ului, indusă de o rană narcisică si exprimată prin simptome fizice. 

Teoriile cognitiv-comportamentale sugerează că somatizarea rezultă dintr-o inter- 
pretare şi atribuire distorsionată a senzatiilor corporale. Acest tip de cognitii ar avea 
tendinţa să se autoperpetueze si să întreţină într-un cerc vicios modificări fiziologice și 
comportamentale, care la rândul lor confirmă cognitiile distorsionate legate de simp- 
tomele somatice. 

3. ASPECTE ALE RELAȚIEI TERAPEUTICE ȘI ALE ABORDĂRII ÎN TERAPIE A 
PACIENȚILOR CU SINDROAME FUNCȚIONALE 


Pacienţii cu tulburări somatice funcţionale sunt subiecți dificili pentru psihote- 
rapie, datorită tocmai tendinței lor de a se exprima în plan somatic si reticentei în a-și 
formula suferința în termeni psihologici si a accepta o abordare psihoterapeutică a 
afecțiunii lor. Din această cauză relaţia terapeutică devine de o importanță capitală în 
bunul mers al unei psihoterapii cu un astfel de pacient. 

Modalitatile de abordare a sindroamelor somatice functionale de către diferitele 
şcoli de psihoterapie au însă implicaţii nu numai în tratamentul psihoterapic al acestor 
afecțiuni, de către un psihoterapeut format, dar și în relaţia terapeutică cu care se 
confruntă fiecare medic implicat în tratarea unui astfel de pacient (adesea medicul de 
familie fiind principalul terapeut și totodată punct de reper pentru pacientul cu tulbu- 
rare somatică funcţională). 

În cele ce urmează prezentăm principii ale relaţiei terapeutice ale acestui tip de 
pacient: 

1. Relaţia terapeutică trebuie să fie empatică (medicul își va controla eventuala 

atitudine de rejet, tendinţa de a percepe pacientul ca pe un „eșec terapeutic”, ca 

pe cineva care „i-a epuizat posibilităţile”, dând prioritate perceperii lui ca pe o 

„persoană în suferinţă”, chiar dacă această suferință este una mai curând psiho- 

logică decât somatică. 

2. Relaţia terapeutică este bine să fie una îndelungată, şi aceasta datorită aspec- 

tului relativ cronic al afecțiunii, nevoii de dependență a pacientului și pericolului 

pe care l-ar constitui o schimbare prea frecventă a medicului şi o multiplicare a 

avizelor medicale la un pacient anxios si cu tendinţe preexistente la îndoială si 

verificare. 

3. Medicul trebuie să armonizeze într-un just echilibru doza de dependenţă și de 

autonomie din relaţia terapeutică. Pacientul somatic funcțional vine cu o nevoie 

de dependență care își are adesea originea în copilărie, într-o problematică a 

relației de obiect precoce. Medicului îi revine sarcina, într-un prim timp, să 

suplinească cu susținerea sa figura maternă, frecvent prea putin fiabilă în copilăria 
precoce. Într-un al doilea timp el ajută pacientul să-ți câştige o autonomizare 
progresivă. 

4, Explicatiile detaliate asupra bolii, adaptate nivelului de înțelegere a pacientului, 

vor constitui baza unei relaţii fiabile, bazate pe încredere reciprocă. Ele vor fi 

însoţite de o atitudine de asigurare și liniștire din partea medicului. Acesta se va 
constitui în punct de reper, cel putin tranzitoriu, pentru un pacient a cărei sufe- 
rinta somatică este dublată de anxietate și nevoie de asigurare, 

5, Se va evita dihotomizarea psihic-somatic în explicarea bolii. 

Propozitii de genul «Nu v-am găsit nimic somatic, suferiti cu nervii» sau «Nu 

aveţi nimic, sunteţi sănătos» vor duce la percepții si cognitii distorsionate din 

partea pacientului, de tipul: 
a, sentimentul de a nu fi înțeles de medic (pacientul continuă să aibă aceeaşi 
suferinţă, pe care medicul o neagă) 
b. pierderea încrederii în medic (pacientul continuă să aibă propria sa idee 
asupra simptomelor sale; faptul că medicul „nu i-a găsit nimic” poate însemna 
pentru el că medicul nu este capabil să-i găsească boala, ale cărei efecte el 
continuă să le acuze) 
c. instalarea sau amplificarea unor convingeri hipocondriace (de tipul „din 
moment ce mi se spune că nu mi se găsește boala, înseamnă că sufăr de o 
boală rară si grea, sau mi se ascunde un diagnostic grav”) 
d. culpabilizare a pacientului, ca răspuns la atitudinea de rejet a medicului si 
la stigma socială asociată imaginii de „bolnav închipuit”. 
6. Se va evita prezentarea adresării la psihiatru sau psihoterapeut ca pe o „terapie 
de ultim recurs”. Demersul psihoterapeutic trebuie introdus treptat de-a lungul 
relaţiei terapeutice, conform principiului că și o afecțiune cu substrat somatic clar 
poate beneficia de un ajutor psihoterapic; introducerea lui ca ultimă soluţie ar 
pune sub semnul eșecului întregul demers terapeutic. Adresarea pacientului la 
psihiatru nu trebuie în nici un caz să poată fi trăită de acesta ca un abandon din 
partea medicului somatician, care trebuie să continue să rămână prezent pentru 
pacientul său. 
În continuare vom prezenta abordarea sindroamelor somatice funcționale în 
lumina principalelor şcoli de psihoterapie. 


4. TERAPIA COGNITIV = COMPORTAMENTALA ÎN SINDROAMELE 
SOMATICE FUNCŢIONALE 


4.1 Consideraţii generale 

Terapia cognitiv-comportamentală este considerată opţiunea psihoterapeutică de 
electie pentru o mare parte din sindroamele somatice funcționale. Are avantajul de a fi 
relativ scurtă şi eficientă, putând fi practicată atât de psihiatri, cât și de alte categorii 
de medici, formaţi în acest scop. Obiectivul acestui tip de terapie este de a diminua 
impactul factorilor psihologici în afecțiunea pacientului, prin schimbarea atitudinilor 
disfunctionale și maladaptative, ca si a comportamentelor care rezultă din aceste 
cognitii eronate. Studii ale ultimului deceniu confirmă eficiența terapiei cognitiv- 
comportamentale în tratamentul sindromului de oboseală cronică (Sharpe si colab., 
1996; Wessely și colab., 1991, Deale si colab., 1997), colonului iritabil (Greene, 
Blanchard, 1994), sindromului premenstrual (Kirkby, 1994) ca si în durerea cronică 
(Perarce, 1983; Farquar și colab., 1990; Dworkin și colab., 1994). 

Conform teoriei cognitive, pacienții cu tulburări somatice funcționale au cogniții 
disfunctionale legate de interpretarea senzatiilor corporale, având tendința să le 
atribuie unor maladii somatice, mai degrabă decât unor factori emotionali sau neutri 

(Sharpe, 1995). Cognitiile disfunctionale antrenează schimbări comportamentale ce 
au tendinţa la autoperpetuare. Printre aceste comportamente disfunctionale se numără 
adesea evitarea mişcării și activităţii, prezente în unele sindroame somatice 
funcționale. Astfel, în sindromul de oboseală cronică sau în durerea precordială nonis- 
chemică, simptomele se agravează la efort fizic sau mintal. Evitarea activității duce la 
scăderea forței musculare, atrofie musculară, durere și oboseală după activitate, ampli- 
ficând deci simptomele într-un cerc vicios, în care se ajunge în final la descurajarea 
pacientului, sentimente de depresie și de lipsa de speranţă. 

Factorii interpersonali pot juca la rândul lor un rol important în amplificarea 
preocupărilor legate de boală si menţinerea comportamentelor de evitare a activității 
(Sharpe, 1995). Atitudinea familiei si prietenilor, ca şi a medicului, pot contribui la 
menținerea viziunii distorsionate a pacientului asupra simptomelor. 

Un model cognitiv-comportamental al sindroamelor somatice funcţionale este 
reprezentat în figura următoare: 


senzaţii corporale 


factori cognitie 
interpersonali 


dispoziție comportament 


fiziologie 


Figura 1. Modelul cognitiv-comportamental al sindroamelor somatice funcționale 
(după M.Sharpe, 1995) 

O trăsătură comună în sindroamele somatice funcționale o reprezintă anxietatea 
legată de starea sănătăţii. Acest factor contribuie la întreţinerea simptomelor somatice 
prin mecanism de cerc vicios, reprezentând totodată unul din factorii cei mai perme- 
abili la un abord psihoterapic. Modul în care diverși factori interacționează ducând la 
menținerea anxietatii legate de boală este reprezentat în figura următoare: 


Trigger 
(informaţie, eveniment, boală, imagine mintală) 


Perceperea unui pericol 


a Anxietate anticipatorie 


Interpretarea senzatiilor 
corporale ca semne ale 
unei boli 


Focalizarea Activare Comportament 
atenţiei pe fiziologică de verificare 
funcţionarea autonoma şi asigurare 
corporal 


Preocupare pentru percepțiile de 
alterare functionala/ funcţionare 
anormală a corpului 


Figura 2: Mecanisme de menţinere a anxietatii legate de boală în sindroamele somatice 
funcţionale (după Salkovskis PM, 1994) 


Diferitii factori implicaţi în acest cerc de menținere a simptomelor îşi aduc o 
contribuţie diferențiată în funcţie de fiecare sindrom somatic funcțional. În tabelul 
următor am reprezentat implicarea diferențiată a factorilor cognitivi, fiziologici si 
comportamentali în menţinerea simptomelor din principalele sindroame somatice 
funcționale tratate în această lucrare, 

colon iritabil 


SOC 

sindrom 
premenstrual 
durere 
precordiala 
nonischemica 


Tabel 1: Implicarea factorilor cognitivi, fiziologici si comportamentali în menținerea 
principalelor sindroame somatice funcţionale 


4,2 Principii ale terapiei cognitiv - comportamentale în sindroamele 
somatice funcționale 

Cu toate că abordarea terapeutică cognitiv-comportamentală este diferită pentru 
diferitele sindroame somatice funcționale, există principii generale, similare pentru 
toate aceste sindroame, ce stau la baza elaborării strategiilor terapeutice cognitiv- 
comportamentale (după Salkovskis, 1994): 

1, Obiectivul este de a ajuta pacientul să identifice care este problema, $i nu „care 

nu este problema” (nu se va face eroarea de a emite judecăţi negative, de genul 

„nu este o problemă somatica‘), 

2. Acceptarea că simptomele există şi că tratamentul are drept scop inclusiv o 

explicare satisfăcătoare a simptomelor. 

3. A da informaţii relevante despre afecțiunea respectivă, si nu a linisti/asigura 

pacientul cu informaţii irelevante sau repetitive. 

4, Şedinţele de tratament nu trebuie să devină niciodată combative; se preferă 

stilul colaborativ, empatic, specific terapiei cognitive. 

5. Convingerile pacientului se bazează pe ceea ce ei consideră o evidenţă obiec- 

tiva. Se va evita contrazicerea unei convingeri, căutându-se mai curând 

descoperirea, împreună cu pacientul, a observațiilor de la care acesta pleacă în 

formarea convingerilor distorsionate. Aceste observaţii vor constitui o bază de 

lucru pentru terapie, 

6. Fixarea unui contract terapeutic cu perioadă limitată, ţinând seama atât de 

necesităţile terapiei cât si de înțelegerea fngrijorarii pacientului și nevoii lui de 

termene temporale. 

7. Atenţia selectivă şi sugestibilitatea caracteristică acestui tip de pacient sunt 

folosite pentru a demonstra modul în care se generează anxietatea legată de boală 

din circumstanțe, simptome sau informații mai curând neutre sau banale. 

8. Feed-back al pacientului la sfârșitul ședinței (se verifică întotdeauna, la 
sfârșitul şedinţelor, ceea ce a înțeles pacientul din conţinutul acestora, ca si impli- 
catiile rezultate pentru pacient din terapie). 

După Wessely și Sharpe (1995), aplicarea terapiei cognitiv - comportamentale în 
sindroamele somatice funcționale urmează 3 principii comune: 

1) Obiectivul terapiei îl constituie reducerea dizabilităţii funcționale prin 

creşterea treptată a activității. Aceasta se introduce înainte ca simptomele să 

înceapă să diminueze, şi nu după ce acestea diminuează, cum se întâmplă în 
terapiile convenţionale 

2) Modelul cognitiv-comportamental nu contrazice originea organică a simp- 

tomelor, acceptând că factorii care au iniţiat boala pot fi organici, chiar dacă fac- 

torii care perpetuează simptomele pot fi diferiți 

3) Scopul terapiei cognitiv-comportamentale nu este de a înlocui un model 

extrem biologizant cu unul extrem psihologizant, ci de a crea un model care să 

cuprindă o varietate de factori si să demonstreze pacientului că poate influența 
evoluţia propriei sale afecţiuni. 

4.3 Reformularea unui nou model al bolii 

Concepţia pacientului despre propria maladie este o verigă importantă în 
menținerea distorsionărilor cognitive, având drept consecință perpetuarea emoţiilor si 
comportamentelor inadaptate atașate acestor cogniţii. De aceea o primă etapă a abor- 
dului terapeutic va fi demontarea progresivă a percepției pacientului asupra bolii si 
reformularea împreună cu pacientul, într-o relaţie terapeutică colaborativa si empatica, 
a unui nou model al bolii, compatibil cu o schimbare prin terapie. 

O astfel de abordare este exemplificată de Wessely si Sharpe pentru sindromul 
de oboseală cronică (Wessely și Sharpe, 1995). În această afecţiune se presupune că 
un stimul declanșator inițial, care poate fi un factor viral sau un mic episod depresiv, 
declanșează o perpetuare a simptomelor într-un cerc vicios, în care credinţele și anxi- 
etatile pacientului legate de boală menţin un comportament de evitare. Acest compor- 
tament de evitare la rândul lui confirmă și perpetuează cognitiile distorsionate legate 
de boală. Simptomele iniţiale de oboseală și dureri musculare, percepute ca necontro- 
labile, ca si atribuirea simptomelor unui factor exterior, de exemplu viral, perceput ca 
netratabil, crează o stare asemănătoare cu cea de neputinţă învățată („learned helpless- 
ness”), descrisă de Seligman pentru depresie (Seligman, 1975). Comportamentul de 
evitare menţine simptomele prin scăderea tolerantei la activitate şi creșterea sensibi- 
litatii la orice stimulare. Astfel, reexpunerea la activitate va crea mai multe simptome 
si mai multă anxietate. Se crează astfel un cerc vicios format din simptome, evitare, 
oboseală, depresie, realizând tabloul clinic al SOC. 

Asemănător cu SOC, comportamentul de evitare are un rol important în perpetu- 
area simptomelor şi în durerea cronică, fibromialgie și durerea precordială nonis- 
chemica. 

Prin prisma unui astfel de model, tratamentul cognitiv-comportamental are drept 
țintă reducerea comportamentului de evitare, a neputinței învățate și a depresiei, ca si 
corectarea prin restructurare cognitivă a distorsiunilor cognitive legate de boală. 

4.4 Modelul fobiei interoceptive si apicarea lui în terapia 
cognitiv-comportamentală a tulburărilor somatice funcționale 

Mecanismele de învăţare clasică (pavloviană) si de învățare operantă se raportează 
la previzibilitatea respectiv controlabilitatea evenimentelor ce se produc în mediul 
intern sau extern al individului (Mineka S, Henderson RW, 1985). Un subiect care 
sesizează în organismul său fenomene neașteptate, necunoscute sau neplăcute va avea 
tendința să caute mijloace de predictie și de control al acestor fenomene. Posibilităţile 
variază de la o percepţie cu sens imediat, directă si fără procese cognitive verbalizabile 
(de ex “am facut un infarct”) până la vaste investigații, consultarea enciclopediilor 
medicale și periplul din medic în medic. Calea pe care o alege fiecare pacient depinde 
de propria sa teorie asupra bolii. În ambele variante, identificarea semnalelor interne ca 
pe o boală permite elaborarea de predicții (pentru că o boală reprezintă un ansamblu 
coerent de simptome cu etiologie și prognostic determinat), iar posibilitatea tratării 
bolii permite creşterea sentimentului de control. Predictibilitatea și controlul scad senti- 
mentul de anxietate generat initial de semnalele interne necunoscute, 

Nevoia de control asupra funcţionării corporale generează însă pe termen lung o 
stare de alertă permanentă, o focalizare a atenţiei pe orice semnal corporal minor apărut 
la un moment dat. Polarizarea anxioasă a atenţiei pe semnale corporale poate reactiva 
scheme cognitive cu tonalitate negativă, care la rândul lor dirijează atenţia către 
apariția posibilă a unor alte semnale corporale. Tot aceste scheme disfunctionale vor 
orienta atenţia catre informații externe conexe, cum ar fi emisiuni sau scrieri medicale. 
Printr-o distorsiune cognitivă de confirmare, subiectul va maximaliza informaţiile care 
îi confirmă convingerea asupra bolii si va minimaliza pe cele care îl contrazic, 
declansând un proces de retroactiune pozitivă; se crează astfel un cere vicios de 
întreținere a simptomelor si a distorsiunilor cognitive. În figura următoare este 
reprezentat un model al somatizarii din această perspectivă (Sharpe si Bass, 1992). 

Stimului declansatori 
(interni sau externi) 


Perceperea unui pericol 


Interpretări 

dramatizante Anxietate 
ale senzatiilor Anticipare 
corporale negativă 


Senzatii corporale 
Fig.3; Modelul somatizarii după Sharpe si Bass, 1992 


În această schemă, stimulii declansatori interni se referă la senzații corporale în timp 
ce stimulii externi pot aparţine mediului sociofamilial. De exemplu, boala cuiva apropiat 
poate genera o tulburare somatică functionala cu localizare asemănătoare a simptomului, 
situație adesea întâlnită în clinică. Pe de altă parte, o slabă solicitare prin stimulare 
externă favorizează focalizarea atenției pe semnalele interne și dezvoltarea nosofobiei. 
Asttel, după Pennebaker JW (1982), persoanele celibatare, care locuiesc singure, fără 
serviciu sau cu un serviciu monoton și puţin solicitant sunt predispuse la a prezenta acuze 
somatice multiple. De asemenea, percepţia de stimuli interni anxiogeni este crescută 
seara, înainte de adormire, adică atunci când stimularea externă diminuează. | 

Există diferenţe interindividuale în ce priveşte gradul de atenţie acordat semnalelor 
şi stărilor interne. După Miller S (1987), indivizii se împart în monitori (“monitors”) si 
evitanti (“blunters”). Primii vor avea tendinţa la a monitoriza atent și permanent orice 
semnal intern, interpretându-le ca pe semnale de pericol potential, în timp ce evitantii vor 
neglija aceste semnale interne. Dacă primii sunt predispuși la tulburări somatice 
funcționale, evitantii riscă să neglijeze semnale interne de pericol real, așa cum se 
întâmplă în ischemia cardiacă silentioasa. 

Atenţia constantă si anticiparea anxioasă tind să producă o activare vegetativă 
(“arousal’) ce va duce la o diminuare a pragului de percepție a unor procese fiziologice 
(hiperventilatia în atacul de panică, mișcările peristaltice în colonul iritabil) sau a pra- 
gului dureros. 

Interpretarea senzatiilor corporale de către subiect este sub influența unor factori 
psihologici complecși, cum ar fi scheme cognitive precoce (cele de tip “insuficiență 
personală”, “neajutorare”, “pericol” sunt scheme frecvent întâlnite la pacienții cu 
tulburări somatice funcționale), aspecte relationale si modul în care cei din jur întăresc 
prin comportamentul lor refugiul în boală al pacientului. 

Conceperea tulburărilor somatice funcționale conform modelului fobiei intero- 
ceptive (Orlemans H, Van den Bergh O, 1997) distinge deci trei aspecte aflate în 
interacțiune: 

1. senzațiile corporale, subiect al focalizării atenţiei 

2. interpretarea distorsionată a senzatiilor corporale 

3. anxietatea rezultată 

În practica terapiei cognitiv-comportamentale cu acest tip de pacienți, se 
acționează pe componenta cognitivă pe două căi: 

a, restructurare cognitivă, conștientizare a propriilor distorsiuni cognitive legate 

de boală 

b. modificare a comportamentului legat de boală, prin creşterea nivelului de acti- 

vitate şi “infirmarea în realitate” a aşteptărilor anxioase ale pacientului. În acest 

caz modificarea cognitivă este consecinţa celei comportamentale, 

Un loc important în terapie revine furnizării de explicații detaliate asupra simp- 
tomelor. Prin furnizare de explicaţii alternative se permite diminuarea hipervigilentei 
si interpretării semnificației simptomelor, care reprezentau pentru pacient mecanisme 
de control si predictie. În acest fel se favorizează o expunere in vivo la senzatiile corpo- 
rale, obținându-se în timp o scădere a anxietății prin expunere. 


5. TEHNICILE DE GESTIUNE A STRESULUI ÎN TERAPIA TULBURARILOR 
SOMATICE FUNCŢIONALE 


Reprezintă tehnici de inspiraţie cognitiv-comportamentală centrate pe controlul 
reacției individului la stres. Aceste tehnici sunt utile în psihoterapia sindroamelor 
somatice funcționale, în care factorii stresori joacă adesea un rol important în agravarea 
simptomelor somatice. Gestiunea stresului se realizează acţionând prin controlarea 
reacției organismului la stres, ca și prin acționarea asupra însuși factorului stresor, 
atunci când aceste lucru este posibil. 

Diversele tehnici de gestiune a stresului se grupează în patru categorii: 

1) Modificarea răspunsului fiziologic la stres: 

a) identificarea stărilor de tensiune fizică 

b) tehnici de mini-relaxare aplicate în situaţiile stresante 
2) Modificarea comportamentelor: 

a) exprimarea propriilor nevoi în mod empatic 

b) exprimarea emoţiilor 

c) tehnici de gestiune a timpului 

3) Modificarea cognitiilor stresante 
a) identificarea cognitiilor stresante 
b) lupta contra cognitiilor stresante 
4) Dezvoltarea moderatorilor de stres: 
a) dezvoltarea comportamentelor de sănătate 
b) favorizarea suportului social 
c) activități recreative 
d) angajarea într-un sistem de valori 
Aceste tehnici vor fi adaptate pentru fiecare afecțiune somatică funcțională în 
parte, punând accentul, de exemplu, pe tehnicile de relaxare şi abordare progresivă a 
activității în afecțiunile cu componentă dureroasă cronică, pe tehnici de gestiune a 
timpului, comportamente de sănătate si activităţi recreative în sindromul de oboseala 
cronică, pe relaxare, exprimarea emoţiilor personale si activități recreative în 
sindromul de colon iritabil, etc. 
În continuare prezentăm particularități ale terapiei cognitiv comportamentale 
precum și rezultate ale unor studii recente în principalele sindroame somatice 
funcționale. i 


6. PSIHOTERAPIA COGNITIV COMPORTAMENTALA ÎN DIVERSE 
SINDROAME FUNCȚIONALE 


6.1 Terapia cognitiv-comportamentala în sindromul de oboseală cronică 
În sindromul de oboseală cronică terapia cognitiv-comportamentală parcurge 
următoarele etape (după Wessely și Sharpe, 1995): 
1) evaluare 
e excluderea unei afecțiuni somatice 
e evaluarea cognitiilor si comportamentului 
2) angajarea în terapie 
e formularea unui model asupra bolii 
ə formularea unor obiective valabile si realiste 
3) abordare cognitivă 
e ședințe educative despre sindromul de oboseală cronică 
ə modificarea atribuirii simptomelor 
ə modificarea perfectionismului excesiv 
e tehnica rezolvării de probleme 
4) abordare comportamentală 
e creșterea gradată a activității 
ə relaxare 
5) alte metode 
e medicatie antidepresivă, atunci când este cazul 
Studii recente confirmă rolul terapiei cognitiv-comportamentale în tratamentul 
pacienţilor cu SOC (Deale, 1997). Studiul lui Deale a fost necesar pentru a tranșa 

rezultatele contradictorii ale studiilor anterioare, de ex.: lipsa unor schimbări clinice 
semnificative, în studiul lui (Lloyd, 1993) pe populaţia australiană, faţă de rezultatele 
încurajatoare obținute în studiul britanic al lui Sharpe (1996). Studiul a cuprins 60 de 
pacienți cu SOC, recrutați de o echipă dintr-o clinică specializată în acest tip de 
sindrom. După o evaluare completă, medicală și psihiatrică, pacienţii au fost distribuiţi 
în mod randomizat, în două grupuri care au primit treisprezece şedinţe de terapie de 
relaxare, respectiv, terapie comportamentală. Grupul relaxare a fost instruit în 
relaxarea musculară progresivă şi tehnici de vizualizare, pacienţii practicând relaxarea 
la domiciliu de două ori pe zi. Pentru grupul terapie cognitiv-comportamentală, s-a 
folosit un protocol structurat, colaborativ și negociat cu pacientul, pentru a-l convinge 
că isi poate creşte activitățile fără să își exacerbeze simptomele. Teme zilnice, 
programe de somn si strategii cognitive au fost monitorizate pentru a obţine o creştere 
a rezistenţei la efort si o reducere a perioadelor de odihnă. Criteriile de evaluare au fost: 
capacitatea funcțională, gradul de oboseală si gradul de suferinţă psihologică. Criteriile 
de ameliorare au fost: capacitatea de a desfășura activităţi moderate, fără limitări, după 
şase luni de urmărire. La sfârşitul studiului, s-au obținut 63% cazuri de vindecare în 
grupul terapie cognitivă, fata de doar 15% în cel de relaxare. S-a obținut o ameliorare 
pentru 70% din pacienții grupului terapie cognitiv-comportamentală, față de doar 19% 
în grupul relaxare, iar această ameliorare a fost mai semnificativă în primul grup 
(reflectată printr-un scor de funcționare fizică). Stilul de atribuire a bolii si diagnosticul 
psihiatric nu au influențat evoluţia sub terapie în acest studiu. Pacienţii care obțineau 
noi beneficii legate de incapacitatea funcțională în timpul studiului, nu au cunoscut o 
ameliorare. Din acest studiu rezultă că activitatea progresivă supervizată şi restruc- 
turarea cognitivă determină o ameliorare subiectivă importantă şi o restaurare a stării 
funcționale la pacienţii cu SOC, iar răspunsul la terapie nu este datorat unui efect 
placebo, sau unei relaţii suportive si empatice cu un terapeut. 

Terapia cognitiv-comportamentală este eficace și în alte sindroame somatice 
funcționale înrudite cu SOC, cum ar fi fibromialgia și durerea precordială nonis- 
chemică, care au în comun durerea musculară, senzaţia de lipsă de aer şi oboseala 
(Robbins și Kirmayer, 1991). În aceste afecțiuni terapia cognitiv-comportamentală 
are rezultate pozitive pe diminuarea perceperii durerii, pe simptomele vegetative 
(legate de anxietate) si pe scăderea limitării activității și funcționării cotidiene. 

6.2 Terapia cognitiv-comportamentală în durerea precordială nonischemică 

În ce privește durerea precordială nonischemică, Bass si Mayou (1995) arată că 
un procent din aceşti pacienţi continuă să prezinte simptomele și după evaluare 
medicală urmată de explicaţii si asigurare, fiind în continuare afectaţi în viata cotidiană 
si anxiosi în legătură cu boala. Această minoritate de pacienți necesită un abord 
psihoterapic, care constă din următoarele: 

1. Explicații mai detaliate despre originea noncardiacă a simptomelor 

2. Corectarea interpretării lor ideosincratice si disfunctionale asupra propriilor 

simptome 

3. Reintroducerea unei activităţi în mod gradat 

4. Exerciţii de relaxare și exerciţii respiratorii de încetinire a ritmului respirator 

6.3 Terapia cognitiv-comportamentala în sindromul de colon iritabil 

În sindromul de colon iritabil există o legătură strânsă între simptome si nivelul 
de anxietate al pacientului, printr-o conjugare a factorilor cognitivi, comportamentali 
si fiziologici. Convingerea de a avea o afecțiune digestivă, plecând de la simptome 
digestive prezente, generează stres si anxietate care la rândul lor cresc percepția simp- 
tomelor şi pot chiar determina prin ele însele modificări funcţionale digestive. 
Perceperea acestor modificări va genera la rândul ei o amplificare în cerc vicios a stre- 
sului şi anxietăţii, iar pacientul va dezvolta comportamente de adaptare disfunctionale, 
de tip evitare, modificare a comportamentelor legate de scaun și folosirea medicatiei 
laxative. Multi pacienți cu sindrom de colon iritabil își restrâng masiv activitățile 
(adesea din teama de a avea fenomene de incontinent în situații dificil de controlat), 
ajungând la o restrângere funcțională comparabilă cu cea din agorafobie. Tehnicile 
terapeutice folosite cuprind expunere progresivă la situaţiile redutate cu reducerea 
comportamentelor de evitare, exerciţii de relaxare, tehnici de gestiune a stresului. 

Studiile recente privind colonul iritabil s-au concentrat pe schimbarea modului de 
atribuire a simptomelor si a cognitiilor distorsionate legate de boală. Din motive de 
eficienţă economică, studiile s-au orientat mai mult către intervenţiile de grup, decât 
către cele individuale. Rezultate incurajatoare s-au obținut în 2 studii pe termen scurt, 
necontrolate, pentru psihoterapia cognitiv-comportamentală în sindromul de colon 
iritabil (Wise, 1982; Blanchard și Schwarz, 1987). 

Un studiu recent, controlat, pe termen lung, arată rezultate interesante ale acestui 
tip de terapie în colonul iritabil (Van Dulmen, 1996). S-au comparat 25 de pacienți 
care au primit 8 şedinţe de terapie cognitiv-comportamentala de grup de-a lungul a 3 
luni, cu un grup de 20 de pacienţi de pe o listă de așteptare. În grupul terapie cognitivă, 
s-a tentat corectarea modului de atribuire disfunctional, ajutarea pacientului în 
înţelegerea propriilor gânduri, comportamente și sentimente, legate de prezența simp- 
tomelor. Membrii grupului au învățat relaxarea musculară progresivă si au fost încura- 
jati în recunoaşterea mutuală a stilurilor de coping maladaptative. Criteriile de evaluare 
a evoluției clinice, au fost: comportamentele de evitare, durata durerii abdominale, fla- 
tulenta, greata, meteorism, consistenţa scaunelor, ca și criterii psihologice de tipul 
strategiilor de coping și starea psihologică de bine. După 3 luni în grupul terapie cogni- 
tivă s-a obținut o ameliorare semnificativă exprimată prin: reducerea durerii abdomi- 
nale ca durată si severitate, ca si o reducere substanțială a comportamentelor de evitare. 
Reducerea numărului severitatii și duratei acuzelor abdominale, era puternic corelată 
cu starea psihologică de bine. 

Într-un studiu controlat randomizat realizat în Olanda în 1995 de Speckens A, 
Hemert A si Spinhoven P, terapia cognitiv-comportamentală a fost comparată cu 
abordarea medicală clasică într-un grup de pacienți cu „simptome fizice neexplica- 
bile”, cu o urmărire la 6 luni și la 12 luni. Grupul psihoterapie a urmat între 6 si 12 

ședințe de terapie individuală cognitiv-comportamentală, iar tehnicile terapeutice au 
inclus identificarea și modificarea cognitiilor disfunctionale și tehnici de expunere 
menite să rupă cercul vicios al simptomelor si consecințelor lor. La 6 si 12 luni grupul 
psihoterapie prezintă o diminuare semnificativă a simptomelor, o rată mai mare a 
vindecării și o ameliorare a somnului semnificativ mai mare fata de grupul de control. 


7. PSIHOTERAPIA PSIHODINAMICĂ ÎN SINDROAMELE 
SOMATICE FUNCȚIONALE 


7.1 Teorii psihodinamice în tulburările somatice funcționale 

Teoriile psihanalitice clasice interpretau afecțiunea psihosomatică ca pe un 
rezultat al reprimării instinctuale. Tensiunea internă rezultată este convertită mai 
curând în simptome corporale decât pe căile motorii (deci, diferit de reacția de 
conversie clasică). În consecință, terapia psihanalitică îşi propune ca obiectiv aducerea 
conflictelor psihosexuale sau traumelor reprimate în lumina conștiinței, în așa fel încât 
energia asociată reprimării lor să poată fi descărcată în mod adecvat în cadrul terapiei. 
Bazată deci pe interpretarea conflictului subconștient și abreactia amintirilor asociate, 
teoria clasică freudiană isi păstrează eleganța în conceptie şi formulare, dar rămâne 
putin eficientă pe ameliorarea simptomelor. 

Teoriile psihanalitice mai recente au plasat relațiile de obiect, mai curând decât 
impulsurile sexuale sau agresive, în centrul dezvoltării psihologice a subiectului, și 
aceasta mai ales în ceea ce priveşte dezvoltarea capacității de autoreglare fiziologică și 
psihologică. În ce privește sindroamele somatice funcționale, termenul funcțional 
implică o perturbare a funcțiilor fiziologice mai curând decât a structurilor anatomice. 
Tulburările funcţionale implică procese fiziologice prea complexe sau subtile pentru a 
fi reflectate în defecte structurale evidente, putând sepia procese fiziologice anor- 
male ce au loc în organe intacte structural. 

De la naștere, copilul este o parte a unui sistem de reglare a selt-ului în cadrul 
diadei copil-mamă (figura principală de ataşament) (Taylor, 1982). Inadaptări severe 
ale mamei/persoanei de îngrijire, în acest sistem regulator precoce, pot da naștere la o 
incapacitate de reglare a self-ului la copil, privind atât stările psihologice cât si cele 
fiziologice. Copilul dezvoltă o dificultate în a diferenţia suferința fizică de cea psiho- 
logică, are dificultăţi în a se calma și linişti singur, în mod autonom, si va fi vulnerabil 
la stări de dereglare fiziologică si psihologică. În concluzie, pacienţii cu sindroame 
somatice funcționale, prezintă o vulnerabilitate specifică, atât fiziologică cât şi psiho- 
logică, ca rezultat al relațiilor de obiect precoce. Aceasta vulnerabilitate rezultă 
dintr-o slabă capacitate de a-și regla stările interne, ca răspuns la diferiți stresori fizici 
şi psihologici (Taerk si Gnam, 1994), 

Aceşti subiecti se pot atașa de persoane exterioare, idealizate, care capătă funcții 
de reglare a tensiunii interne, de linistire și calmare. Când apare o ruptură a acestui 
ataşament, reală sau doar ca o amenințare percepută de subiect, se poate instala boala. 

Sindromul functional particular care se instalează cunoaște o determinare complexă, 
atât psihologică cât si biologică sau socială, 

Relaţia între factorii implicaţi în dezvoltarea sindroamelor somatice funcționale 
este reprezentată in figura următoare(fig 4) 


Ataşament disfunctional Factori interpersonali 


Copil persoană de îngrijire 


Deficit al instabilitate Amplificare a simptomelor 


consolidării afectivă şi 
selfului fiziologică 


Capacitate Sindrom Distorsiune 
Defectuoasa a somatic cognitiva 
reglării selfului functional 


Dependenta de ceilalti 
pentru selfreglarea 


functiilor Y 
Pierderea obiectului A, 
sau separare de obiect 


Dereglare psihofiziologică 


/ a organici 


Notele T (ex. Virus, infarct miocardic, 
prese; ate) trauma fizică, menstre etc.) 


Fig: Un model multifactorial al susceptibilitatii crescute la dezvoltarea de sindroame 
somatice funcţionale la indivizii cu dificultăţi de obiect precoce 
(după Taerk și Gnam, 1994) 


Psihoterapia psihodinamică are rolul de a repara problemele relaţiei de obiect 
precoce, prin intermediul unei relații terapeutice intense si personale (Guthrie, 1995). 
Acest autor observă că o mare parte a suferinței psihologice sau fizice la acest tip de 
pacient este fie cauzată, fie exacerbată de probleme relationale actuale ale pacientului. 
Aceste dificultăţi pot consta din pierderea unei relaţii apropiate, incapacitatea de a 

forma o relaţie satisfăcătoare sau suferinţa rezultată din insatisfactia relaţiei actuale. 

În relaţia terapeutică doctor-pacient, problemele din viaţa pacientului se văd 
oglindite si continuate, iar analiza transferului îl ajută pe pacient să înțeleagă relaţia 
între simptomele fizice si evenimentele psihologice, şi în acelaşi timp, să corecteze 
distorsiunile relatiilor sale de obiect. 

În acest fel se ajunge la o reducere a formării de simptome în cel putin două 
moduri. În primul rând, înţelegerea distorsiunilor si perceptiilor eronate ale pacientului 
de-a lungul travaliului analitic permite pacientului să implice mai putin aceste distor- 
siuni în relaţiile sale importante și, în acest mod, să poată dezvolta relații de obiect mai 
constante, mai fiabile şi satisfăcătoare, în afara terapiei. Aceste relaţii calitativ diferite 
vor avea acea funcție de reglare, inaccesibilă pacientului până atunci, iar recurenta 
simptomelor devine astfel mai putin probabilă. În al doilea rând, prin repararea 
inevitabilelor rupturi în relația medic-pacient (transfer), se stabileşte și se menţine o 
legătură self-obiect între pacient şi medic, care va căpăta funcții de reglare vitală ce vor 
permite pacientului să evoce, să menţină și să trăiască în mod afectiv pozitiv, senti- 
mentul self-ului, i 

Aceste funcții de reglare includ armonizarea stărilor afective, validarea expe- 
rienței subiective, continenta afectivă, reglarea tensiunii psihice, funcția de linistire si 
calmare, recunoașterea unicitäții subiectului si potențialului său creativ (Bacall si 
Newman, 1999). Cu timpul functiile de reglare ale self-ului sunt interiorizate, astfel 
încât pacientul ajunge să-și regleze aceste funcții pe cont propriu, în mod autonom. 

7.2 Psihoterapia dinamică scurtă în tulburările somatice funcționale 

După Guthrie (1995), subiecții cu tulburări somatice functionale se plasează 
de-a lungul unui continuum, în care la un pol se află indivizi ce au primit o bună îngri- 
jire în copilăria precoce, dezvoltând si ca adulți relații interpersonale armonioase si 
suportive, iar la celălalt pol cei cu un istoric de deprivare afectivă severă în copilărie si 
cu dificultăți și la vârsta adultă în a începe si sustine relatii interpersonale. 

Subiectii din prima categorie pot dezvolta simptome somatice ca urmare a unor 
probleme particulare, de obicei interpersonale, apărute la un moment dat, iar 
recunoașterea acelor probleme si schimbarea determinată de psihoterapie duc la 
ameliorarea relaţiilor interpersonale și diminuarea simptomelor. Pentru acest tip de 
subiecţi psihoterapia psihodinamică scurtă este o bună indicație, având avantajul de a 
putea fi practicată de o categorie mai largă de profesionisti decât psihanaliza clasică tip 
cură psihanalitică, și în același timp de a fi mai scurtă şi deci mai puţin costisitoare. 

Un studiu randomizat și controlat realizat de Guthrie în 1991 într-un grup de 102 
pacienți cu colon iritabil arată rezultate net superioare în grupul care a primit terapie 
psihodinamică scurtă (7 şedinţe) fata de grupul de control care a primit o simplă terapie 
suportivă. Ameliorarea după perioada de tratament a fost evidentă atât pentru simp- 
tomele somatice cât si pentru cele psihologice, iar factorii predictivi pentru un bun 
răspuns la tratament au fost existența depresiei și anxietății si constientizarea de către 
pacient a faptului că stresul le afectează simptomele. 

7.3 Psihoterapia psihodinamica pe termen lung 

Pacienţii cu un istoric de privare emoţională severă în copilărie manifestă ca 
adulți dificultăţi în stabilirea si menţinerea relaţiilor interpersonale, iar relaţiile pe care 
le formeaza sunt haotice, fragile dar mai ales simbiotice. După Engel (1955), acest tip 
de pacienţi tind să dezvolte afecțiuni psihosomatice și ar trebui abordati în cadrul unei 
relaţii terapeutice suportive și pe termen lung, cu medicul de familie, internistul sau 
psihiatrul, iar această relaţie este de dorit să nu fie niciodată complet terminată. În acest 
tip de relaţie se impune ca medicul să poată oferi un suport atât medical cât şi psiho- 
logic în timpul momentelor de criză, constituindu-se într-o figură de dependență pentru 
pacient, evitând în același timp regresia prin neinterpretarea conflictelor subiacente si 
limitarea frecvenței întâlnirilor la cele legate de cauze medicale. 

În ce priveşte abordarea în terapie psihanalitic pe termen lung a acestui tip de 
pacient, îşi are premisele în lărgirea indicatiilor terapiei analitice la abordarea 
pacienților cu patologie de caracter severă, prin lucrările lui Kernberg (1975) si 
Kohut (1977), Taerk si Gnam (1994) descriu două cazuri de sindrom de oboseală 
cronică tratate în terapie psihodinamică pe termen lung, cu abordarea legăturii între 
simptomele de oboseală si perturbările în relaţiile de obiect, mai ales în timpul trans- 
ferului. Ameliorarea simptomelor apare o dată cu întelegerea acestei legături de către 
pacient, relația medic-pacient jucând un rol important de facilitare. Având în vedere 
dificultatea acestui tip de pacienţi în a găsi cuvinte pentru propriile emoții, după unii 
autori ar fi necesară o fază inițială de antrenament la exprimarea emotiei, după care se 
trece la un abord psihanalitic mai convențional. 


8. TERAPIA DE RELAXARE, MEDITATIA ȘI HIPNOTERAPIA ÎN TULBURĂRILE 
SOMATICE FUNCȚIONALE 


Terapia de relaxare a fost folosită în tratamentul sindroamelor somatice 
funcționale pentru modularea senzattilor somatice (Barsky, 1988), de obicei nu 
singură ci în cadrul unui program terapeutic mai complex, de grup. În durerea 
psihogenă se obțin rezultate interesante atât cu tehnici de relaxare, cât și de biofeed- 
back, meditaţie si hipnoterapie (Andrasik, 1986), folosite fie ca terapie de primă 
intenție, în lumina unui model psihofiziologic al bolii, fie ca un adjuvant în asociere cu 
alte forme de terapie. 

Hipnoza ar fi eficientă mai ales în afecţiuni cu componentă conversivă (Van 
Dyck si Hoodguin, 1989). Cu toate că abreactia si catharsisul sub hipnoză ar avea în 
mod anecdotic rezultate spectaculoase la subiecții cu tulburare conversiva precipitata 
de o traumă, experiența cu cea mai mare parte a pacienților cu sindroame somatice 
funcționale nu este încurajatoare (Toone, 1990). 

9. TERAPIA PRIN BIOFEEDBACK ÎN TULBURĂRILE SOMATICE FUNCŢIONALE 


Tehnica de biofeedback reprezintă o modalitate de învăţare a unui control 
voluntar asupra unor activități fiziologice (Birk, 1973). Măsurarea unor activităţi fizio- 
logice, cum ar fi rezistența cutanată sau tensiunea arterială, este vizualizată pe ecranul 
unor aparate, iar pacientul este antrenat în controlarea, devenită astfel vizibilă, a 
acestor procese fiziologice. Utilizat în terapia unor afecţiuni dureroase cronice, un 
exemplu clasic fiind migrena, biofeedback-ul ar reprezenta o variantă terapeutică și în 
terapia unor sindroame somatice funcţionale, cu componentă dureroasă cronică în 
special. Rezervele asupra acestui tip de terapie sunt legate de slaba generalizare a 
rezultatelor în afara condiţiilor de laborator, ca și de eficienţa în general mai slabă fata 
de alte tehnici mai accesibile, cum ar fi relaxarea. În plus, aplicarea biofeedback-ului 
presupune existenţa unei legături clare între o funcţie fiziologică specifică şi o anumită 
afecțiune, validitatea acestei terorii fiind subiect de contestaţie (Philips HC, 1976). 


10. TERAPIA DE GRUP ÎN TULBURĂRILE SOMATICE FUNCȚIONALE 


Terapia de grup poate fi în mod deosebit utilă pacienților cu sindroame somatice 
funcționale, În terapia de grup necesitățile sociale și de atașament ale pacientului se pot 
vedea satisfăcute, iar ca urmare tendința de a somatiza pentru a stabili sau menţine 
relații interpersonale tinde să diminueze. Confruntarea cu ceilalți membri ai grupului 
în legătură cu existenţa beneficiilor secundare este mai bine tolerată decât în fata 
terapeutului, în cadrul unei terapii individuale. Agresivitatea faţă de medic si familie si 
nevoia de dependență sunt mai bine tolerate la nivelul grupului, care are tendința să 
absoarbă efectele intense. 

În același timp, terapia de grup poate creşte abilităţile interpersonale si favoriza 
forme directe de comunicare legate de propriile gânduri, sentimente şi dorințe (Ford, 
1984). Sentimentul de neajutorare reprezintă o țintă terapeutică centrală care este abor- 
dată eficient în terapia de grup (Levine, 1993). 


11. TERAPIA DE CUPLU ȘI DE FAMILIE ÎN TULBURĂRILE 
SOMATICE FUNCȚIONALE 


La un număr de pacienţi cu sindroame somatice funcționale simptomele somatice 
devin un mijloc important de comunicare cu partenerul sau ceilalți membri ai familiei, 
necesitând forme de terapie familială mai mult sau mai putin intensive (Lazare, 1981). 
Este important să se identifice de către terapeut atitudinea si răspunsul familiei la simp- 
tomele pacientului, adesea existând o atitudine conștientă sau inconștientă în 
menținerea simptomelor, necesare unei mentineri a homeostaziei familiale, 

12, PSIHOTERAPIE ȘI FARMACOTERAPIE ÎN 
SINDROAMELE SOMATICE FUNCŢIONALE 


Pentru un număr important de pacienţi cu sindroame somatice funcționale există 
simptome psihice asociate suficient de importante încât să necesite un tratament psiho- 
farmacologic asociat. Astfel, stările anxioase sau episoadele depresive sunt suficient de 
invalidante încât să împiedice angajarea sau continuarea unei psihoterapii, în aceste 
cazuri medicatia psihotropă dovedindu-se o componentă absolut necesară a unui abord 
terapeutic global al sindroamelor somatice funcţionale. 


13. CONCLUZII 


Psihoterapia cu pacienţii cu sindroame somatice funcționale reprezintă un abord 
psihoterapeutic plin de dificultăți pentru practician, Acest tip de pacienţi au tendinţa de 
a pune medicul în eșec, de a-l percepe ca nereușind să-i amelioreze suferința si ca 
având tendinţa la a-i minimiza severitatea simptomelor. Din această cauză, medicul 
trebuie să acorde maximum de atenţie stabilirii relației terapeutice. De maximă impor- 
tant este o atitudine empatică, de evitare a contraargumentarii cu pacientul în privința 
originii psihice sau fizice a simptomelor. Această atitudine dihotomică corp-psihic, 
care apare mult prea des în tratarea pacienţilor cu tulburări somatice funcționale, 
trebuie înlocuită cu un abord care să integreze factorii psihologici, biologici $i sociali, 
implicaţi în dezvoltarea acestor sindroame. Dacă medicul conceptualizează sindromul 
somatic funcțional ca fiind de origine multifactorială, va fi mai disponibil pentru o 
ascultare empatică a simptomelor si pentru o abordare cu implicare $i respect a 
persoanei si a suferinței sale. 

În cadrul acestui model integrat al sindroamelor somatice funcționale, diversele 
intervenții terapeutice vor fi instituite la diferite puncte ale sistemului, în funcţie de 
cererea prezentă a pacientului, ca şi de nevoile, dorinţele, caracteristicile psihologice și 
resursele financiare ale fiecărui pacient în parte. Aceste intervenții pot include tehnici 
de explicare și asigurare, terapie cognitiv-comportamentală, antidepresive, anxiolitice, 
etc. Terapia psihodinamică pare benefică, mai ales pentru pacienții cu anxietate și 
depresie asociate sindromului respectiv şi care constientizeaza că stresul le afectează 
simptomatologia (Guthrie, 1991). 

Tratamentul sindroamelor somatice funcţionale necesită eforturile conjugate ale 
unei echipe de profesioniști medicali, care să minimizeze repetarea investigaţiilor 
medicale, să reducă costurile provocate în sistemul sanitar, și mai ales, să ofere o 
terapie eficientă pacientului, astfel încât să se obțină o scădere a morbidității rezultate 
din cronicitatea simptomelor. Abordarea ideală a sindroamelor somatice funcționale se 
face în centre specializate, care integrează un abord bio-psiho-social, cu implicarea 
precoce a psihiatrului. 

